
PREAMBUL 


* Întârzierea psihologiei faţă de ştiinţă este considerabilă. Psihologia 
zisă modernă studiază omul conform viziunii secolului al XIX-lea dominat de 
pozitivismul militant... Fizica realmente modernă dezvăluie o lume care 
joacă mai multe jocuri în acelaşi timp, deschisă printr-o mulțime de porţi 
către infinit. Ştiinţele exacte intră în domeniul fantasticului. Ştiinţele 
umaniste sunt încă închise în superstiţia pozitivistă... Psihologia se 
întemeiază încă pe o viziune a omului finit, cu funcțiile mentale ierarhizate o 
dată pentru totdeauna... dar omul nu e finit şi dincolo de formidabilele şocuri 
ce zguduie lumea în clipa de faţă, ne confruntăm cu începutul unei schimbări 
a stării conştiinţei umane, o “alteraţie renovatoare ” înăuntrul omului însuşi. 
Astfel că o psihologie eficace ar trebui să se întemeieze pe ceea ce omul poate 
să devină, pe posibila sa evoluţie. 


L. Pauels, J. Bergier, “Dimineaţa magicienilor ” 


* Eu cred că psihologia umanistă trebuie să se ocupe mai mult de 
problemele importante ale poziției omului în lumea de azi şi spun acest lucru 
din cauză că toate problemele importante ale omenirii — război şi pace, 
exploatare şi fraternitate, ură şi dragoste, sănătate şi boală, înțelegere şi 
neînțelegere, fericire şi nefericire — conduc la o mai bună înţelegere a naturii 


umane şi la o psihologie cu aplicaţii directe pentru viaţa omului 


* Legitim pentru psihologie, este de aceea, să se ocupe cu dezvoltarea 
valorilor şi a scopurilor cruciale pentru om şi dezvoltarea celor mai bune 
potențialități ale lui. 


Abraham Maslow 


* Omul nu are pur şi simplu caracteristicile unei maşini, el nu este 
irevocabil determinat de motivele inconștiente, ci este o persoană în procesul 
creării de sine, o persoană care creează sensul vieții, care întruchipează 
dimensiunea libertăţii subiective. Mult timp, omul s-a simţit a nu fi decât o 

păpuşă în viaţă, modelată de forţele economice, de forţele inconştientului, de 
forțele mediului. El a fost subjugat de persoane, instituţii, de teoriile ştiinţei 
psihologice. Dar el este pe cale de a-şi afirma în mod ferm o nouă declaraţie 
de independenţă. El se liberează de alibiul Nelibertăţii. El se alege pe el 
însuşi angajându-se, într-o lume extrem de dificilă şi adesea tragică, să 
devină el însuşi, nu o păpuşă, nu un sclav, nu o maşină, ci Sinele său 
individual şi unic. 


Carl Rogers 


* Scopul final al Psihologiei este descrierea completă a ceea ce 
înseamnă a fi în viaţă ca fiinţă umană... descrierea potențialităților native 
ale omului, creşterea sa, maturitatea şi declinul, interacţiunea cu mediul fizic 
şi social, varietatea experienţelor sale, locul său în univers. 


Bugental 


* Nici o clipă nu trebuie să ne îndoim că în ceea ce priveşte realitatea 
suprasensibilă există posibilitatea de a “deschide ochii ” fiecăruia care aduce 
bunăvoința necesară. Ținând seamă de acest fapt au vorbit şi au scris toți aceia 
care simțeau că s-a dezvoltat în ei “organul interior de percepţie” cu ajutorul 
căruia au putut să cunoască adevărata ființă omenească, ascunsă simţurilor 
exterioare. Din această cauză, din cele mai vechi timpuri se vorbeşte despre o 
“înțelepciune ascunsă”. Cine a prins ceva din ea, este tot atât de sigur de ceea 
ce stăpâneşte, precum cei care au ochii bine formaţi sunt siguri de stăpânirea 
percepțiilor vizuale ale culorilor. Pentru el această „înțelepciune ascunsă” nu 
are nevoie de nici o „dovadă ”. Şi el mai ştie că nu are nevoie de nici o dovadă 
pentru acel căruia, ca şi lui, i s-a deschis „simţul superior”. Cu un asemenea 
om el poate vorbi, aşa cum un călător poate povesti despre America celor care 
n-au văzut-o ei înşişi, dar care îşi pot face o idee despre ea, pentru că şi ei ar 
vedea acelaşi lucru dacă li s-ar oferi prilejul. 


Rudolf Steiner 

CAPITOLUL I 
INTRODUCERE ÎN PSIHOLOGIA FIINȚEI 


I. DESPRE MULTITUDINEA SISTEMELOR PSIHOLOGICE 


O persoană mai puţin inițiată în domeniul evoluţiei (lente) a 
concepţiilor ştiinţifice şi dezvoltării progresului mentalităților la 
nivelul cercetătorilor/oamenilor de ştiinţă, ar rămâne total dezorientată 
şi profound dezamăgită să constate — parcurgând orice curs de istorie 
a psihologiei — că există un număr înfricoşător de mare de sisteme ce 
se străduiesc să ne convingă despre valabilitatea a ceea ce definesc a 
fi „omul” ca fiinţă. Desigur şi-ar spune respectiva persoană, e normal 
să domnească arbitrariul şi completa debusolare în rândul psihologiei, 
dacă avem în vedere originea acesteia pe terenul fertilelor speculaţii şi 
interogaţii retorice ale filosofiei moderne. Însă adevărata pricină de 
profundă înspăimântare vine în momentul în care constată că, dacă 
filosofia s-a mulțumit a “despica firul în patru”, agăţată de torțile 
cerului şi încâlcită până peste măsură în junglele tenebroase ale 
lingvisticii formale, asensuate (lipsite de conţinut), neavând nici o 
pretenţie de a se amesteca în rosturile lumii obiective (preferând 
realitatea ei fantasmogorică, a “turnului de fildeş”, lipsită deopotrivă 
de sens, valoare, direcţie şi rost — pe care poate le-ar fi descoperit dacă 
şi-ar fi dat mâna deopotrivă cu ştiinţa şi religia), psihologia, în schimb, 
şi-a luat din start misiunea de a se erija într-un veritabil inginer al 
dezvoltării umane şi comunitare, chiar cu riscul de a-şi  murdări 
hainele de gală ce i-au înlesnit intarea în societatea nobilă a „ştiinţelor” 
sau de a-şi păta numele primit la investire (lucru, care dealtfel i-a şi 
atras oprobiul şi critica altor tovarăşe mai tinere sau mai bătrâne, dar 
considerate de „sânge nobil” căci nu coboară în mizeria cotidianului 

preferând plimbările de gală în sferele abstracte şi pure ale raţiunii sau 
mai degrabă ale “intelectului în delir”, cum ar spune Rousseau). 


Coborâtă astfel în sânul comunităţii psihologia s-a declarat 
deținătoarea adevărului despre formula ce defineşte fiinţa umană şi îi 
rezolvă acesteia problemele de adaptare ori integrare în normalitate, 
printr-o terapie de invenţie proprie, specialitatea casei. Nu e de mirare 
că atunci când bătea la porţile „societăţii ştiinţelor” a fost respinsă 
pentru rudenia bănuită cu magia. Acesta a fost, de fapt, şi motivul 
pentru care — ca orice nou venit — şi psihologia a trebuit să aplice prima 
lecţie generală de viaţă: ca să fi acceptat într-o comunitate trebuie să 
înveţi a te manifesta după ritualurile respectivei comunităţi. Astfel 
psihologiei nu i-a rămas decât şansa de a vorbi pe limbajul ştinţelor de 
bază la acel moment — se întâmpla în sec. XIX — şi anume 
experimentulul, devenind astfel cea mai pozitivistă/materialistă dintre 
toate ştiinţele socio-umane. 


Deabia ulterior, pe măsură ce a fost tot mai mult îngăduită, 
câştigându-şi „terenul” propriu şi dreptul de a avea instrumente private 
de lucru şi o dată cu creşterea numărului clienţilor ce apelau la 
serviciile acesteia (spre deosebire de suratele ei mult mai bătrâne 
precum fizica, biologia, istoria, matematica etc) psihologia a îndrăznit 
să ridice puţin câte puţin capul, să-şi îndrepte spatele şi înalțe fruntea 
spre cer, să-şi revendice, în final demnitatea de a se preocupa de cel 
mai nobil lucru din câte există în societate: fiinţa umană. Dar ca să 
ajungă până aici, a trebuit ca însuşi individul şi comunitatea în 
ansamblu să fie ridicate de la stadiul de animale cu instincte 
pavloviene şi complexe sexuale, la rangul autodescoperirii şi 
valorificării ca ființe dotate cu simţire, trăire, rațiune superioară şi 
conştiinţă. Căci psihologia a trebuit să lupte cu întrega elită a ştiinţelor 
şi n-a avut de partea sa decât doi aliaţi: omul (sărac, primitiv, străin de 
el însişi, pustiit de foamete şi războaie, lipsit de sensuri şi înţelegere, 
orbecăind în bezna necunoaşterii) şi pedagogia, o soră mai mare, ce-şi 

propusese încă de multe secole să înlăture noroiul de pe diamantele de 
umanitate aruncate în lume, să dea strălucire exprimării plenare a 
fiecărei fiinţe divine ascunse în carcasa istorică a unei făpturi umane. 


Ce-i lipsea pedagogiei? Îi lipseau resorturile profunde, cunoaşterea 
structurilor ce compun ființa umană, a legăturilor ei cu Natura şi 
Cosmosul pentru ca astfel să-şi poată pune la punct cele mai eficiente 
metode de educaţie, dezvoltare, emancipare şi prelucrare a materialului 
divin însămânţat pe planeta Pământ. Astfel că ea a fost sigura ştiinţă 
care s-a bucurat cu adevărat şi a salutat la scenă deschisă naşterea 
psihologiei din trupul — prea trecut de vreme — al vetustei filosofii. Căci 
în sfârşit apărea în lume mult aşteptata ştiinţă în măsură de a descoperi 
chintesenţa ființei umane şi a transpune în practică idealurile 
transformatoare pe care educaţia şi le propuse de veacuri întregi pentru 
comunitatea terestră. Aşa încât, de la înălțimea acestor idealuri, bătrâna 
educaţie a privit răbdătoare şi înțelegătoare întreg procesul de creştere 
şi maturizare a Psihologiei, cu toate greşelile — pline de învățăminte — 
inerente oricărei tinereţi, cu toate ocolişurile, suişurile şi prăbuşirile ei, 
cu încercările, eşecurile, dar şi succesele în descoperirea autentică a 
complexităţii „fenomenului uman”, pornind de la viziuni mai restrânse 
(ce luau în calcul, după puterea de atunci a Psihologiei) doar 
dimensiunile exterioare (biologice, fiziologice, comportamentale) şi 
ajungând în cele din urmă la dimensiunea transcendentă, care la nivelul 
personalităţii şi în lumea noastră fizică se manifestă doar reflectat, fiind 
totuşi sursa/locul cauzelor ce fac posibilă existenţa şi interacțiunea 
sinergică a tuturor acţiunilor individuale şi de grup. (Şi avem în vedere 
Sinele, adică fiinţa înseşi, Conştiinţa — sediul experienţelor/învăţăturilor 
acumulate de ştiinţă de-a lungul evoluţiei cosmice, totodată cum o 
explica Rousseau, ca „instinct divin nemuritor”; apoi Natura proprie a 
fiecărei fiinţe cuprinzând valenţele, capacitățile, potenţialităţile 
exersate/dobândite pe parcursul devenirii; Simţurile Superioare — al 

Intuiţiei, al Unificării, al Transcendenţei etc aşa cum vom arăta mai 
departe în volumul de faţă) 


De aceea este absolut normal ca pe acest traseu sinuos al dezvoltării 
Psihologiei, să fi rămas în urmă diverse curente marcante pentru gradul ei 
de maturitate la un moment dat la fel precum şarpele îşi abandonează 
picile, toate la fel de frumoase şi seducătoare, dar prea strâmte — şi deci 
inutile — momentelor următoare în evoluţia sa. Așa au fost (ca să nu 
amintim decât unele dintre cele mai reprezentative pentru salturile 
evolutive ce le-au produs): behaviorismul, psihanaliza clasică a lui Freud, 
psihologia analitică a lui Jung, psihiatria, psihologia individuală a lui 
Adler, psihologia comportamentală, psihologia umanistă (Rogers, 
Maslow), psihologia cognitivă, psihologiile existenţialiste (May, Fromm, 
Frankl etc), psihologia transpersonală, psihologiile new-age etc. 


Astfel încât, în ziua de astăzi, o dată cu trecerea în noul mileniu, 
Psihologia se regăseşte ca ştiinţă pe deplin matură, capabilă a explora 
în profunzime fiinţa umană, beneficiind deopotrivă de aportul propriei 
sale experienţe de viaţă (de un veac şi jumătate) şi de contribuţia altor 
ştiinţe precum cele antice, fizicile cuantice (ele însele transfigurate sub 
impulsul catalitic al primelor), misticile universale, filosofiile 
orientului, religiile de pretutindeni dar şi tehnicile şi practicile (vechi 
de când lumea) de dezvoltare a fiinţei umane. 


x 


Înţelegând acum necesitatea acestui proces evolutiv inerent oricărei 
ştiinţe (căci ştiinţa reprezintă nimic altceva decât încercarea omului de 
a descifra/înţelege/cunoaşte cât mai mult şi cât mai în profunzime 
tainele vieţii şi universului), clientul de la începutul discuţiei noastre se 
poate declara mai liniştit, căci în jungla inițială a atâtor curente 
psihologice el observă acum firul vieţii, al progresului conceptual şi 
încet încet orizonturile perceperii se luminează devenindu-i foarte clar 
locul şi rostul pe care fiecare astfel de doctrină/concepție psihologică l- 

au jucat pe scena lumii, la momentul lor, moment născut el însuşi dintr- 
o necesitate vitală a organismului social, a individului, dar şi a 
progresului/maturizării celorlalte ştiinţe ale vieţii. 


Această stare de linişte sufletească şi împăcare mentală durează 
însă foarte puţin, căci imediat o altă întrebare bulversează rosturile 
înţelegerii şi întunecă lumina orizonturilor conlocutorului nostru. 


Este bine ştiut că fiecare concepţie psihologică pentru a-şi îndeplini 
misiunea existenţială de bază — şi anume pe lângă descifrarea tainelor 
fenomenului uman şi slujirea (şi aceasta este partea cea mai 
importantă) fiecărui individ în parte — şi-a conceput propriile 
instrumente de lucru (tehnici/metode de consiliere/terapie etc), cu 
ajutorul acestora reuşind realmente să coboare din sfera speculațiilor 
filosofice (să ne amintim că aici îşi are originea) în lumea concretului 
practic şi să părăsească tribunele (şi disputele) academice pentru a se 
face utilă societăţii şi omului. Pentru că Psihologia nu s-a mulţumit a 
fi doar umărul pe care omul să-şi plângă necazurile — pentru aceasta 
se inventase deja cu mult timp în urmă, teologia. Nu! Psihologia şi-a 
propus a sluji acestuia deopotrivă la bine şi la rău, în bucurie şi în 
tristeţe, în înfrângere şi succes. Căci ea este fratele mai mare şi 
ocrotitor al omului, care în necaz găseşte soluţii pentru problemele 
acestuia şi în neputinţă parcurge împreună cu el calea ce-l desparte de 
fericire şi împliniri; iar în bucuria succesului nu se mulţumeşte a 
petrece alături de acesta, ci, sondând mai departe orizontal zilei de 
mâine, trasează planurile şi întocmeşte proiectele pentru continuarea 
Călătorie. 

Or, dacă până în acest punct a devenit clar că fiecare curent/ 
concepţie a reprezentat doar o „piele de şarpe”, un stadiu în graficul 
dezvoltării generale a Psihologiei, care, o dată depăşit, se presupune a 
fi abandonat, atunci, ar întreba clientul nostru, cum se face că, la acest 
început de mileniu, în faza de deplină maturitate a Psihologiei, există 

x» 


„pe piaţă” tehnici de consultanţă şi terapie psihologică datând din toate 
epocile premergătoare; şi nu doar că există, dar, culmea, ele chiar 
pretind a fi utile, a produce rezultate satisfăcând nevoile oamenilor şi 
rezolvând problemele ivite în calea vieții lor. Iar realitatea cotidianului 
practic dovedeşte cu prisosinţă necesitatea, utilitatea şi valabilitatea 
acestora. 


x 


Pentru a răspunde însă corespunzător clientului, favorizând totodată 
uşurinţa înţelegerii (dincolo de orice academisme, ori “încâlciri de 
limbă” sofisticate — să ne amintim că realitatea este pe cât de simplă, 
pe atât de profundă şi că limbajul reprezintă doar o cheie ce ne 
înlesneşte trecerea, însă pentru corecta înțelegere trebuie să pătrundem 
în ea având deschise porțile tuturor simțurilor noastre de la cele 
fiziologice, la cele afective, mentale, intuiționale, dar mai ales trebuie 
să vibrăm cu toată ființa la mesajul acestei realități) pentru realizarea 
acestui demers, deci, trebuie să aducem în scenă faimoasa Piramidă a 
Trebuinţelor Fundamentale ale Fiinţei Umane. 


Piramida aceasta şi-a făcut intrarea în lume pe la jumătatea 
secolului trecut, cam în perioada de adolescenţă a Psihologiei, adusă 
fiind (din zări necunoscute) de cel al cărui nume urma să-l poarte de 
atunci: Abraham Maslow; el însuşi prea devreme sosit (spun gurile 
rele) în domeniul acestei ştiinţe, într-un moment în care ea (urcată 
poate brutal şi pe nepregătite, din tenebrele angoaselor sexuale, chiar 
pe vârfurile strălucitoare ale „sentimentului de comuniune socială”) 
tocmai se pregătea de calea-ntoarsă spre liniştita şi placida concepție 
behavioristă despre om (conform căreia nu există din fiinţa umană 
decât ceea ce se poate pipăi, mirosi, gusta — adică piele şi oase, cum ar 
spune cineva din popor, având în vedere şi experienţa celor două 
războaie mondiale ce înfometaseră omenirea; adică adio afectivitate, 
adio procese mentale, intuiţie, conştiinţă, spiritualitate etc; omul e un 

simplu şobolan de laborator, de care nu se deosebeşte decât prin faptul 
— poate — că se dresează mai uşor....dar mănâncă mai mult!) 


În acest moment, însă, apare Maslow — acest mesager salvator — 
care, forțând (desigur, nu singur, ci a avut şi el tovarășii de încredere: 
Rolo May, Frankl, Rogers, Dewy etc) Psihologia să-şi ridice ochii spre 
înălțimile fiinţei umane, i-a redat acesteia optimismul şi noblețea ei 
originare precum şi putinţa de a privi mereu în sus şi mereu mai înainte 
către orizonturi tot mai îndepărtate şi luminoase ale fenomenului 
uman, deschizându-i perspective, până atunci nebănuite şi tăindu-i 
pentru totdeauna pofta de a mai pleca ochii în lutul materiei spre a 
căuta măreţia omului în praful drumului şi laboratoarele de zoologie 
animală. 


Punând ordine în haosul — ce domnea până atunci — de impulsuri, 
instincte, necesitaţi, deprinderi, orientări, aspirații, procese afective, 
cognitive, volitive, intuiţionale, nevoia omului de sine şi de alţii, de 
realitatea transcendentă şi de divinitate, de creaţie şi sacralitate, de 
armonie şi împlinire în viaţă etc, Maslow oferă o grilă piramidală după 
care, pe de o parte putem recunoaşte locul şi funcțiile fiecărei 
trebuinţe, necesitatea existenţei trebuinţelor ca şi ghid de orientare, 
supravieţuire, creştere şi dezvoltare (evoluţie) — deopotrivă a 
individului şi colectivităţilor (căci şi acestea sunt tot „organisme” 
psihice dar la un alt nivel). Iar pe de altă parte, el clarifică de acum 
încolo, pentru lume şi ştiinţe, până unde merge înrudirea omului cu 
animalul şi de unde acestea se despart, pentru ca primul să-şi poată 
recunoaşte şi afirme umanitatea ca trăsătură naturală şi totodată, 
recunoscându-şi esenţa spirituală, să-şi poată asuma demnitatea (Şi, 
concomitent responsabilitatea) misiunii sale existenţiale: aceea de 
creator de valori, Fiu al Arhitectului suprem, însărcinat cu trasarea 
planurilor unei noi lumi (aici pe pământ, înainte de a merita alta în cer) 
şi a unui nou om — acelaşi dintotdeauna, dar acum cultivat, emancipat, 
educat, transfigurat prin propriul său efort autocreator: Hommo Sui 

Transcendentalis. Omul care, după sfaturile Părintelui său divin, se 
supune unui proces de autoeducare, de creştere şi dezvoltare către 
dimensiunile şi nivelele superioare, transcendente ale devenirii vieţii 
pe Terra. 


Într-o prezentare succintă Piramida Trebuinţelor aşa cum arată ea 
actualmente la o jumătate de veac de la „lansare” se înfăţişează după 
cum vom arăta în secțiunea următoare. Bineînţeles, urmând aceeaşi 
lege universală a progresului, la rândul ei şi Piramida a fost îmbogăţită 
între timp cu studiile şcolilor ulterioare de psihologie, printre care şi 
studiile noastre (aşa cum se va vedea mai jos) precum şi de aportul 
cunoştinţelor ezoterice privind evoluţia vieţii şi fiinţei — să ne amintim 
că Piramida s-a lansat în plin curent New-Age, care, printre alte 
beneficii fundamentale la nivel de dezvoltare a conştiinţei umane 
individuale şi planetare, are şi meritul de a fi redeschis lumii oamenilor 
de ştiinţă percepţia/înţelegerea învățăturilor cuprinse în Ştiinţele 
Antice existente la toate civilizațiile Terrei, dar şi revigorarea altor 
cunoştinţe existente înainte de „potopul” marcant pentru schimbarea 
de ordin şi nivel al civilizaţiilor. 

II. PIRAMIDA TREBUINȚELOR FUNDAMENTALE 


O scurtă precizare metodologică şi conceptuală se impune de la 
început, pentru uşurinţa desfăşurării contextului actual. Astfel, 
denumirile pe care le-am dat în cele ce urmează, nivelelor Piramidei 
au urmărit să respecte două principii: şi anume tradiția (pe cât posibil 
căutând a prelua formulările deja învăţate) pe de o parte, iar pe de altă 
parte, acolo unde lipsea un concept tradiţional, am vizat introducerea 
unuia care să sintetizeze ori să fie reprezentativ pentru valorile centrale 
ale nivelului respectiv (ex: nivelul „Identităţii” ori „Stimei de Sine”) 
şi care, prin ele însele, ca şi concepte desprinse de contextul explicativ 
ce le însoţeşte, nu spun prea multe despre întreaga complexitate a 
trebuințelor manifestate la respectivul nivel. De aceea, subliniem din 
start, că aceste denumiri sunt oricând pasibile de a fi înlocuite cu altele 
mai corespunzătoare, ce cu siguranţă vor fi identificate ulterior prin 
cooperarea mai multor/altor specialişti. 


Astfel încât, important este ca noi să ne concentrăm pe înţelegerea 
fenomenelor ce se ascund în spatele acestor concepte, în toată 
complexitatea şi cu multiple valenţe specifice acestora. Şi în plus, să 
păstrăm o optică deschisă pentru a înţelege că aceste Trebuinţe aparţin 
Sinelui (adică Fiinţei noastre interioare, autentice) la diverse stadii de 
evoluţie, ele fiind specifice deci, pentru tot ceea ce se numeşte în sens 
tradiţional „ființă vie”: plante, animale, oameni şi regnurile supraumane, 
acestea din urmă nefăcând obiectul tratării prezente, întrucât, pe de o 
umane (datorită neactivării, neintrării în funcţiune a anumitor organe 
şi funcţii superioare) iar pe de altă parte, cunoaşterea acelor aspecte nu ar 
fi decât de utilitate teoretică, pe când interesul imediat al Psihologiei este 
— aşa cum am văzut — acela de a identifica şi da în folosinţă instrumente 
prin excelență practice, puse în slujba devenirii/ transformării umane 

şi la nevoile/necesităţile omului actual). 


Intr-o reprezentare grafică, ierarhia Trebuinţelor se înfăţişează 


precum în diagrama de mai jos. 

Pentru început vom prezenta succint semnificaţia fiecărui nivel, 
rămânând ca, în final să realizăm anumite observaţii generale atât cu 
privire la simbolismul (după cum se va vedea) deloc întâmplător al 
diagramei, cât şi privitoare la semnificaţia de ansamblu al nivelelor. 

A. Nivelele Piramidei 


1. Nivelul fiziologic 


Necesităţile fiziologice reprezintă totalitatea condiţiilor orientate 
spre menţinera homeostaziei organismului uman (hrană, apă, aer, 
inclusiv calitatea omogenă a acestora). 


Prin noţiunea de „fiziologie” înţelegem în contextul de faţă, 
9 FTE) 


deopotrivă partea biologica (,„,organică” şi „anorganică”) a organismului, 
cât şi structura energetică, „învelişul” sau „corpul” vital. 


Având în vederea că organismele vii se află într-o permanentă 
inter-relație de schimb, atât între ele, cât şi cu mediul, trebuie să 
observăm, în primul rând, că alterarea oricăreia din factorii amintiți 
duce la tulburări semnificative ale homeostaziei. Starea ideală de 
echilibru total pe acest nivel ar fi aceea în care întreaga suită a 
legăturilor/corespondenţelor organismului cu mediu să funcționeze 
perfect. Acest lucru însă nu se poate realiza practic şi tocmai de aceea 
Natura a prevăzut mecanisme (şi instrumente) având caracter 
reparator, cea mai evidentă manifestare a acestora reprezentând-o 
funcţia de adaptare. Această funcţie este cu atât mai puternică, adică 
organismul se adaptează cu atât mai uşor, cu cât este mai avansat pe 
scara evoluţiei. Astfel încât, pe bună dreptate s-a spus că omul este cea 
mai adaptabilă dintre toate speciile. Aspect datorat, de altfel şi 
complexităţii organismului său, în structura căruia se găsesc, de fapt, 
toate celelalte regnuri, sub aspect fiziologic, trupul uman conţinând 
regnul mineral, vegetal şi animal. 


Şi spunând din nou fiziologic trebuie să înţelegem deopotrivă 
partea materială (biologică) cât şi cea vitală (energetică). Adică 
organismul uman conţine fluide (câmpuri energetice) aparținătoare 


deopotrivă animalelor, plantelor şi mineralelor. 

Acest aspect este de o importanţă capitală pentru înţelegerea 
comportamentului uman în anumite situaţii. Pentru că fluidele 
corpului său vital (preferăm noţiunea de corp pentru că redă mai bine 
aspectul structural complex, organic şi funcţional, decât aceea de 
„câmp” folosită în fizică şi care semnifică mai mult un mediu decât un 
organism, ceea ce nu este cazul), fluidele corpului vital, deci, pe lângă 
funcţia de bază, aceea de a intreţine mişcarea (dinamica) şi a facilita 
schimburile (sau chiar mai mult, comunicarea între toate organismele 
componente ale Ecosistemului Naturii) au şi rolul de memorie 
universală a experienţelor rezultate de pe urma acestor schimburi, pe 
baza acestei memorii reglându-se funcția de adaptare, amintită mai 
sus. Tot memoria fiziologică reprezintă fundamentul a ceea ce se 
numeşte instinct — adică reguli utile/necesare pentru facilitarea/ 
realizarea supravieţuirii, a stării de existenţă. 


Instinctul, însă nu se reduce la lumea animalelor şi a oamenilor. 
Ştiinţele clasice l-au observat şi descris foarte bine la aceste nivele ale 
evoluţiei fiinţei pentru că era mai evident. Lumea plantelor, în egală 
măsură beneficiază de această Forţă Internă a fiziologicului lor, care 
le ghidează spre adecvarea comportamentului la mediu, în scopul 
perpetuării supravieţuirii individului şi speciei. 


Tocmai datorită faptului că organismul uman conţine structuri 
energetice aparținătoare şi celorlalte regnuri, pot exista tendinţe/ 
instincte specifice acestora, instincte care intră în general în 
componenţa a ceea ce se numeşte Temperament (descris foarte 
sugestiv încă de Hipocrate). Temperamentele condiționează forma şi 
conţinutul exprimării, în structura de Personalitate, a multora dintre 
capacităţile, înclinațiile ori trăsăturile de caracter ale unei fiinţe umane 
(şi nu numai) care se întrupează într-un astfel de organism. De 
exemplu o persoană se naşte cu toate calităţile şi abilităţile necesare 
unui bun orator sau actor, însă datorită temperamentului său 
melancolic, profund lipsit de energie va întâmpina mari dificultăţi în 

manifestare, trebuind să parcurgă un proces intensiv de autoeducare/ 
modelare şi poate chiar să apeleze la surse complementare de 
energizare, desigur, totdeauna cu consecinţele colaterale. Sau 
viceversa: o persoană cu înclinaţie spre medicină chirurgicală să fie 
împiedicată de lipsa de răbdare şi „nervozitatea” mâinilor, imprimate 
de un temperament coleric. Desigur aici prin antrenament e mai uşor 
de rezolvat situația pentru că se aplică un principiu universal al 
Naturii: acolo unde se poate mai mult,se poate şi mai puțin. Surplusul 
de energie „strunit” şi canalizat corespunzător se poate dovedi de 
maximă utilitate mai ales într-o astfel de profesiune. 


Dincolo de importanţa în structurarea temperamentelor, asigurarea 
„instinctului vital” (sau al supravieţuirii) şi comunicarea între 
organisme, corpul vital (eteric) realizează totodată comunicarea între 
componentele aceluiaşi organism, fiind suportul informaţional al 
sistemului nervos. Partea materială: creierul, nervii, măduva (şi alte 
ramificații) precum şi sistemul limfatic (etc) reprezintă canalele prin 
care „energia” (eterul) se propagă purtând cu sine informaţiile 
necesare „hrănirii” tuturor sistemelor componente ale organismului. 


Astfel încât, alterarea homeostaziei pe acest nivel întâi al 
trebuinţelor (corespunzătoare întregii game de stări fiziologice, de la 
cele de disconfort — foame, sete, frig etc — până la cele acute — boală) 
se datorează de cele mai multe ori disfuncţionalităţilor intervenite la 
nivelul energetic. Pe acest principiu se bazează toate terapiile 
energetice (orientale şi occidentale) de la Qi-Kong, acupunctură, Reiki 
şi reflexo-terapie, până la Hata Yoga. Toate urmăresc să refacă 
dezechilibrele energetice create prin insuficient de performanta 
circulaţie a fluidului vital. 


Vedem astfel că, dincolo de calitatea sa omogenă (sau pură) a 
factorilor de mediu (alimente, aer, apă, radiaţii etc) sub aspectul 
poluării, de o deosebită importanță este şi calitatea substratului 

energetic pe care acestea îl poartă. Astfel, de exemplu carnea, din 
punct de vedere medico-veterinar poate fi „sănătoasă”, însă fluidele ce 
o însoțesc pot să aibă nivele nivele diferite de vibraţie, determinate fie 
de gradul de evoluţie a speciei aparținătoare (şi aici ne referim 
deopotrivă la evoluţia biologică/materială, a organismului, observată 
de biologia darwiniană) fie de gradul de evoluţie al ființei ce locuieşte 
acel organism. Astfel organismul biologic al câinelui, delfinului, 
pisicii, elefantului deşi este mai puţin evoluat decât cel al maimuţelor 
primate, totuşi energiile vitale ale acestora sunt influențate de fiinţa 
locuitoare mult mai avansată decât în primul caz. Şi e bine să reținem 
că aceste energii, cu cât aparţin unei ființe mai evoluate, cu atât 
dobândesc o putere de organizare mai pregnantă, preluând şi reţinând 
mai mult din personalitatea acelei ființe. Astfel încât ele vor fi mai 
greu prelucrate şi asimilate de către structurile energetice ale fiinţei 
care se hrăneşte cu acestea, existând tendința de a conserva 
impulsurile/instinctele proprii (să ne amintim de rolul principal ca 
memorator al corpului energetic). 


Este, credem, binecunoscut faptul că, sub influenţa elementului 
fundamental Foc, sub diversele sale aspecte uzuale (ardere, fierbere, 
prăjire etc) corpurile energetice se distrug (se dezorganizează), motiv 
pentru care intervine fenomenul denumit „moarte”, adică partea 
„materială” a organismului nu mai poate „funcţiona”. 


Din punct de vedere alimentar — dacă vorbim din punctul de vedere 
al fiinţei care tinde să-şi satisfacă nevoile acestui prim nivel, în 
discuţie — aspectul acesta este deopotrivă benefic, dar şi mai puţin 
benefic. El este benefic în măsura în care distruge structurile 
energetice superior organizate (ale animalelor). Carnea prăjită (sau 
fiartă) păstrează, de aceea mai puţin din fluidele iniţiale, decât cea 
crudă (în paranteză fie spus, nici aceasta nu le păstrează pe toate, 
întrucât corpul eteric tinde să se dezintegreze din momentul încetării 
procesului de circulaţie a sângelui şi de respiraţie). În ceea ce priveşte 

elementele vegetale sau apa, aceasta reprezintă un veritabil izvor de 
vitalitate care, fiind la un stadiu primar de organizare, va putea fi 
extrem de uşor adaptabilă trebuinţelor organismului uman (de 
exemplu) pe de o parte, iar pe de altă parte nu există riscul de 
„contaminare” cu structuri de personalitate de la ființele inițial 
utilizatoare. De aceea aducerea lor în contact cu elementul Foc şi 
distrugerea acestora, nu poare fi considerată favorabilă. 


În altă ordine de idei, trebuie să mai observăm un aspect important. 
Fluidul eteric, prin calităţile sale, este captatorul impresiilor de 
mediu, deopotrivă venite de la experienţele pe care le trăieşte fiinţa în 
raporturile de schimb cu celelalte fiinţe, cât şi din trăirile interne ale 
acesteia, din stările ei afective, cognitive, mentale. De aceea dincolo 
de — accentuăm — calitatea/puritatea unui aliment (în sens generic), 
determinată cu instrumentele clasice de măsură, trebuie să avem în 
vedere conţinutul şi calitatea energiilor ce îl însoțesc. 


Pentru că satisfacerea necesităților pe acest nivel, fiziologic, 
presupune deopotrivă aspectele materiale (biologice), cât şi aspectele 
energetice (vitale). 


2. Nivelul trebuinţelor de Siguranţă 


Trebuinţele de Siguranţă cuprind ansamblul condiţiilor şi 
factorilor, deopotrivă externi şi interni, determinanţi pentru realizarea 
unei stări de echilibru prospectiv, adică de stabilitate, de certitudine a 
existenţei atât pentru prezent cât şi pentru viitor. 


În mod tradiţional, factorii incidenţi la acest nivel sunt împărţiţi în 
două categorii: externi şi interni. În rândul factorilor externi se 
înscriu: adăpostul îmbrăcămintea, „proviziile pentru ziua de mâine”, 
banii în cont, lipsa duşmanilor sau a pericolelor; existența unor surse 
certe de venit, ordinea socială (lipsa criminalităţii, respectarea drepturilor 

şi libertăţilor cetăţeneşti, etc), calitatea elementară a vieţii (salubritate, 
alimentaţie sănătoasă etc), lipsa războaielor, tulburărilor sociale ori 
calamităţilor naturale etc. 


Din categoria factorilor interni putem aminti lipsa stresului 
puternic, al tulburărilor existenţiale marcante (boli fizice sau psihice; 
pierderea unor fiinţe apropiate faţă de care se crease o dependenţă 
profundă; pierderi materiale de anvergură etc). În fapt marea 
majoritate a factorilor interni rezidă într-o cauză primă datorată unor 
modificări în mediul extern; chiar şi cei ce — în aparenţă — ar ţine de 
profunzimea cea mai intimă a fiinţei, cum ar fi concepţiile de viaţă, 
credinţele şi ideologiile etc. şi care nu se schimbă decât tot sub 
impulsul unor experienţe exterioare şi prealabile trăite de subiectul în 
cauză. 


De aceea noi preferăm clasificarea în factori care fin de siguranţa 
fizică şi factori ce afectează siguranţa psihică. Diferența dintre cele 
două categorii constând în faptul că unii produc efecte psihice pe când 
ceilalți afectează doar structurile fiziologice. 


În realitate, însă prea rar vom întâlni elemente pure încadrabile 
doar în una sau alta dintre categorii. În general factorii perturbatori se 
prezintă ca un ansamblu complex, influențând atât fizicul cât şi partea 
psihică, chiar dacă nu concomitent. De exemplu consumul alcoolului, 
în primul rând alterează funcţionarea fiziologică — chiar dacă sub 
aspect psihic produce o stare de bine, prezentându-se ca o falsă 
necesitate — iar în timp el va acţiona şi asupra structurilor psihice. 


Şi aici atragem atenţia asupra unei confuzii în general, împărtăşită 
de mulţi specialişti. Alcoolul, drogurile, mâncarea, sexul etc şi toate 
aspectele care creează dependenţă afectează capacităţile psihice. Însă 
dacă se observă o scădere a memoriei, concentrării, stabilităţii 
musculare, cursivităţii gândirii, exprimării şi trăirii afective etc, aceste 
fapte se datorează alterărilor produse organelor fiziologice ce fac 

posibilă manifestarea în lumea fizică a capacităţilor proprii fiinţe. Dar 
capacităţile respective nu Sunt alterate prin respectivele substanţe 
consumate. Atenţie foarte mare. E o diferenţă de esenţă între 
respectivele substanţe ce ţin de planul/realitatea fizică şi eterică, pe de 
o parte, şi capacităţi/abilităţi/principii existenţiale/trăsături de caracter 
etc ce se află la un nivel cu mult superior, ţinând de fiinţa înseși (şi de 
structurile ei superioare — a se vedea mai jos: Sinele, Conştiinţa, 
Natura), iar nu de corpurile pe care aceasta le utilizează la un moment 
dat sau altul. 


Ceea ce poate însă afecta aceste aspecte, este dezordinea produsă 
în organizarea vieţii. Organizarea vieţii reprezintă setul de conduite/ 
atitudini şi manifestări prin care individul îşi stabileşte strategia cea 
mai viabilă în măsură a-i permite să-şi conducă viaţa după propriile 
principii şi să-şi exprime propriile trăsături interioare. Altfel spus, 
pentru un om sănătos, organizarea vieţii este media dintre ceea ce 
crede el despre sine şi ceea ce vede lumea în el, sau mai exact 
personalitatea socială vie şi activă, rezultată din acţiunea sinergică a 
celor două extreme. În momentul în care derularea firească a acestei 
ordini strategice (reamintim, cuprinzând setul de credinţe, principii, 
valori, acţiuni etc personale) este tulburată de slăbirea coeziunii dintre 
forțele ce o mențineau (tăria voinţei şi claritatea gândirii, determinate 
de „înceţoşarea minţii”, valoarea sau dimpotrivă accentuarea 
afectivității, slăbirea senzitivităţii la nivel fiziologic etc), în momentul 
acela deci, îşi pot face intrarea în sistem diverse gânduri până atunci 
reprobate/respinse, diverse sentimente sau conduite neconforme. 
Acestea vor afecta valorile amintite, iar nu substanţele fiziologice, 
care au constituit numai un instrument, un fel de “cal troian” pentru 
primele. 


Aceste forţe, la început insesizabile, în timp, prin repetare, se vor 
amplifica şi multiplica ajungând — în situaţiile critice — să preia 
controlul asupra normelor de bază ale sistemului de organizare a vieţii 

individuale, putând introduce, nu doar în comportament, ci chiar în 
structura Naturii sau a Caracterului aspecte (de obicei) degradante. 


Cel mai adesea astfel de factori, creatori de dependențe, produc 
transformări doar la nivelul organismelor (corpurilor): fiziologic şi 
astral, dezorganizându-le (a se vedea mai jos infrastructurile lor). Însă 
din punct de vedere al omului în manifestare socială, o dezorganizare 
chiar şi numai la nivelul acestor corpuri poate fi suficient de negativă 
atât pentru el cât şi pentru ceilalţi, aducându-l în imposibilitatea de a- 
şi exprima capacităţile mentale, de exemplu (prin alterarea cerebrală 
ori a sistemului nervos) sau a capacităţii afective/volitive, a virtuţiilor 
(dragoste, afecţiune, milă, compasiune, simpatie, grijă, etc) prin 
„amputări” (destructurări) determinate în corpul astral. Parabolic şi 
chiar puţin diabolic exprimat, Sf. Petru dacă venind în lumea fizică și- 
ar altera corpul astral, toată măreţia şi virtutea sfinţeniei lui ar avea 
profund de suferit în a putea fi exprimată corespunzător. 


La fel ca drogurile — ce reprezintă agenţi, clasic, externi — există şi 
alte categorii de factori care afectează siguranţa unei fiinţe. De 
exemplu pentru om, stresul, ura, mânia, orgoliul, gelozia, invidia, 
tristeţea, injuriile, meschinăria (şi toată gama acestor „păcate” — 
depinzând desigur şi de gradul de „sensibilitate”, de curăţenie 
sufletească a persoanei în cauză, corelativă nivelului său de evoluţie) 
toate acestea, deci, vor constitui „pericole” (în sensul veritabil al 
cuvântului). Nu este obligatoriu ca cineva să acţioneze, pentru ca să 
orienteze/ atragă asupra ei o astfel de influenţă (de ex. de a profera 
injurii); simplul fapt de a se afla, chiar pasiv, într-un mediu saturat de 
altfel de influenţe îi afectează ființei umane profund starea de 
siguranţă psihică. Omul în cauză se simte agresat personal de aceste 
manifestări, se simte violat în integritatea, intimitatea şi standardul 
valorilor proprii. 

3. Nivelul trebuinţelor ambientale 


Presupun asigurarea unui standard de calitate şi confort (inclusiv 
estetic) al vieţii, de organizare şi „amenajare” a „mediului de viaţă” 
(camera sau casa proprie, biroul, maşina, grădina etc.) în conformitate 
cu „gustul personal”, ori altfel spus, după propriile norme/principii şi 
standarde de percepere/raportare la realitatea cotidiană, astfel încât 
existenţa proprie să fie nu doar un simplu fapt în sine, un dat al naturii, 
ci ea însăşi să poată reprezenta o sursă de satisfacţie umană interioară. 


La acest nivel întâlnim pentru prima dată pornirile artistice ale 
fiinţei. Manifestarea capacităţilor sale cu adevărat creatoare se va 
exprima plenar pe nivelul 7 (după cum vom vedea mai Jos). La acel 
nivel ea are caracter de artă şi presupune o transpunere totală a fiinţei 
creatorului în opera de artă, o contopire a acestor două în afara oricărei 
condiționări, determinări sau control din partea rațiunii ori voinţei. 
Artistul creează dintr-o pornire interioară, dintr-un instinct existenţial 
trans-conştient şi trans-rațional. 


Aici însă, pe nivelul 3 lucrurile se petrec întocmai invers. Nevoia 
de ambient provine dintr-o examinare atentă a mediului exterior, 
urmată de o supunere a acestuia la normele/cerinţele ordinii interioare. 
Din compararea celor două dimensiuni (interior şi exterior) precum şi 
din conştientizarea altor trebuinţe (de exemplu nevoia de a avea un 
partener, ori nevoia de cunoaştere, sau de stimă de sine) se urmăreşte 
modificarea/ adaptarea spaţiului ambiental pentru ca prin funcționalitatea 
sa să creeze starea de confort specifică şi utilă satisfacerii acestor 
trebuințe. 


Acest confort este deci mediat şi utilitar, dar nu lipsit de estetic. 
Este nevoia primară de estetic, nevoia ființei de a se înconjura de 
frumos — nu de dragul contemplării frumosului (acest lucru se petrece 
cum spuneam pe nivelul 7) ci pentru valoarea sa de accesoriu util. 

Astfel observăm de exemplu această nevoie manifestată în ornamentele 
obiectelor uzuale. Aceste ornamente sunt accesorii funcţionale ale 
obiectelor şi nu opere de artă, fiind create cu intenţia predeterminată 
de a înfrumuseţa ceva şi nu de dragul frumosului în sine. În alte situaţii 
ele sunt menite a transmite un mesaj (de ex. la vestimentaţie, sau 
maşini de lux), de a afirma o anumită poziție socială, de a scoate în 
evidenţă anumite capacități personale ori aparteneţa la un anumit 
grup social (tatuaj etc). Sau pur şi simplu pentru confortul propriu şi 
personal, căci aici includem toate formele/culorile obiectelor de care 
cineva se înconjoară la un moment dat, de la designul noptierei sau a 
telefonului, la mobilier, zugrăveli interioare, birotică şi covoare, până 
la zona de locuit, spaţiul de relaxare, staţiunea sau plaja unde preferă 
să-şi petreacă timpul liber, maşinile, jocurile, ocupațiile şi 
îndeletnicirile care îl atrag şi relaxează. 


Toate acestea se includ în vasta categorie a factorilor creatori de 
confort. Aceşti factori îndeplinesc deci următoarele funcțiuni: 


a) - adaptează ordinea exterioară a mediului după ordinea interioară 
a fiinţei locuitoare 


b) - asigură crearea unui spaţiu personalizat, ce s-ar putea numi 
„turnul de fildeş” propriu (vom vedea mai jos, pentru ca aceasta să 
devină un „cămin” trebuie să mai primească şi altceva: afecţiune, 
căldura altor suflete etc) 


c) - creează un cadru de reprezentanţă a fiinţei în lume; este 
interfaţa de contact menită să comunice în avanpost mesaje către 
interlocutori; totodată creează imaginea ființei în mediul său propriu 
de viaţă 


d) - reglează procesele interne ale ființei în perioadele de tulburare, 
printr-o reacţie inversă: ordinea internă bulversată se regăseşte/reface 

prin contactul cu imaginea sa externă, fiind astfel un veritabil “templu 
personal al regăsirii de sine” 


e) - constituie spaţiu/mediu de reenergizare, de favorizare a 
introspecției şi sprijin în dezvoltarea personală 


f) - reprezintă un mediu simbolic, creând totodată un cadru, o 
imagine exterioară ce-i permite sufletului să se contemple pe sine, de 
aici rezultând, pe de o parte autocunoaşterea (sau mai exact ajutând la 
cunaşterea de sine), iar pe de altă parte dându-i acestuia un sentiment 
de mulţumire, de împlinire individuală. 


Pentru că, în paranteză fie spus, o anumită doză de narcisism nu 
numai că este specifică şi binevenită, ci e absolut necesară fiecărei 
fiinţe având funcţia principală de catalizator al procesului valorizării 
de sine. În lipsa narcisismului fiinţa nu ar pune preţ pe ea înseși, oricât 
de dezvoltat ar fi orgoliul propriu. Pentru că orgoliul este orb; un 
instinct primar al supravieţuirii, perpetuării şi impunerii, dar în afara 
vreunei logici interne de funcționare şi fără reguli structurale. Pe când 
narcisismul ajută fiinţa să se analizeze, să se contemple, să se cunoască 
şi pună în valoare. Orgoliul doar impune, narcisismul dovedeşte; 
clădeşte o structură afectivă şi rațională pe baza căreia fiinţa are 
motivaţia şi baza de sprijin pentru valorizarea de sine. 


Narcisismul este, de fapt, o nevoie de bază a Sinelui fiecărei fiinţe, 
şi nu se reduce doar la autocontemplare. Ci „oglinda” în care Sinele 
„se priveşte” este constituită din toate lucrurile şi fiinţele mediului său 
de viaţă: de la cele mai nesemnificative obiecte de uz personal/casnic, 
până la membrii familiei ori alte ființe înconjurătoare. Când soţia, 
mama sau fiica ne spun că ne iubesc, sau ce frumoşi/deştepţi/educaţi 
ete suntem; când pisica sau câinele se bucură de prezenţa noastră; când 
privim maşina preferată în garaj, ori ne punem o cămaşă îndrăgită; sau 
dimineaţa când bem cafeaua, din ceaşca la care ţinem atât de mult 
pentru că ne oferă satisfacţie/plăcere de fiecare dată când o privim; 

când facem o baie zilnică relaxantă, sau ne plimbăm în parc la sfârşit 
de săptămână ori ne întâlnim cu rudele/prietenii îndrăgiţi; toate aceste 
amănunte ale vieţii cotidiene care creează starea de confort, de 
ambient, de plăcere de a trăi, reprezintă instrumente/modalităţi/surse 
ori mai explicit „oglinzi” în care sufletul se contemplă pe sine, 
descoperindu-se (într-o oarecare măsură) împlinit în viaţă. 


Dacă aceste „oglinzi” sunt „sparte” imaginea va fi total necorespunzătoare. 
Narcis din noi se declară nemulţumit de propria contemplare, sau chiar 
scârbit, ori profund dezamăgit. Pentru că aceste lucruri mărunte ale 
vieţii cotidiene, aceste mici evenimente creatoare de imagine 
favorabilă, fac frumuseţea existenţei. Astfel încât pe bună dreptate s-a 
spus că „sufletul se împlineşte mai bucuros în lucruri mărunte, dar 
repetate, decât în contemplarea vreunui ideal măreț, dar rece şi 
îndepărtat” (Francis Bacon). 


Dacă aceste aspecte lipsesc, nivelul 3 al Trebuinţelor Ambientale, 
aparent inofensiv, se dovedeşte a fi de o importanţă capitală, fiindcă 
el destructurează întreg edificiul piramidei. Poate fi omul cel mai mare 
savant al lumii, cel mai mediatizat şi apreciat (sincer) personaj social, 
posesorul unor averi şi afaceri prospere etc, dacă nu gustă acest 
necesar de plăcere din actele mărunte ale vieţii sale, va regăsi existenţa 
proprie nu doar searbădă, ci şi inutilă. Pentru că ce rost are să trăieşti 
dacă nu simți satisfacţie de pe urma acestui fapt. Astfel încât, prin 
destructurarea/nesatisfacerea acestui Nivel, trece calea cea mai sigură 
ce poartă omul spre actul sinuciderii. Şi pe care se vor abţine de a o 
parcurge doar trei categorii de persoane: cei care îndrăgesc suferința 
de dragul suferinţei (masochiştii); cei prea laşi pentru a-şi pune capăt 
zilelor şi cei cu conştiinţa morală dezvoltată, care ştiu că este un păcat 
să dezerteze din faţa datoriei de a trăi. 

4. Necesităţile Sociale 


Nivelul necesităţilor sociale (sau societar) este, poate cel mai 
complex dintre toate nivelele piramidei, fapt determinat de 
multitudinea de funcţii ale Sinelui (a se vedea mai jos) care acționează 
aici, dând curs unei game variate de tendinţe multidirecționate, dar 
care rămân totuşi interdependente, din acţiunea lor sinergică luând 
naştere o rezultantă — care a şi dat numele nivelului — orientată spre 
raporturile cu „altul”. Acest altul poate fi un seamăn din aceeaşi specie 
sau din oricare alta, ceea ce contează este ca acesta să fie perceput ca 
un „suflet”, ca o fiinţă vie. Aspectul este important şi el ţine de gradul 
de dezvoltare/ evoluţie a fiecăruia în parte, precum şi de optica sa de 
viață. Dacă e să vorbim despre oameni, vom găsi unii care simt 
afecțiune şi se dedică astfel cu toată dragostea plantelor pe care le 
privesc drept fiinţe vii (aşa cum şi sunt, dealtfel) înzestrate cu viaţă şi 
simţire, pe când alții chiar şi animalele le consideră lucruri, astfel încât 
nevoia lor de sociabilitate, de un altul (sau alţii) nu poate fi satisfăcută 
decât de un seamăn uman. 


Această stare de fapt le îngrădeşte semnificativ posibilitatea de 
actualizare (de satisfacere permanentă) pe acest nivel, ei fiind strict 
dependenţi de societatea umană, aspect cu puternice repercusiuni 
negative mai ales în situații de neacceptare din partea semenilor, de 
încălcare a regulilor de convieţuire, de excludere etc. În astfel de 
momente el se vede în imposibilitatea împlinirii pe acest nivel, pe când 
o persoană din prima categorie şi-ar satisface nevoile specifice prin 
intrarea în relație cu alte fiinţe. Sunt binecunoscute cazurile de 
„retragere din lume” din diverse motive (în special dezgust, 
dezamăgire ori oboseală psihică); dar nevoia de raporturi cu un „altul” 
rămâne la fel de valabilă, astfel că pentru cei ce nu pot da curs 
actualizării acesteia prin relații (de tipul celor de mai jos) cu lumea 
naturii (plante, animale), în timp, insatisfacţia aceasta se va acutiza 

putând duce la crize grave, ce vor afecta (paradoxal) chiar concepția 
(şi aşa mărginită până atunci) despre viaţă şi fiinţe, în sensul că o vor 
restrânge şi mai mult; persoana în cauză va gândi tot mai negativ şi 
exclusivist la adresa celorlalţi, se va închide în sine, comunicarea va 
tinde spre zero, apar comportamente brutale, descărcări de tensiuni 
necontrolate manifestate sub forma tendinţelor distructive (tinde să 
„sfarme” tot ce-i iese în cale), câmpul mental se îngustează; gândurile 
clare fac loc obsesiilor tot mai întunecate şi totul sfârşeşte de multe 
ori prin sinucidere (dar nu din voinţa controlată de a pune capăt aceste 
stări de lucruri, ci din întâmplare, din aceeaşi dorință de a distruge tot 
ce-i iese în cale, doar că acum obiectul era propriul trup). 


Vorbeam la început despre complexitatea structurală a acestui nivel 
derivată din acţiunea sinergică a mai multor categorii de trebuinţe 
componente. lată în cele ce urmează câteva dintre principalele necesități 
structurante: 


a) Nevoia de a primi şi dărui afecţiune. Aici nu este vorba de 
trebuinţa de a fi alintat — care am văzut că se plasează pe nivelul 3 al 
necesităţilor ambientale. În cazul alintului (când ne complimentăm 
unii pe alţii) nu importă starea de adevăr sau fals a mesajului. Alintul 
(care este, în fapt, o „minciună sinceră”, bine intenţionată) se 
adresează imaginii noastre despre noi şi creşterii potenţialului de 
confort în viaţă (chiar prin îmbunătățirea relaţiilor interpersonale). 
Dăruirea-primirea de afecţiune presupune transmiterea unui conţinut 
complex de trăiri afective, care scapă raţiunii şi deci nu pot fi supuse 
erorii/falsului. Afecţiunea în contextul nostru înseamnă trăire sinceră 
a stării de apropiere, de ataşament, de îndrăgire şi orientare 
sufletească spre celălalt; de „a pune suflet” din sufletul propriu în 
această relaţie. La nivel superior, deci la intensitate maximă, această 
trăire devine compasiune. (Concept ce nu trebuie confundat cu mila. 
Aceasta din urmă constă în voinţa/impulsul intern de a ajuta o fiinţă 
aflată într-o situaţie/stare inferioară, chiar cu riscul unor pierderi 

personale. Pe când compasiunea nu judecă, nu valorizează, nu 
apreciază echivalenţele între fiinţele raportului, ci doar tinde — dincolo 
de orice rațiune — la unificarea sufletelor celor două; este transpunerea 
în celălalt şi identificarea cu el, rămânând în acelaşi timp tu însuţi, dar 
de care ai uitat). 


b) Nevoia de apartenenţă, adică aceea de a se simţi parte la un 
grup, o familie, un colectiv, un organism social; nevoia de acceptare, 
de integrare, de recunoaştere ca membru. Ea maschează nevoia de 
protecţie, de grijă, de sprijin şi suplinire a propriilor slăbiciuni (puncte 
slabe) de către ceilalți componenți ai grupului (în sens generic). De 
altfel Rousseau observa că întrega organizare socială, nevoia 
oamenilor unii de alţii, derivă, nu din dragoste reciprocă, ci din 
imperativul suplinirii lipsurilor şi slăbiciunilor individuale. Observăm 
că dacă nevoia de afecţiune presupune o relaţie biunivocă (individul 
primeşte, dar totodată trebuie să şi exteriorizeze afecțiunea, nu 
neapărat către cel de la care a primit-o) în cazul apartenenţei, în 
schimb, accentul cade pe el şi nu pe celălalt. Este o trebuință 
personală/individuală, unilaterală. 


c) Nevoia de comuniune se deosebeşte de nevoia anterioară prin 
aceea că, dacă nevoia de apartenenţă presupunea simpla 
acceptare/integrare protectoare în grup, nevoia de comuniune, în 
schimb, solicită ca între membrii grupului să existe un raport de 
intimitate şi deschidere, de căldură sufletească; o ambianţă complexă, 
cel mai bine descrisă prin conceptul de „cămin”. Sentimentul acesta 
de comuniune socială (cum îl numea Adler) nu depinde de numărul 
indivizilor ce compun grupul şi nici de categoria speciilor din care face 
parte. Un om şi un câine pot foarte bine să-şi transmită stări afective 
în măsura de a crea această atmosferă. Sau cel ce îndrăgeşte în mod 
deosebit florile/plantele se poate simţi „acasă” numai în grădina sa, în 
seră ori în pădure etc. „Sentimentul” acesta, deci, poate exista la fel de 
bine între doar doi membri, ori se poate extinde la întreaga societate 

(umană, pentru că în rândul animalelor nu putem vorbi de o societate 
extinsă la nivel se specie, dar putem observa — şi lua aminte! — la 
comunitățile mai restrânse pe care acestea le creează ca structuri cu 
organizare şi raporturi inter-individuale ce depăşesc rosturile umane 
în mult puncte). 


Desigur dezideratul sentimentului de comuniune socială extins la 
nivelul întregii specii umane, rămâne încă un „ideal înălțător” (Adler) 
chiar dacă socialiştii şi-au propus de mai bine de două secole 
înfăptuirea lui. Mai trebuie ca societatea în ansamblul său să se 
maturizeze şi să urce (pe treptele piramidei) spre momentul intrării în 
funcţiune a acestui nivel. Pentru că societatea este ea însăşi o entitate 
distinctă de indivizi componenți şi, ca orice entitate vie se supune 
aceloraşi reguli ale existenţei unor Necesităţi ierarhizate. La gradul de 
evoluţie actual comunitatea umană are reuşit accesarea doar primelor 
3 trepte ale Piramidei. (Aceasta însemnând că organismul social nu 
„Simte” încă nevoi superioare acestor 3 descrise anterior). 


d) Nevoia de relaţie: este o nevoie rece şi distantă; ea nu presupune 
incidenţa vreunui sentiment/afectivitate, ci solicită simpla raportare la 
ceilalți. Ea îşi are originea în principal în teama existenţială de 
singurătae, în necesitatea „de a fi cu cineva”. În diverse situaţii ale 
vieţii întâlnim oameni făcând lucruri aparent ciudate: vorbesc singuri 
pe întuneric, se mută mai bine la un vecin (pentru care nu avea nici un 
fel de afecţiune/atracţie/nevoie etc) decât să locuiască singuri pe o 
anumită perioadă; caută compania unui animal (pe care până în aceea 
situație nu-l considerau „„fiinţă”) pentru a fi cu „cineva” până încetează 
respectiva situaţie etc. Toţi oamneii trec prin astfel de momente, 
fiindcă toţi avem această nevoie de relaţie. 


În afara sentimentului de frică, ori necesitatea de a învinge 
singurătatea, nevoia de relaţie se exprimă şi prin trebuinţa de un altul 
ca oglindă reflectoare a propriilor stări de spirit. Păstorul vorbeşte cu 

oile sale, gospodina cu animalele de casă, grădinarul cu florile etc şi 
nu din nevoia de comunicare (care, vedem imediat, presupune 
transmiterea către altcineva a unui mesaj) ci dintr-o necesitate a 
Sinelui numită Nevoia de Destăinuire (aşa cum vom arăta mai Jos). 
Fiinţa (umană, în cazul nostru) doreşte să „stea de vorbă” cu ea însăşi, 
să realizeze un proces de autoanaliză de introspecţie, însă pentru 
aceasta are nevoie de un agent exterior „viu”, de un „alter ego” în care, 


dedublându-se (virtual) să-şi transpună sinele său conlocutor. 


Tot la nevoia de relaţie vom raporta şi atitudinile de conflict şi 
competiţie între un individ şi alte fiinţe componente ale unui grup. Nu 
este vorba de intenţia acestuia de a se impune (fiindcă atunci ne-am 
afla în prezenţa nivelului 6, al Stimei/Valorizării de Sine), ci doar de 
dorinţa de a fi luat în seamă, se a-şi dovedi lui şi celorlalți că există, 
că e prezent şi el acolo, de a fi acceptat, inclus, remarcat. În limbaj 
comun se spune despre un om (în special la oameni se manifestă şi 
mai ales la tineri) că „se dă în spectacol”. Tot ce urmăreşte este să 
atragă atenţia. De aceea această nevoie de relaţie (prin aspectul în 
discuţie) este cel mai frecvent întâlnită în ritualurile de curtare (la toate 
nivelele lumii animaliere, incluzându-l aici şi pe om). 


e) Nevoia de comunicare şi schimb/ transfer: constă în trebuita 
fiinţei de a transmite şi recepta mesaje, de a face schimb informaţional 
(pe toate căile, nu doar lingvistice) cu alte fiinţe. Este o necesitate de 
împărtăşire (care presupune a dărui ceva din ceea ce am fără a sărăci 
eu) şi totodată de creştere şi dezvoltare (de a-mi îmbogăţi bagajul 
informaţional cu aspecte utile progresului individual). Ea presupune 
neapărat un raport între cel puţin două fiinţe reale, un raport exterior, 
ce exclude introspecţia şi raporturile cu sine însuşi ca în cazul anterior. 


A 


De precizat că prin conceptul de „informaţii” înţelegem orice tip 
de mesaj, fie că este vorba de gesturi, fapte, atitudini, stări de spirit, 
concepte etc. 

f) Nevoia de orientare: presupune raportarea la un sistem de norme 
unanim (sau larg) împărtăşit ; călăuzirea în găsirea sensului vieţii, a 
exprimării sale ca ființă, a modalităţii celei mai viabile de adaptare la 
existenţă, a căilor cele mai sigure de realizare a împlinirii de sine, prin 
orientarea după regulile (deja experimentate şi validate) aparținătoare 
unei colectivităţi, care prin chiar existenţa sa (şi standardul existenţei 
sale) oferă o anumită garanție în acest sens. 


Această necesitate se activează (intră în funcţiune) încă din primele 
faze ale existenţei fiinţei ca pui, şi are rolul primordial în deprinderea/ 
copierea comportamentului adulților (în faza iniţială), iar ulterior, 
când ființa creşte şi încep să funcţioneze „procesele psihice” 
superioare (afectivitatea, rațiunea, conştiinţa), tot această necesitate 
creează impulsul şi motivaţia necesară proceselor educaţionale (şi 
autoeducaţionale). 


5. Necesităţile de cunoaştere 


Reprezintă nevoia fundamentală ce caracterizează toate fiinţele 
dotate cu libertatea autodeterminării şi a devenirii de sine. Omul este 
prima entitate din lanţul evolutiv, care resimte puternic activarea 
acestui nivel în întreaga sa plenitudine, chiar dacă, anumite aspecte ale 
necesităţilor de cunoaştere le întâlnim şi la unele animale. Şi e normal 
să fie aşa dacă avem în vedere că pe acest nivel se manifestă una dintre 
Cerinţele Sinelui — anume aceca de lumină, de orizont, de orientare. 


Vedem astfel la majoritatea animalelor, mai ales în perioada 
copilăriei cel mai pregnant evidenţiată necesitatea de cunoaştere, 
manifestată în procesul de investigare a mediului înconjurător, de a 
interoga lucrurile şi fiinţele din spaţiul acestuia, de a pune întrebări şi 
a obţine răspunsuri menite a contura o anumită experienţă de viaţă. 
Puiul animalului este prin excelenţă o fiinţă dotată cu posibilitatea de 

a se mira. Dar mirarea lui este orientată unidirecțional, înspre exterior, 
înspre mediu, devenind astfel curiozitate. Curiozitatea reprezintă 
impulsul manifestat ca necesitate a Sinelui de a cunoaşte şi a se raporta 
la tot ceea ce întâlneşte în mediul său de viaţă. 


Abia la ființele umane (când Sinele, deci este la un nivel avansat 
de evoluţie — şi de aceea nu se manifestă la vârstele mici, Sinele 
făcându-şi simțită prezenţa, în medie, între 14 şi 21 de ani), acest 
impuls devine bidirecțional, fiind constituit deopotrivă dintr-o 
curiozitate exterioară şi o inferogaţie internă. Altfel spus, fiinţa 
explorează mediul, descoperă şi ia contact cu lucrurile de aici, învaţă 
în mod primar cum să se poarte cu fiecare (ca şi animalele dealtfel) pe 
baza proceselor foarte bine observate de Pavlov şi care au legătură cu 
instinctul, adică aceea conştiinţă comună a speciei, de asemenea 
observată de Jung şi denumit mental colectiv. Însă în afară de acestea, 
ființa-om îşi doreşte să cunoască legăturile dintre lucruri, locul şi 
rostul fiecăruia, legile care guvernează procesele observate; de 
asemenea el vrea să determine rostul său personal precum şi sensul 
vieţii sale. Pentru aceasta constatările, informaţiile obţinute din 
exterior sunt supuse unui proces de analiză şi sinteză cu ajutorul minţii 
sale şi mai mult chiar raportate la valorile şi răspunsurile pe care le 
descoperă în profunzimea universului interior. 


Până la stadiul animal fiinţele învaţă să se raporteze la lucrurile 
exterioare şi să se orienteze în mediu, în vederea actualizării, a 
satisfacerii trebuinţelor de pe nivelele văzute până aici. Însă ele nu au 
Conştiinţa de Sine, astfel că cea mai mare parte a funcţiilor de 
supravieţuire, adaptare, integrare, comuniune, comunicare etc sunt 
preluate de Spiritul-grup sau al speciei şi manifestate sub forma 
automatismelor, a instinctelor. Ceea ce face puiul animalului în 
perioada de învăţare a „regulilor jocului” potrivit speciei aparținătoare, 
este să-şi reamintească, să-şi reactiveze aceste deprinderi specifice. 

Aţi observat poate, că, în copilărie un pui de lup şi unul de căprioară 
se raportează unul la altul ca de la fiinţă la fiinţă; ei încă nu ştiu ce 
roluri joacă în viaţa prezentă până când vor creşte şi se vor activa 
deprinderile propriei specii. În stare naturală procesul este accelerat 
prin copierea comportamentului părinţilor sau celorlați membrii ai 
speciei şi abilităţile instinctuale sune actualizate prin exersare. Crescut 
în alt mediu decât cel propriu speciei lui, puiul de animal nu va 
descoperi cine este cu adevărat decât târziu, la maturitae, când 
conţiinţa colectivă — sub forma sublimată a instinctului — îi va spune 
anumite lucruri despre el. Dar până atunci, respectiva ființă, crescând 
într-un mediu străin, va fi putut deprinde cu totul alte obişnuinţe; va fi 
putut învăţa despre ea că este altceva/alteineva decât îi spune 
instinctul. Acest lucru se observă cu atât mai pregnant, cu cât ființa- 
animal este mai înaintată pe cale evoluţiei şi se întâlneşte sub forma 
proceselor de domesticire şi dresare a animalelor de gospodărie şi de 
companie. 


De fapt ambele procese reprezintă modalităţi prin care fiinţele 
aparținătoare diverselor specii sunt scoase din mediul lor natural şi, 
venind în contact cu o specie mai avansată, vor fi influențate de 
regulile şi conduitele acesteia. Astfel, de exemplu animalele din 
gospodărie primesc un nume, un loc şi un rost; sunt învăţate să 
dezvolte şi exerseze anumite aptitudini străine speciei lor; dobândesc 
un alt statut şi o altă personalitate; dar cel mai important, sunt educate 
să dea uitării impulsurile/pornirile venite din conştiinţa colectivă şi să 
se conformeze noilor responsabilități superioare pe care le solicită 
statutul lor. 


Cu cât este mai avansată evolutiv respectiva ființă-animal, adică 
mai apropiată de stadiul uman al conştientizării de sine, cu atât mai 
multe lucruri noi, străine speciei sale, va putea învăţa, procesul acesta 
ducând la o dezvoltare mai mult individualizată, a entității deci, şi nu 
a speciei. O astfel de ființă (să ne gândim la câinii de apartament, 

pentru că sunt mai apropiaţi de felul cum percep fiinţele-umane lumea 
şi viaţa, decât alte finţe-animal precum pisicile, ori elefanții), va avea 
o gamă destul de largă de trebuinţe, de la cele primare la cele 
superioare ale valorizării de sine ca entitate unică, în calitate de 
personalitate, deci (a se vedea mai jos trebuinţele nivelului 6). 


În ceea ce priveşte necesităţile de cunoaştere ele se vor exprima 
deopotrivă în nevoia de orientare, de cercetare şi descoperire, de 
orizont, de libertate, însă numai la fiinţele umane şi mai ales începând 
dinspre jumătatea stadiului de evoluţie în sus, se vor manifesta mirarea 
interogativă şi reflexia interiorizată. De abia de acum fiinţa va începe 
să mediteze asupra rosturilor şi sensurilor celor ce le percepe în mediul 
său nu doar cu simţurile fiziologice (cele cinci simţuri clasice) ci şi cu 
Simţul Astral, cu Simţul Minţii, cu Intuiţia ori simţurile superioare: al 
Transcendenţei (al Sacrului), al Unificării etc. (a se vedea mai jos în 
prezentul volum.) 


Trebuie să observăm, de aceea, că nivelul trebuinţelor de 
cunoaştere nu are decât parţial legătură cu forţele mentale, pentru că 
el nu se referă doar la înmagazinarea de informaţii şi descoperirea 
conexiunilor logice dintre acestea. Ci presupune o necesitate de 
încadrare armonică în lume şi în viaţă; de trăire în echilibru cu mediul, 
de adaptare — în toate structurile proprii — la ordinea, la cosmosul 
exterior. De edificare a unui sistem propriu de valori, un univers al 
său, propria Realitate care să-i fie deopotrivă confortabilă şi utilă 
procesului de dezvoltare personală, dar care, totodată, să fie viabilă: 
adică să poată prinde viaţă, să poată exista în cosmosul exterior, alături 
de Realităţile tuturor celorlalte ființe şi să poată, de asemenea 
supravieţui fără a fi denaturată de interacţiunea cu acestea. 

Este domeniul a tot ceea ce are legătură cu trebuinţa interioară de 
putere, de punere în valoare, de demnitate proprie. Presupune deci 
existenţa (câştigarea şi permanentizarea) sentimentului (a trăirii 
interne) de respect de sine din partea celorlalţi, de apreciere şi 
recunoaştere, de validare a propriilor conduite de către un altul. Altfel 
spus, fiinţa priveşte în ochii celuilalt (fie el seamăn din aceeaşi specie 
sau nu) pentru a se descoperi pe sine, la adevărata valoare, aşa cum o 
regăseşte în sufletul acestuia. 


Pe nivelul anterior, am văzut, întrebarea „cine sunt?” şi „ce rost 
am?” era adresată universului exterior, componentelor şi structurilor 
acestuia. Însă ele i-au oferit ființei un răspuns rece şi distant, i-au 
descoperit un rost abstract, cu bătaie lungă, îndepărtat în viitorul 
devenirii sale şi pierdut într-o mare aglomerare a miliarde de alte 
finnţe şi lucruri, fiecare cu rostul său. Acum însă fiinţa doreşte a se 
concentra asupra sa înseşi. În universul mare descoperit anterior o 
pândeşte riscul disoluţiei, al „topirii”, printre celelalte lucruri, al 
pierderii importanţei de sine. De aceea se impune cu necesitate găsirea 
cât mai urgent a unui centru de greutate propriu, care să-i dea 
stabilitatea şi echilibrul în această mare externă a transformărilor 
continue şi totodată o axis mundi, o direcţie valorică absolut proprie 
de dezvoltare, o lege a sa personală ce merge înainte luminându-i calea 
şi deschizându-i drum printre multitudinea de lucruri, forţe, fiinţe din 
universul înconjurător. 


Începând cu nivelul 6, deci, fiinţa umană îşi începe propriu zis 
procesul construcţiei valorice de sine. Până acum a cunoscut ce o leagă 
de alte lucruri şi valori; din acest moment însă îşi doreşte a ieşi din 
jocul condiţionărilor universale, luându-şi destinul în propriile mâini 
şi câştigându-şi libertatea de acţiune, decizie, manifestare după propria 
sa voinţă. 

La nivelul 4, am văzut că fiinţa îşi identifica sensul existenţei sale 
cu cel al colectivităţii. Toate actele, gesturile, gândurile, optica sa de 
viaţă, felul de a fi erau reproduse după regulile generale ale acestei 
colectivităţi. Căci ea, colectivitatea, reprezenta chiar fundamentul 
existenţei individului, în afara căreia acesta s-ar fi simţit total 
dezrădăcinat; şi-ar fi pierdut sensul propriei existenţe. 


La nivelul 6 însă, după ce „a deschis ochii” minţii şi sufletului 
descoperind lumea şi multitudinea de raporturi, de lucruri, de 
posibilităţi şi transformări ce se petrec necontenit în universul exterior, 
ieşind altfel spus din limitele restrânse ale zidurilor colectivităţii şi 
putând acum privi în orizonturi îndepărtate, în sufletul individului se 
naşte dorinţa de a şi atinge aceste orizonturi; nu doar de a le contempla 
de la distanţă, ci de a experimenta, de a trăi realităţile existente acolo. 
Căci fiecare fiinţă este prin definiţie un Călător-explorator, iar 
devenirea nu reprezintă altceva decât Marea Trecere a dinspre potență 
spre actualizare, spre existenţă, spre împlinirea de sine. 


Aici începe cu adevărat drumul ei în viaţă, cea de-a doua naştere: 
construcţia de sine. Fiindcă sub atracţia mirajului orizonturilor, fiinţa 
va lupta cu toate greutăţile ieşite în cale; va descoperi ce puteri are, ce 
capacităţi îi lipsesc, ce atitudini şi strategii trebuie să adopte pentru 
succesul înaintării: se va antrena continuu în procesul de 
autoperfecţionare; îşi va dori mereu să fie mai puternică, mai iscusită, 
mai capabilă. După câţiva paşi realizaţi astfel spre obiectivele propuse, 
va câştiga încredere în sine; după mai multe victorii reuşite, va 
dobândi gustul succesului. Acestea două vor determina să se 
străduiască şi mai mult în dezvoltarea proprie, să-şi propună şi mai 
multe realizări, dar şi să lupte cu toată energia sa. Froismul, virtutea 
personală, încep a se naşte. Respectul de sine o înalţă spre nivele înalte 
e trăire şi încredere. De acolo de sus, din turnul său de fildeş lumea de 
jos nu are decât o singură valoare: aceea de a-i pune în evidenţă 
măreţia, strălucirea, gloria personală. Fiinţele, lucrurile din universul 

exterior contează doar ca probe, ca şi competitori ce trebuie învinşi, 
depăşiţi pentru atingerea obiectivelor individuale şi pentru savurarea 
succesului personal. 


Nivelul 6 este mediul cel mai prielnic pentru construcţia şi 
fortificarea Personalităţii. Din toate bătăliile purtate, din victorii şi 
înfrângeri, din experienţele parcurse, ființa desprinde anumite 
învățăminte, trage anumite concluzii şi îşi stabileşte valorile, 
principiile, regulile şi strategiile proprii. Acum nu mai copiază, nici nu 
mai împrumută sisteme străine, ci îşi construieşte propriul univers 
valoric, precum o casă a sufletului edificată prin puterea individuală: 
Caracterul. Dacă observă, analizează, descompune şi recompune 
lucrurile din universul exterior, dacă interacționează cu acestea mai 
blând (în asociere) ori mai brutal (în competiţie), dacă se raportează 
din când în când la ele, este pentru a experimenta şi învăţa, pentru a 
dobândi cunoştinţe noi despre capacitățile sale, despre cheile 
succesului, despre creşterea performanţelor personale, despre 
creşterea şi împlinirea de sine. 


La nivelul Caracterului (a se vedea şi infra) toate aceste puteri 
dobândite sunt apoi armonizate şi stabilizate, echilibrate între ele şi 
integrate într-un sistem unitar. De aici îşi va extrage în fiecare moment 
al Călătoriei prin viață deopotrivă energia, forţa, iscusinţa, încrederea 
în sine, demnitatea personală, echilibrul şi mobilitatea necesară spre a 
putea ţine piept lucrurilor, a se putea strecura printre, ori a trece peste 
ele, a-şi putea continua drumul dezvoltării personale, al împlinirii de 
sine prin atingerea Obiectivelor şi totodată spre a putea să-şi afirme şi 
impună identitatea proprie şi unică, în fiecare moment al călătoriei, 
pretutindeni în universul exterior şi interior precum şi în faţa tuturor 
componentelor acestui univers dublu. 


In această categorie distingem două tipuri de necesităţi care se 
presupun reciproc şi se intercondiţionează: pe de o parte dorinţa de 

încredere în forţele proprii care să asigure succesul în faţa unor 
probleme complicate ale vieţii, sentimentul de putere, de adecvare, de 
siguranţă, capacitatea de a înfrunta dificultăţile vieţii, al cărui corolar 
este sentimentul de independenţă şi libertate. Deci omul are nevoie să 
fie el însuşi, autonom şi responsabil de propria sa viaţă. 


Pe de altă parte, se include aici dorinţa de prestigiu, de reputaţie, 
de respect, recunoaştere şi apreciere din partea celor din Jur. 
Cercetările efectuate de Alfred Adler au dovedit cu prisosinţă — fapt 
pe care îl putem experimenta şi noi, fiecare, individual cu privire la 
propria viaţă — caracterul puternic distructiv (pentru fiinţa umană, dar 
nu numai) al sentimentului de inferioritate, de slăbiciune, de 
neajutorare în faţa vieţii. 


7. Necesităţile de creaţie 


Până la acest nivel putem spune — dacă ar fi să definim într-un 
cuvânt toate celelalte trepte ale Piramidei — că omul s-a căutat pe sine 
însuşi. În lume (societate), în viaţă, în univers, în lucruri, pretutindeni 
unde paşii cugetului său i-au permis a se îndrepta. A fost purtat pe 
braţe de semenii săi şi la rândul lui a dăruit sprijinul, dragostea şi 
afecțiunea sa atunci când rosturile naturii i-au maturizat sufletul. A 
călătorit prin lume, a descoperit pământul şi rostul lucrurilor, a cercetat 
universul. În ochii seamănului ca şi în stelele cerului, el a căutat 
răspunsuri despre sine. Şi-a oglindit chipul în rosturile acestora spre a- 
şi înţelege şi asuma rostul său propriu. Dar ce a descoperit acolo erau 
numai imagini; parţiale, inexacte; deformate de atâtea himere ale 
lumii, legate strâns de sufletul său. 


Trebuia să găsească un alt sistem de referință. Şi atunci l-a 
descoperit pe Meşterul Manole. Manole înălțase multe mănăstiri; cele 
mai frumoase din lume. Dar încă nu o zidise pe aceea a lui. Oamenii 

se bucurau de creaţiile sale, însă el le simţea goale, reci, distante. 
Simple alăturări de pietre: forme moarte. Manole era neîmplinit; 
pustiit de sine însuşi la fel ca şi aceste forme. Îi cere lui Dumnezeu 
sfatul, reţeta împlinirii; formula magică a creaţiei; pentru că în lipsa ei 
edificiul autentic nu putea prinde viaţă. Și Dumnezeu i-a spus: trebuia 
să pună sufletul său la temelia zidirii (Ana este simbolul vieţii lui 
Manole). Trebuia să înveţe a dărui; a face darul suprem al vieţii: 
propria sa existenţă. Aceasta este reţeta şi arta creaţiei. 


Întocmai lui Manole, fiecare om se poate descoperi pe sine în 
măsura în care se reproduce în creaţiile sale. Pe cât de mult pune din 
sufletul său în ele, pe atât vor fi acestea mai vii şi-l vor oglindi mai 
fidel, iar el va deveni mai împlinit în viaţă şi în lume. De la creaţia 
materială, la cea biologică, la cea spirituală; creaţia este una singură şi 
manifestă un raport al omului cu sine însuţi — puterea lui de a se dărui. 
Fiindcă dintre toate fructele pământului, omul este singurul care 
sporeşte prin epuizare. 


8. Necesităţile de Identitate 


Am grupat sub această titulatură toate acele trebuinţe ale ființei 
umane care converg spre descoperirea şi cunoaşterea de sine autentică. 
Până acum, pe celelalte nivele, anterioare, omul a căutat a se descoperi 
în lucrurile aparținătoare universului exterior (semeni, alte fiinţe, 
obiecte, fenomene etc.). Pe nivelul 7, al creaţiei, descoperă că, pentru 
ca imaginile chipului propriu observate în lumea înconjurătoare să fie 
cât mai reale, este nevoie de o reflectare profundă a sufletului său în 
esenţa acestora, este nevoie de trans-punerea sa ca fiinţă în trupul, în 
formele lucrurilor exterioare. Este nevoie de manifestarea sa ca şi 
creator de valori. Însă oricât de fidele ar fi aceste trans-puneri 
exteriorizate în lucruri, oricât ar fi de mare numărul „chipurilor 

cioplite”, omul tot va trăi nemulţumirea fundamentală de a nu fi găsit 
răspuns la întrebarea despre esenţa şi identitatea sa însuşi. Imaginile 
descoperite în lucruri îi arată mai mult „ce poate” şi mai puţin „ce 
este”. Nevoia de esenţă, de autocunoaştere autentică rămâne încă 
prezentă. E adevărat că acum omul ştie cu mult mai multe aspecte 
evident definitorii pentru propria sa fiinţă. Dar toate aceste aspecte au 
caracter de reprezentanţă; ele sunt purtători de cuvânt ai fiinţei şi 
numai uneori, şi doar într-o anumită măsură, fideli. Pe nivelul 7 omul 
se descoperă pe sine ca şi creator potenţial de universuri. Întreg mediul 
exterior simte că îl poate transforma după propria-i voinţă; înţelege că 
toate lucrurile sunt legate prin norme şi se încadrează în anumite ordini 
mai mult sau mai puţin generale. Că el însuşi, în măsura în care 
cunoaşte legile şi raporturile dintre lucruri, poate fi creator de noi 
cosmosuri. Lumea înconjurătoare, universul fizic i-o dovedeşte cu 
prisosinţă. Realitatea materială (biologică şi energetică), precum şi 
realitatea socială s-au lăsat modelate de mâna sa, după propria-i voinţă 
şi în funcţie de limitele (sau posibilităţile) cunoaşterii la un moment 
dat. Aceste două realităţi au fost pentru el mediile de lucru şi 
antrenament. Erorile uceniciei au prins contur în lumea exterioară 
pentru a purta peste timp mesajul lor de înţelepciune spre folosul 
întregii specii umane. 


Dar evoluţia îşi urmează cursul ei firesc şi omul se regăseşte într-o 
bună zi matur, echilibrat, puternic, şi mai ales înţelept, educat. Este 
acum pregătit să realizeze o nouă descoperire crucială: dacă el poate 
crea sau măcar modela universuri exterioare, de ce nu ar putea, cel 
puţin în aceeaşi măsură să modeleze — sau chiar creeze — universul său 
interior. 


Începând cu nivelul 8, deci, ființa umană constată că nu contează atât 
de mult ce este, cât ce poate să devină. Omul se descoperă ca fiind 
propriul său creator. El depăşeşte natura şi stăpâneşte forțele acesteia. 
Constată că întreg universul înconjurător îi este dat ca sursă de inspiraţie 

şi material de lucru pentru a edifica astfel propria sa identitate. Manole 
din el nu se mai caută pe sine, ci se edifică. Omul devine astfel propriul 
său arhitect. El este cel ce trasează planurile şi tot el cel care înalță 
zidurile. În funcţie de grandoarea edificiului vor trebui turnate 
fundaţiile. În funcţie de înălțimea aspirațiilor va fi şi volumul de muncă 
şi cantitatea de moloz, însă şi multitudinea nivelelor şi splendoarea 
panoramei ce se deschide sufletului în faţa vieţii. 


Fiinţa umană se clădeşte precum orice creaţie: e nevoie de materiale, 
de cunoaştere şi iscusinţă de planuri corespunzătoare, de muncă şi 
efort pe măsura acestor planuri. 


Pe nivelul 8 omul are o singură realitate în vizor, iar dimensiunile 
precum şi conţinutul acesteia ştie că nu le poate împrumuta de 
niciunde altundeva. Trebuie să le producă singur. Cel mult se poate 
inspira din universul exterior. Toate lucrurile (fiinţe, evenimente, 
fenomene, etc.) pe care le întâlneşte pe drumul vieţii sale, le priveşte 


sale identități. 


El este acum asemeni gospodarului ce strânge pe lângă propria casă 
toate lucrurile necesare satisfacerii unui întreg complex de trebuinţe. 
Fiindcă omul contemporan este o ființă multireferenţială; el este un 
fluviu ce se reculege din nenumărate pâraie, şi o realitate alcătuită din 
multiple perspective. Fiecare dintre aceste rădăcini ale sale îşi are 
importanţa capitală, fiindcă doar împreună pot da naştere trunchiului 
numit ființa umană. lar acesta este numai un început. Finalitatea şi 
împlinirea omului vine din puterea lui de a rodi şi bucura cu fructele 
sale o lume întreagă. Pe cât de frumoase şi înmiresmate sunt florile în 
anotimpul edificării de sine, pe atât va fi de îmbelşugată recolta în cel 
al dăruirii. 

Pe nivelul 7 omul deprinde meşteşugul sacrificiului şi renunțării la 
sine pentru a se pune în creaţie. 

Pe nivelul 8 el înţelege că nu poţi culege dacă n-ai semănat mai 
întâi; că talentul dăruit de divinitate trebuie înmulţit, iar că adevărata 
sa măsură constă în capacitatea de a creşte şi dezvolta potenţialul 
înnăscut, pentru că numai aşa va avea cu adevărat ceva de dăruit lumii 
ŞI Vieţii. 

Împlinirea de sine se naşte numai din această acţiune permanentă 
de a rodi şi a dărui. De a se dezvolta mereu şi a bucura necontenit 
lumea şi viaţa cu îmbelşugate fructele sale, crescute din seva proprie 
după puterea de pătrundere a rădăcinilor în lutul existenţei şi după 
aspiraţia ramurilor spre înălțimile cerului. 


Pentru că într-adevăr pe nivelul 8 coexistă nevoia de autocunoaştere 
(în sensul profund metafizic, al rădăcinilor) cu aceea de autocreaţie 
(edificarea propriei identități obiective, independent de influenţele 
lumii) şi cu nevoia împlinirii de sine. 


Împlinirea de sine reprezintă legea de bază şi necesitatea centrală 
care pune în mişcare şi direcţionează toate procesele evoluţiei la nivel 
cosmic. Dacă privim în lumea Naturii (care cuprinde formele de viaţă 
accesibile nouă ca înţelegere) observăm că fiecare specie tinde în mod 
automat (instinctiv) să-şi manifeste în existenţa exterioară natura sa 
interioară, acel ceva aparte, specific şi original care o deosebeşte de 
toate celelalte elemente ale mediului înconjurător. Însă omul este o 
ființă individualizată; a depăşit de mult cadrele limitate ale speciei, 
chiar dacă amprentele acesteia se mai resimt încă. lar pe nivelele 
superioare: 6, 7 şi 8 el luptă pentru descoperirea, afirmarea şi mai apoi 
(aşa cum am văzut) reconstruirea, remodelarea unei identități proprii. 
Omul este deopotrivă o specie şi un element singular. Dar mai presus 
de toate el este o potenţialitate în continuă devenire; o misiune 
împlinită şi mereu de împlinit. 


Câinele sau panseluţa, stejarul sau elefantul se nasc astfel şi rămân 
toată viaţa în elementul lor natural. Omul, în schimb, nu se naşte om; 

el vine pe lume numai ca potenţialitate, ca aluat din care lumea, viaţa, 
întâmplarea — oricine în univers — pot modela orice formă. Însă cel mai 
important: el însuşi poate lua orice formă prin proprie voință. Poate 
împrumuta orice chip şi juca orice rol pe scena vieţii. Şi numeroase 
vor fi deopotrivă rolurile şi chipurile împrumutate până când, pe 
nivelul 8 va înţelege că în sfârşit a sosit momentul de suficientă 
maturitate, când necesitatea de a-şi făuri propriul chip, unic şi 
irepetabil se manifestă ca cerință fundamentală a vieţii. De acum omul 
nu va mai fi un doar un rol într-o piesă, ci deopotrivă un scenariu întreg 
precum şi cel ce trasează cadrele acestui scenariu. Aceeaşi trebuință 
naturală şi universală a împlinirii de sine îşi pune din nou cuvântul, 
însă de data aceasta nu mai reprezintă cerința unei specii, ci vocea 
conştiinţei individuale. 


Omul este făuritorul propriului său destin. Şi el descoperă această 
condiţie individuală şi universală pe nivelul 8. Iar ca orice arhitect este 
şi rămâne responsabil de edificiul născut din efortul său. El înţelege că 
participă organic şi funcţional la constituirea unui întreg şi mai mare; 
simte că de buna sa dezvoltare, de progresul său corect, depinde 
întreaga stare de bine a universului în care fiinţează. Că toate lucrurile 
sunt legate unele de altele în țesătura vieţii şi numai împreună cu alte 
fiinţe, dăruindu-se, luptând şi muncind pentru ele, poate fi asigurat 
progresul, şi binele tuturor precum şi împlinirea individuală a fiecăruia 
în parte. Omul descoperă astfel în sine valența, puterea şi responsabilitatea 
(îndatorirea) de reformator. 


În funcţie de standardul propriei dezvoltări la Şcoala Universală a 
evoluţiei, reflectat în nivelul Conştiinţei (a se vedea infra, Cap II), 
această responsabilitate precum şi nevoia manifestării valenţelor de 
reformator pot lua o formă sau alta, pot acoperi o arie mai largă sau 
mai restrânsă. Poate cuprinde un partener de viaţă, o familie sau o 
întreagă umanitate; poate viza plantele sau animalele; sau copiii orfani 
ori instituţiile sociale; poate urmări progresul culturii, al ştiinţei sau al 

persoanei umane. Pretutindeni în jurul său omul descoperă, în toate 
formele de viaţă, posibilităţi de a face util, oportunităţi şi responsabilităţi 
de a contribui, după propria-i natură şi măsură la mersul înainte al lumii. 


Pentru că în această operă de reformare îşi află el menirea şi 
împlinirea; creşterea şi dezvoltarea propriei identități, realizarea de 
sine în viaţă şi în lume, prin viaţă şi prin lume. 


9. Necesităţile de Spiritualitate 


Această categorie de trebuinţe are un specific aparte şi unic. Aşa 
cum s-a putut observa până aici, în general, există o repartiție destul 
de clară şi o diferenţiere relativ exactă a categoriilor de trebuinţe, ele 
neamestecându-se şi neconfundându-se unele cu altele. Singurele 
raporturi permise şi care se realizează între acestea sunt de alăturare a 
efectelor, în mod cumulativ, întocmai precum fascicolele de lumină, 
fiecare pe frecvenţa ei proprie, se alătură pentru a da naştere unei raze. 


În cazul necesitățile de spiritualitate, însă, avem de a face nu cu o 
concentrare a lor pe un anumit palier (nivel) ci dimpotrivă, cu difuzia 
acestora pe întreaga Piramidă. În cadrul fiecărui nivel şi în fiecare etapă 
a dezvoltării fiinţei în stadiul uman, a existat atracţia către dimensiunile 
transcendente ale realităţii, sentimentul sacrului, a ceva ce stă dincolo de 
toate lucrurile, dar este în acelaşi timp în ele, constituind esenţa acestora 
comună; trăirea mistică a vieţii ca valoare în sine. 


Indiferent că era un simplu păstor sau culegător, ori că a dezvoltat 
civilizații impunătoare, că este la începutul existenţei sale ca elev la 
Şcoala evoluţiei sau se află în preajma absolvirii, omul se simte 
instinctiv parte organică a Marelui Univers, la creaţia căruia participă 
clipă de clipă prin fiinţa, existenţa şi acţiunea sa. Diferenţa constă 
numai în înţelegerea acestei unităţi ancestrale ce stă la baza întregii 
vieţi, înşelegere care sporeşte o dată cu trezirea conştiinţei de sine, cu 

descoperirea universului, a semnificației şi rosturilor tuturor lucrurilor 
înconjurătoare, a identităţii proprii. 


Astfel indiferent că trebuinţa sa centrală se află pe nivelul 4 (al 
sociabilității) sau 7 (al creaţiei), omul simte în tot ceea ce face nevoia 
de a se raporta la o Forţă superioară, transecendentă lumii fenomenale, 
o putere care să legitimeze şi susțină toate intreprinderile sale din 
lumea asta. Fiindcă el este şi rămâne mereu, indiferent de rolul social 
pe care îl joacă la un moment dat (sau de nivelul său de evoluţie la 
şcoala vieţii), o fiinţă duală: deopotrivă spirituală şi fiziologică, 
deopotrivă divină şi pământească. Aşa cum recunoştea Pascal: 
adevărata măreție a omului este să poarte în sine deopotrivă raiul şi 
infernul, neantul şi eternitatea. 


Necesităţile nivelului 9 reprezintă până la urmă o culme a condiţiei 
umane: aceea de fiinţă liberă. Însă această libertate — şi deci actualizarea 
maximă a nevoii de spiritualitate — deşi se resimte pe fiecare dintre 
nivelele inferioare, se produce însă, în totalitatea sa doar aici. Pentru că, 
în momentul activării nivelului 9 omul simte cu cea mai mare pregnanţă 
nevoia de a da curs divinității din fiinţa sa cea mai profundă. Deşi 
trăieşte în continuare purtând în sine germenii infernului, fiinţa umană 
aspiră spre eden. Dar nu ca realitate exterioară, străină lui, ci, acum 
trecut prin nivelul al 8-lea în care descoperă puterea şi necesitatea de a 
fi arhitectul propriei sale deveniri, omul descoperă de data aceasta 
modelul tainic după care trebuie să traseze schiţele şi să înalțe edificiul 
ființei sale. Raiul, de-acum este în sufletul său. Înainte de a putea cu 
adevărat schimba ceva în realitatea exterioară, omul înţelege că trebuie 
să se transforme pe sine după anumite rigori ale devenirii cosmice, pe 
care acum le percepe tot mai clar ca fiind la baza întregii arhitecturi a 
lumii şi universului. El descoperă fraternitatea sa cu întreaga lume vie, 
şi înţelege că o singură fiinţă se manifestă în toate câte sunt, 
diferenţiate doar prin game armonioase de forme slujind unele altora 
în procesul transformării spre trepte superioare ale evoluţiei vieţii. 

10. Nivelele de vârf: 10, 11 şi 12 


Tratarea Nivelelor Piramidei se opreşte aici. Deşi are 12 trepte, 
numai primele 9 categorii de Trebuinţe Fundamentale sunt active în 
prezent. Ceea ce nu înseamnă că ele se şi actualizează. Diferenţa dintre 
cele două concepte este semnificativă şi trebuie luată în calcul pentru 
evitarea confuziilor. 


Activarea nivelelor se realizează prin procesele naturale ale 
evoluţiei pe Terra; aceste procese nu sunt supuse controlului speciei 
umane, ci numai şi numai regulilor după care se desfăşoară 
mecanismele şi progresul tuturor fiinţelor la Școala Planetei. Reglarea 
acestor mecanisme şi coordonarea proceselor, precum şi activarea 
nivelelor se realizează prin intermediul Modelatorilor Evoluţiei 
(Forţele Cosmosului, Naturii şi Fiinţei umane înseşi) dar ţinând cont 
de gradul de dezvoltare al participanţilor la procesele educaţionale: de 
fiinţele umane. Pentru că există o corespondenţă directă între gradul 
de evoluţie atins de fiinţa umană, reflectat în Nivelul Conştiinţei 
individuale (a se vedea mai jos Cap. I) şi numărul de trepte active pe 
Piramidă. Întrucât, în momentul de față omenirea terestră se plasează 
ca nivel între limitele extreme 4 — 9, cu media ponderată în urcare de 
pe 6 — 7 spre 7 — 8, este evident faptul că trebuinţele nivelelor de vârf 
(10, 11, 12) nu îşi pot face însă simțită prezenţa. 


Pe de altă parte trebuie să distingem activarea (aşa cum am văzut- 
o mai sus) de actualizare. Actualizarea reprezintă procesul prin care, 
în mod particular, o anumită fiinţă umană dă curs trebuinţelor de pe 
un anumit nivel sau mai multe, satisfăcându-le. Actualizarea 
presupune deci existenţa activă dar potenţială a trebuinţelor, care 
ulterior prin alegerea / opţiunea omului pot fi împlinite / satisfăcute 
sau nu, situaţie în care ele rămân în stadiul de latenţă, de potenţialitate. 

În momentul actual al dezvoltării speciei umane pe Terra, sunt deci 
activate 9 nivele din totalul de 12, dintre care, de la caz la caz, fiecare 
om în parte poate actualiza un număr mai mare sau mai mic dintre 
acestea, restul rămânând în stare latentă, adică potenţială. Actualizarea 
trebuinţelor reprezintă un proces sinergic şi continuu, astfel încât 
graficul piramidei ar reprezenta o fluctuaţie neîntreruptă deopotrivă în 
intensitate şi amplitudine, variind de la un moment dat la altul al 
existenţei ființei umane (a se vedea şi explicaţiile în continuare). 


B. Aspecte generale şi comune privind trebuinţele 


1. Asupra simbolismului numeric 


Am văzut în secţiunile anterioare unele aspecte privind cele 9 
nivele activate ale Piramidei Trebuinţelor Fundamentale, din totalul 
de 12 câte sunt specifice pentru Fiinţa umană. 


Iniţial Maslow grupase aceste trebuinţe în 5 categorii, inspirat fiind 
de valoarea simbolică a numărului, care în tradiţiile hermetice 
reprezintă cifra omului. Şi într-adevăr, aşa cum am arătat şi cu altă 
ocazie, evoluţia vieţii umane este guvernată de 3 mari numere: 5, 7 şi 
12. Aceste numere însă nu se referă la omul ca fiinţă, ca elev la şcoala 
vieţii, ci reprezintă cicluri, etape ale organizării procesului educaţional 
în întregime. Deci ele îşi pun amprenta asupra instrumentelor şi 
dotărilor Şcolii Planetare a Terrei (ca să ne exprimăm astfel), mai mult 
decât asupra fiinţelor în sine. Reprezintă forţe ce structurează omul, 
nu fiinţa. 


Astfel numărul 5 corespunde etapei de evoluţie planetară în care 
omenirea a intrat o dată cu venirea lui Isus. Anterior numărul 4 
structurase marile civilizații post-atlante (cu excepţia celei egiptene): 
asiro-babiloniană, chineză, hindusă şi greco-romană. O dată cu 

trecerea în etapa numărului 5 omul a avut posibilitatea să modeleze 
(sub influenţa forţelor simbolizate de acest număr) personalitatea sa 
individuală şi unică. El parcurge procesul de separare din cadrul 
masei, de rupere față de valorile clasice, de încălcare a regulilor sociale 
inspirate de ordinea cosmică, de cădere în necredinţă etc. Acum se 
declară moarte zilelor; se pun bazele lumii pământului; omul caută să 
cunoască şi transforme natura şi societatea, după propria sa voinţă şi 
pricepere, refuzând modelele impuse de alte autorități: tradiţie, 
biserică, forţe politice etc. 


Timp de două milenii omenirea s-a aflat în această epocă a 
numărului 5 corespunzătoare luptei, suferinței, afirmării şi edificării 
propriei identități, catastrofelor şi reconstrucției, distrugerii şi 
regenerării. Omul a fost fiul rătăcitor, necredincios rosturilor 
părinteşti, plecat în lume pe cont propriu, rătăcind, suferind şi în cele 
din urmă biruind, devenind tot mai înţelept cu fiecare pas în plus 
realizat pe calea vieţii 


Finalul mileniului al doilea a găsit astfel, o dată cu trecerea în epoca 
numărului 6, omenirea pe cale de a fi pregătită pentru misiunea 
acestuia. Căci omul începe a-şi afirma de acum responsabilitatea 
activă, creativă şi participativă. Libertatea câştigată în perioada 
numărului 5 (deopotrivă fizică, psihică şi spirituală), autodeterminarea, 
identitatea (coloana vertebrală), cunoaşterea şi voinţa sunt câteva 
dintre elementele principale cu ajutorul cărora noul om al mileniului 3 
porneşte la noua sa aventură, una dintre cele mai grandioase şi 
emoţionante căci combină două aspecte importante în egală măsură: 
reîntoarcerea fiului rătăcitor la tatăl său şi edificarea de către acesta a 
propriei sale case după modelul părintesc. 


Omul se înţelege pe sine ca fiu al Arhitectului Suprem şi de aceea, 
având acum experienţa şi înţelepciunea atâtor greşeli şi suferinţe, porneşte 
la reconstrucţia universului său social, deopotrivă cu reformarea propriei 

sale ființe, după normele generale ale arhitectonicii cosmice, în deplină 
armonie cu tot ceea ce înseamnă viaţă şi fiinţă în lumea Naturii şi a 
Universului. 


Numărul 6 şi perioada acestuia în care am intrat corespunde 
Comunităţii Universale. Mulţi gânditori ai omenirii, de la Platon 
încoace s-au încercat în trasarea schițelor unei astfel de lumi, însă 
totdeauna le rămânea ceva pe dinafară: ori refuzau să ia în calcul 
spiritul, ori refuzau materia. Comunitățile lor erau astfel limitate, 
truchiate fie datorită specializării (vezi Bacon de ex.) fie insuficientei 
perspective asupra fiinţei şi condiției umane. Fiindcă omul reprezintă 
un complex de realități în continuă devenire, un proces de derulare 
neîntreruptă ca un flux mare de forţe ce se originează în nenumărate 
cursuri adiacente, în nenumărate izvoare. De fiecare dată când 
refuzăm, să luăm în calcul vreunul din acestea, nu facem decât să 
vorbim despre un om ipotetic şi neexistent în realitatea cotidiană. 
Această stare de fapt a făcut ca în întregul curs al istoriei ultimelor mii 
de ani, mai toate încercările de a concepe lumea nouă să eşueze, 
rămânând simple şi nostalgice utopii: pentru că ele nu vorbeau despre 
omul concret, omul prezent clipă de clipă în viaţă şi în lume, 
deopotrivă fiinţă biologică, social-culturală, natural-ecologică şi 
universal-cosmică. Omul acesta real îşi conştientizează rostul său în 
lume sub aspectul întreitei misiuni existenţiale: de a se perfecționa 
continuu ca fiinţă la Şcoala Evoluţiei, de a juca rolurile scenice primite 
la diverse momente în Spectacolul Lumii şi de a contribui prin forţe 
proprii şi după propria-i măsură la progresul şi buna dezvoltare a 
celorlalte ființe, înţelese ca fraţi spirituali şi naturali, deopotrivă elevi 
pe diverse trepte de trebuinţe, de la cele fiziologice (primare) până la 
cele spirituale (de vârf), toate făcându-şi auzită vocea din profunzimea 
făpturii sale (a se vedea infra şi cap. IV). Omul real are o Natură 
individuală proprie şi unică pe care trebuie să o manifeste activ în 
universul exterior, trebuie să o exprime afirmându-se astfel pe sine 

spre a realiza dezideratul fundamental al tuturor formelor de viaţă: 
împlinirea de sine, cel mai autentic indicator care măsoară şi îndrumă 
fiinţa pe calea corectă a dezvoltării. În acest demers firesc al său, de a- 
şi împlini misiunea existenţială (cerința Conştiinţei şi dimensiunea 
cosmică), de a da curs Naturii Individuale şi de a reuşi satisfacerea 
tuturor celor 9 nivele ale Piramidei (după propriul algoritm), omul 
concret trebuie să-şi orienteze activitatea, aspiraţiile şi eforturile spre 
patru mari orizonturi, numite dimensiuni sau direcții (perspective) ale 
vieţii sale reale: dimensiunea materială, cea socială, cea individuală şi 
respectiv cosmică. 


Toate acestea numai împreună şi înţelese ca aflate în interacțiune 
continuă şi sinergică, definesc realmente în întregime conceptul de 
condiţie umană. Comunitatea Universală ce se va creea în ciclul acesta 
al numărului 6, va ţine în mod obligatoriu cont de aceste cadre. 


Maslow s-a lăsat sedus de farmecul mistic al numărului 5 (dealtfel 
prezent şi în tradiţiile creştine şi evreieşti) ignorând că acesta se referă în 
fapt la procesul de învățământ şi nu la elevi. Aşa cum vom arăta mai jos 
(cap. II) Trebuinţele exprimate în exterior sunt expresia (cu excepţia celor 
fiziologice) a Necesităţilor fundamentale ale Sinelui, adică ale fiinţei 
înseşi, ce se activează treptat pe măsură ce aceasta avansează pe trepte 
superioare la Şcoala Evoluţiei. Manifestarea lor în lume şi viaţă se 
datorează deci cerinţelor intime ale fiinţei, unde ele îşi au originea. De 
aceea nu se vor supune numărului 5, ci vor fi guvernate de un alt număr 
care reflectă mai fidel nivelul de dezvoltare al ființei propriu-zise: 
numărul 12. Ca să înţelegem mai bine putem să facem următoarea 
analogie: numărul 5 ne spune despre nivelul şcolii (ciclul primar, 
gimnaziu sau liceu) pe când numărul 12 ne vorbeşte în mod concret 
despre nivelul de dezvoltare al unui anumit elev (este în clasa a 4-a sau în 
clasa a 9-a). Pentru că numărul 12 defineşte cele 12 etape de dezvoltare a 
fiinţei în stadiul uman, corespunzătoare nivelelor de creştere/evoluţie a 
Conştiinţei pe care noi le-am tratat în capitolul următor. 

Şcoala socială, a pământului este inspirată după cea universală a 
progresului vieţii la stadiul uman. Meditând asupra proceselor pe care 
le observăm aici în societate, prin analogie, putem înţelege fenomene 
mult mai ample, de nivel cosmic ale creşterii şi dezvoltării fiinţei la 
stadiul de om. Fiindcă principiul „cum e sus aşa şi jos” reprezintă 
aplicaţia Legii universale a similitudinii organizării vieţii şi evoluţiei 
fiinţelor pe nivele ierarhice de structurare a ordinii cosmice. 


Cel de-al treilea număr de care am amintit, 7 îşi pune şi el amprenta 
asupra proceselor vieţii pe Terra, inclusiv asupra vieţii umane, ca o 
Forţă exterioară, o Forţă Modelatoare (a se vedea mai jos capitolul 
dedicat acestor forţe). Şapte este nivelul atins în evoluţia sa de planeta 
înseşi, fapt ce determină ca toate elementele Lumii Naturale să fie 
organizate ţinând cont de acest număr (să ne gândim doar la cele 7 
culori ale spectrului sau cele 7 note muzicale). Sub acest aspect intră 
în componenţa Forţelor ce modelează Personalitatea venind dinspre 
lumea Naturii, dar nu ne spune nimic despre ființa înseşi sau 
trebuinţele acesteia. Chiar şi trebuinţele primare (fiziologice) sunt 
guvernate mai intens de numărul 5, care reflecta stadiul organismelor 
întrebuințate de om şi mai puţin de 7. 


2. Alte aspecte privind Piramida Trebuinţelor 
a) Ierarhia Nivelelor 


După cum s-a arătat pe parcursul prezentării şi aşa cum putem 
observa din Diagramă, există o ierarhie bine stabilită a nivelelor şi o 
repartiție relativ concretă şi exactă a trebuinţelor pe fiecare nivel. 
Desigur în primul rând se pune întrebarea de ce această ordine a 
ierarhiei? Dacă privim în universul înconjurător vom observa că tot 
ceea ce există (indiferent că vorbim de fiinţe, lucruri, fenomene, 
procese etc.) parcurge mai multe etape în devenirea sa, etape marcate 


60 


Aurelian Burcu * Psihologia Fiinţei. Psihogia integrativă a personalității 


de câteva puncte forte: naşterea, creşterea, dezvoltarea, maturizarea, 
reproducerea şi apoi, în final disoluția sau reîntoarcerea în elementul 
de origine. (A se vedea în acest sens şi etapele parcurse de om pe 
traiectoria vieţii sale în această lume, prezentate de noi în ultimul 
capitol al volumului de față). La fel mineralul, la fel planta, la fel 
animalul şi omul. La fel însă şi Trebuinţele sale Fundamentale intră în 
acţiune respectând aceeaşi regulă universală a devenirii aplicată fiinţei 
umane. Astfel încât, dacă pentru a putea culege roade trebuie mai întâi 
să însămânțăm, să cultivăm şi să îngrijim recolta, întocmai la fel nu 
vom putea actualiza nivelul 7 al creaţiei (de exemplu) mai înainte de 
a avea asigurat fondul de echilibru şi materialul de bază pentru aceasta. 


Explicaţia ierarhiei nivelelor se regăseşte deci în necesitatea 
naturală (întâlnită pretutindeni în univers) de a respecta ordinea în 
desfăşurare constructivă a evenimentelor. Este o stare de fapt şi un 
principiu general, universal întâlnit. 


b) Actualizarea Trebuinţelor 


Aşa cum s-a arătat anterior, în momentul de faţă, datorită 
proceselor de dezvoltare a vieţii pe Terra, pentru Fiinţa umană în 
manifestare (omul social contemporan, cum l-am numit noi), sunt 


Pat) 


„date în folosinţă”, adică activate, 9 dintre cele 12 Nivele ale Piramidei. 


Activarea lor presupune că există posibilitatea de a fi actualizate 
(adică satisfăcute) la un moment dat, sau pe parcursul existenţei 
individului uman în planul fizic. Ele se manifestă ca o voce, ca o 
chemare interioară spre împlinire; ca o forță ce orientează fiinţa de a 
găsi în mediul înconjurător mijloacele şi obiectele necesare satisfacerii 
acestor cerinţe. Trebuinţele reprezintă necesităţi orânduite pentru buna 
dezvoltare a fiinţei la stadiul uman şi ele corespund „instinctelor” 
proprii celorlalte specii. 

Deosebirea dintre ele este semnificativă însă şi reprezintă o 
distincţie de formă, de realizare sau proces, nicidecum de fond. În fond 
atât trebuinţele umane cât şi instinctele din lumea celorlalte 
vieţuitoare constituie Forțe modelatoare ale Universului puse la 
dispoziţia fiinţelor pentru parcurgerea proceselor de creştere şi 
dezvoltare (A se vedea mai jos cap. IV). Diferenţa constă însă în 
libertatea pe care începe să o câştige fiinţa o dată cu trecerea în regnul 
uman, libertatea de decizie şi opţiune, de participare la propria 
devenire. Animalul sau planta (de exemplu) sunt complet supuse 
acţiunii Forţelor Modelatoare ale Universului. Ele se aseamănă din 
acest punct de vedere cu un copil în faşă: este purtat pe braţe 
neîntrerupt şi toate acţiunile necesare dezvoltării sale sunt realizate 
prin şi de către altcineva. 


Omul însă corespunde copilului care învaţă să meargă pe propriile 
picioare, să se descurce singur în mediul înconjurător folosindu-se de 
cât mai multe dintre lucrurile şi oportunitățile de dezvoltare pe care 
acesta i le scoate în cale sub aspectul Forţelor Modelatoare. Căci tot 
ceea ce există este destinat utilității. Pe măsură ce creşte şi se 
maturizează (la Şcoala Evoluţiei Universale), Fiinţa Umană ajunge să 
înţeleagă întreaga Ordin Cosmică nu ca o alăturare spațio-temporală 
de obiecte definite / delimitate, ci ca o transformare continuă şi 
reciprocă a Totului în Tot. Fiecare element al Întregului se naşte şi 
devine neîntrerupt prin acţiunea sinergică a tuturor celorlalte. Astfel 
încât Universul îi apare deopotrivă ca fiind creaţie şi evoluţie, ca o 
singură fiinţă şi totuşi o mare de fiinţe distincte, ca o personalitate 
complexă şi eterogenă, dar totuşi unitară. 


lată de ce, în cazul Fiinţei Umane conlucrează o multitudine de 
Forțe la derularea proceselor dezvoltării sale (pe care noi le-am tratat 
în cap. IV), dintre care unele sunt exterioare, ale mediului (cosmice, 
naturale, sociale), pe când altele aparţin nemijlocit fiinţei în sine, 
reprezentând puterile sale proprii dezvoltate pe parcursul evoluţiei (ex: 

Voința, Caracterul, Conştiinţa, etc. — a se vedea infra). Omul va tinde 
tot mai intens spre utilizarea acestora din urmă, emancipându-se astfel 
de sub tutela dominatoare a forţelor mediului, lucru ce se va întâmpla 
definitiv la finele stadiului uman. 


Până atunci însă Fiinţa Umană va trebui să recunoască şi dea curs 
acestor Forțe Externe, ce i se înfăţişează ca veritabile călăuze, ghizi în 
măsură a-i orienta conduitele pe calea corectei dezvoltări evitând 
rătăcirea pe făgaşele proceselor degradante. Din interior el este 
călăuzit de normele Conştiinţei (vocea prin care se exprimă Universul 
şi legile sale); din afară Natura îl îndrumă prin intermediul puterii 
Piramidei. 

Datorită relativei sale emancipări şi libertăţii intrinseci (ce creşte o 
dată cu evoluţia fiinţei) omul are posibilitatea de a-şi impune voinţa 
asupra Forţelor Modelatoare, putând „rupe” ordinea naturală a 
Trebuinţelor. Ele în mod natural tind să se actualizeze de la bază vârf, 
conform ierarhiei şi datorită legii ce guvernează toate procesele 
devenirii „forțându-le” să parcurgă etapele „fireşti”: naştere, creştere, 
dezvoltare, maturizare, reproducere (creaţie), disoluţie. Omul însă 
poate „da peste cap” aceste reguli normale; el are acum capacitatea şi 
într-un anumit fel îndatorirea de a realiza „spargerea” ordinii clasice — 
aparținătoare Lumii Naturii — spre a edifica propria sa ordine, propriul 
său cosmos. Această stare de fapt este o nouă măsură a puterii sale, a 
dezvoltării superioare ce îi permite să aibă forța de a domina tendinţele 
străine, de a le supune propriei voințe creatoare. 


Astfel, dacă 1 se face foame, un animal comun va căuta cu prioritate 
satisfacerea trebuinţelor fiziologice, înainte de a da curs celor de 
sociabilitate (de a se juca alături de semeni, de ex.). Un animal 
superior, chiar dacă se simte în pericol (afectarea nivelului 2, al 
siguranţei) va prefera să-şi apere puii prin chiar preţul vieţii, dând curs 
în acest fel, cu prioritate, unui nivel superior (al sociabilităţii), 

„răsturnând” astfel ordinea ierarhiei „fireşti”. Această „răsturnare” 
reprezintă o excepţie în lumea animalelor, fiind întâlnită numai la cele 
superioare şi doar în anumite conjuncturi dintre care două sunt mai 
semnificative: instinctul matern al protecţiei (ca stare naturală pentru 
toate fiinţele) şi respectiv pornirea individuală de protecţie şi 
sacrificiu venită din sentimentul devoţiunii. Animalele sunt dotate 
deopotrivă cu organism astral şi cu mental (chiar dacă inferior). Ele nu 
se pot dedica unor idealuri abstracte, dar pot avea sentimente de 
profundă devoțiune pentru fiinţe concrete, particularizate. (Ex: câine 
care îşi apără stăpânul sau vacile care se protejează între ele — aceste 
specii fiind înclinate natural spre dăruire reciprocă. Tot astfel de 
sentimente se pot naşte şi în rândul animalelor comunitare — ex: lupii, 
suricatele, pinguinii sau focile etc. — comunitatea ca formă 
organizatorică având ca funcţie inclusiv dezvoltarea puterii de dăruire 
şi sacrificiu de sine pentru celălalt.) 


În cazul omului, această „dezordine” produsă în actualizarea 
nivelelor după regula ordinii ierarhice (naturale) este tot mai frecvent 
întâlnită. Astfel nu vom mânca până nu ne vom fi terminat temele sau 
munca de birou. Sau nu ne întâlnim cu prietenii ori partenerul atâta 
timp cât cercetarea de laborator, citirea unui studiu sau a unei cărți 

>» 


ştiinţifice ne „captivează”, făcându-ne să „uităm” de alte trebuinţe ce 
în mod natural ar fi fost la rând. 


Fiindcă ordinea priorităţilor Fiinţei umane este diferită de aceea a 
proceselor naturale. Procesele naturale sunt comune speciei, dar omul 
depăşeşte specia, devenind mai întâi individualitate, pentru ca apoi, pe 
parcursul dezvoltării sale, să se transforme în unicitate şi specialitate. 


lată de ce trebuie să observăm două aspecte extrem de importante 
pentru omul zilelor noastre: 


a) fiecare entitate umană are un sistem propriu de raportare la 
Trebuinţe; chiar dacă vocea Piramidei se face simțită după ordinea 

naturală, omul îşi stabileşte propria sa listă de priorităţi. De ex: pentru 
unii cunoaşterea este mai importantă decât raporturile de grup, de 
familie, de a dărui şi primi afecţiune (adică sociabilitatea), iar pentru 
alţii viceversa; pentru unii dedicarea vieţii pentru a sluji divinităţile 
(asceţii) elimină în parte celelalte nivele, pe când în cazul altora 
aceeaşi slujire a vieții şi divinității se realizează prin intermediul altor 
fiinţe (plante, animale, oameni) şi de aceea ei nu vor fi asceţi, ci 
ecologişti, asistenţi sociali, preoţi etc., păstrând importanţa celorlalte 
nivele după propriile lor criterii de combinare. 


Deci pentru fiecare ființă umană în parte există un nivel al 
Piramidei fundamental (o “axis mundi” a Piramidei), propriu, distinct 
de fundamentul natural (care este cel fiziologic), în jurul căruia 
gravitează toate celelalte nivele şi pornind de la care se constituie 
ordinea personală în satisfacerea acestora (pentru detalii recomandăm a 
se vedea şi volumul nostru “Piramida trebuinţelor umane fundamentale”). 


b) întrucât omul este o fiinţă — în — devenire, un proces în continuă 
desfăşurare, în afara nivelului fundamental propriu (care, ţinând de 
profunzimea fiinţei şi de misiunea sa în această lume, rămâne 
neschimbat pe parcursul unei vieți), fiecare om beneficiază de 
asemenea de o „reţetă ” proprie de ordonare a priorităţii nivelelor. 
Această „reţetă” se stabileşte în funcţie de doi factori: 


e Natura sa Individuală (a se vedea mai jos, cap. Il) 


e fluctuaţția conjuncturilor vieţii (sau mai corect, situaţiile 
concrete întâlnite pe traseul Drumului Vieţii Personale.) 


Întrucât ființa umană se orientează după obiective şi în funcţie de 
mijloacele, conjuncturile şi oportunităţile necesare atingerii acestora, 
ordinea de satisfacere a Trebuinţelor variază şi ea temporal şi 
conjunctural. Însă această variaţie nu este aleatorie (în mod obişnuit) 
ci se realizează pornind de la axul central — Trebuinţa Personală 

Fundamentală, în jurul căreia gravitează — şi mergând spre obiective, 
în direcţia corectă trasată de coordonate Drumului Vieţii Individuale / 
Personale. 


Faptul că de multe ori omul contemporan nu-şi caută sensul vieţii 
personale (cu obiectivele, Drumul şi toate aspectele Călătoriei — noi 
am tratat despre acestea într-un volum special dedicat şi amintit 
anterior — “Fundamentele consilierii în managementul calității vieţii şi 
condiției umane”) determină efectuarea de opţiuni greşite în 
satisfacerea trebuinţelor, lucru ce duce nu doar la o şi mai mare 
rătăcire, ci chiar la crearea de dependențe, de tulburări şi distorsionări 
grave ale armoniei interioare. Pentru că trebuinţele sunt cele care 
asigură „energetic” structurile Fiinţei Umane. Ele aduc necesarul de 
energie deopotrivă pentru trup, suflet, minte şi spirit astfel încât să 
funcționeze la potenţial optim, pentru ca, per ansamblu întregul sistem 
psihic — numit om — să se afle în stare de echilibru dinamic şi armonie 
interioară. 


Deci în final vom reţine trei factori, deopotrivă incidenţi şi care 
organizează / structurează specificul propriu al fiecărei fiinţe umane 
în parte, „reţeta” Piramidei sale: 


1. regula naturală de satisfacere în ordinea ierarhică de la 1 la 9 


2. Trebuinţa Fundamentală Individuală / personală, ca ax central 
al ordinii proprii (de la etajul acestuia întreg universul se vede altfel 
decât de la celelalte nivele) 


3. obiectivele vieţii personale. 


În funcţie de gradul de evoluţie al fiinţei, de puterea voinţei sale 
individuale şi — de multe ori — în funcţie de conjuncturi, oricare dintre 
cei trei factori poate trece pe primul loc. De obicei factorul 1 (legea 
naturală) este subsidiar celorlalți doi; factorul 2 (Trebuinţa 
Fundamentală Individuală) este „înnăscut” (făcându-se auzit ca o voce 


66 


Aurelian Burcu * Psihologia Fiinţei. Psihogia integrativă a personalității 


internă) pe când cel de-al 3-lea Factor (obiectivele) rămâne la libera 
alegere a voinţei individuale. Ei îşi combină şi exprimă forţa într-o 
variaţie neîntreruptă. Pentru o Fiinţă umană puternică, orientată corect 
în viaţă, care s-a regăsit pe sine şi rostul propriu, ordinea firească este 
3 — 2 — 1. În rest doar fluctuații. 


c) Caracteristici ale actualizări 


1) Actualizarea este un proces continuu şi repetat (ciclic). 


Întocmai precum alimentarea maşinii cu combustibil se cere 
îndeplinită în mod continuu dacă dorim să funcţioneze neîntrerupt, la 
fel ființa umană şi structurile acesteia se impune a fi alimentate 
energetic prin satisfacerea conformă a Trebuinţelor. Această „conformitate” 
ţine de „reţeta” individuală a fiecăruia (alcătuită după cum am văzut 
mai sus) iar în cadrul acesteia, de intensități specifice ale fiecărui nivel. 
Pentru cineva e suficient să mănânce de două ori pe zi, să se 
întâlnească cu prietenii / familia o dată pe lună şi să vizioneze un film 
pe săptămână; însă cea mai mare parte a timpului trebuie să o dedice 
picturii sau muzicii, ori cercetării sau rugăciunii. Altcineva în schimb 
merge la biserică o dată pe săptămână, citeşte o carte bună sau 
vizionează o galerie de artă o dată pe lună, mănâncă de 4 ori pe zi, dar 
îşi dedică majoritatea timpului copiilor şi familiei / rudelor sale. Iar 
aceste procese trebuie repetate în intervalele lor şi în mod continuu. 
Dacă un ciclu este întrerupt (ex: să mănânce de trei ori pe zi, sau să-şi 
întâlnească persoana iubită în fiecare zi), deficitul „energetic” suferit 
pe respectivul nivel nesatisfăcut creează o undă de insatisfacţie, 
aducând dizarmonia în întregul sistem psihic. 


Căci Fiinţa Umană este asemeni unui lac: orice influenţă exercitată, 
în oricare dintre punctele sale se repercutează şi resimte în întreg 

volumul de apă al lacului. Lacul este o combinaţie a moleculelor de 
apă, omul o creaţie sinergică a Forţelor Vieţii. 


2) Actualizarea nu se realizează niciodată în întregime 


Deşi pare un paradox, adevăratul progres al ființei se realizează nu 
prin satisfacerea completă a trebuinţelor ci tocmai din aspiraţia către 
satisfacerea lor. De aceea este necesar să existe un raport de echilibrare 
dinamică între satisfacere şi lipsa actualizării. O trebuinţă neîmplinită 
lipseşte fiinţa de energia necesară bunei dezvoltări. În schimb dacă se 
actualizează complet, o lipseşte de motivaţia progresului. 


Fiindcă până la urmă adevăratul motor al evoluţiei, forţa care 
împinge fiinţa spre înainte, se naşte din chiar absenţa/deficitul de 
satisfacere al trebuinţelor. Acest deficit a primit în psihologie numele 
de „strocke”, definind una dintre legile de bază ale sistemului psihic 
uman: nu împlinirile ne fac să avansăm, ci tocmai nevoile, adică lipsa 
de satisfacţie suprapusă peste dorința posedării/trăirii acesteia. 
Trebuie doar respectată o anumită proporţie între cele două, stabilită 
în funcţie de specificul aparte al fiecărei fiinţe. 


Astfel unii oameni se simt cu adevărat motivaţi doar dacă realizările 
(adică împlinirile) depăşesc semnificativ eşecurile/ lipsurile/ neîmplinirile. 
Pe alţii în schimb (iar aceasta este şi în funcţie de momentele şi 
conjuncturile existenţei sale particulare) tocmai uriaşele neîmpliniri 1- 
au făcut să meargă mai departe antrenând, de cele mai multe ori cu ei 
o lume întreagă. Aşa s-au născut marile opere; aşa s-au creat 
revoluțiile; aşa se schimbă decorurile lumii sociale. Rolurile jucate pe 
scena vieţii sociale, cu cât sunt mai importante (corect spus mai 
marcante / active) cu atât se motivează mai mult prin neîmpliniri, decât 
prin succese. Ele sunt roluri puternice, grele; roluri destinate 
luptătorilor, reformatorilor. 

De aceea s-a spus dintotdeauna că, dintre toate făpturile pământului, 
fiinţa umană este singura ce nu-şi atinge niciodată împlinirea dar o 
caută mereu. 


3) Actualizarea trebuie să se realizeze într-o anumită măsură 


Sufletului omului se hrăneşte cu speranţă, dar creşte numai din 
împliniri. Speranţa este forţa ce duce fiinţa mai departe spre orizontul zilei 
sale de mâine. Ea deschide perspectivele în faţa sufletului, îndepărtând / 
mutând linia împlinirilor înspre viitor şi punând între fiinţă şi orizont 
atracţia dorinţei. Însă pentru a putea înainta, sufletul omului are nevoie să 
se poată sprijini, cel puţin de fiecare dată când se avântă în zbor, pe ceva 
ferm, pe realități concrete, actualizate. Are nevoie de energie 
permanentizată sub forma împlinirilor, ca dovezi pentru suflet despre 
puterea şi existenţa sa în această lume. Fiindcă orice ființă umană ştie 
adevărul fundamental al condiţiei sale; a exista înseamnă a face, a crea, a 
realiza, a împlini. lar aceasta în mod necontenit. 


Speranţa şi împlinirea, visul şi realizarea sunt cele două jumătăţi 
care numai împreună definesc realitatea numită Fiinţa umană, aşa cum 
o cunoşteau noi în lume. 


4) Actualizarea — tendinţa spre împlinire — nu e specifică 


oamenilor 


Pretutindeni în Lumea Naturii ființele şi procesele se derulează 
urmând tendinţa spre un optim de împlinire a trebuinţelor. Planta îşi 
orientează frunzele spre a capta maximul de flux solar sau apa din 
precipitaţii; animalul îşi construieşte cuibul şi alege partenerul având 
în vedere cerinţele unei cât mai bune perpetuări a speciei ori bună 
dezvoltare (inclusiv siguranţă) a puilor. Reglarea populațiilor la nivel 

ecosistemic de asemenea urmăreşte cea mai potrivită modalitate de 
dezvoltare a tuturor formelor de viaţă etc. 


În Lumea Naturii însă, tendinţa aceasta spre optim de împlinire se 
realizează prin reglajele automate ale Forţelor Modelatoare (a se vedea 
mai jos Cap IV). Şi numai Fiinţa umană are posibilitatea şi îndatorirea 
de a-şi canaliza eforturile individuale şi a-şi alege căile proprii / 
personale în vederea realizării împlinirii de sine în viaţă şi în lume (a 
se vedea în acest sens şi volumul nostru deja amintit “Fundamentele 
consilierii în managementul calităţii vieţii şi condiţiei umane”. ). 


3. Lumea de Vis şi Trebuinţele Fundamentale 


Fiecare om poartă în sine un întreg univers. De când venim pe lume 
suntem însoţiţi de anumite gânduri, de anumite dorinţe şi chiar aspirații 
asupra devenirii noastre viitoare. Dacă întrebăm omul în prima copilărie 
“ce se va face el când va fi mare”, vom fi surprinşi să aflăm mai multe 
lucruri şi mai concrete decât ne-ar putea spune majoritatea psihologilor 
examinând aceeaşi persoană după 30 — 40 de ani. 


Pentru că fiecare dintre noi aducem pe lume un proiect. Întreaga 
noastră existenţă în societate constă în punerea în practică a proiectului 
individual, a misiunii noastre de viaţă; (a se vedea în acest sens şi 
secţiunea dedicată misiunii existenţiale în volumul de faţă). Pentru 
realizarea corespunzătoare a acestui deziderat, Universul ne-a 
înzestrat cu o serie de Forțe Modelatoare, puteri ce ne sunt alături, 
sprijinindu-ne, corectându-ne şi antrenându-ne mereu pe drumul 
desăvârşirii individuale şi al realizării proiectului vieţii. În afară de 
aceste forţe externe, beneficiem de propriile noastre puteri interioare: 
normele Conştiinţei, virtuțile Caracterului, elementele componente ale 
Naturii Individuale etc. (a se vedea infra Cap. II şi IV). 

Am arătat anterior că satisfacerea Trebuinţelor conferă sufletului 
energia necesară învingerii obstacolelor şi greutăților vieţii, dar că, în 
acelaşi timp această satisfacere nu trebuie să fie totală, fiindcă în acest 
caz l-ar lipsi de motivaţia de a merge mai departe. Condiţia omului în 
progres / dezvoltare este o necesitate de actualizare continuă. Omul, 
spre deosebire de celelalte fiinţe, are posibilitatea — şi îndatorirea — 
operării prin propriile forţe a reglajului trebuinţelor, pentru a păstra 
proporţia ideală între satisfacere şi motivaţie. Natura nu realizează 
decât parţial acest reglaj, restul trebuind suplinit de către fiinţa umană. 
Animalul de exemplu, sau planta nu luptă să obţină un anumit nivel de 
împlinire, ci o altă forță (spiritul speciei) activează prin pârghiile 
instinctuale în acest scop. 


Omul însă, clipă de clipă, trebuie să se afle în acţiune, să-şi 
orienteze voinţa şi canalizeze eforturile, să pună în balanţă şi decidă 
de fiecare pas. Uneori însă îmrejurările concrete ale existenţei sunt de 
aşa natură, încât să nu poată oferi satisfacerea pe moment a unora sau 
altora dintre trebuinţe (sau chiar nivele întregi), fie datorită unor 
factori obiectivi (ex: cauze karmice sau cele prevăzute în destin: 
degeaba îmi doresc să fiu Napoleon, întrucât nu se poate; sau să am o 
casă pe Lună, ori să mă fi născut fără cocoaşă) sau al unor factori de 
natură pur subiectivă (nu am curajul să risc, sau puterea de a lupta ori 
învinge anumite forţe externe etc.). 


În astfel de situaţii echilibrul marii balanţe a Piramidei tinde să se 
destrame, perturbând armonia între nivele şi lăsând sufletul lipsit de 
energia / puterea de a merge mai departe pe drumul devenirii sale şi al 
realizării misiunii de viaţă. Pentru a remedia această situație deficitară, 
singura variantă — dacă nu putem schimba împrejurările exterioare — este 
să le modelăm / transformăm pe cele interne după propriile necesităţi de 
dezvoltare. Astfel Lumea de Vis va cuprinde toate acele aspecte 
necesare sufletului nostru dar care indiferent din ce motive, nu se pot 
regăsi aici şi acum, pentru noi, în realitatea imediată şi concretă. 

Lumea de Vis este universul construit după optimul nostru de 
necesități; este lumea în care suntem şi ne manifestăm ca demiurgi. 
Aici însămânțăm şi culegem numai roadele bune, absolut necesare 
creşterii şi dezvoltării sufletului nostru. Putem aduce şi putem 
îndepărta orice lucru, oricând. Este o „realitate virtuală” a ființei 
noastre, însă la fel de reală şi de multe ori mult mai importantă decât 
cea exterioară. Aici orice dorinţă şi orice chemare a sufletului nostru 
poate prinde contur. Forţele astrale (sufleteşti) şi cele mentale 
(cognitive) sunt chemate să conlucreze pentru a trasa arhitectura 
acestei lumi şi a o popula cu necesităţi vitale pentru fiecare în parte. 
Lumea de Vis este, de aceea, un proiect prin care omul se realizează 
pe sine ca fiinţă reală; în adevărata sa identitate care nu a putut prinde 
contur la un moment dat în lumea exterioară din motive, aşa cum am 
văzut, independente de voinţa sa. 


Lumea de Vis este totodată şi „planga de lucru”, laboratorul în care 
avem posibilitatea să experimentăm, să greşim, să reparăm erorile să 
învăţăm în timp scurt şi cu minim de efort (dar mai ales de suferinţă!) 
lecţii ale vieţii absolut necesare. Pentru că aici avem posibilitatea să 
ne descoperim pe noi înşine: Natura Individuală, virtuțile Caracterului, 
normele Conştiinţei şi, mai ales (aspectul esenţial) să ne regăsim 
misiunea în această existență şi mijloacele necesare realizării ei 
precum şi obţinerea Împlinirii de Sine în viață şi în lume, acum şi aici. 
(Pentru detalii recomandăm volumul nostru “Fundamentele consilierii 
în managementul calităţii vieții şi condiţiei umane”) 

Din perspectiva satisfacerii trebuinţelor, Lumea de Vis oferă o serie 


de avantaje, dintre cele mai importante oprindu-ne doar la următoarele: 


a) Pe moment, la prezent, satisfacerea trebuinţelor şi obţinerea 
energiei necesare. Îmi doresc o casă în stil gregorian, dar nu o pot avea 
acum; construind-o în Lumea de Vis am ocazia să o folosesc ori de 
câte ori doresc: să o admir de la distanţă, să pătrund înăuntru, să mă 

plimb prin toate camerele, să-i schimb decorurile după voinţă, să 
locuiesc în ea, să invit prietenii, rudele etc. Este binecunoscut că 
adevărata bucurie, deplina satisfacţie vine nu din consumarea sau 
aproprierea obiectului dorinţei, ci din dorinţa înseşi însoţită de speranţa 
atingerii obiectivelor. Această posibilitate, această perspectivă mereu 
deschisă şi realizabilă, acţiunea de a merge spre obiectul dorinţei, 
parcurgerea drumului ce ne departe de acesta, dau deplina satisfacţie 
sufletului nostru. 


Omul nu este o ființă posesivă, stăpânitoare, ci una contemplativă. 
Bucuria existenţială se naşte şi creşte pe măsură ce ochii sufletului 
admiră tot mai de aproape frumuseţile vieţii, iar paşii fiinţei noastre se 
apropie din ce în ce mai mult de ele. Orice frumuseţe atinsă în zbor de 
aripa sufletului uman devine trup împietrit în cimitirul trecutului. 
Omul este o ființă-în-devenire, o ființă-în-perspectivă. Frumuseţile vii 
ale vieţii sunt acelea ce merg mereu înaintea noastră. 


b) Al doilea avantaj conferit de Lumea de Vis ţine de perspectivă. 
Pe parcursul existenţei sale omul întâmpină la tot pasul numeroase 
dificultăţi, încercări şi uneori chiar oprelişti. Orice trebuință 
neactualizată în viaţa reală, orice obstacol neînvins acolo, aici, în 
Lumea de Vis poate fi realizat. Construind o imagine opusă realităţii 
nesatisfăcătoare şi purtând-o mereu în sufletul şi mintea noastră ea ne 
redă optimismul, energia şi tonusul de a nu vedea eşecurile. De a 
şterge cu buretele suferința produsă de acestea şi de a acoperi 
impedimentele create de ele în viața reală. Pe această imagine 
construită pozitiv se bazează toate terapiile moderne de creştere şi 
dezvoltare a ființei umane. Tot pe această imagine s-au bazat 
dintotdeauna motivarea armatelor, construcția imperiilor, realizarea 
marilor expediţii precum şi tot ceea ce ţine de fenomenul culturii şi 
civilizaţiei. 

Omul este o fiinţă optimistă de la natură. El visează şi îşi propune 
a transpune realitatea visului în lumea înconjurătoare. Orice plan se 
naşte mai întâi în minte şi prinde viaţă în sufletul său, înainte de a 
îmbrăca un trup în realitatea exterioară. Ca fiu al Demiurgului, omul 
se naşte cu această Lume de Vis, ca sarcină a vieţii sale; numai că pe 
parcursul existenţei sociale deprinde prostul obicei de a uita de sine, 
de misiunea vieţii, de bucuria contemplării frumuseţilor lumii, de 
îndatorirea de a munci şi a fi fericit. Răpit de valurile lumii începe a 
se considera pesimist, trist, urât, dezamăgit. El crede că simte şi 
raţionează el însuşi, când de fapt este gândit, este trăit de forţe externe. 
O corabie în derivă pe marea vieţii: aceasta este starea omului 
contemporan. Trebuie trezit corăbierul şi regăsite planurile călătoriei. 
El este acum înlănţuit în cală; trebuie eliberat şi readus la timonă făcut 
să simtă iarăşi briza mării şi chemarea orizontului, acestea îi vor 
reaminti de sine însuşi redându-i înapoi Lumea de Vis. Este misiunea 
vremurilor noastre; este datoria de prim rang a Psihologiei Fiinţei. 


c) Cel de-al treilea avantaj al Lumii de Vis, asupra căruia ne oprim 
aici constă în binecunoscuta şi amplu întrebuințată regulă (mai ales în 
psihoterapiile comportamental-umaniste ale creşterii şi dezvoltării 
umane): „ceea ce gândim, aceea devenim”. Gândurile sunt matrici de 
manifestare; forţe ce conţin germenii unei întregi realități dezvoltată 
din ele în condițiile prielnice. Orice gând care stăruie în mintea noastră 
un anumit timp, are tendinţa de a se actualiza, de a lua o formă, de a 
modela realitatea exterioară (inclusiv pe noi, ca parte componentă a 
ei) după matricea sa. Pe măsură ce îl alimentăm, el creşte şi devine tot 
mai puternic. Întreaga existenţă cosmică (tot ceea ce putem percepe 
noi oamenii şi încă alte multe lucruri) sunt realități modelate (şi în 
continuă transformare) prin interacțiunea şi combinarea sinergică a 
multiplelor forţe ale Universului, gândurile însele fiind matrici (sau 
ecuaţii) ce descriu astfel de forţe. Cu cât vor fi mai puternice, cu atât 

vor fi mai mari şansele de participarea lor la acţiunea comună a 
transformării realităţii înconjurătoare să lase o amprentă vizibilă. 


Fiecare gând primeşte putere creatoare de la ființa noastră, cu cât 
punem mai mult din sufletul nostru viu la temelia lor, cu atât mai mari 
sunt şansele de a prinde rădăcini adânci în lumea aceasta bântuită de 
furtunile deşertăciunilor şi pustiirii de sine. 


Fiindcă omul este o fiinţă la timpul viitor. Existenţa sa reală începe 
abia mâine, dar se naşte astăzi din visul său. Meşterul Manole nu este 
o legendă, ci o realitate vie trăind în fiinţa fiecăruia dintre noi. Lumea 
de Vis devine astfel laboratorul propriei noastre construcții, locul 
naşterii identităţii şi unicităţii reale a fiecărei ființe umane concrete. 


4. Despre Inconştient şi natura acestuia 


Freud a fost cel care a popularizat termenul de inconştient, 
denumind prin acesta o realitate oarecum transcendentă ce scapă de 
sub control entității umane la un moment dat, iese de sub imperiul 
stărilor de conştiinţă controlată. De atunci încoace termenul a suferit 
şi alte variaţii, confundându-se mai târziu cu acela de subconştient. 


La timpul său Jung, mult mai deschis spre realități nesupuse 
percepţiei obişnuite pentru lumea sensibilă (universul fizico-energetic 
al celor 5 simţuri inferioare), având contact cu ştiinţe „oculte” precum 
astrologia şi cu limbajul simbolic al miturilor, descoperă că întreaga 
umanitate are un depozit, o bază de date comună în materie de 
experienţe (trăiri), un „inconștient colectiv” cum l-a numit. Aici sunt 
depuse experienţele speciei care se activează în viaţa fiecărui individ 
într-o gamă variată de forme (gânduri, imagini, vise, trăiri etc.), 
adaptate însă fiecărui individ în parte. 

Până acum însă, deşi trăim în perioada celei mai raționaliste epoci 
din istoria umanităţii, când ştiinţa şi-a propus să nu accepte nimic din 
ceea ce nu poate fi dovedit prin unităţile de măsură ale celor 5 simţuri 
(ori aparatelor aflate în prelungirea acestora) trăim, iată paradoxul ca 
psihologia să fi acceptat, încă de acum un veac, existenţa unui astfel 
de univers abstract, nebulos, aflat nimeni nu ştie unde (sau poate 
nicăieri) de unde în schimb se presupune că vin anumite evenimente / 
manifestări/ efecte, dealtfel perfect sesizabile în lumea exterioară, 
fiziologică. 


În raportul lor cu inconştientul, oamenii de ştiinţă moderni se 
plasează pe aceeaşi poziţie în care Evul Mediu i-a cunoscut pe 
„savanţii” acelor vremuri şi „opiniile” lor „ştiinţifice” privind forma 
plată a Pământului şi balaurii de la capătul oceanului care marcau 
trecerea spre o lume bizară, învăluite în cele mai groase neguri, 
periculoasă şi înfricoşătoare, unde nici un corăbier nu avea curajul să 
se aventureze. Dar asta mai până când un Vasco da Gama, Cristofor 
Columb şi Magelan precum şi succesorii acestora au descoperit-o ca 
fiind cel mai puţin la fel de frumoasă şi plină de bogății precum lumea 
cunoscută deja, dar mai ales ei au arătat că ea este configurată de 
acelaşi forme, populată de acelaşi regnuri de fiinţe şi cu mult mai 
profundă şi complexă. Astăzi cele patru continente (atunci ascunse de 
tenebre) întreţin unele dintre cele mai dezvoltate civilizaţii moderne şi 
oferă cele mai mari resurse deopotrivă pentru ecosistemul planetar cât 
şi pentru specia umană. Ştiinţa înţelege astăzi că acolo unde pe 
vremuri se întindeau ceţurile ignoranței, în fapt se plasează 
componentele se seamă ale unor circuite complexe la nivel planetar: 
circulația vânturilor şi precipitațiilor; migrația păsărilor şi animalelor; 
circuitul curenților marini, crearea stratului de ozon şi circuitul 
carbonului (şi al CO»), al azotului, al elementelor ce întreţin viaţa pe 
planetă (la toate nivelele) tocmai datorită acestor schimburi ce se 
produc tridimensional (pe verticală în straturile solului şi atmosferei) 

şi orizontal pe toată întinderea globului. Când vorbeşte astăzi despre 
un anumit punct geografic, ştiinţa înţelege că aceasta nu există 
singular, ci că reprezintă o creaţie sinergică (şi în continuă devenire, 
transformare) a tuturor factorilor ce activează permanent, după reguli 
bine determinate, la nivelul întregii planete. Punctul X reprezintă 
astfel un eveniment global în continuă evoluţie. El este un punct în 
perpetuă mişcare, unul viu. 


Întocmai la fel stau lucrurile şi cu modul în care Psihologia Fiinţei 
priveşte inconştientul. Această realitate ascunsă timp de un veac în 
tenebrele ignoranței se dezvăluie astăzi percepţiei şi înţelegerii ştiinţei. 
Nu întrucât până acum nu am fi fost capabili de această înţelegere! 
Nicidecum. Oare ce i-a împiedicat pe oamenii din vechime să 
navigheze spre vest în căutarea indiilor sau americilor? În nici un caz 
lipsa instrumentelor (corăbiile existau de mii de ani). Ci tocmai 
credinţele lor false! Convingerile greşite, dar mai ales cea mai 
ucigătoare dintre toate: lipsa speranței de a descoperi ceva dincolo”. 


Oamenii de ştiinţă contemporani ca şi navigatorii de atunci, nu 
pentru că nu ar avea curajul sau capacitatea, refuză să exploreze 
orizonturile îndepărtate ale Fiinţei Umane, ci tocmai întrucât eforturile 
lor sunt zădărnicite de lipsa speranţei, a dorinţei de a visa, de a zbura 
mereu mai profund, mai sus, mai aproape de temeiul Fiinţei. 


Oamenii de ştiinţă ai prezentului s-au obişnuit prea mult cu tihna 
laboratorului lor şi scormonesc în acelaşi loc în căutare de vestigii 
istorice, pe când Fiinţa Umană, nu în trecut, ci numai în viitor poate fi 
regăsită. 

Noii oameni de ştiinţă — care se vor numi, printre altele şi 
„psihologi” fiindcă se îndeletnicesc şi cu studiul fiinţei/ sufletului — 
vor trebui să fie exploratori, nu arheologi. Ei vor lăsa confortul 
vechilor credinţe false şi vor purcede pe marea vieţii spre tărâmuri noi. 

Ei au o singură credință ce nu i-a înşelat niciodată: credinţa că 
singurul drum adevărat, este acela care merge mereu mai departe. 


Inconştientul, pentru Psihologia Fiinţei, se dovedeşte doar un alt 
tărâm, deloc diferit de cele cunoscute, însă aflat dincolo de percepţia 
sensibilă a celor 5 simţuri sau a instrumentelor de măsură. Psihologia 
Fiinţei ne arată că ceea ce numim în mod obişnuit mentalitate (individuală 
sau colectivă) reprezintă în fapt o mare comunitate de gânduri legate 
unele de altele prin diverse raporturi conjuncturale; unele mai elevate, 
altele mai puţin strălucitoare, însă toate având ceva în comun cu ființa 
umană al cărei mental (organismul mental) îl populează şi structurează 
astfel. Am putea să ne imaginăm omul ca fiind un copac pe ramurile 
căruia popesc diverse categorii de păsări: unele atrase de flori, altele de 
fructe; unele căutând protecţia împotriva prădătorilor sau altele doar un 
loc de popas peste noapte. Toate sunt captate de un anumit motiv pentru 
arămâne sau a se aşeza numai, pe ramurile copacului, fiind în acelaşi timp 
libere ca în orice clipă să îşi ia zborul spre orizonturi doar de ele ştiute. Şi 
totuşi multe dintre ele vor reveni: atâta timp cât copacul le oferă fructele 
sau florile sale; altele îşi vor aşeza aici cuibul constituind astfel o 
comunitate stabilă pe toată perioada creşterii puilor, şi se vor întoarce cu 
fiecare sezon, mărind numărul membrilor fideli. Din când în când câte o 
pasăre de pradă se va abate asupra arborelui înspăimântând şi alungând 
în zări îndepărtate multe dintre locatarele acestuia. Cele devotate însă, se 
vor întoarce la aşezământul lor pustiit între timp. Unele poate vor rătăci 
spre zări străine, iar altele vor pieri în chiar cursul atacului. La fel în timp 
de furtună sau vremuri grele, multe dintre ele îşi vor căuta adăpost în 
locuri mai ferite. Doar cele puternice se vor încumeta să înfrunte urgia 
rămânând locului. Dar aceasta depinde şi de arbore, de lumea în care îşi 
are el rădăcinile înfipte. Căci un stejar singur în imensitatea câmpiei, la 
fel precum bradul din piscul muntelui vor fi cu greu încercate de rigorile 
sorții şi numai cele mai destoinice dintre păsări — aprigii maeştri ai 
zborului — se vor încumeta să-şi stabilească aici aşezarea. 

La fel se întâmplă şi cu gândurile ce populează „mintea” omului. 
Ele se grupează pe comunităţi şi criterii de afinitate: după frumuseţea 
sufletului, după vitregiile sorții prin care este trecut el, în funcţie de 
alte gânduri din mediu care dau năvală să ia în stăpânire arborele 
sufletului uman. 


Dar în acelaşi timp însă, spre deosebire de lumea naturii, în cazul 
omului în schimb, voința sa poate să pună oarecare ordine în lucruri. 
Poate ea înseşi să cheme gândurile înălțătoare şi să le alunge pe cele 
ce-o trag înapoi; poate să vegheze la înflorirea şi prosperitatea 
comunității proprii, poate face curăţenie păstrând numai o singură idee 
generoasă căreia să-i închine întreg copacul. Poate însă, în egală 
măsură, lăsa nesupravegheate porțile minţii, dând cale liberă oricărei 
treceri, legitimând orice gând pasager cu dreptul la popas aici (fie el 
sfânt sau infractor) — o adevărată gară a rătăcirilor. 


Toate tehnicile de meditaţie, din toate timpurile şi toate civilizațiile 
au vizat antrenarea şi educarea voinţei în a deţine controlul asupra 
comunităţii de gânduri. Pentru că ele, gândurile, sunt forţele-matrice 
din care (şi pe baza ecuaţiei cărora) prind viaţă realităţile concrete, 
manifeste ce se vor răsfrânge asupra întregii structuri de Personalitate 
a Fiinţei Umane. Astfel încât pe bună dreptate s-a spus dintotdeauna: 
suntem ceea ce gândim. Orice gând purtat în comunitatea minţii 
noastre creează tendinţa / impulsul de a transpune în act, de a da o 
formă în realitatea exterioară pentru conţinutul său. Şi fiecare astfel de 
impuls tinde a se perpetua, şi spori în forță, cu fiecare repetare a lui, 
aşa cum am arătat când am vorbit despre obişnuinţe. De aceea încă din 
vechime era binecunoscută legătura de cauzalitate (ce poate fi 
controlată, sau haotică, adică lăsată la voia altor forţe, străine de voinţa 
umană) a devenirii umane: semeni un gând, culegi o faptă; semeni o 
faptă, culegi un obicei; semeni un obicei, culegi un caracter; semeni 
un caracter, culegi un destin. 

Ceea ce s-a numit până acum subconştient, în lumina Psihologiei 
Fiinţei apare ca fiind totalitatea gândurilor locuitoare sau pasagere ale 
corpului mental aparținător Fiinţei Umane. Întrucât organul fiziologic 
— creierul — care face legătura între universul acesta mental (extrem de 
bogat) şi conştiEnţa de zi cu zi a omului în planul fizic, funcţionează 
numai la a 10-a parte din capacitatea sa, este de înţeles de ce nu putem 
cuprinde deodată imaginea tuturor gândurilor ce le avem în minte. 


Pentru uşurinţa înţelegerii să ne imaginăm o poartă strâmtă ce face 
legătura între un spaţiu îngrădit şi exteriorul. În exterior este un flux 
continuu de gânduri în trecere liberă, dintre care unele se vor menţine 
în preajma îngrăditurii, vor „roi” aici. Unele chiar lipite de ea, altele 
în mişcare împrejur, regulată, ordonată (atunci când sunt animate de 
procesele raţiunii). Uneori însă această mişcare se produce haotic, fără 
„reguli de circulație”, gândurile tăindu-şi calea şi ciocnindu-se la 
întâmplare. Oricum, fie că se mişcă regulat, fie haotic, din ciocnirea 
lor (controlată sau întâmplătoare) vor lua naştere altele noi, la fel 
precum în vârtejul creat de dinamica acestora vor fi atrase şi captate 
alte gânduri pasagere (sau chiar îndepărtate) ce nu aveau în intenţie a 
se apropia de ţarcul din exemplul nostru. 


Această fremătare şi acest joc, fie că este ordonat sau nu, se produce 
neîntrerupt şi este numit în mod obişnuit „gândire”. Dacă respectă o 
anumită organizare — numită logică —, îl denumim în mod obişnuit 
„proces de raționare”. Cu cât sunt mai complexe regulile ordonatoare ale 
acestui joc, cu cât ele vor capta gânduri mai selecte, mai elevate şi mai 
performante, reuşind a le respinge pe cele „de societate”, bârfitoare, 
certăreţe, plângăcioase, cu atât vom fi mai profund cuprinși de ceea ce 


x» 


numim „rațiune superioară” şi respectiv proces de „meditaţie”. 


Revenind acum la îngrăditura noastră, spaţiul interior reprezintă 
conştienţa pe care o avem în starea de veghe, în mod obişnuit în cursul 
zilei. Ea se referă la faptul de a putea lua contact cu obiectele/ elementele 

lumii înconjurătoare, de a înțelege mesajul şi a comunica răspunzându- 
le. Cele 5 organe de simţ primare asigură acest contact, însă descifrarea 
mesajului se realizează numai cu ajutorul organului de simţ al minţii. 
Acesta sesizează gândul-matrice care stă la baza obiectului în contact şi 
descifrează ecuaţia sa existenţială. Fără această descifrare mesajul nu se 
poate transmite; descifrarea parţială presupune înţelegere/ comunicare 
parțială. Pentru descifrarea totală, pentru a percepe altfel spus în 
întregime mesajul, trebuie ca în incinta îngrădită, sau împrejurul ei, să 
existe gânduri identice cu matricea existenţială a obiectului sau realităţii 
supuse investigației / dialogului. Dacă nu există gânduri identice, ci 
numai asemănătoare înţelegerea noastră va fi proporţională cu gradul de 
rudenie / asemănare între gândurile posedate (gândurile proprii) şi 
gândul-matrice al obiectului. În condiţiile în care, în momentul intrării 
în contact cu un obiect / realitate, avem în interiorul ţarcului gânduri 
asemănătoare sau identice, vom putea începe imediat comunicarea, în 
sensul că înțelegem mesajul acelui lucru, putând răspunde pe moment. 


Aceasta înseamnă că suntem de îndată conştienţi de realitatea 
percepută sau de semnificaţia / rostul obiectului supus investigaţiei. Dacă 
nu, însă, va trebui să importăm din afară gândul potrivit pentru dialog. 
Acest proces de transfer face parte din cadrul gamei numite rațiune / 
raționare (sau gândire) şi se numeşte în mod obişnuit analiză. Atunci când 
întâlnim realități complexe, al căror mesaj nu poate fi obținut decât 
întrebuinţând deodată multe gânduri şi punându-le să conlucreze, vorbim 


x» 


despre „meditaţie cognitivă” (denumită în mod obişnuit tot raționare). 


Uneori însă nu avem nici în bagajul propriu şi nici nu putem 
împrumuta / chema / atrage din mediul gânduri necesare comunicării 
şi va trebui atunci să parcurgem un proces cu totul nou: să le punem la 
lucru pe cele existente (atât înăuntru cât şi în afară) spre a da naştere 
la noi instrumente-gânduri adaptate situaţiei date. Acest proces creator 
îl numim meditaţie euristică/ transcendentală, însă reprezintă un 
mecanism mult mai amplu ce solicită întrebuinţarea valenţelor proprii 

ale fiinţei, acele capacităţi ce îi permit să pătrundă sensul şi 
semnificaţia realităților pe care gândurile folosite le definesc. 
În cazul meditaţiei gnostice sau al raţionării obişnuite (fie ea 


analitică ori sintetică) ne aflăm numai în situaţia de a lucra cu 
ambalajele; raportăm şi combinăm conținuturile în funcţie de aceste 


ambalaje. Astfel din combinaţie: unt + pâine + salam + muştar rezultă 
un sandwich. În fapt am alăturat numai anumite produse. Pe când în 
cazul meditaţiei ultime, se intervine în esenţa acestora, obţinând, deci 
prin procesele de inginerie, nu produse, ci în primul rând esențe noi, 
ce abia apoi vor îmbrăca haina unui nou produs finit. 


În momentul în care solicităm (prin mecanismele corpului mental) 
gândurilor să intre în interiorul incintei, acestea vor trebui să treacă prin 
poarta unică şi strâmtă ce face diferenţa între conştient şi „inconştient” 
— adică tot ceea ce se află în afara incintei. Această mişcare a gândurilor 
se realizează în procesele normale ale gândirii continue, necesare 
raportării şi adaptării / contactului cu obiectele lumii înconjurătoare. În 
timpul somnului însă, voinţa este în stare de pasivitate, adică ea nu mai 
orientează şi nu mai selectează categoriile de gânduri necesar a fi 
introduse în incinta „conştientului”. Fiinţa umană nu mai ia contact cu 
mediul, ea este pasivă. Totuşi în baza inerției de mişcare, a dinamicii 
continue în care se află gândurile în spaţiul exterior, multe (sau unele) 
dintre ele vor pătrunde totuşi în interior, însă atrase de alte forțe dând 
naştere unor realităţi virtuale (la care nu participă fiinţa prin voinţa 
proprie) realităţi ce se vor combina după cu totul alte reguli decât cele 
cunoscute şi utilizate de către ființa umană în mod obişnuit, în stare 
trează (stare de veghe, cum se numeşte ea în mod obişnuit). Aceste 
realități (dealtfel, întocmai la fel de concrete precum cele ale lumii 
fizice) sunt numite în mod obişnuit „vise”. 


Originea sau esenţa lor este aceeaşi: gândurile. Motivele combinațiilor 
acestora însă, extrem de variate. In general ele au cauze în inerția 

proceselor gândirii conştiente (chiar şi atunci când voinţa nu mai 
acţionează mecanismele de procesare a gândurilor, aceste totuşi vor 
tinde să funcționeze în continuare, asemeni uni roate volante după 
oprirea motorului propulsor), sau în stimulii declanşatori proveniţi din 
celelalte corpuri: sentimentele astralului sau stimulii fiziologici, 
organici ori din mediul fizic (zgomote, vibrații, stimuli tactili) etc. 


5. În loc de concluzie 


Putem înţelege acum, alături de conlocutorul discuţiei noastre de 
la începutul acestui volum, de ce, nu numai că sunt posibile atâtea 
metode de consiliere şi terapie, uneori (aparent) contradictorii şi cu 
viziuni diferite asupra omului, dar şi că ele sunt absolut necesare, 
deopotrivă cu întreaga varietate a fenomenului. 


Pentru că omul prezentului este în sine o realitate deosebit de 
complexă cu — aşa cum am văzut — multiple trebuinţe structurate pe 9 
categorii plasate ierarhic pe nivele de accesare şi satisfacere 
deopotrivă importante pentru existenţa întregului ansamblu. Fiindcă 
omul actual este asemenea unui templu cu mai multe paliere: o 
deficiență manifestată pe oricare dintre acestea — şi atenţie, cu cât se 
plasează mai spre bază, cu atât sunt mai periculase — reprezintă un risc 
potenţial pentru buna stare şi existenţă a întregii structuri. 


Iar în plus, pentru ca în acest templu să se poată oficia liturghia 
bucuriei existențiale, pentru ca omul — altfel spus — să poată realiza 
împlinirea de sine prin trăirea plenară în viaţă şi în lume, este necesar 
deopotrivă ca aceste nivele să fie satisfăcute, să fie apoi în rezonanţă 
unele cu altele (satisfacerea unora să nu se realizeze în dauna altora), 
satisfacerea să fie proporțională cu trebuinţa vitală a fiecărui nivel 
(absolut unică pentru fiecare individ in parte) şi mai ales, să se evite 

excesele. O piramidă echilibrată evită pe de o parte riscul coborârii spre 
animalitate (ce se poate produce prin subalimentarea nivelelor 
superioare în detrimentul celor de la bază) ori pe de altă parte, riscul 
desprinderii de realitate, al pierderii sensului/necesităţii de a trăi alături 
şi a dărui celorlalți roadele propriei ființări (prin desconsiderarea 
trebuinţelor de sociabilitate, ambianţă, coparticiparea, comunicare şi 
afecţiune, ori a necesităţilor energetico-vitale — să ne amintim de antica 
lege: „mens sana in corpore sano”.) 


Iar aceste terapii variate — dincolo de faptul că au apărut pe scena 
lumii într-o anumită succesiune istorică, deloc întâmplătoare, în 
concordanţă cu dezvoltarea capacităţii şi maturității de pătrundere a 
omului şi ştiinţei, în tainele vieţii, la acel moment — aceste terapii în 
fapt, se adresează unora sau mai multor nivele, spre a rezolva 
problemele acolo apărute şi a restabili echilibrul de ansamblu. 


De aceea, în momentul actual al dezvoltării umane puţin importă 
dacă au sau nu o doctrină comună ori o teorie completă despre 
fenomenul uman. Ele sunt terapii punctuale, ce vizează rezolvarea 
anumitor probleme; a cere o metodă unică echivalează cu utopia 
existenţei, în farmacologie, a unui medicament panaceu universal. 


De aceea noi susţinem că, în ziua de astăzi, un centru de consiliere 
este cu atât mai competitiv, cu cât el reuşeşte să acopere o gamă cât 
mai largă de satisfacere a trebuinţelor fiinţei umane. 


Şi dacă, în realitatea material-energetică s-au făcut deja primii paşi 
semnificativi în această obiecție (de exemplu: prin înfiinţarea 
supermarketurilor, în cadrul cărora clientul poate săşi satisfacă oa serie 
întreagă de nevoi) credem că este timpul ca şi în domeniul realității 
psihice (interioare) să ia naştere astfel de centre/laboratoare/ateliere etc 
indiferent de denumire (noi am prezentat un model în volumul “Centrul 
de consultanţă în managementul calităţii vieţii şi condiţiei umane”). 

HI. LOCUL ŞI ROSTUL PSIHOLOGIEI FIINȚEI 


Ca toate procesele din Lumea Naturii şi devenirea unei ştiinţe 
cunoaşte — aşa cum am văzut la începutul acestei cărți — mai multe 
stadii, trecând prin etapele specifice oricărui organism viu: mai întâi 
se naşte (adică operează prima desprindere „fiziologică” să-i spunem 
de trupul-mamă), apoi începe să privească în jur, să investigheze, 
descopere şi cunoască realităţi tot mai complexe şi mai îndepărtate 
(dar specifice obiectului pentru care a luat ființă), să-şi propună 
ulterior şi să atingă aceste realități, nu doar să le contemple şi descrie 
de la distanţă, ci să parcurgă drumul până la ele, să pătrundă în ființa 
lor intrinsecă spre a le trăi în toată plenitudinea semnificaţiilor. Este 
faza de „adult” a oricărei ştiinţe, etapă în care dobândeşte libertatea şi 
capacitatea de a fi „pe propriile-i picioare”, de a nu mai depinde de 
trunchiul din care s-a născut, ori de suratele ei mai mari. 


Căci dacă la început a trebuit să împrumute de la acestea 
instrumente de cercetare, tehnici şi modalităţi de lucru, de-acum, însă, 
este deplin stăpână pe propria devenire; este în măsură să-şi fixeze 
obiectivele proprii şi să le atingă de una singură. Mai mult, chiar acest 
proces de satisfacere a scopurilor contribuie el însuşi la îmbogățirea în 
cunoaştere şi experienţă, astfel încât ştiinţa-adult este în măsură să 
ghideze la rându-i noile ştiinţe mai tinere şi, faptul cel mai important, 
primeşte dreptul de a participa la „masa rotundă” a dialogului şi 
interschimburilor cu toate celelalte ştiinţe. Însă procesele de creştere, 
dezvoltare, îmbogăţire în cunoaştere şi înţelepciune, în puterea de a 
privi în orizonturi multiple şi a vedea până în depărtări mari, se 
derulează în continuare. 


Am văzut anterior că Psihologia a parcurs etapele absolut fireşti ale 
oricărui organism viu. Că au existat diferite curente, opinii, doctrine, 
tehnici şi terapii, dar că toate acestea au intrat pe scena lumii şi a vieţii 

după o anumită ordine stabilă de cerinţele dezvoltării comunităţii umane 
şi că ele au corespuns/ vizat satisfacerea unor necesități/ trebuinţe 
fundamentale de ansamblu, ale societăţii, ierarhizate conform Piramidei 
prezentate mai sus. 


Înţelegem acum, că fiecare astfel de curent în Psihologie a avut 
locul şi rostul său, îmbogăţind-o cu aspecte (cunoaştere, viziune, 
tehnici şi instrumente) absolut necesare dezvoltării ei. Chiar dacă 
ideologiile pe baza cărora s-au pus la punct aceste metode de lucru, au 
fost apoi abandonate pe parcurs, precum pieile de şarpe prea strâmte, 
fiind înlocuite cu altele noi mai cuprinzătoare, mai performante, totuşi 
instrumentele, tehnicile şi terapiile descoperite pe parcurs sunt şi 
rămân în continuare valabile şi aplicabile. Această stare de fapt se 
datorează legii de dezvoltare piramidală a oricărui organism viu 
(ființă, comunitate, ştiinţă etc.): pe măsură ce acesta evoluează, accede 
spre activarea (şi apoi satisfacerea) unor nevoi tot mai înalte, însă fără 
a le pierde pe cele deja dobândite. Astfel încât putem observa că, pe 
bună dreptate, cu cât o entitate sau un sistem este mai avansat, cu atât 
devine mai complex, având nevoie de o multitudine din ce în ce mai 
amplă şi variată de factori pentru existenţa sa împlinită. 


x 


Păstrând în minte cele spuse până acum, putem uşor înțelege care 
este rostul şi locul a ceea ce numim Psihologia Fiinţei. Vedem astfel 
că Psihologia Fiinţei nu este nici o nouă ştiinţă, nici o nouă disciplină 
— şi nici măcar o noutate. Ea reprezintă o etapă superioară în 
dezvoltarea Psihologiei, un alt stadiu absolut normal şi firesc, plasat 
totodată, în momentul de senectute al acesteia, la apogeul deplinătăţii 
forțelor de investigare, modelare, transformare şi înţelegere la care a 
ajuns ea în prezent. 


Psihologia Fiinţei vine, de aceea, ca pe acest trunchi robust, 
viguros, eficient şi dinamic să altoiască lăstarul înţelepciunii, al 

deschiderii spre universalitate, al viziunii holografice asupra vieţii şi 
fiinţei, al perceperii Realităţii ca un flux continuu de manifestări, ca o 
structură organizată sistemic pe principiul sferă în sferă, ierarhizată pe 
multiple nivele de existenţă şi exprimare. În acest ansamblu fiinţa şi 
existenţa sunt „variabile conjugate în emergenţa transcenderii curbelor 
spaţio-temporale” cum s-ar fi exprimat Theillard de Chardin. 


Psihologia Fiinţei vine să aporteze deci un conţinut valoric derivat 
din două aspecte de bază: primul îl reprezintă cunoaşterea ancestrală 
existentă în bagajul tuturor şcolilor omenirii din antichitate până în 
prezent, denumită sub diverse forme, variabile după timp şi spaţiu: 
ştiinţe antice, hermetice, oculte, ale templelor, sacre, cereşti, magice, 
ale vieţii şi universului, ale strămoşilor etc. etc. Al doilea aspect de 
care vorbeam este dat de viziunea transdisciplinară. 


În scurta lor istorie, ştiinţele pozitiviste ale Occidentului au parcurs 
— de acum binecunoscutul şi atât de mediatizatul (mai ales la nivelul 
pedagogiei europene) — „ciclu de patru” al: disciplinarității şi 
intradisciplinarităţii (adică al naşterii şi aprofundării/ construcţiei 
interioare) multidisciplinarităţii (sau polidisciplinarităţii, echivalentul 
procesului de înmulţire), apoi al interdisciplinarității (pledând pentru 
înţelegere, cooperare, schimburi etc.) şi în final, astăzi, actul final al 
transdisciplinarităţii (presupunând deschiderea tuturor disciplinelor/ 
ştiinţelor spre ceea ce au comun şi de asemenea spre sensurile care trec 
dincolo de ele către noi orizonturi) 


Viziunea transdisciplinară îşi propune de asemenea ca, o dată ce a 
reuşit a transforma, din interior, ştiinţele existente, sub impulsul 
catalizator al opticii holografice, integratoare, resacralizatoare la 
adresa fenomenului vieţii şi fiinţei, să se constituie într-un veritabil 
agent călăuzitor spre o viitoare (dar nu prea îndepărtată) şi atât de 
dorită Ştiinţă Universală, constituită după principiile şi cunoaşterea 
generală existentă încă din cele mai vechi timpuri pe pământ (şi 


87 


Aurelian Burcu * Psihologia Fiinţei. Psihogia integrativă a personalității 


denumită aşa cum am arătat mai sus), însă — această cunoaştere — 
adaptată, transpusă în forme specifice capacităţilor, necesităţilor şi 
personalităţilor practice ale omenirii contemporane. Fiindcă Ştiinţa 
Universală este prin excelenţă o modalitate practică de transformare, 
de creştere şi dezvoltare a fiinţei umane, fiind deopotrivă teologie, 
filozofie, ştiinţă, artă set de tehnici şi norme, ansamble şi raporturi etc., 
un întreg şi veritabil mod de viaţă armonizat cu ciclurile cosmice ale 
Naturii şi respectând Legile ce guvernează buna dezvoltare a tuturor 
fiinţelor la nivelul întregului Univers. (Mai multe aspecte privind 
transdisciplinaritatea şi Ştiinţa Universală vă invităm să consultaţi în 
volumele noastre “Fundamentele cercetării transdisciplinare” şi 
respectiv “Managementul cercetării transdisciplinare”). 


IV. ONTOLOGIA PSIHOLOGIEI FIINȚEI 


Psihologia Fiinţei propune o nouă Ontologie, adresată capacităţii 
actuale superioare de înţelegere a speţei umane, Ontologie care, fără a 
le nega pe cele precedente în istoria gândirii şi ştiinţei terestre şi 
totodată considerându-le pe acestea paşi necesari în dezvoltarea 
facultăților omului, vine să le completeze şi unifice, înregistrând în 
acelaşi timp şi obligatoriul salt la nivelul imediat următor al perceperii 
vieţii şi ordinii de desfăşurare a proceselor naturii, de la 
microcosmosul subatomic până la macrocosmosul intergalactic. 


Iar pentru a demonstra încă o dată faptul că Psihologia Fiinţei nu 
reprezintă un element de noutate nici prin conţinut, nici prin viziunea 
asupra vieții şi omului, ci numai prin momentul, formele şi 
modalităţile întrebuințate spre a se face utilă fiinţei, comunităţii şi 
progresului ştiinţei, vom reda în continuare viziune acesteia 
ontologică pe baza a ceea ce, la diverse momente şi venind din direcţii 

variate, marile spirite ale umanităţii ne-au lăsat ca şi îndrumar spre 
regăsirea sensurilor pierdute, spre înţelegerea misiunii şi locului 
nostru ca oameni în ansamblul Naturii şi Universului, dar mai ales 
pentru a ne putea adapta conduita individuală şi colectivă în acord cu 
cerinţele şi misiunea noastră existenţială, ca fiinţe umane. 


Astfel coordonatele ontologice de bază sunt următoarele: 


a) Cosmosul 


“Intrăm în aceleaşi valuri şi nu intrăm — ne spunea Heraclit. Suntem 
şi nu suntem. Ceea ce tinde să se separe se uneşte şi din tonurile cele 
mai diferite se compune cea mai frumoasă armonie. Ceea ce se uneşte 
sunt: Totul şi ceea ce nu este tot, înțelegere, neînțelegere, armonic, 
discordanţă. Unul este alcătuit din toate şi toate purced din Unul. 
Această ordine a lumii, aceeaşi pentru toate fiinţele, nu a fost făcută 
nici de om nici de zei. Ci este o transformare neîntreruptă, ca un vârtej 
universal. Şi toate aleargă în vârtejul acesta al Naturii. Însă Naturii îi 
place să se ascundă de privirea omului şi numai priceperea lui poate 
să o pătrundă. Căci ceea ce se prezintă sub formă variată este în acord 
cu sine însuşi, existând o armonie a contrarilor ca aceea a arcului şi a 
lirei. lar Dumnezeu este şi război şi pace, şi belşug şi foame”,... “fiind 
cunoscut ca o curgere, ca un întreg, ca temei al ființei. El este 
Conştiinţa care se manifestă ca Lila, jocul Universului; matrice 
organizatoare pe care o putem experimenta în tot ce ne înconjoară, dar 
nu putem vorbi despre ea”(Marilyn Ferguson) 


“Cuvântul <<cosmos>> arată că totalitatea a ceea ce există nu 
poate fi gândită decât ca ordine, armonie, frumuseţe; nu un lucru 
printre altele cu care avem de-a face, ci principalul izvor de 
semnificaţie care ne determină şi care imprimă existenţei noastre 
Sens”(Ilia Prigogine) 

“Din punct de vedere organic şi funcțional, deşi distanţa dintre o 
Galaxie şi alta este fantastică, în fapt nu suntem în prezenţa nici unei 
diviziuni, în adevăratul sens al cuvântului, ci al unei evoluţii a 
Universului sistemic. Întocmai ca a unui embrion ce se naşte, a cărui 
realitate organică şi funcţională i se distribuie în aparate, organe, 
ţesuturi şi celule de toate felurile — acum el expandat fiind, evoluat, 
derulându-şi existenţa în continuare ca sistem supus aceloraşi legi 
unice, de bază, care îi determină, în fapt dezvoltarea, devenirea. Astfel 
că vorbim de Sistemul Univers aplicându-i acestuia legitatea sistemică 
întocmai ca unui tot-unitar, descoperind aceeaşi cauzalitate 
determinantă, acelaşi principiu unic, în toate părțile sale componente: 
galaxii, sori, planete etc. Fie că este vorba de o planetă, un satelit, 
elefant, om sau bacterie, legile sistemice cunt aceleaşi pentru 
toate.” (Bogdan Delavrancea) 


În acest context înțelegem, o dată cu Raymond Ruyer că: “Timpul 
Cosmic nu e o simplă funcționare, ci o mare Acțiune înzestrată cu 
sens, o embriogeneză care dă formă mai întâi materialelor necesare 
desfăşurărilor viitoare, la care chiar hazardurile vor fi canalizate şi 
utilizate şi în care, fiinţele desprinse din Marea Fiinţă vor părea să 
înveţe, bînguind, limbajul care, în realitate, le vorbeşte pe ele de la 
începutul începuturilor.” 


În baza acestei filosofii de viață, orientate spre perceperea 
sacrului, pentru care psihicul constituie parte integrantă a Lumii 
Naturii, concepem Universul şi toate formele de viaţă ca un tot unitar, 
în care fiecare acţiune şi fiecare gând în parte, afectează fiecare parte 
a Universului. Această concepţie ne permite să găsim Spiritul în orice 
aspect al vieţii, considerând că speciile Planetei noastre trec printr-o 
schimbare evolutivă mai mare decât cea a fiecăruia dintre noi în parte, 
inspirată şi generată de întreaga Natură, aşa cum ne reaminteşte Serena 
Roney-Dougal. 

b) Universul/Natura 


“Din această perspectivă, Natura ne apare infinită şi variată, un 
spaţiu multidimensional în care nu există linii drepte şi nici forme 
perfect regulate, în care fenomenele nu se petrec secvențial; o lume în 
care — după cum ne spun fizicile cuantice — până şi vidul e curbat. Este 
evident că sistemul nostru abstract de gândire nu va putea niciodată să 
descrie sau să înţeleagă complet realitatea.” ( Fritjof Capra ) 


Astfel încât, “conceptul de <<realitate>> ne indică o totalitate 
necunoscută şi indefinibilă a mişcării continue care este fundamentul 
tuturor lucrurilor şi al însuşi procesului de raţionare ca şi al mişcării 
percepţiei inteligente realizate de minte în al său <<dans al gândirii>>, 
într-o manieră ordonată şi sănătoasă.(David Bohm). “Când gândim 
despre lume ne confruntăm cu aceeaşi problemă precum cartograful 
care încearcă să acopere suprafaţa pământului cu o serie de hărți plane. 
Pentru cei mai mulți dintre noi este dificil să fim mereu conştienţi de 
limitările şi relativitatea cunoaşterii conceptuale. Datorită faptului că 
ne este mai uşor să apreciem cu mintea reprezentarea realității, decât 
realitatea înseşi, tindem să le confundăm pe acestea două şi să luăm 
conceptele şi simbolurile noastre drept realitate”. ( Fritjof Capra ) 


“ Astfel că, dacă pentru unii Natura nu este decât agregatul mort 
al unui număr indefinit de obiecte, sau spaţiul în care ei gândesc 
lucrurile aşezate ca într-un receptacul ori pentru alţii este numai 
pământul din care-şi trag hrana şi întreţinerea lor, pentru cercetătorul 
iluminat, în schimb, ea reprezintă Forţa originară, sfântă şi etern 
creatoare a lumii, care produce toate lucrurile din ea înseşi şi care prin 
lucrarea ei, le aduce la lumină” — ne reaminteşte Schelling, şi de aceea 
înţelegem cum se face că, “atunci când ridicăm privirile raţiunii spre 
minunile lumii înstelate, când conştiinţa noastră contemplă mersul 
Universului, cu toate splendorile lui, avem sentimentul că toată 
această frumuseţe ce ne înconjoară nu are sens decât atunci când se 

reflectă într-un suflet de om care o admiră”, după cum recunoştea 
Goethe. 


Astăzi, însă, noua conştiinţă la nivel de individ şi societate este 
pregătită să realizeze că “sub efectul reflecţiei autentice şi al 
reîntoarecerilor în sine pe care Biosfera le antrenează lanţurile se 
închid, iar Noosfera se constituie într-un sistem complex, în care 
fiecare element vede, simte, doreşte, suferă pentru sine aceleaşi lucruri 
cu toate celelalte deodată. O colectivitate de conştiinţe devine acum 
echivalentul unei supra-conştiinţe. Pământul nu numai că se acoperă 
cu miriade de semințe de Gândiri, dar se înveşmântează într-o 
membrană gânditoare, până la a nu mai forma decât o vastă Sămânţă, 
la scara siderală. Pluralitatea reflecțiilor individuale se grupează şi se 
întăresc în actul unei singure reflecţii unanime. Imediat ce s-a adoptat 
o viziune deplin realistă a Noosferei şi a naturii hiperorganice a 
legăturilor sociale, situația prezentă a lumii devine mai clară, căci 
descoperim un sens foarte simplu tulburărulor extrem de profunde 
care agită în acest moment rostul uman.” 


Şi tocmai acest ultim aspect, relevat de Theillerd de Chardin, se 
constituie astfel ca o misiune fundamentală pentru Psihologia Fiinţei, 
în afara acestei descoperiri şi înţelegeri, orice ştiinţă rămânând nimic 
alteceva de cât “o minciună şi o mare înşelătorie a ființei umane” 
(Laing) 


c) Legile 


“Toate legile Naturii decurg ca o infinitate de raze dintr-o singură 
Lege Centrală, ne spune V.V. Moisescu. lar dacă ele trezesc mereu 
admiraţia noastră, prin exactitatea şi regularitatea lor permanentă, 
aceasta se datoreşte faptului că Universul e un sistem unitar. O aceeaşi 
Esenţă e răspândită cu dărnicie pretutindeni, diferențiată doar prin 

varietatea gamelor armonioase. Aceleaşi legi prezidă şi la căderea unui 
măr ca şi la gravitația lunii în jurul pământului sau la atracţia dintre 
două suflete. Buchetul de flori şi persoana iubită căreia i-l oferim sunt 
realităţile aceleiaşi armonii atotcuprinzătoare.” 


Iar “legile societăţii, completează Marx, sunt încercări ale omului 
de a se apropia de intenţiile orânduirii morale a lumii, în cursul lumii 
şi al vieţii, pentru că totul se reduce la câteva legi mari care se 
manifestă pretutindeni”. 


d) Cunoaşterea 


“Este imposibil a studia un sistem al Universului fără studiul 
omului; în acelaşi timp este imposibil de studiat omul fără a studia 
Universul. Omul este o imagine a Lumii; el a fost creat de aceleaşi legi 
care au creat întreaga Lume. Dacă un om se cunoaşte şi se înţelege pe 
sine însuşi, el va cunoaşte şi va înţelege întreaga Lume, toate legile 
care o creează şi o guvernează. Şi invers, prin studiul Lumii şi a legilor 
care o guvernează, el va învăţa şi va înţelege legile care-l modelează 
pe el însuşi. În acest sens unele legi sunt înţelese şi asimilate mai uşor 
prin studiul realităţii obiective, iar altele nu pot fi înţelese decât prin 
studiul de sine. Studiul omului şi studiul Universului trebuie, deci să 
meargă în paralel ajutându-se reciproc” (P.D.Ouspensky) 


“Omul are nevoie, pentru certitudine în trăire, pentru viguroasa 
dezvoltare a voinţei şi personalităţii sale, de o cunoaştere a lumii 
spirituale. Deşi poate simţi grandoarea, frumuseţea, înţelepciunea 
lumii naturale, în modul cel mai amplu, aceasta nu-i dă nici un răspuns 
la întrebarea despre propria-i ființă.” (Rudolf Steiner) 


Aşa cum arăta Goethe: “omul se cunoaşte pe sine numai întrucât 
cunoaşte lumea, pe care o zăreşte în sine, iar pe sine numai în ea. Fiecare 
lucru nou privit bine deschide în noi un nou organ de percepţie”. “De 

vreme ce toate în natură corespund unei Puteri morale, dacă vreun 
fenomen rămâne brut şi întunecat este pentru că nu s-a activat încă în 
observator facultatea corespunzătoare. Însă toţi oamenii primesc vestiri 
de la Suflet, fiindcă trăiesc prin adevăr şi simt nevoia de a exprima: în 
dragoste, în artă, în, zgârcenie, în politică, în muncă, în jocuri, învăţăm 
să dăm glas Rostului nostru creator. Şi ori de câte ori ne organizăm 
sufletul atât de armonios încât să pătrundem în regiunea unde văzduhul 
este muzică, auzim acele Prime Simfonii şi ne străduim să le transcriem. 
Fiindcă toți oamenii suntem în stare de Gândurile a căror încununare 
este întreg Universul”.(Ralph W. Emerson) 


x 


“Tot mai mulți oameni înțeleg astăzi unitatea ştiinţelor şi unitatea 
cultelor; ridicându-se deasupra tuturor fanatismelor religioase ei 
demonstrează că toate cultele nu reprezintă decât traducerea unei 
singure şi aceleiaşi religii; ridicându-se deasupra tuturor formalismelor 
doctrinare, ei demonstrează că toate doctrinele sunt expresia unei 
singure şi aceleiaşi ştiinţe. Ei arată materialiştilor că nu au observat 
decât o latură a naturii, dar observațiile lor sunt juste; ei arată 
idealiştilor că nu au văzut decât o latură a adevărului, dar că şi ei au 
dreptate. Idealizând materialismul şi materializând idealismul, ei 
proclamă unitatea ştiinţei în echilibrul rezultat din armonizarea 
contrariilor. Apoi, ridicându-se şi mai sus, ei fac să se vadă că 
politeismul şi monoteismul sunt doar concepţii diferite ale uneia şi 
aceleiaşi credinţe, după cum materialismul şi idealismul, nu sunt decât 
concepţii diferite ale aceleiaşi ştiinţe. Pentru ei ştiinţa şi credinţa sunt 
două concepţii diferite ale unicului şi veşnicului Adevăr şi de aceea ei 
proclamă unitatea religiei şi a ştiinţei într-o nouă sinteză a cărei deviză 
este: <<Ceea ce este sus, e la fel cu ceea ce este jos, pentru a împlini 
miracolul Unităţii>>. (Papus) 

“Ştiinţa fără religie este şchioapă; religia fără ştiinţă este oarbă. 
Adevărata religie a fost înnobilată şi aprofundată grație cunoaşterii 
ştiinţifice. Ştiinţa nu numai că purifică imboldul religios de reziduurile 
sale antropomorfice, dar contribuie şi la crearea unei spiritualități 
religioase necesare pentru înţelegerea vieţii. Fiindcă sentimentul 
religios cosmic reprezintă cea mai mare şi mai nobilă cauză aflată la 
baza cercetării ştiinţifice; aceasta constituie menirea principală a artei 
şi ştiinţei: şi anume de a trezi şi a menţine acest sentiment în sufletul 
celor receptivi faţă de el” (Einstein) 


“Căci deopotrivă omenirea are nevoie de amândouă acestea: de 
ştiinţă pentru a trăi în societatea modernă, iar de filosofia mistică din 
spatele religiei pentru a înţelege natura ultimă a lucrurilor. Nu de 
sinteza acestora avem nevoie, ci de interacţiunea dinamică dintre 
analiza ştiinţifică, şi intuiţia mistică. ”( Fritjof Capra) 


În numele principiului realităţii holografice şi inseparabile, 
Ontologia Psihologiei Fiinţei depăşeşte disocierile binare curente de 
tipul parte-înteg, experiență-cunoaştere, ştiințţă-religie etc. fundamentând 
formule nefragmentare de descriere a realităţii, fluide şi elastice, 
capabile să exprime “intuiţia dominantă a noii Conştiinţe ştiinţifice, 
culturale şi spirituale înregistrată în prezent la nivel planetar: aceea că 
realitatea este un proces unic şi unitar, o transformare ca o curgere 
continuă, o plenitudine dinamică bazată pe o ordine implicită, 
atotcuprinzătoare ce guvernează atât starea de existenţă a ansamblului, 
cât şi manifestarea cazurilor particulare”. (Raymond Ruyer) Astfel 
încât “ materia şi spiritul nu reprezintă <<lucruri>> sau <<naturi>>, 
ci variabile conjugate în emergenţa tanscenderii curbelor spaţio- 
temporale” (Theillard de Chardin) 


x 


“Orice idee nouă se situează dincolo de experiența nemijlocită. 
Experiența nemijlocită nu ne oferă ceva nou, niciodată, ci numai idei 

sintetizatoare care leagă faptele. Fie că o numim speculativă sau 
transcendentală, nu există ştiinţă care să nu fie obligată să conflueze 
în metafizică” (Alfred Adler) Pentru că “ dinafară nu se poate ajunge 
niciodată la esenţa lucrurilor; oricât am căuta, nu dobândim decât 
imagini şi nume” (Schopenhouer) şi deabia “conştiinţa este nivelul la 
care existența devine ştiinţă”. (Hegel) “Adevărata ştiinţă nu e 
conformism livresc, ci este conformitate cu Natura, deopotrivă 
disciplină şi revoluţie, şi de aceea numai spiritele imaginative reuşesc 
să cunoască realitatea. (Victor Săhleanu) 


“Astăzi, însă, ne aflăm la începuturile cunoaşterii. Ne aflăm la 
începuturile conştiinţei”(Edgar Morin) 


“Pentru omul iluminat, a cărui conştiinţă îmbrăţişează Universul, 
acesta devine propriul său corp, în timp ce trupul său fizic devine 
manifestarea Spiritului Universal, viziune a sa devine expresie a unei 
realităţi superioare, iar discursul său expresia adevărului etern” (Lama 
Angarika Govinda) 


“Nici o clipă însă nu trebuie să ne îndoim că în ceea ce priveşte 
realitatea suprasensibilă, transcendentă, există posibilitatea de a 
<<deschide ochii>> fiecăruia, care aduce bunăvoința necesară. Ținând 
seamă de acest fapt au vorbit şi au scris toţi aceia care simțeau că s-a 
dezvoltat în ei <<organul interior de percepție>>, cu ajutorul căruia au 
putut să cunoască adevărata ființă umană ascunsă simţurilor 
exterioare. Din această cauză, din cele mai vechi timpuri se vorbeşte 
de o <<înţelepciune ascunsă>>. Cine a prins ceva din ea, este tot atât 
de sigur de ceea ce stăpâneşte, precum cei care au ochii bine formaţi 
sunt siguri de stăpânirea percepțiilor vizuale ale culorilor. Pentru el 
această <<înţelepciune ascunsă >> nu are nevoie de nici o 
<<dovadă>>; iar el mai ştie că ea nu are nevoie de nici o dovadă pentru 
cel căruia, asemeni lui, i s-a deschis <<simţul superior>>. Cu un 

asemenea om el poate vorbi aşa cum un călător poate povesti despre 
America celor ce n-au văzut-o ei înşişi, dar care îşi pot face o idee 
despre ea , pentru că şi ei ar vedea acelaşi lucru dacă li s-ar oferi 
prilejul”(Rudolf Steiner) 


De aceea, observatorul suprasensibilului-transcendent nu trebuie să 
vorbească numai cercetătorilor lumii spirituale. Cuvintele lui trebuie 
să se adreseze tuturor oamenilor, fiindcă are de comunicat lucruri care 
îi privesc pe toţi şi el mai ştie că nu poate fi <<om>> în adevăratul 
înţeles al cuvântului fără să cunoască aceste lucruri. El se adresează 
tuturor oamenilor deoarece ştie că există diferite grade de înţelegere 
pentru ceea ce are de spus; ştie că îl pot înţelege şi cei ce sunt încă 
foarte departe de clipa în care li se va deschide propria cercetare 
spirituală. Căci Simţirea şi Priceperea pentru adevăr — sau cum i-am 
spune astăzi << Vocea Conştiinţei>> — există în fiecare om. Astfel că 
se adresează în primul rând acesteia, singura în măsură a lumina 
fiecare suflet existent. El ştie , de asemenea că în această pricepere 
există o Putere care treptat trebuie să ducă la gradele superioare ale 
cunoaşterii. Această Simţire, care la început poate că nu vede absolut 
nimic din ceea ce i se spune, ea însăşi este magicianul care deschide 
<<ochiul spiritului>>. Ea mocneşte în întuneric; sufletul nu vede, însă 
este cuprins de puterea Adevărului tocmai prin această trăire 
interioară. Şi atunci, încetul cu încetul, Adevărul se va apropia de 
suflet şi îi va deschide <<simţul superior>>. Căci dacă nu fiecare orb 
din naştere poate fi operat, în schimb fiecare ochi spiritual poate fi 
deschis.” (Rudolf Steiner) 


Fiindcă ne aflăm “în mijlocul torentului evoluției, dar îl observăm 
tot atât de puțin ca şi rotația pământului” (Alfred Adler). De aceea 
“numai când vom percepe esențialul din Ființa Lumii, ne vom apropia 
de ființa noastră proprie, de propria noastră perfecțiune, de propria 
desăvârşire” (Abraham Maslow). 

e) Raportul omului cu Universul 


“Omul şi muntele se aseamănă, dar cu deosebirea că dacă prin 
munţii săi pământul încearcă să urce la cer, prin om cerul coboară pe 
pământ” scria cândva Shakespeare. 


“Una dintre trăsăturile fundamentale, ne spune Jean Monod, care 
caracterizează, fără excepţie, toate fiinţele, este aceea de a fi <<obiecte 
înzestrate cu un proiect>>, pe care îl reprezintă în structurile lor şi îl 
realizează prin performanţele lor.” 


“Căci există o tendinţă generală şi universală care îl conduce pe 
fiecare om să devină ceea ce Sinele său este, realmente”.(Carl Rogers) 
“Astfel încît ceea ce un om poate el trebuie să fie!” (Abraham Maslow) 


“Dar omul nu e numai o ființă care se naşte, mănâncă, doarme, se 
înmulţeşte şi moare, ca toate celelalte fiinţe; omul nu e numai o ființă 
care, cu şiretlicuri ori cu brutalitate, călcând şi strivind pe alții caută să- 
şi cucerească un loc la ospăţul vieţii. Omul e o ființă care e uneori mai 
puţin înarmată pentru izbândă, dar spre deosebire de toate celelalte 
vieţuitoare năzuieşte ca în această oglindă a conştiinţei cu care a fost 
hărăzit să cuprindă o cât mai mare parte a lumii pe care trăieşte — o ființă 
care cu această scânteie de dumnezeire caută să pătrundă bezna de taine 
şi îndoieli care-l împresoară” (Tudor Muşatescu ) 


“Însă ceea ce distinge din capul locului le cel mai prost arhitect de 
albina perfectă este faptul că el a construit celula în capul său, înainte 
de a o construi din ceară. În final apare astfel un rezultat ce existase 
încă de la începutul acestui proces, în mod ideal, în închipuirea 
omului. El nu produce numai o modificare de formă a elementului 
natural, ci îşi realizează în acelaşi timp în acest element natural scopul 
său, pe care-l cunoaşte, care constiuie o lege ce determină felul 
activităţii sale şi căruia el trebuie să-i subordoneze întreaga sa 
voință’ (Karl Marx) 

“Căci, dacă în lumea Naturii, totul este prin natură, în lumea 
spiritului, în schimb, nimeni şi nimic nu e prin natură. Ci e în 
întregime ceea ce devine prin opera sa proprie; şi nimic nu este fiindcă 
ar fi deja făcut, ci totul e veşnic de înfăptuit. lar tot ceea ce s-a înţeles, 
nu e nimic faţă de ceea ce se vrea a se înţelege, dar nu s-a înţeles încă; 
şi tot astfel, meritele faptelor celor mai frumoase pe care le-am săvârşit 
nu scad nici măcar un fir de păr din suma datoriilor ce le avem încă de 
îndeplinit şi a căror îndeplinire va costa întreaga valoare a conduitei 
noastre, datorită căreia vom continua să contăm ca fiinţe spirituale. Şi 
nimic nu rămâne în interiorul nostru când se stinge flacăra vie în care 
constă actul spiritual, până când nu se reaprinde acea flacără; încât, de 
fiecare dată când ne închipuim ca simpli spectatori ai sufletului nostru, 
chiar după o viaţă spirituală intens trăită şi după opere mari şi creaţii 
puternice, noi, spectatori inerţi, ne vom găsi în gol, în nimicul absolut. 
Există în om atâta spirit, atâta bogăţie spirituală, deci, câtă viață 
spirituală în act. Căci memoria care nu se înnoieşte, care nu creează 
“ex novo”, nu are nimic, absolut nimic a-şi aminti!...Omul este om 
pentru că se face Om!"(Giovani Gentile) 


“Natura inventează, omul descoperă. Dar când omul inventează, 
Natura se descoperă pe sine înseşi.”(Basarab Nicolescu) 


Astfel încât, aşa cum arată Traian Stănciulescu, “la intersecția dintre 
universul creaţiei umane şi cel al creaţiei naturale se defineşte statutul 
omului de fiinţă cosmică, supraordonat calităţii sale de fiinţă bio-psiho- 
socială şi spirituală. Principiul universal al rezonanţei holografice ne 
sugerează posibilitatea că omul care cunoaşte, creator este, oricând în 
măsură să surprindă şi să înțeleagă adevăruri tot mai subtile ale 
existenţei universale, la a căror afirmare contribuie prin propria sa 
existenţă de fapt. Unitatea ontologică a fiinţei creatoare, manifestată 
între multiplele nivele ale existenţei sale este singure în măsură să 
răspundă opțiunii epistemologice de înălțare în grad, de la <<Cosmosul 
mic>> la <<Existentul Absolut>>care cuprinde în sine tot”. 

“Experienţa creatoare, s-a spus, exaltă, dintotdeauna un iz de 
transcendenţă, întrucât, prin ea, omul se simte asemeni lui Dumnezeu, 
făuritor şi părtaş la Armonia Universală. lată de ce, asumându-și un 
destin creator, ființa umană nu numai că evadează din stihia 
contingenţei, a perisabilităţii şi a plafonatorului <<spirit de turmă>>, 
dar dobândeşte, totodată, convingerea că Facerea Lumii abia a început 
în cele şapte zile şi că urmează Cea de-a Opta Zi de care este 
responsabilă pe deplin şi în care poate şi trebuie să trudească după 
puterile sale pentru a spori şi a redeschide mereu Ciclul 
Primordial.”(Doina Balahur ) “Fiindcă fiecare clipă vine la noi 
încărcată de o poruncă a Providenţei, pentru a rămâne, apoi, în 
eternitate ceea ce am făcut noi din ea”(Francis de Sales) 


x 


În viziunea Psihologiei Ființei, “nici una dintre părțile aparținând 
unei entități nu reprezintă în sine, o valoare mai mare, ci numai în 
măsura în care ea reprezintă componentă a unui întreg armonios. 
Astfel omul execută un act pozitiv de creație ori de câte ori aşează o 
înfăptuire pe pământ, sub soare. Dacă în definitiv are dreptul de a se 
naşte, acest drept rezultă, desigur, din faptul că el nu constituie nici 
mai mult nici mai puțin decât o trăsătură a peisajului, asemenea 
stâncilor, copacilor, urşilor sau alibinelor, din natura căruia îşi derivă 
existenţa sa”. (Frank Loyd Wright) 


Sau cum arăta, poetic, Lucian Blaga: “trupul meu nu este mai 
aproape de mine decât stelele şi zodiile care, învârtindu-se, cad în 
apus, nu sunt mai departe decât propriul meu sânge” 


“Pentru cei mai bine informaţi cu privire la dimensiunile şi 
exigenţele structurale ale Lumii, forţele care, adunându-se de afară sau 
ţâşnind din năuntru, ne apropie tot mai mult unii de alţii, îşi pierd orice 
aparenţă de arbitrar şi orice pericol de instabilitate. Umanitatea 
dobândeşte astfel consistență şi devine în acelaşi timp verosimilă 

imediat ce, raportată într-un Spaţiu-Timp biologic, ne apare ca 
prelungind în configuraţia ei chiar liniile Universului prin alte realităţi 
la fel de avansate ca şi ele. Căci omul nu reprezintă decât una dintre 
nenumăratele nervuri formând evantaiul anatomic şi spiritual al 
Vieţii”. (Theillard de Chardin) 


“Fiinţa umană - arăta Einstein — este o parte a întregului numit de 
noi Univers; o parte limitată de timp şi spaţiu. Ea-şi resimte propria 
identitate, sentimentele, gândurile, ca pe ceva separat de restul, un fel 
de iluzie optică a conştiinţei sale. Această iluzie reprezintă o adevărată 
închisoare ce ne limitează la dorinţele personale şi la afectaţiunea 
pentru câteva fiinţe apropiate. Misiunea noastră este însă aceea de a 
ne elibera din această închisoare prin lărgirea cercului compasiunii, 
îmbrăţişând toate Fiinţele şi întreaga Natură în frumuseţea sa.” 


“Iată de ce, operaţia pe care o facem spontan cu un om sau cu un 
animal, şi anume să trecem dincolo de semnalmentele, de gesturile 
sale, la conştiinţa sa care vorbeşte conştiinţei noastre, această operaţie 
trebuie s-o facem cu toate individualităţile din Univers, cu toate 
formele sale active. Trebuie s-o facem cu Universul în totalitatea sa, 
cu Universul care, în mod şi mai evident, are un suflet înrudit cu 
sufletul nostru. (Raymond Ruyer) 


f) Fiinţa şi Condiţia umană 


Omul este o parte a Universului, aşa cum se exprima Einstein. În 
fapt Universul însuşi ni se desccoperă ca un mare ocean de viaţă sub 
diverse forme de manifestare, dintre care, ceea ce numim „fiinţă” 
reprezintă numai un anumit stadiu în evoluţia vieţii, ce se înfăţişează 
acum ajunsă la un nivel superior de dezvoltare. Acest nivel îi permite 
să posede o anumită organizare internă proprie, să fie dotată cu un 
„centru de comandă si control”, numit Sine, să posede anumite 

abilităţi si funcţii, precum şi capacitatea de a dobândi şi dezvolta altele 
noi, proprii, individuale, pe parcursul devenirii acesteia. Astfel încât, 
la nivel cosmic, putem spune că totul se înfăţişează într-o viziune 
holografică precum un flux continuu de viaţă şi ființă, o procesualitate 
în devenire neîntreruptă, cu o organizare sistemică (după principiul 
sferă in sferă) ierarhizată pe multiple nivele de realităţi (în funcţie de 
progresia lor evolutivă), în care fiecare componentă se naşte şi se 
transformă neîntrerupt prin acţiunile sinergice, manifestările şi 
existența concomitentă a tuturor celorlalte şi, totodată, fiecare 
componentă reflectă în sine Întregul, la fel precum Întregul le conţine 
şi reprezintă pe toate acestea. 


lată de ce Sinele (sau Fiinţa) este un „sâmbure de viaţă” dotat cu 
identitate proprie, după „chipul şi asemănarea” Marii Fiinţe (Fiinţei 
Prime, Demiurgului etc.) indiferent sub ce denumire se înfăţişează ea 
privirilor sufletului nostru uman. 


Pentru că în ziua de astăzi a evoluţiei vieţii pe Terra, a devenit un 
lucru de elementară educaţie existenţială, faptul de a şti (= a crede + a 
înţelege + a trăi) că Marea Fiinţă (preferăm această denumire ce se 
plasează în afara oricărui curent religios, filozofic, ştiinţific inventat 
de oameni) se află la originea tuturor Celor ce Sunt (atât cele 
perceptibile cât şi multora încă de nepătruns pentru omenirea 
prezentului), la originea întregii Ordini Cosmice; că există anumite 
Legi fundamentale de maximă universalitate care pătrund, susţin şi 
promovează (direcţionează) buna creştere şi dezvoltare a vieţii pe 
toate nivelele de Realităţi, că Fiinţa este o parte a Naturii având 
constituţia internă si externă, funcționalitatea precum şi toate 
procesele ei existenţiale organizate sistemic şi ciclic, în armonie 
deopotrivă cu celelalte categorii de fiinţe precum şi cu ciclurile 
cosmice ale evoluţiei. Că fiinţele îşi sunt absolut necesare unele altora 
pentru existență şi dezvoltare (fiindu-şi deopotrivă „învățătorii şi 
învăţăceii”, cum ar spune Richard Bach) şi mai mult, că reprezentând 

fiecare creaţia sinergiei manifestărilor celorlalte, se vădeşte de o 
deosebită necesitate faptul de a înţelege că de propria dezvoltare 
depinde fundamental existenţa, creşterea şi împlinirea tuturor celorlalte. 


În acest context întreg Universul este perceput ca o vastă Şcoală 
Cosmică a dezvoltării Vieţii, pe grade ierarhice în funcţie de Nivelul 
de evoluţie al Fiinţei, la fiecare astfel de treaptă existând lecţii 
specifice, experienţe de parcurs în vederea accesării (deprinderii şi 
dezvoltării) capacităţilor cerute de Programa Evoluţiei Universale. 
Pentru uşurinţa şi claritatea înţelegerii acestui extraordinar proces al 
devenirii fiinţei, de cea mai mare utilitate ne este comparația, analogia 
şi meditaţia asupra structurilor, procedurilor şi întregului ansamblu al 
şcolii sociale, al învăţământului public organizat pe 12 nivele. Iar 
această meditaţie nu este nici parabolică nici alegorică, căci realitatea 
şcolii sociale a fost structurată (în toate liniile ei majore) de doar 
câteva „spirite luminate” ale istoriei, care au pus bazele acesteia prin 
contemplarea lumilor superioare şi a universalității procesului 
evoluţiei vieţii, urmate de adaptarea lor la cerinţele actuale ale 
dezvoltării umane. 


Astfel încât toate cele regăsite aici jos îşi au corespondentul lor 
universal în Lumile Superioare. Putem astfel — deţinând această cheie, 
a Vieţii ca Şcoală — să înţelegem semnificaţia, sensul şi utilitatea 
majorităţii lucrurilor ce ies în calea existenţei noastre bulversându-ne 
sufletul şi mintea aruncându-ne în hăţişuri create de confuzia 
conceptelor şi ignoranței umane, ori mai rău, aruncându-ne în 
tenebrele pierderii sensului, a rostului şi frumuseţii vieţii, la fiecare 
pas când ne întâlnim cu suferinţa, eşecul, cu teama, cu dorinţele, cu 
războaiele şi revoluțiile, cu întreg fenomenul fals denumit „mizeria 
umană”, numai pentru că lipsa de elementară atenţie şi investigație 
interioară a omenirii nu îi percepe rostul, utilitatea şi, de cele mai 
multe ori necesitatea. 

Aşadar, după accesarea deopotrivă a cunoaşterii pozitiviste şi 
spirituale şi în urma procesului de analiză meditativă, realitatea ni se 
înfăţişează într-o cu total altă lumină, limpezind câmpul percepţiei 
noastre, care acum poate zări până departe în zări nebănuite înainte şi 
poate aduce în faţa sufletului întreaga panoramă a creşterii şi 
dezvoltării vieţii şi fiinţei după reguli clare şi precise, în acord cu 
necesităţile fiecărui Nivel la care se ridică acestea la un moment dat. 


x 


Astfel, în optica împărtăşită de Psihologia Fiinţei, Condiția umană 
este definită de următoarele coordonate: 


a) — ceea ce se numeşte în mod obişnuit „om” ne apare ca o 
anumită etapă în procesul de creştere şi dezvoltare a Fiinţei, de la care 
ea începe a realiza conştienţa de sine, adică, pe de o parte să îşi dea 
seama de existenţa, identitatea şi rostul propriu, iar pe de altă parte să- 
şi poată lua soarta în propriile mâini, adică să participe prin voinţa, 
efortul şi capacităţile individuale la dezvoltarea — la procesul de 
educaţie — la Şcoala Vieţii. O dată cu stadiul uman, putem spune că 
Fiinţa merge la şcoală în clasa I, adică primeşte un nume, o identitate, 
Conştiinţa se individualizează, dobândeşte posibilitatea de a împărtăşi 
şi urma anumite valori (formând Caracterul, aşa cum vom arăta mai 
încolo) de a se apropia ori îndepărta, de a îndrăgi sau uri, de a conlucra 
ori refuza anumite lucruri (activităţi, fenomene, fiinţe, stări, etc.) ceea 
ce-i conturează Natura individuală); dobândeşte posibilitatea de a avea 
alte organisme/ vehicule de lucru mari performante (Corpurile 
Fiziologic, Astral, Mental, ulterior Cauzal etc.) posibilitatea (dar şi 
îndatorirea) de a progresa prin străduinţă şi autoeducaţie precum şi pe 
aceea de a suferi atunci când greşeşte, ca factor indicator şi corector 
al atitudinilor, căilor şi manifestărilor eronate. 


Totodată acţiunea Modelatorilor Evoluţiei dobândeşte o altă alură, 
prin aceea că, dacă pentru stadiile anterioare (corespunzătoare, de 

exemplu regnurilor mineral, vegetal şi animal) aceşti Modelatori se 
comportau precum moaşele ori doicile din creşe şi cămine, începând 
cu stadiul uman, se exprimă sub forma educatorilor, învăţătorilor, 
antrenorilor, care predau o lecţie, lasă timp pentru asimilarea şi 
exersarea ei (punerea în practică, dobândirea aptitudinii necesare) 
după care urmează examenul, testul de verificare. Suferinţa ori 
satisfacția/ împlinirea nu sunt decât modalităţi subsecvente de 
autocontrol: ele ne arată dacă ne-am făcut temele sau nu. 


b) — iar temele sunt absolut individuale, personalizate după 
natura, caracterul şi nivelul de Evoluție al fiecărui elev-Fiinţă umană. 
Există teme pentru clasa a II-a şi teme pentru clasa a X-a; există teme 
pentru profilul de filologie şi respectiv pentru cel de biologie-chimie 
aflate ambele pe aceeaşi treaptă de evoluţie (clasa a X-a de exemplu). 
Există apoi, în cadrul colectivului aceleiaşi clase şi la acelaşi profil, 
elevi mai avansați şi elevi mai puţin avansați: unii au mai multe 
cunoştinţe/ capacităţi/ valori ale Fiinţei lor, dezvoltate, alții mai 
puţine; unii, de asemenea, au mai mare atracţie pentru matematică, pe 
când alţii către biologie, istorie, filozofie, religie ori sport. Continuând 
astfel şirul meditaţiei, vedem că în Lumea Universului, la fel ca în 
învățământul uman, există o varietate uriaşă de combinaţii şi 
reprezinte un fenomen unic (pe de o parte) iar pe de altă parte să se 
afle într-o schimbare evolutivă permanentă. 


c) — dacă ne înălțăm acum privirea spiritului şi supunem 
contemplaţiei noastre întreg Pământul, în calitate de Şcoală, putem 
observa că, dacă în planurile „superioare” ale acestuia (Astral, Mental 
şi Cauzal — deocamdată), elevii se situează fiecare în clasa lui, potrivit 
nivelului de dezvoltare atins (ca atunci când am fi în timpul celor 50 
de minute de curs), în Planul Fizic în schimb toţi elevii se amestecă 
unii pe alții la fel cum se întâmplă în timpul pauzelor pe coridoare şi 
în curtea şcolii. Aceasta nu înseamnă — nici pe de parte — că realitatea 

fizică ar corespunde unui moment de pauză în procesul educativ al 
Fiinţei-om. Dimpotrivă, Planul Fizic reprezintă cel mai complex 
laborator de lucru al Terrei în momentul de față, datorită unei 
multitudini de factori, dintre care amintim doar pe următorii: 


- coexistenţa şi manifestarea tuturor categoriilor de fiinţe pe care 
le găzduieşte Planeta noastră (de la regnurile numite „elementale” 
până la cele angelice — dar şi altele în tranzit) 


- posibilitatea de a beneficia de toate organismele/corpurile şi 
instrumentele de lucru puse la dispoziţie de Şcoala Terrei la nivelul 
actual de evoluţie al ei (de la Corpul Biologic până la cel Cauzal şi de 
la simţurile fiziologice până la cele superioare ale Transcendenţei şi 
Unificării) 

- posibilitatea de a realiza experienţe, de a parcurge probe 
practice, de a dobândi şi exersa abilități, de a verifica puterile şi 
principiile proprii prin contactul şi combinaţia multor categorii de 
energii, forţe, tendinţe şi influenţe aparținătoare tuturor planurilor 
Terrei şi tuturor fiinţelor 


- iar pentru om, cel mai important, posibilitatea (unică, în acest 
plan numai) de a dezvolta acele puteri interioare ce-i permit să adere, 
să respecte şi să urmeze anumite valori, puteri numite Virtuţi şi care 
nu se pot naşte decât prin prelucrările realizate asupra Organismului 
Astral (sediul dorințelor, pasiunilor, viciilor, a tot ce ţine de atracţie şi 
repulsie, a curentelor/ 'Tendinţelor Naturii ce înlănţuie Fiinţa, 
limitându-i libertatea şi constituind o problemă — un “cal” ce trebuie 
sărit — în dezvoltarea personală). 


Virtutea (sau virtuțile) permit Fiinţei-om să aibă capacitatea 
(puterea) de a înţelege (şi nu e deloc paradoxal că nu au legătură cu 
mentalul!), de a urma şi de a transpune în faptă, de a da curs Legilor 

Universale ce au fost orânduite pentru bunul progres al procesului 
educativ la nivel cosmic. 


Alfred Adler exprima această condiţie existențială a fiinţei umane 
astfel: “individul — spunea el — nu poate progresa în dezvoltarea sa 
autentică decât dacă trăieşte şi năzuieşte ca parte a întregului... toate 
funcţiile noastre sunt aşa fel calculate încât să nu tulbure colectivitatea 
oamenilor, să-i lege pe indivizi de societate. A privi înseamnă a 
accepta, a fertiliza ceea ce cade pe retină. Văzul nu este pur şi simplu 
un proces fiziologic, el îl arată pe om ca parte a întregului, care 
primeşte şi dă. Prin văz, auz, vorbire noi ne asociem unii cu alţii. Omul 
priveşte, ascultă, vorbeşte numai când interesul său este legat de lumea 
exterioară, de ceilalți. Rațiunea sa, bunul său se supun controlului 
semenilor, adevărului absolut şi ţintesc la corectitudinea eternă. 
Sentimentele şi concepţiile noastre estetice, care poartă în sine poate 
cea mai mare forță motrice de creaţie, au o valoare eternă numai dacă 
se desfăşoară în torentul evoluţiei întru bunăstarea umanităţii. Toate 
funcţiile noastre corporale şi sufleteşti sunt dezvoltare corect, normal, 
sănătos în măsura în care poartă în ele suficient sentiment de 
comuniune socială şi sunt apte pentru colaborare”. 


lar sentimentul de comuniune socială este conceput ca fiind: 
“model suprem al umanităţii, al unei stări în care ne reprezentăm ca 
soluționate toate problemele vieţii, toate relaţiile cu lumea exterioară, 
este un ideal înălțător, un ţel normativ, ţel al desăvârşirii care trebuie 
să poarte în el țelul unei colectivităţi ideale, deoarece tot ceea ce găsim 
noi valoros în viaţă, ceea ce există şi dăinuie pentru veşnicie este un 
produs al acestui sentiment de comuniune socială ... Sentimentul de 
comuniune socială înseamnă înainte de toate o aspirație către o formă 
de colectivitate pe care trebuie să o gândim ca eternă, aşa cum ar putea 
fi gândită dacă unitatea ar fi atins țelul perfecțiunii. Nu este vorba 
nicidecum de o colectivitate sau societate din prezent, nici de instituţii 
politice sau religioase, ci de țelul cel mai potrivit al perfecțiunii, care 

expresie a evoluţiei. Fireşte că voi fi întrebat — continuă Adler — de 
unde ştiu eu acestea. Cu siguranţă nu din experienţa nemijlocită şi 
trebuie să admit că au dreptate cei care găsesc în psihologia 
individuală (şi, adăugăm noi, cu atât mai mult în Psihologia Fiinţei) o 
bucată de metafizică. Pe care unii o laudă, iar alţii o dezaprobă. Din 
păcate există mulți oameni care au o concepție greşită despre 
metafizică şi care ar vrea să elimine din viaţa umanităţii tot ceea ce ei 
nu pot percepe direct. Dacă am face lucrul acesta, am anula 
situează dincolo de experiența nemijlocită. Experienţa nemijlocită nu 
ne oferă niciodată ceva nou, ci numai ideea sintetizatoare, care leagă 
faptele. Fie că o numim speculativă sau transcendentală, nu există 
ştiinţă care să nu fie obligată să conflueze în metafizică”. 


d) — la fel ca în învăţământul social şi la Şcoala Universului toate 
Fiinţele-elevi sunt absolut egale între ele în faţa vieţii. Aşa cum nu 
putem afirma că un elev din clasa a X-a este mai valoros decât unul 
din clasa a Il-a numai pentru că a parcurs mai multe etape ale 
procesului de învăţământ, tot astfel nu ne este permis a judeca şi 
valoriza fiinţele. 


Singura măsură a Fiinţei Umane (deci fiinţa ce are libertatea, 
posibilitatea şi îndatorirea autodezvoltării) este dată de străduinţa 
personală în a parcurge procesul educativ al vieţii, în efortul şi 
conştiinciozitatea cu care îşi face temele împlinindu-și astfel Întreita 
Misiune Existenţială. Astfel încât înţelegem că sub acest aspect, un 
elev din clasa a X-a poate fi surclasat de cel dintr-a I-a. Dar aceste 
lucruri nu pot fi evaluate corect decât de Conştiinţa proprie a fiinţei în 
cauză şi de Fiinţa Fiinţelor care dă naştere întregii Vieţi. 


De aceea tuturor oamenilor şi, în special oamenilor de ştiinţă şi 
consilierilor pentru dezvoltare umană, le revine îndatorirea de a privi 

toate ființele cu dragoste, cu admiraţie şi cu profund respect. Un bun 
părinte nu face deosebiri între copiii săi, iar un bun dascăl îi priveşte 
pe toţi învăţăceii ca şi cum ar fi unul singur. La fel consilierii, dar şi 
oamenii neinițiați în tainele evoluţiei, vor trebui să se privească 
precum frați ai tuturor fiinţelor, dispuşi în orice moment a sprijini 
creşterea şi dezvoltarea lor corespunzătoare. 


Oamenii simplii greşesc profund atunci când judecă acţiunile 
semenilor, gândind că „nu ar fi trebuit” ori „e greşit/e păcat” să faci un 
anumit lucru ori altul. Sigur pentru convieţuirea şi gradul mediu de 
dezvoltarea al comunităţii la un moment dat, există anumite norme 
standard de conduită şi atitudine interioară. Însă pentru fiecare ființă 
în parte există cu totul alte teme, reguli şi norme specifice nivelului 
propriu de dezvoltare şi cerinţelor acestuia. 


Să ne gândim o clipă: două greşeli de ortografie pe pagină pot 
reprezenta un dezastru într-un document oficial al elevului de clasa a 
XI-a, pe când, la nivelul clasei a II-a, într-o compunere obişnuită, ele 
pot fi un bun început. Totul se raportează la nivelul, identitatea şi 
unicitatea fiecărei entități în parte. 


e) — vedem tot acum, că ceea ce înainte ni se prezenta ca „mizerie 
umană”: războaie, boli, crime, suferinţe, catastrofe naturale etc. Nu 
reprezintă decât probe şi lecţii practice, experimente pe care fiinţele — 
om le parcurg pentru creşterea şi dezvoltarea personală. 


„Omul este numai jumătate el însuşi, cealaltă jumătate este 
manifestarea sa” (cum ar fi spus Ralph W. Emerson). Această 
manifestare o reprezintă ceea ce numim Personalitate după cum ştim 
este structurată sub influenţa Sinelui, Conştiinţei, Caracterului, Naturii 
(pe de o parte) a Forţelor exterioare (Cosmice, ale Naturii, ale 
Societăţii) şi a Organizării Vieţii Personale (Stilul, obişnuinţele, 
eforturile, principiile etc.) pe de altă parte. Această combinaţie 
multiplă de factori face ca fiecare Fiinţă umană socială să reprezinte 

un fenomen unic, trăind într-o realitate absolut proprie de asemenea 
mică, dar care se interferează, interacționează şi este modelată 
neîntrerupt sub acţiunea sinergică a celorlalte realităţi, aparținătoare 
atât altor ființe cât şi Proceselor (Necesităţilor) specifice pentru 
Devenirea Vieţii. 


Unul dintre scopurile de bază ale Institutului este acela de a realiza 
deopotrivă şi concomitent, atât actualizarea unei realităţi proprii cât 
mai satisfăcătoare pentru fiecare fiinţă umană în parte, precum şi 
integrarea acesteia în ansamblul tuturor realităţilor în mijlocul cărora 
se află la un moment dat în evoluţia sa, de o aşa manieră încât să-şi 
simtă existența cu adevărata împlinită, clipă de clipă. Fiecare om 
trebuie să facă din trecerea sa prin viaţă — Marea Trecere şi din simplul 
fapt de a fi — Evanghelia Bucuriei Existenţiale. 


g) Misiunea existenţială a Fiinţei Umane 


“Problema sensului vieţii — afirma Alfred Adler în urmă cu multe 
decenii — are valoare şi semnificație numai dacă o privim în cadrul 
sistemului Om — Cosmos. Este în acest caz de văzut că, în această 
relaţie, Cosmosul posedă o putere modelatoare. Cosmosul este, ca să 
spunem aşa, tatăl tuturor vieţuitoarelor. lar întreaga viaţă este de 
conceput ca o luptă perpetuă de satisfacere a cerinţelor Cosmosului. 
Nu ca şi cum ar exista o impulsie care mai târziu în viaţă ar fi în stare 
să ducă totul la final şi care nu trebuie decât să se desfăşoare, ci ceva 
înnăscut ce aparţine vieţii, o năzuinţă, un imbold, o dezvoltare de la 
sine, un Ceva fără de care viaţa nu poate fi nicidecum reprezentată. 
Viaţa înseamnă a se dezvolta de la sine. Spiritul uman este din cale 
afară de obişnuit să închidă într-o formă toate cele ce curg, să ia în 
consideraţie nu mişcarea, ci mişcarea încremenită, mişcarea care a 
devenit formă. Noi, protagoniştii psihologiei individuale, (care stă la 

baza Psihologiei Fiinţei, aşa cum s-a mai arătat) suntem dintotdeauna 
preocupaţi de a dizolva în mişcare ceea ce sesizăm ca formă. 


Faptul universal al evoluţiei creatoare a tuturor vieţuitoarelor ne 
poate lămuri că direcţia dezvoltării la fiecare specie are un ţel, țelul 
perfecțiunii, al adaptării active la cerinţele cosmice. 


Este vorba mai degrabă de o adaptare sub specie aeternitatis, deoarece 
este „justă” numai acea dezvoltare corporală şi psihică care poate să treacă 
drept „justă” pentru viitorul cel mai îndepărtat. În afară de aceasta, 
noţiunea de adaptare activă înseamnă că atât corpul cât şi spiritul, precum 
şi întregul domeniu organizat al vieţii trebuie să tindă la această ultimă 
adaptare, care este stăpânirea tuturor prin avantajele şi dezavantajele 
instituite de Cosmos. Aparentele compromisuri care persistă, poate, 


pentru o vreme, sucombă în cele din urmă, strivite de adevăr.” 


Coborâtă din ameţitoarele înălțimi ale Cerului în fecunda argilă a 
Creaţiei, fiinţa se vede supusă îndatoririi de a străbate lungul drum al 
perfecţionării, al chiar realizării condiţiei de Creator. Căci la urma 
urmei ființa nu reprezintă altceva decât un copil în sânul marii familii, 
al marii comunităţi de Fiinţe — Cosmosul. Şi ca orice copil, la începutul 
existenţei sale este purtat pe braţe de membrii familiei în timp ce el îşi 
permite să trăiască într-o stare de profundă şi perfectă inconştienţă de 
sine. Dar această numai până când merge la şcoală, la Şcoala 
universală a Vieţii unde se va pregăti să devină membru activ, folositor 
acestei comunităţi în sânul căreia trăieşte. De aceea, dacă până nu 
demult îşi permitea să ignore totul şi, fiind în fazele de creşă (plantă), 
respectiv grădiniţă (animal) îşi permitea să zburde tot timpul pe 
câmpul nepăsării, în faza de om însă, fiinţa începe să ia contact cu 
datoria, cu temele de elev. Căci acum este elev şi are de mers la 
cursuri, de făcut teme şi de dat examene. lar această şcoală e lungă şi 
grea, cu mulţi ani şi multe riscuri ale repetenţei; necesar efort continuu 
şi atenţie mare pentru a nu călca strâmb. 

In esenţă datoria ființei ajunsă la stadiul de om, stadiul 
conştientizării de sine şi al responsabilizării vis-ă-vis de condiţia sa, 
se prezintă sub un întreit aspect după cum urmează: 


1) În fața Divinităţii, Universului şi Fiinţei, datori suntem să 
creştem şi să ne dezvoltăm ca entităţi spirituale, să ne perfecționăm 
neîncetat, să învăţăm la din vreme lecţiile vieţii şi să ne luăm la timp 
examenele existenţiale. “Omul este o ființă înzestrată cu un proiect 
afirma Abraham Maslow, şi întreaga sa viaţă constă în punerea în 
practică a destinului său...”.” Fiindcă există o tendință generală şi 
universală care îl conduce pe fiecare om să devină ceea ce sinele său 
este realmente “ (Carl Rogers) 


Ca orice elev avem îndatorirea de a ne perfecționa continuu de a 
avansa din treaptă-n treaptă şi de a absolvi şcoala pentru ca mai apoi 
să putem fi de folos, să ne poată pune în slujba Comunităţii. Ca fiu de 
Creator evem deci obligaţia să deprindem meşteşugul Creaţiei, să 
învăţăm că, de fapt, adevăratul act de creaţie este a ne punem pe noi 
înşine în creaţia proprie, a ne uni cu această creaţie care nu e altceva 
decât o mică parte din marea şi adevărata Creaţie. 


Finalitatea este până la urmă contopirea cu aceasta, cu toate 
fiinţele, cu Universul în sine. În acel moment ființa e pregătită să 
absolve şcoala de om. De acum poate lucra activ şi „cu diplomă” în 
folosul Comunităţii. 


Datoria aceasta de perfecţionare continuă se întinde şi la stadiile 
următoare celui de om (căci evoluţia nu are limite; de acum fiinţa e 
conştientă şi responsabilă de actele sale) dar în acesta din urmă ea se 
circumscrie progresiv atingerii următoarelor etape principale: 


- identificarea de sine ca ființă distinctă şi autonomă în Marele 
Ocean de Viaţă 


112 


Aurelian Burcu * Psihologia Fiinţei. Psihogia integrativă a personalității 


- conştientizarea asupra rolului, a originilor şi datoriilor proprii, a 
responsabilităţilor ce-i revin fiecărei fiinţe în parte 


- apropierea de celelalte fiinţe 
- renunţarea la sine şi dăruirea faţă de toate fiinţele 
- unirea cu Întregul 


Pentru îndeplinirea acestor lucruri fiecare ființă umană are nevoie 
de cunoaştere pe care o va prelucra cu ajutorul instrumentelor puse la 
dispoziţie de Legile Firii, pentru a extrage din ea seva înţelepciunii şi 
a-şi făuri un drum propriu, potrivit naturii sale, care să o ducă la 
atingerea acestor obiective. 


“Căci omul este liber în dezvoltarea sa — arăta Giovanni Gentile; el 
nu este om de la natură şi nimeni nu este, în felul acesta, cineva. Ci 
devine şi se reînnoieşte în mod continuu şi progresiv, prin forțele 
proprii. În acest regim, Fiinţa — om nu are valoare atât prin ceea ce a 
făcut, cât prin ceea ce ar putea face”. “Căci am parcurs drumul de la 
vierme la umanitate dar a rămas mult vierme în noi...” (Nietzsche) 


“Am crezut că am ajuns la suprema realizare a altruismului 
iubindu-ne între noi; dar iată că vine Sfîntul Francisc şi ne reamintește 
că întreaga realitate a lumii trebuie iubită, îmbrăţişată, făcută să 
retrăiască prin conştiinţa noastră. Altruist cu adevărat va fi acela care 
va fi ştiut să depăşească personalitatea lui empirică prin care se opune 
ființelor şi lucrurilor ce-l înconjoară, cuprinzând în sine toată lumea 
făcând din ea realitatea însăşi a activităţilor sale spirituale. Dar la un 
astfel de altruism, care ar însemna realizarea cea mai completă a 
spiritului nu se ajunge decât prin etape, depăşind formele mai 
apropiate de alteritate acelea în care ne este încă uşor să ne 
recunoaştem pe noi înşine, până când vom ajunge să cucerim şi pe cele 
mai îndepărtate, acelea care la prima vedere ar părea veşnic străine.” 
(Giovani Gentile) Pe această Cale porneşte “fiecare om care, la 


113 


Aurelian Burcu * Psihologia Fiinţei. Psihogia integrativă a personalității 


momentul potrivit, recunoaşte, presimte sau presupune măcar, în cele 
vizibile existenţa celor ascunse şi care, conştient de faptul că forţele 
de cunoaştere pot fi dezvoltate, dobândeşte sentimentul că cele 
ascunse se pot revela. Astfel acestui om nu doar că i se deschide 
posibilitatea de a primi răspuns la întrebările ce iau naştere din 
strădania lui după cunoaştere, ci totodată i se oferă şi perspectiva de a 
învinge greutăţile pe care le întâmpină şi care istovesc viaţa. Ba mai 
mult, ea îl conduce spre un punct de vedere superior şi îi descoperă că 
de fericirea şi nenorocirea sa individuală atârnă fericirea sau 
nefericirea întregii lumi, că din pricina nedezvoltării juste a forţelor 
sale, din pricina slăbiciunii proprii şi a ignoranței devine păgubitor 
întregii lumi şi tuturor fiinţelor, ajungând o piedică pentru întreg 
universul în care fiinţează.” (Rudolf Steiner) 


2) În faţa Vieţii şi a Lumii, datori suntem să ne îndeplinim cât mai 
iscusit şi cu toată dăruirea noastră Rolul ce l-am primit în scenariul 
Existenţei Sociale, la momentul vieţii prezente. Epictet ne îndemna de 
acum câteva mii de ani: “adu-ţi aminte că eşti interpretul rolului dorit 
de maestru. Dacă este scurt, ca pe unul scurt, dacă este lung, ca pe unul 
lung. Dacă doreşte să interpretezi rolul unui cerşetor, joacă-l şi pe 
acesta astfel încât să pară cât mai natural. Dacă vrea să joci rolul unui 
şchiop, al unui magistrat, sau al unui simplu particular, fă la fel. Căci 
datoria ta este să interpretezi rolul ce ţi s-a dat, într-o prezentare cât 
mai potrivită, dar să aleagă acest rol, stă în puterea Altciuva”. 


Pentru ca şi copii să poată prinde adevărul despre viaţă încă de 
timpuriu, s-au înfiinţat diverse jocuri în societate: „de-a mama şi de-a 
tata”, „poliţiştii şi hoţii”, doctorul, fermierul etc.; există o serie 
întreagă de jucării, de cântece şi reguli; o adevărată şcoală a inițierii, 
a pregătirii pentru a da piept cu realitatea vieţii. Întocmai la fel, 
Universul a imaginat Marele Joc, marea Piesă cu nenumărate roluri, 

numită Societate. Aici fiecare are un rol al său şi toate rolurile se 
înlănţuie într-o interdependenţă absolută, fiecare fiind strict necesare 
pentru celelalte şi putem tot ansamblul. Mai mult chiar, fiecare rol a 
fost imaginat pentru învăţarea anumitor lecţii, pentru dezvoltarea 
anumitor calități. 


De aceea eu dacă mă sustrag şi refuz rolul meu, mă fac vinovat de 
sabotarea jocului, a întregii piese având de suferit celelalte roluri şi, la 
urma urmei, ca rezultat manifestarea mea va duce la privarea celorlalţi 
oameni de învăţarea anumitor lecţii; va întârzia la nivel de ansamblu 
întregul proces de învăţământ. 


lată de ce fiecăruia îi revine responsabilitatea de a-şi lua rolul în 
serios şi a-şi realiza menirea sa cât mai bine, indiferent că trebuie să 
întruchipeze un rege sau un cerşetor, un sfânt sau un războinic, un 
geniu sau un simplu ţăran. Fiecare lucru are locul şi rostul său — şi este 
cel mai bun pe care-l putea avea. Căci Universul nu-şi permite nici 
greşeala şi nici risipa. 


La început ne vom contopi cu acest rol şi vom crede că noi suntem 
de fapt medicul, omul de ştiinţă, părintele, profesorul etc. După ce 
lumina cunoaşterii va începe să strălucească în ființa noastră ne vom 
da seama însă că acestea toate nu sunt decât atribute, imaginea 
manifestării pe care o lasă trecerea noastră în societate. Abia când 
înţelepciunea va deschide larg poarta fiinţei noastre pentru ca 
Adevărul să pătrundă nestingherit, vom percepe realitatea: şi anume 
că singur Universul acţionează în toate rolurile; că tot ce se face este 
voinţa acestuia; că tot ce putem noi face este să lăsăm rolul să se 
împlinească singur — căci el oricum se va îndeplini, doar că datori 
suntem a ne pregăti, a deveni cât mai potriviţi ca marea Voinţă să ne 
încredinţeze astfel de roluri. În calitatea noastră de actori deci, trebuie 
să ne perfecționăm continuu folosindu-ne de chiar aceste roluri ce ni 
se pun la dispoziţie, dar să nu cădem în greşeala de a ne confunda cu 

rolul. Trebuie să ne amintim mereu că suntem actori şi că rolurile de 
aceea sunt, ca să se schimbăe în mod continuu. Aşa cum însuşi 
Universul ne-a îndemnat prin vocea unui seamăn: 


„Ca un cântec de sirenă / Lumea-ntinde lucii mreje 
Ca să schimbe — actorii-n scenă / Te momeşte în vârteje 


Tu pe-alături te strecoară / Nu băga nici chiar de seamă 


|» 


Din cărarea ta afară / De te-ndeamnă de te cheamă 


x 


Fie că îndeplinim rolul unui rege ori cerşetor, magistrat ori 
muncitor, patron ori angajat, bogat ori sărac, părinte, copil,bunic, 
bărbat sau femeie, credincios ori ateu, războinic ori călugăr, etc. datori 
suntem să ajutăm, după puterea şi iscusința noastră, la înfrumusețarea 
acestei lumi, la starea de mai bine a tuturor oamenilor. 


Chiar dacă rolurile se repartizează de către Altcineva, ceea ce face 
măreția jocului scenic este interpretarea şi virtutea Actorilor. 


Pentru că, spunea Sf. Francis de Sales “fiecare clipă vine la noi 
încărcată de o poruncă a Providenţei, pentru a rămâne în veșnicie ceea 
ce-am făcut noi din ea”. 


3) În faţa tuturor Fiinţelor ce le întâlnim pe calea vieţii, în baza 
rudeniei spirituale, datori suntem a le sprijini mereu, cu toată puterea, 
dăruirea şi înţelepciunea noastră, în creşterea şi dezvoltarea lor 
individuală, de a le fi un ajutor de nădejde în momentele de cumpănă, 
de a merge alături de ele atunci când pasul le şovăie în oboseală, dar 
fără a uita că nu avem dreptul a le răpi Drumul Individual şi propria 
lor Dezvoltare potrivit naturii lor specifice . 


* 

Fiindcă la Şcoala Vieţii omul nu e singur, ci trăieşte şi învaţă alături 
de colegii săi — celelalte fiinţe. Desigur multe dintre ele (cele care nu 
au ajuns la stadiul de om) nu sunt conştiente de ele însele, dar de 
acestea se ocupă Legea şi Modelatorii Evoluţiei. Faţă de ele omul nu 
are nici o datorie de a face ceva pentru că nici nu poate face nimic în 
acest sens; forţele evoluţiei înfăptuind totul. 


Faţă de ființele conştiente, însă, se conturează datoria lui 
principală şi ea decurge din premisa următoare: oamenii (fiinţe 
conştiente) sunt asemeni celor ce vor să străbată o junglă plină de 
capcane şi pericole la tot pasul. De aceea pentru ei, la diverse perioade 
de timp au venit anumite fiinţe-ghid spre a-i conduce şi a le dezvălui 
harta în măsură a-i ajuta să se descurce în acest labirint. Fiecare fiinţă 
e liberă să urmeze sau nu un drum bătut mai dinainte însă este de 
asemenea responsabilă atât pentru întârzierea la punctul de sosire cât 
şi pentru inducerea în eroare a altor semeni. Este mai simplu să urmezi 
cărarea lată şi sigură pe care au mers mulţi, dar să nu uităm că aşa fac 
doar oile. Omul în stadiul actual (la nivelul planetei Pământ) poate — 
şi cu atât va fi mai mare meritul său — să se constituie el însuşi în 
descoperitor de noi drumuri. Desigur este un efort mare, un risc şi o 
proporțională responsabilitate pe care trebuie să şi-o asume. Dar să nu 
uităm că el este o fiinţă liberă, un fiu de creator şi trebuie să-şi 
manifeste această libertate în creaţie. La acest stadiu — de om — el 
trebuie să înveţe a da piept cu greutățile; dacă până acum era călăuzit 
mereu de o fiinţă care mergea înainte luminându-i calea şi călăuzindu- 
i paşii, acum este chiar el acela care trebuie să joace rolul de far, de 
exemplu şi îndemn pentru fraţii săi, căci el este de acum un explorator; 
i s-a dat Cunoaşterea şi posibilitatea de a dobândi prin străduința 
Înţelepciunea. Cu aceasta din urmă şi folosindu-se de Natura sa 
proprie are datoria să-şi traseze harta care să-l scoată din junglă — şi pe 
el şi pe mulţi alţii. 

La Şcoala universală a evoluţiei studiul de desfăşoară pe multe 
nivele (la fel ca în sistemul terestru, pentru că tot ce e jos e şi sus, însă, 
bineînţeles la o scară mult mai mare şi mai sublimă). Nivelele 
începătoare se vor lăsa conduse încă de cele avansate; lor nu le revine 
deocamdată datoria întocmirii unei hărți, a găsirii căii proprii; 
obligaţia lor este de a face, de a respecta ceea ce li s-a trasat. Abia din 
a doua jumătate (începând deci cu stadiul de om mediu) ființa, 
dobândind o suficientă pregătire şi pornind pe calea înţelepciunii, 
având cultivate şi dezvoltate (până la un anumit grad) în sine îseşi o 
serie de aptitudini, va dobândi de acum şi îndatorirea de a purcede la 
lucrul activ, la asumarea rolului de explorator, muncind mereu, 
străduindu-se continuu să perceapă sensuri tot mai profunde ale 
Adevărului şi ale Legii. Omului îi revine din acest moment şi 
îndatorirea de a se constitui pe sine într-un exemplu viu pentru toţi 
ceilalţi (să ne amintim de exemplul lui Isus). 


Această datorie față de ceilalți oameni constă în înţelegerea 
faptului că nu putem face absolut nimic în locul altuia — în primul rând 
fiindcă lui nu i-ar folosi, căci singur trebuie să înveţe lecţia, şi în al 
doilea rând întrucât răspunderea este absolut personală — dar că avem 
obligaţia să îl ajutăm să înţeleagă ce trebuie el însuşi să facă. Altfel 
spus nu putem să învăţăm în locul altuia dar putem şi trebuie să-i 
arătăm cum să înveţe, cum să rezolve ecuaţiile vieţii folosind 
formulele  întipărite pretutindeni dar neobservate din cauza 
nepriceperii şi de multe ori a neatenţiei (să ne amintim de îndemnul 
repetat şi imperativ a lui Isus de a veghea neîncetat) şi de a-i da un 
exemplu practic prin chiar noi înşine. Și dacă nici după ce i-am 
explicat Adevărul, i-am arătat combinaţiile Alchimiei Vieţii, i-am 
descifrat legile care stau de pază la poarta realităţilor, el tot se 
încăpăţânează a nu face, a nu progresa [de cele mai multe ori din 
delăsare] atunci îl vom lua de mână şi vom merge cu el o milă sau 
două sau zece până îl punem în mişcare şi deprinde meşteşugul. Iar 

dacă nici după aceea nu se dă pe brazdă, rămânând în aceeaşi stare de 
indolenţă, înseamnă că ignoranţa e încă puternică în el, înseamnă că e 
încă prea tânăr şi nepăsător (la această şcoală universală a evoluţiei) — 
şi împotriva nepăsării singurul remediu este... suferința. Îl lăsăm 
atunci pe mâna Legii şi a Modelatorilor Evoluţiei, care, aplicându-i 
necesarul inevitabil de suferinţă îl vor ajuta să se responsabilizeze. Nu 
trebuie să fim trişti pentru aceasta! E cea mai scurtă şi eficientă cale 
de a învăţa lecţiile vieţii... Să ne amintim de noi înşine!... 


Pe de altă parte Sublima Înţelepciune a creat Şcoala Pământului 
ca pe un mare Laborator în care lucrează împreună fiinţe din multe 
clase (ne referim la fiinţele conştiente care, în marea lor majoritate 
sunt oameni). Astfel elevul din clasa a 8-a îi va arăta celui va putea să- 
i explice multe lucruri şi celui din clasa a 4-a şi celui dintr-a doua, dar 
niciodată celui dintr-a 12-a, căci la acest nivel ecuaţiile de dezvoltare 
îi sunt încă inaccesibile. El le priveşte ca pe un ideal ca pe un ţel, dar 
îşi dă seama că mai are mult de muncit şi numeroase exerciţii de 
rezolvat până să se poată pătrunde de semnificația realităților de la acel 
nivel. Cu alte cuvinte regula este că omul dintr-o anumită clasă se 
constituie în învăţător pentru cei mai mici şi respectiv în discipol 
pentru cei mai mari. 


Şi revenind la îndatorire, pentru elevul din clasa a 10-a datoria este 
de a ajuta pe cei din clasele imediat inferioare (8 — 9 poate 7). El nu 
trebuie să-şi piardă timpul explicând alfabetul şi tabla înmulţirii celor 
dintr-a 2-a şi a 3-a, căci pentru aceasta există elevii din clasele a 4-a şi 
a 5-a. Vedem astfel cum Marea Înţelepciune a împărţit şi stratificat 
responsabilităţile — şi nu trebuie decât să fim atenţi căci ele ni se aduc 
la cunoştinţă în chiar fiecare moment prin Vocea Universului, care 
vorbeşte în ființa noastră — spre a nu pierde vremea cu lucruri inutile 
sau banale pentru noi, dar care constituie îndatorirea altora, căci Legea 
a plasat exact omul potrivit la locul potrivit. De aceea în calitate de 
instrument de manifestare a Marii Voinţe, de piesă în Ansamblul 

Cosmic, să ne străduim a ne face datoria exact acolo unde şi cum 
trebuie. 


În rezumat, deci, datoria faţă de colegii noştri de la Şcoala Vieţii 
constă în arătarea Adevărului, explicarea mecanismelor de acțiune a 
Legii (potrivit cu gradul nostru de pătrundere în tainele Universului) 
şi cel mai important prezentarea unui exemplu viu al felului cum 
trebuie respectate regulile studiului la această Şcoală. 


Fiincă numai în acest fel şi numai împreună vom putea spera să 
edificăm aici pe planeta noastră idealul de comunitate visat, dorit şi 
arătat de multă vreme de spiritele „luminate” (avansate) ce şi-au 


x» 


realizat ele însele pregătirea „şcolară” în laboratorul Planului Fizic. 


“Comunitatea, spunea Finstein, este un copac, nu o maşină”. De 
aceea cuvintele lui Bernard Shaw reprezintă cel mai bine starea de 
spirit ce trebuie să ne însoţească mereu în realizarea celei de-a treia 
valenţe a Misiunii noastre existenţiale, ca oameni. “Aceasta este — 
afirma el — adevărata bucurie a vieţii: a fi folosit într-un scop a cărui 
măreție o şi recunoşti. A fi o forță a naturii, şi nu o mână de pământ 
frământată de necazuri şi de revendicări, plângându-se că lumea nu se 
dedică fericirii ei. Sunt de părere că viața mea aparține întregii 
comunităţi umane; consider că e un privilegiu să fac pentru ea tot ce- 
mi stă în putere, atât cât voi trăi. Vreau să fiu de folos până în ceasul 
morţii. Cu cât mă străduiesc mai mult, cu atât trăiesc mai intens. Mă 
bucur de viaţă de dragul ei. Pentru mine nu e o lumânare, e o splendidă 
torță care mi-a fost încredinţată pentru o vreme şi pe cae vreau să o fac 
să strălucească atât cât pot mai mult , înainte de a o înmâna generaţiilor 
viitoare.” 


Pentru omul contemporan, mult mai dezvoltat pe toate planurile 
fiinţei sale — datorită standardelor cosmice ale evoluţiei — decât omul 

din trecut, trăind într-o lume de asemenea ultra-complexă, aparent 
haotică şi total bulversantă, toate neînplinirile, suferinţele, problemele 
(interioare) şi majoritatea proceselor psihice negative se datorează, în 
proporții variate, neîmplinirii corespunzătoare a misiunii existenţiale. 
Întreaga stare de disconfort, insatisfacţie, suferinţă ori pierderea 
sensului vieţii, sunt semnale că undeva, pe unul sau mai multe din 
palierele ființei noastre intime s-au produs anumite erori în 
satisfacerea acestei misiuni; misiune ce ne-a fost dată tocmai spre 
buna creştere, dezvoltare, evoluţie a noastră înşine; spre a deveni o 
fiinţă cât mai împlinită, mai spiritualizată, mai bucuroasă de viaţă, de 
lume, de sine, care să poată dărui pretutindeni celor din jur speranţe, 
relizări, sprijin şi dragoste. 


De aceea numai schimbarea atitudinii interioare şi exterioare, a 
opticii, gândirii, sentimentelor, prin ascultarea Vocii Conştiinţei, prin 
reconstrucţia personalităţii, putem accede la împlinire şi bucurii în viaţă. 


Pentru aceasta trebuie să cunoaştem cine suntem noi cei adevăraţi, 
ființa noastră lăuntrică şi unică, ce capacități are aceasta, ce 
potenţialităţi, valenţe şi aptitudini poate dezvolta, care este întreita 
misiune a noastră individuală (şi de asemenea unică) în această lume, 
cum putem să o realizăm mai bine şi pentru aceasta ce structură/model 
de Personalitate (masca necesară interpretării rolului, chiar şi 
etimologic) trebuie să ne alcătuim. 


Căci Personalitatea este Corabia ce ne poartă spre Destinația 
călătoriei noastre în viaţă. Poate fi o călătorie plăcută, poate fi 
zbuciumată sau poate fi eşuată. Un lucru este cert însă: Marea Vieţii e 
plină de surprize, furtuni, stânci periculoase şi multe încercări. 


De aceea, pe lângă o corabie puternică, mai este necesar şi un corăbier 
destoinic, în măsură să orienteze pânzele pentru a capta cele mai 
favorabile vânturi, să mânuiască timona cu toată măiestria necesară 
trecerii prin furtuni, să fie mereu cu ochii pe harta Cerului spre a nu rătăci 

drumul şi să înveţe a deprinde Limbajul Mării. Căci prin miile ei de voci, 
Marea vorbeşte şi ghidează clipă de clipă pe fiecare călător; ea are 
nenumărate căi, însă numai una este cea a Corăbierului: este calea 
împlinirii sale individuale în lume şi în viaţă, faţă de Divinitate faţă de 
Univers (celelalte ființe, semeni, etc.) ori faţă de sine însuşi! 


Misiunea omului de ştiinţă este de a-l ajuta pe fiecare să descopere 
să parcurgă cu bine, la parametri optimi şi să finalizeze la cel mai înalt 
nivel de performanţă această călătorie. Pentru că să ne reamintim o 
dată cu Adler: “în torentul evoluţiei nu există repaus. Țelul 
perfecțiunii ne mână spre înălțimi”. 


V. PRINCIPII ALE PSIHOLOGIEI FIINȚEI 


1. Principiul omului ca fenomen cosmic 


- în baza acestuia, fiinţa umană este percepută ca parte integrantă a 
Lumii naturii, constituită şi funcţionând, în toate aspectele vieţii sale, 
după legile acesteia şi conform standardelor de armonizare a 
proceselor evoluţiei vieţii la nivel cosmic. 


2. Principiul omului ca sistem psihic ierarhizat şi holografic 


- în baza acestui principiu, fenomenul uman se descoperă a fi o 
mare încrengătură de procese, derulate pe multiple nivele de realitate, 
guvernate de legi şi ordini bine stabilite, organizate ca sisteme de 
sisteme (sisteme incluse anatomic şi funcţional, după modelul sferă în 
sferă) şi în cadrul cărora, fiecare componentă (structurală, funcțională 
sau procesuală) se constituie concomitent şi continuu prin acţiunea 
sinergică a tuturor celorlalte, şi tocmai de aceea reflectând în sine 
imaginea de esenţă a întregului. 

3. Principiul realităţii individuale / viziunii personalizate 


-la nivelul fiinţei umane, Realitatea este o percepţie subiectivă, 
specifică fiecăruia şi rezultată a combinării multiplelor factori şi 
influenţe ce acţionează asupra Sinelui individual. Putem spune că 
Realitatea reprezintă pentru om reflexia Adevărului (obiectiv) în 
oglinda Sufletului său individual. De aceea, spre deosebire de celelalte 
regnuri ale Naturii pentru care Realitatea este unică, obiectivă, 
coincizând cu ceea ce numim Adevăr, în cazul omului, această 
realitate nu poate fi decât subiectivă, iar Adevărul parțial, ierarhizat 
pe nivele, în funcţie de gradul de evoluţie al fiecărei entităţi în parte. 


De aceea, fiecare entitate umană are un limbaj specific de 
comunicare cu Universul şi cu semenii, propriu realității lui, motiv 
pentru care consilierul în primul rând trebuie să identifice această 
realitate, să se transpună în ea şi abia apoi să deschidă adevăratul dialog. 


Astfel, pe bună dreptate putem afirma că fiecare om e un Univers 
în sine, cu ordinea sa structurală şi funcţională specifică. lată de ce 
pentru noi termenul de „normal/normalitate” nu trebuie şi nici nu 
poate să existe. Pe de altă parte şi tot în baza acestui Principiu, 
Psihologia Fiinţei priveşte ceea ce se denumeşte în mod frecvent prin 
termenul de „boală”, drept un dezechilibru produs în ordinea internă 
a universului fiecăruia, astfel încât, de la simplele mici probleme de 
afaceri, de sănătate fizică, afective, cognitive şi până la problemele de 
conştiinţă şi identitate, toate acestea reprezintă manifestări de diverse 
grade, intensităţi şi nivele produse din — şi numai din — acest motiv: 
destabilizarea, bruierea ordinii interne a propriului sistem. Vedem 
astfel de ce, pentru a putea rezolva chiar şi cel mai mic detaliu de 
neregularitate, pentru a strânge un singur şurub în marea maşinărie 
a fiinţei umane trebuie să cunoaştem întreaga schemă şi principiile 
ei de funcţionare. 

4. Principiul ierarhizării Trebuinţelor Fundamentale pe 12 
nivele piramidale 


- Trebuinţele sunt factori de stimulare şi actualizare a Dezvoltării 
individuale, repartizaţi pe sfere de cuprindere/acoperire a Realităţii 
psihice a fiinţei umane şi supraetajate piramidal în funcţie de 
principiile majore ale progresului universal al vieţii (pentru că ele sunt 
întâlnite la toate formele de viaţă dotate cu individualitate/identitate — 
adică Sine — proprii). 


5. Principiul complexităţii unitare a Fenomenului Uman 


- ființa umană este percepută ca un fenomen hipercomplex, rezultat al 
armonizării tuturor structurilor şi nivelelor sale constituente; interacțiunea 
sinergică a tuturor acestora dă naştere unei rezultante globale, 
funcționând ca un întreg-unitar, aflat în continuă transformare de sine 
prin chiar procesele evolutive petrecute la nivelul structurilor 
constitutive. Principalele forțe structurale sunt determinate de 
trebuințele fundamentale ale Sinelui, de gradele de dezvoltare a 
Conştiinţei, de conţinutul Naturii individuale şi al Caracterului, de Forţele 
mediului (Cosmosului, Lumii, Naturii, Societăţii), de organizarea şi 
managementul proprii vieţi în ansamblu, de Personalitate. 


6. Principiul progresului continuu 


- omul este un fenomen în perpetuă devenire. Fie că vrea, fie că se 
împotriveşte, fie că participă activ, fie se lasă purtat de curentul 
evoluţiei, fie că realizează/conştientizează, fie că ignoră total, fiinţa 
umană — ca parte a Lumii Naturii — este supusă procesului creşterii şi 
dezvoltării neîntrerupte. Doar că opoziţia, neparticiparea şi abaterea 
de la regulile acestui proces evolutiv sunt sancţionate prin starea de 
suferinţă. 

În baza acestui principiu şi ca asumare a condiţiei sale existenţiale 
(specifică regnului din care face parte), aceea de fiinţă conştientă de 
sine înseşi, omului social (fiinţei umane manifestate în lume) îi revine 
împlinirea întreitei misiuni existenţiale văzută mai sus: de a se dezvolta 
prin efortul propriu, de a-i ajuta pe alţii în dezvoltarea lor personală, 
de a juca rolurile sociale primite pe scena vieţii. 


7. Principiul realizării Împlinirii de Sine 

- pretutindeni în Lumea Naturii fiinţele tind către manifestarea 
condiţiei lor existenţiale, către exprimarea plenară în viaţă a esenței 
lor individuale (sau de grup, specie etc.). Pentru Fiinţa la stadiul uman 
de evoluţie acest proces echivalează sub aspect exterior, manifest, 
comportamental cu simultaneitatea celor 3 aspecte definitorii pentru 
omul contemporan: realizarea  întreitei misiuni existențiale, 
satisfacerea concomitentă a celor 9 nivele active ale Piramidei 
Trebuinţelor şi respectiv armonizarea sinergică a celor 4 Domenii 
Fundamentale ale vieţii. 


Sub aspect interior, de trăire, atingerea/satisfacerea fiecăruia 
dintre cele 3 aspecte concomitent şi continuu, echivalează cu 
perceperea stării numite Implinire de Sine. 


8. Principiul performanticii umane 


- dintre toate fiinţele Naturii, omul este cea mai adaptabilă şi 
totodată cea mai modelabilă putând, în baza libertăţii sale, să aleagă 
orice direcţie a dezvoltării, să îmbrace orice formă, să adopte orice 
model sau tehnică de lucru. Prin educaţie formatoare (cunoaştere plus 
exerciţiu), folosindu-se de toate Forţele de sprijin care îi stau la 
dispoziţie (deopotrivă ale sale cât şi cele sociale, ale Naturii sau 
Cosmice), ființa umană poate (şi este datoare) să îşi traseze drumul 

propriei sale dezvoltări, consilierea nefiind altceva decât un 
mijloc/instrument de sprijin în acest demers. 


9. Principiul multitudinii de normalităţi 


- fiecare ființă umană trăieşte într-o realitate proprie şi specifică 
care, pentru ea, reprezintă starea de normalitate. Nu există deci o 
normalitate universal valabilă, ci numai specificităţi aparținătoare 
fiecăruia în parte. În baza acestui principiu nu există „bolnavi” în 
sensul actual, clasic, al cuvântului, ci doar oameni care nu şi-au 
armonizat starea propriei normalităţi cu cea a celorlalți. Normalitatea 
reprezintă aspectul calitativ al stării pe care o trăieşte fiecare fiinţă în 
realitatea sa, la un moment dat. De aceea, problemele pot apărea 
deopotrivă din neadaptarea interioară (neacomodarea în propria 
realitate), cât şi de la nearmonizarea exterioară, neîncadrarea sinergică 
în ansamblul interacțiunilor perpetue cu toate componentele Mediului 
(societate, natură, cosmos). 


10. Principiul progresului 


- se originează în legea conform căreia toate lucrurile se află în 
continuă dezvoltare a fiinţelor, trecând mereu dintr-o formă în alta, la 
nivelul Lumii Naturii. Astfel încât fiecare stare prin care trece sufletul 
omului reprezintă deopotrivă un proces util şi necesar creşterii, 
fortificării, modelării acestuia la un standard superior. Chiar dacă 
forma de manifestare, la un moment dat, poate părea retrogradă faţă 
de linia generală a procesului, esenţa, însă, îşi continuă calea 
ascendentă tocmai datorită forţelor derivate/născute dintr-o astfel de 
formă. În termeni populari este binecunoscută regula: „ca să faci un 
salt mare înainte, câțiva paşi înapoi sunt, de multe ori, necesari”. 

11. Principiul sacralităţii: 


- sacrul este trăirea de profunzime a Fiinţei umane care se simte 
parte a lumii, vibrând în armonie cu viaţa, cu lumea, cu întreg 
universul. Sacrul este totodată acea stare de simţire ce depăşeşte/ 
transcende barierele convenţionale impuse de existenţa omului într-un 
cadru determinat spaţio-temporal, reuşind să dezvăluie ființei sale 
identitatea reală în unitatea întregului ansamblu al vieţii, simțindu-se 
astfel ființă din Marea Fiinţă, creată după „chipul şi asemănarea” 
acestuia, atotputernică şi stăpână pe propriul destin şi propria 
devenire. 


Sacrul nu trebuie confundat cu fenomenul credinţei, care 
presupune o exteriorizare şi îndreptare spre un obiect anume a trăirii 
mistice interne. Credinţa este deci, oarecum direcționată (şi de aceea 
„îngustă”), pe când sacrul lasă fiinţei umane libertatea şi posibilitatea 
de a se regăsi pe sine în fiecare atom al universului, fiind astfel calea 
cea mai sigură spre descoperirea puterii nelimitate, a potenţialului de 
creştere şi dezvoltare dincolo de graniţele oricăror condiţionări care, 
de acum vor părea iluzorii. 


VI. OBIECTIVELE PSIHOLOGIEI FIINȚEI 


În primul rând, aşa cum am văzut în secţiunea anterioară, 
Psihologia Fiinţei are la bază principiul formulat de Laing: “fără 
Ontologie (ca ştiinţă despre fiinţă şi despre existenţă) orice psihologie 
este doar o minciună şi o înşelătorie a fiinţei umane”. 


Pentru că, într-adevăr, ea priveşte omul ca o parte componentă a 
Marelui Flux de Viaţă, aflat într-o continuă transformare evolutivă, el 
însuşi plasat la confluenţa unei game complexe şi multiple de factori 

şi influenţe a căror rezultantă meru fluctuantă determină direcția şi 
orientarea dezvoltării viitoare a fiinţei umane. 


Aceste forţe se pot împărţi primar în două mari categorii: Forțe ale 
vieţii (sau cosmice) care acționează din exterior după Legile Universale 
ale Naturii, şi, respectiv, Forțe proprii, rezultate din exprimarea 
capacităţilor intrinseci fiecărei ființe în parte, potrivit cu natura 
proprie, caracterul, nivelul Conştiinţei (ca standard de evoluţie a fiinţei 
la Şcoala Devenirii Cosmice), Trebuinţele Fundamentale şi Funcţiile 
active ale Sinelui, configuraţia Ecuaţiei Existenţiale — care ia în calcul 
şi fenomenele mixte, derivate din structura de personalitate, 
temperament, moştenire genetică (fiziologică şi psihică) etc. 


Este de datoria fiecăruia în parte a cunoaşte aceste forţe şi a le utiliza 
constructiv, atât cele interioare (ce trebuie configurate şi dezvoltate 
corespunzător), cât şi cele exterioare (spre identificarea momentului 
celui mai oportun pentru îndeplinirea fiecărui act al vieţii). 


Pentru că în viziunea Psihologiei Fiinţei, omul este un corăbier pe 
marea devenirii. În baza destinului individual, el şi-a trasat o Călătorie 
pe care trebuie să o întreprindă (este misiunea vieţii sale prezente). 
Pentru aceasta, înainte de a se lansa, trebuie să fi deprins arta navigaţiei, 
apoi să-şi pregătească în toate amănuntele corabia şi echipamentele şi, 
mai ales, să se informeze despre stâncile, obstacolele şi vânturile care-l 
vor întâmpina pe traseu. Căci toate forţele ce acţionează sinergic asupra 
fiinţei umane reprezintă doar oportunități şi utilităţi, aflate dincolo de 
bine şi de rău, în egală măsură a fi la fel de folositoare, pe cât de 
stânjenitoare. Revine Corăbierului sarcina de a-şi pune în lucru întreaga 
măiestrie şi toate cunoştinţele sale de navigaţie spre a identifica 
momentul şi mişcarea potrivită de orientare a velelor, astfel încât 
corabia Vieţii sale să aibă un mers lin şi armonios, dar mai ales să fie 
ferită de pericolele catastrofale ale naufragiului. 

Ceea ce propune Psihologia Fiinţei, în primul rând, este să acorde 
training şi susținere Fiinţei umane pentru ca aceasta să poată beneficia 
în viaţă de întreaga plenitudine a Realizării de Sine. Însă o astfel de 
viaţă nici nu se ia cu împrumut, nici nu se obţine la comandă, ci trebuie 
construită în toate momentele sale, de la alfa la omega. Pentru aceasta 
este necesară mai întâi autocunoaşterea reală, în toată complexitatea şi 
profunzimea fiinţei proprii şi, în al doilea rând, educaţia continuă, 
educația paideică. Acest model de educaţie reprezintă o practică a 
dezvoltării (deopotrivă doctrină spirituală, cod de norme în viaţă, 
tehnici şi metode de antrenament etc) absolut personalizată, adică 
structurată după anumite cadre generale (în acord cu Principiile 
Universale ce guvernează derularea sistemică a tuturor proceselor, la 
toate nivelele de fiinţare şi manifestare) dar adaptată concomitent la 
structura — ecuaţia existenţială — a fiecărei fiinţe manifestate sub forma 
unei persoane umane istorice, la momentul/ conjunctura fiecărui act al 
vieţii şi la trebuințele/ necesitățile pe care le întâmpină fiinţa în 
momentul respectiv şi de a căror satisfacere depinde starea ei de bună 
dezvoltare în continuare. 


De aceea Psihologia Fiinţei are misiunea de a determina cea mai 
eficientă astfel de practică a dezvoltării pentru fiecare entitate umană- 
client în parte, a-i oferi mai multe posibilităţi de alegere şi a-i asigura 
“suportul tehnic”, sprijinul pentru implementarea şi dezvoltarea unei 
vieți personale cât mai împlinite. 


Dar pentru reuşita acestui demers trebuie respectate şi îndeplinite 
câteva criterii de bază: 


1. o viziune corectă asupra omului, care să permită cunoaşterea a 
ceea ce Psihologia Fiinţei numeşte “Fenomenul Uman” (pentru că este 
un proces în devenire neîntreruptă) în profunzimile cât mai detaliate 
ale complexităţii sale. 

2. cunoaşterea/recunoaşterea de către fiecare om în parte a misiunii 
sale existenţiale, a rostului şi îndatoririlor pe care le are de îndeplinit 
în această viață prezentă 


3. înţelegerea faptului că fiecare viaţă reprezintă doar o zi din 
marea şi eterna viaţă a Fiinţei, la fel precum stadiul de om este numai 
o perioadă/etapă din procesiunea Vieţii în dezvoltarea ei spre 
standarde superioare şi de aceea forțele ce acţionează la un moment 
dat asupra omului îşi au cauze şi ramificații ce depăşesc percepțiile 
noastre limitate spațial şi temporal 


4. înţelegerea fenomenului uman ca un proces de exprimare a 
Sinelui (acel sâmbure de viaţă, esenţă din Esenţa Lumii) pe mai multe 
planuri de vieţuire (nu spaţiale), concomitent: Fiziologic, Astral, 
Mental, Cauzal, Spiritual etc., pe fiecare dintre acestea fiinţa 
dezvoltând anumite forţe şi structuri de autocreaţie, din acţiunea lor 
sinergică manifestându-se în universul social ceea ce numim în mod 
obişnuit Persoana Umană, adică, în sens chiar şi etimologic, “masca” 
pe care ființa-actor o poartă spre a-şi juca rolul la un moment dat pe 
Scena transistorică a Universului. 


5. înţelegerea faptului că în momentul de față al evoluţiei 
procesualităţii vieţii la nivelul Terrei, îi este lăsată omului libertatea şi 
îndatorirea, concomitent cu responsabilitatea creării acestei măşti, cu 
ajutorul căreia să fie în măsură a-şi realiza cât mai bine cele trei 
îndatoriri existențiale: să-şi împlinească destinul (rolul), să ajute 
semenii, şi celelalte forme de viaţă, să se dezvolte/emancipeze pe sine 
(ca nivel de ființare), în calitate de Elev la Şcoala Vieţii 


6. folosirea atât pentru cunoaşterea, cât şi pentru implementarea 
“Planului vieţii individuale” a unei game lărgite de instrumente de 
lucru: 

a) în primul rând este necesară reconsiderarea/ revenirea la 
învăţătura transformatoare şi transfiguratoare a fiinţei umane, cuprinsă 
în Ştiinţele Antice, deopotrivă ale orientului şi occidentului, urmată de 
adaptarea acesteia la necesităţile prezente de dezvoltare a omului şi 
manifestarea/punerea ei în lucru în cadrul unor formule noi, combinate 
şi exprimate prin intermediul inclusiv al tehnologiilor moderne 


b) în al doilea rând se întrebuinţează o gamă mult mai vastă de 
instrumente de investigare, mergând de la teste şi probe, până la 
hipnoză, clarviziune, regresie în vieţile anterioare ( alături de acestea: 
astrologia, numerologia, chiromanţia, grafologia, fizionomia, explorarea 
viselor, hermeneutica etc.) 


c) în al treilea rând se are în vedere aplicarea principiilor 
armonizării universale şi echilibrării proceselor vieţii, pornind de la 
tehnici cunoscute din cele ami vechi timpuri, dar adaptate, puse în noi 
formule şi implementate cu ajutorul cadrelor actuale existente în 
societate la nivel de dezvoltare fizică, psihică, mentală, tehnologică, 
culturală etc. Astfel sunt vizate tehnicile de: feng-shui, reiki şi 
reflexoterapie, geomanţie. Terapie florală, melo-, cromo-, aromo-, 
cristalo-terapie, meditaţia transcendentală şi cea gnostică, relaxarea, 
asanele, mantrele şi yantrele, gimnastica etc. 


* 


Ființa umană în manifestare, adică Personalitatea (a se vedea 
capitolul IV), îşi coordonează şi exprimă la nivel social starea 
existențială după regula Piramidei Trebuinţelor cu 12 nivele, 
ierarhizate conform grilei elaborate de Maslow şi completată de noi 
(aşa cum am văzut mai sus) şi care se accesează în principiu în ordine 
cronologică. 


De asemenea ansamblul tuturor manifestărilor existenţiale (toate 
actele, expresiile, trăirile etc. interioare şi exterioare) se pot împărți în 4 

mari domenii denumite: viaţa fiziologică (materială/ biolobică şi 
energtică), viața socială (de comuniune, afectivitate, cunoaştere şi 
comunicare, împărtăşire, interdependente şi raporturi cu alte fiinţe — nu 
neapărat semeni umani), viața individuală (autocunoaştere şi 
autovalorizare, actualizarea şi potenţializarea capacităţilor proprii, 
demnitate şi măsură individuală, stimă de sine etc.) şi respectiv viața 
spirituală (accederea la sensul valorilor universale, viziunea transcendentului, 
raporturile cu divinitatea, procesele de conştiinţă, descoperirea Sensurilor 
şi Rosturilor, sacralizarea vieţii etc. — a se vedea capitolul V) 


Pentru o completă şi corespuzătoare dezvoltare, cât şi pentru 
trăirea vieţii la valoarea ei maximă, omul complex al prezentului 
trebuie deopotrivă să satisfacă toate cele 9 nivele în funcțiune 
(ultimele 3 nefiind încă activate la stadiul actual de evoluţie a Terrei ) 
ale Piramidei şi în acelaşi timp să realizeze un echilibru armonic între 
toate cele 4 dimensiuni ale existenţei sale şi care sunt precum stâlpii 
susținători ai unui edificiu: şubrezirea oricăruia dintre aceştia 
atentează la starea de bine a întregului edificiu, punând în pericol 
existenţa a tot ceea ce el găzduieşte (adică perturbând procesul normal 
de dezvoltare a Sinelui). 


De aceea una dintre devizele Psihologiei Fiinţei este şi următoarea: 
în ziua de astăzi fiecare trebuie să ştie să gestioneze o afacere, să 
dăruiască şi cultive o familie, să se cunoască şi pună în valoare la 
potenţialul maxim, în folosul întregii comunităţi şi, de asemenea, să 
ştie cum să stea de vorbă cu Dumnezeu. Dar mai presus, e necesar să 
fie, să vrea, să ştie şi să le facă deopotrivă şi împreună pe toate 
acestea. Pentru că omul trebuie să realizeze bucuria participării şi 
trăirii active, cu toată fiinţa sa în cadrul Marelui Spectacol al Vieţii. 
Trebuie să fie în măsură a se bucura de fiecare clipă şi de toate darurile 
pe care aceasta i le scoate în cale, înțelegând şi culegând roadele 
fiecărui eveniment la care participă, într-o viziune trans-dualistă, 
unificatoare şi integratoare. 

Pentru aceasta este necesar mai întâi ca el însuşi să se supună 
unui proces de disciplinare interioară şi de dezvoltare personală 
progresivă, până la atingerea standardului de conştiinţă transpersonală 
şi universală. 


Psihologia Fiinţei vizează, totodată, cercetarea, identificarea/ 
descoperirea, modelarea şi procesarea de noi orizonturi şi profunzimi 
ale Fiinţei precum şi a instrumentelor/ tehnicilor, metodelor cele mai 
potrivite cu imperativele dezvoltării actuale la care a ajuns 
comunitatea umană, în mersul istoric al Devenirii universale. Se are în 
vedere tot bagajul de cunoştinţe/informaţii/înţelepciune etc. acumulate 
de omenire până astăzi (atât în occident cât şi în orient ), pornind de la 
Ştiinţele Antice (numite astăzi «oculte» doar pentru că semnificaţia şi 
valoarea înaltă a învăţăturii lor a fost ocultată de ignoranţa tribală a 
omului-robot conteporan) şi până la cele mai noi descoperiri ale zilelor 
noastre, folosind o gamă extrem de variată de instrumente şi tehnici 
de investigare, deopotrivă aparţinând posibilităţilor tehnologiei cât, 
mai ales, capacităţilor spiritului uman de a pătrunde în alte lumi, de a 
se conecta la realităţi transcendente, pentru a descoperi şi traduce în 
lumea noastră informaţii absolut necesare bunei dezvoltări a 
individului şi speciei umane în deplină armonie cu Ritmurile 
Universale ale Naturii şi Ordinii Cosmice. 


Misiune îndeplinirii sarcinilor acestei dimensiuni a proiectului 
revine, desigur, în primul rând cercetătorilor, acele călăuze ale 
omenirii născute cu dorinţa existenţială de a merge mereu mai departe, 
acele păsări ale Nemărginirii, care deşi îşi au cuibul pe pământ, îşi 
dedică întreaga viaţă zborului şi întrecerii cu Orizonturile (noi am 
descris pe larg condiţia acestora în cele trei volume dedicate cercetării 
transdisciplinare, la care facem trimitere: „Fundamentele cercetării 
transdisciplinare”, „Psihopedagogia cercetării transdiciplinare” şi 

respectiv „Managementul cercetării transdisciplinare”, Ed. Argonaut, 
Cluj-Napoca, 2002-2003 ). 


Dar în egală măsură şi alţi membrii ai comunităţii, care au anumite 
capacităţi, înclinații, valenţe sau cel puţin dorinţa de a participa la 
această misiune sunt chemaţi (şi chiar datori în faţa Vieţii) să-şi alăture 
efortul şi o parte din timpul lor în acest sens (dincolo de obligaţiile 
sociale sau alte activităţi obişnuite). Sunt numeroase exemple în lume 
(cum ar fi de pildă în România celebra Valentina, ca să nu amintesc 
decât cel mai mediatizat caz, dar ca ea sunt mii de oameni pe aceste 
meleaguri) de persoane născute cu anumite capacități mai puţin 
obişnuite până în prezent şi care, în puţinele cazuri când sunt speculate 
sub aşa-zise forme de tratament (dintre care numai unele 
corespunzător aplicate) se regăsesc cel mai adesea, fie marginalizate 
social — uneori chiar şi de cei mai apropiaţi — fie întrebuințate ca ca 
obiecte de circ pentru deliciul publicului şi profitul agenţiilor 
mediatice. Astfel de persoane (multe dintre ele cu puţină şcoală) ar 
putea, într-un cadru ştiinţific adecvat, să dăruiască enorm de mult 
omenirii şi totodată să se înţeleagă pe ele însele (să descopere acele 
lucruri care « li se întâmplă » ca aspecte absolut normale prin care 
Dumnezeu se manifestă spre binele tuturor oamenilor) având în 
acelaşi timp parte de o dezvoltare personală corespunzătoare şi de o 
viață socială şi spirituală împlinită. 


Pentru a putea gestiona cu succes atât activitatea cât şi rezultatele 
ce se obţin în cadrul acestui demers, sarcina şi responsabilităţile 
subsecvente nu pot fi asumate decât de structuri organizatorice, 
specifice, cu oameni pregătiți şi capabili să înţeleagă deopotrivă 
necesitatea şi modalitățile concrete de valorificare a descoperirilor, cât 
şi pericolul pe care acestea îl pot prezenta dacă ajung în mâna unor 
persoane ignorante, insuficient de mature (la nivel de conştiinţă) sau 
dornice de putere (şi ne referim deopotrivă la «omul simplu din 
popor », cât şi guvernanţii ori alte medii politice sau de afaceri). 

Psihologia Fiinţei, aş cum am văzut până aici, îşi propune de 
asemenea de a se constitui într-un veritabil purtător de cuvânt al 
“ştiinţei sufletului” (în accepțiunea a ceea ce trebuie să fie de-acum 
încolo această Ştiinţă), la “masa rotundă” a tratativelor pentru 
integrarea în Ştiinţa Universală, aşa cum este ea preconizată şi despre 
care noi am prezentat unele aspecte în volumul amintit („Introducere 
în Ştiinţa Universală”), toate obiectivele regăsite acolo fiind 
deopotrivă cerinţe de acţiune şi înfăptuire pentru Psihologia înseşi. 


De asemenea Psihologia Fiinţei recunoaşte şi pune în aplicare 
obiectivele prin excelenţă având caracter practic şi orientate spre 
transformarea ştiinţei şi fiinţei umane, pe care transdisciplinaritatea le 
solicită de la întreg ansamblu al manifestărilor societăţii umane, acum 
la început de mileniu: cultura şi civilizaţie, ştiinţă şi tehnologie, artă şi 
creaţie valorică, spiritualitate, comunicare, globalizare, comuniune etc. 
(şi facem aici din nou trimitere pentru conceptul de transdisciplinaritate 
la volumul amintit: „Fundamentele cercetării transdisciplinare”) 


VII. TRĂSĂTURI ALE PSIHOLOGIEI FIINȚEI 


Psihologiile clasice sunt în mare parte explicative, constatatoare, 
empirice (bazate pe experiment), limitative (cunosc şi iau în calcul doar 
anumite aspecte ale Fiinţei Umane) ceea ce le aduce în plus privilegiul 
confuziei, nebulozităţii, al paralelismului cu Realitatea şi al — până la 
urmă — falsităţii, în mare parte, chiar dacă îmbracă haina de gală a unor 
sisteme rațional ştiinţifice, logic corecte şi a unor metodologii 
organizate. Un lucru rămâne să-şi dovedească încă o dată valabilitatea: 
logica poate demonstra orice, dar nu duce nicăieri şi nu descoperă nimic 
nou; e un simplu instrument de organizare a Informaţiei, ţinând de 
Mentalul Analitic. Ea se află în strânsă legătură cu Memoria (depozitul 

cantitativ de informaţii ) şi ajută indirect Mentalul Sintetic să extragă 
esențe calitative din marea masă a materiei depozitate acolo. Aceste 
esențe calitative se prezintă sub forma unor Principii pe baza cărora 
Rațiunea manifestă capacitatea Fiinţei de Înţelegere a conţinutului, a 
semanticii mesajului comunicării (comunicare = informaţie). De abia 
apoi, putem vorbi de Cunoaştere etc. 


Psihologia Fiinţei, în schimb, este intuițională (Spinoza a fost 
primul filozof ce a recunoscut că „adevărata cunoaştere şi ştiinţă nu 


x» 


poate fi decât intuitivă”, apoi Hegel “adevărata ştiinţă este stare de 
conştiinţă”). Ea foloseşte Rațiunea Superioară (Mentalul Sintetic) în 
scop de adaptare la universul şi momentul Planului Fizic a 
Conţinuturilor de Cunoaştere, care se manifestă, sau mai exact vin pe 
calea Intuiţiei. Intuiţia este funcția şi instrumentul care ne permite să 
accesăm Informaţia în mod direct şi complex, ori să o simţim ca fiind 
parte din noi. Pentru că adevărata Comunicare presupune nu un 
transfer de Informaţie ci un „transfer” de Fiinţă, adică transmiţătorul 
emite receptorului sfarea sa, ceea ce face ca ambii să se afle în 
rezonanţă. Aceasta este şi definiția pe care o dăm Comunicării: 
punerea în rezonanţă Şi ea se realizează prin intermediul „organului 
de simţ” al şaptelea Sim, numit Intuiţie. El permite Fiinţei să 
realizeze starea/condiţia de Unitate a Vieţii, pentru că în demersul de 
comunicare cu celelalte ființe, ea se identifică în mod continuu cu 
conţinuturi de stare mai mult sau mai puţin particulare ale acestora. 
Empatia e o formă foarte restrânsă a acestei modalități, deoarece în 
Planul Fizic, comunicarea se realizează (actualmente) prin intermediul 
celui de-al 6-lea Simţ: Mintea. Acest Simţ nu presupune Rezonanţă 
între Fiinţe, ceea ce înseamnă că se pot transmite şi se pot recepta 
conţinuturi de Informaţie total diferite, adică în sensul universal al 
termenului „comunicare”, aceasta nu se realizează. Pe pământ (în 
Planul Fizic) omul are astfel avantajul că se poate ascunde, îşi poate 
masca stările existențiale proprii; dar şi marele dezavantaj că şi 

celelalte Lucruri (Fiinţe) îi pot rămâne ascunse, fie din voia lor, fie din 
cauza lui. Pentru că Simţul Intuiţiei, sau al Trăirii celuilalt, presupunând 
această Identificare, este calea care luminează  Orizonturile ne mai 
permiţând Lucrurilor să-şi ascundă Semnificaţia [= Sensul/ Starea/ 
Condiţia/ Mesajul Existenţial] în unghere întunecate. Această 
modalitate de comunicare prin Trăire sau punere în Rezonanţă s-a 
numit din totdeauna „Limbajul Lumii” şi permite „dialogul” cu toate 
Făpturile/Formele de Viaţă, indiferent de Regn, Grad de Evoluție, 
Stare Existenţială, Universul în care ființează etc. Pentru că este un 
Limbaj Universal, care, ca orice limbaj poate fi cunoscut/stăpânit mai 
mult sau mai puţin bine, aceasta în funcţie şi de gradul de dezvoltare 
a celui de-al 7-lea Simţ; Intuiţia. 


Pentru cei ce aplică în practică Psihologia Fiinţei (consilierii în 
managementul calităţii vieţii şi condiţiei umane) — în calitate de Fiinţe- 
Oameni aflate în Planul Fizic — este necesară parcurgerea procesului 
de Amintire (parte componentă şi conexă a Amintirii de Sine, dar 
numai pentru cei ajunşi la gradul tangenţei cu spiritualitatea). Acest 
proces se realizează prin Studiu Hermeneutic: exterior (învăţrea 
semnificației simbolurilor) şi interior: meditaţie gnostică. Sigur că 
pentru toate acestea un sprijin de nădejde îl constituie Mentalul şi în 
special partea Sintetică, debarasată de dominanţa Logicii (atât de 
puternică în formalismul ei şi care stăpâneşte şi blochează încă 
oamenii în capacitatea lor de comunicare şi de înţelegere a universului 
înconjurător; noi am arătat aceste aspecte mai pe larg în volumele 
special dedicate consilierii: “Fundamentele consilierii în managementul 
calităţii vieţii şi condiţiei umane”, “Abilităţile consilierului în 
managementul calităţii vieţii şi condiţiei umane” şi respectiv “Centrul 
de consultanţă în managementul calității vieţii şi condiţiei umane”, Ed. 
Mega, Cluj-Napoca, 2004) 

Beneficiind şi de aportul Ştiinţei Spirituale, Psihologia Fiinţei 
este în acelaşi timp neexperienţială. Ea nu urmăreşte să descopere ce 
este Omul, pentru că pragul minimal de lansare presupune a şti deja. 
Adică se dezvoltă/se lansează de acolo unde cea clasică încă nu a 
ajuns, deşi îşi doreşte de peste un veac. Având această cunoaştere 
holistă şi integratoare (a Ştiinţei Spirituale) despre Om şi Univers, 
Psihologia Fiinţei îşi are ca sarcină fundamentală mobilul/demersul 
educaţional. Ea este astfel un cadru, un suport de sprijin formator şi 
transformator pus la îndemâna Fiinţei aflate în Planul Fizic, pentru a 
o sprijini în special în realizarea Împlinirii de Sine, aceasta 
reprezentând indicatorul de armonizare, de integrare corespunzătoare 
în sistemul global al organizării Vieţii sau altfel spus, indicatorul 
împlinirii celor 3 Îndatoriri Fundamentale. 


Dar atragem din nou atenţia: Împlinirea de Sine nu are nimic de 
a face şi de aceea nu trebuie confundată cu stări precum cele de bucurie 
sau de fericire sau lipsa suferinţei ori satisfacerea dorințelor/viselor/ori 
a idealurilor trecătoare (în fond unui capriciu). Ea nu presupune, deci 
o stare de bine fiziologică ori sentimentală, ci se simte doar la nivel de 
Conştiinţă: este ceea ce în exprimare populară omul spune „mă simt 
cu conştiinţa împăcată”, ori „m-am realizat în viaţă” (în sensul real, 
profund) sau „acum pot să mor liniştit fiindcă ştiu /simt că mi-am 
îndeplinit misiunea de /ca om”. (Sigur aici poate apare problema 
exagerării, când clientul este mereu mulţumit de prestaţia sa — în 
special poate deriva din atitudinea creştinismului ascetic sau misionar: 
„Doamne sunt mulţumit de mine, Tu faci atâtea pentru mine şi eu nu 
pot face decât prea puţin!”-dar aceasta nu e o problemă de fond, ci 
doar una superficială de autocondiţionare mentală. Nu Mintea ci 
Sinele „simte” când şi cât din îndatoriri a realizat şi în această măsură 
se va simți împlinit). 


Totoadată, având în vedere Ontologia Ştiinţei Universale, 
orientându-se pe bazele şi principiile acesteia, Psihologia Fiinţei este 

neclinică (= nu are în vedere „terapii” şi deci nici „bolnavi”-a se vedea 
şi supra). Ea aplică principii/ metode/ tehnici din diverse domenii 
precum: Feng Shui, Hermeneutică, Yoga, Meditaţie, Mistică, 
Tehnologie, Astrologie, Numerologie şi Matematica Spirituală etc în 
scopul sprijinirii fiinţei umane de a realiza anumite transformări în 
Mediul Fizic, Psihic, Mental doar pentru a atinge Împlinirea de Sine 
şi nicidecum spre a-l „converti” la „normalitate”. Pentru că fiecare 
Fiinţă are universul şi realitatea sa proprie în care trăieşte, iar 
societatea umană e datoare să le respecte şi armonizeze (ea prin 
definiție reprezentând locul de întâlnire şi interacțiune a acestor 
realităţi, şi nicidecum de omogenizare ori distrugere a lor). 


În concepția Psihologiei Fiinţei, Societatea Umană trebuie să 
reprezinte locul/cadrul şi sistemul de sinergizare a tuturor acestor 
realități particulare. Pentru că fiecare Fiinţă îşi are un rost/rol şi loc 
bine determinat în Univers. Nimeni nu e în plus, ci dimpotrivă, 
reprezintă o „piesă “strict necesară a Marelui Joc. La fel şi în Planul 
Fizic, la nivel de Societate Umană. 


De aici rezultă necesitatea extremă de a cunoaşte oamenii şi a 
putea determina/descoperi locul fiecăruia. Numai „omul potrivit la 
locul potrivit” poate crea armonia socială şi readuce ordinea necesară 
studiului în Clasa Planului Fizic de la Şcoala Terrei. 


x 


Concepția ontologică a Psihologiei Ființei, aşa cum am văzut, 
gravitează în jurul paradigmei conform căreia, omul ca fiu al 
Demiurgului se naşte cu misiunea împlinirii actului creator. Desigur, 
la început — începutul evoluţiei ca fiinţă umană — nu e conştient de 
acest rol pe care-l are de jucat în economia de ansamblu a Universului, 
dar pe măsură ce creşte şi se dezvoltă, parcurgând rând pe rând etapele 
Devenirii la marea Şcoală Cosmică, omul începe să realizeze tot mai 
clar acest imperativ existenţial al rostului său. Şi pe măsură ce se 

maturizează, Conştiinţa sa îi cere satisfacerea acestui deziderat, care, 
dealtfel, reprezintă starea substanţială — de esenţă şi existență — a 
Sinelui individual. 


Sinele este adevărata individualitate a fiinţei — Fiinţa înseşi (aşa 
cum vom arăta în capitolul următor). El se află în stare vegetativă 
(adormită) pe toată durată evoluţiei, de la origine până în momentul 
trezirii Conştiinţei. O dată cu acest moment fiinţa începe a-şi da seama 
de ea înseşi, a se întreba, a se orienta şi a se cunoaşte pe sine cunoscând 
mediul (Cosmosul) în care vieţuieşte. Căci până al urmă aceasta este 
calea universală comună tuturor ființelor-oameni: realizează 
cunoaşterea de sine şi autoperfecționarea, devenirea proprie, privindu- 
se mereu în ochii celorlalte fiinţe şi oglindindu-şi sufletul propriu în 
sufletul lor ca să-şi poată conştientiza mai bine imperfecțiunile şi să le 
îndrepte. 


Conştiinţa, în fapt reprezintă depozitarul tuturor lecţiilor pe care 
fiinţa le învaţă de-a lungul devenirii sale până la finalul stadiului de 
Om (cel puţin). Ea este o parte componentă a Sinelui şi se află în raport 
cu acesta într-o relaţie oarecum asemănătoare aceluia dintre Memorie 
şi Intelectul Analitic, în cadrul Mentalului. La fel ceea ce numise 
Atma, Omul sau nivelul superior Sinelui, este în raport cu aceasta 
precum Intelectul Sintetic faţă de cel Analitic, dar la un alt standard. 


Putem afirma astfel că de la Sine în sus (pe scara părților 
componente) ne aflăm la începutul Fiinţei. Aceasta din punct de vedre 
structural şi didactic, aşa cum am putea spune că un copil nu este om 
decât în momentul când se trezeşte din somn, deschide ochii şi începe 
să se mişte şi să vorbească. Desigur înţelegem că Sinele (Fiinţa) a 
existat chiar de la Originea sa (pentru noi, acum, îndepărtată în negura 
evoluţiei Cosmice) dar că a suferit numeroase procese şi transformări 
parcurgând multe etape la Şcoala Universului, ajungând astăzi — la 

stadiul de om — pe punctul de a se trezi şi a-şi da seama de rostul său 
în marea Familie a Universului. 


La fel Conştiinţa — ca funcţie de înmagazinare a experienţelor 
evoluţiei prin care trece Sinele — a existat de la începuturi. Ceea ce 
numim noi astăzi, în limbaj comun „conştiinţă” este de fapt doar o 
parte din acest vast depozit, acea parte pe care Sinele o foloseşte, o 
gestionează şi întrebuinţează în raporturile sale libere cu Universul. 
Fiindcă doar de la stadiul uman fiinţei i se dă libertatea de a merge 
prin forţe proprii, pe propriile-i picioare. La stadiul imediat anterior, 
cel animal, Sinele adormit este purtat pe braţe de coordonatorii 
procesului devenirii, iar Conştiinţa reprezintă un depozit unitar şi 
comun de experienţe de care beneficiază în egală măsură toţi membrii 
familiei de fiinţe, sau speciei cum spunem noi în prezent. Pentru că, în 
fapt, acest depozit — care se numeşte în limbaj comun „instinc?” — nu 
se află în fiecare dintre fiinţe, ci în Spiritul Grup care are grijă de 
evoluţia lor. El creează, practic, toate experienţele de viaţă necesare 
evoluţiei fiinţelor, pe care le depozitează în Conştiinţă — fără ca ele să 
aibă un aport din partea Sinelui — Conştiinţă pe care o dă mai apoi, 
spre finalul stadiului animal fiecăreia dintre ele în toată plenitudinea 
sa. Când promovează în regnul superior şi dobândeşte libertatea de a 
se manifesta de unul singur, la început Sinele nu ştie cum să folosească 
această bogată bază de date şi în plus nu are nici capacitatea suficientă 
pentru a conduce noile vehicule de lucru (organismele mental, astral 
şi fiziologic) cu aceeaşi îndemânare arătată faţă de cele ale regnului 
animal. De aceea prima jumătate din perioada stadiului uman se va 
ocupa de învăţarea acestor aspecte, fiind sprijinit din afară, de 
Coordonatorii Evolţiei prin intermediul forţelor — şi fiinţelor — lor 
proprii, şi cu aportul Tendinţelor. De aceea găsim la popoarele 
„primitive” (începătoare) acelaşi „spirit de turmă” comun animalelor. 
Deabia spre jumătatea evoluţiei sale, omul începe să fie stăpân pe sine 
şi pe rostul său. Acum „se naşte” în el Voința de a Fi care nu reprezintă 

altceva decât puterea Sinelui de a merge singur. Pentru aceasta a fost 
necesar a se purta precum fiul rătăcitor: să se rupă de lângă Fiinţa 
protectoare — să-l declare mort pe Dumnezeu — să se piardă în lume, 
să rămână singur, să înveţe, să sufere, să descopere şi să devină 
puternic. Abia apoi se poate întoarce acasă matur şi echilibrat, 
conştient de rostul său şi să-şi întemeieze o familie. Dar pentru aceasta, 
pentru familia sa el vrea să edifice un cămin propriu distinct de cel 
părintesc. El îşi doreşte să fie şeful, tutorele, demiurgul în propriul 
său univers. Se bucură de reîntâlnirea cu tatăl său — bătrânul Demiurg 
— dar nu poate să trăiască pe spatele acestuia ca un parazit, ci vrea să 
se ridice la demnitatea lui de creator, vrea să-l urmeze, să-i dovedească 
şi să-şi dovedească faptul că poate şi îşi va face un rost al său şi un 
Cosmos al său. Chiar dacă va folosi pentru aceasta vechi schiţe 
moştenite de la Bătrânul Arhitect, chiar dacă va împrumuta de la 
Acesta unele materiale, Fiul rătăcitor îşi doreşte ca noul Cămin să fie 
ridicată de mâna lui. Şi chiar să-i adauge lucruri noi, ori să folosească 
tehnici, legi necunoscute până atunci — de el inventate — în construcţie; 
desigur cu riscul de a nu fi valabile şi a se prăbuşi totul. Deşi, la început 
va fi foarte important pentru el să edifice, să finalizeze, să dea o formă 
materială acestui locaş, mai târziu va realiza că mult mai valoroasă 
decât finalitatea, decât împlinirea rezultatului eforturilor sale, este 
originalitatea . Deabia acum se trezeşte în el spiritul de Creator (sevă 
din seva Marelui Demiurg), adevăratul Meşter Manole, care deşi 
edificase nenumărate mănăstiri, dealtfel deosebit de frumoase şi 
apreciate, toate nu erau decât imitații, încercări, antrenamente, pentru 
Opera sa autentică, unică şi originală, aşa cum unic şi original era şi el 
însuşi cum la fel este fiecare Fiinţă în Univers. Aceasta este momentul 
Marii Treziri, mijirea Zorilor Vieţii pentru pruncul ce se naşte ca Om. 
Aceasta este momentul când Bătrânul Demiurg râde mulţumit în barba 
sa: şiretlicul a ţinut: lunga suferinţă îndelungată, probele la care l-a 
supus şi transformările produse în sufletul Fiului său încep să dea 

rezultate. Întreg Universul sărbătoreşte acum naşterea unui Nou 
Creator, de Mâine Creaţia va fi mai bogată şi mai frumoasă. 


Astăzi însă, ucenicul trebuie sa-şi definitiveze învăţătura 
parcurgând şi ultimele etape, de finisare, ale Şcolii: câteva Legi, câteva 
Principii şi vreo două-trei “smecherii artistice”. Restul meseriei se fură 
ori se dobândeşte pe cont propriu, în laboratoarele de lucru. 


x 


Spre deosebire de psihologiile clasice (cele existente până în 
prezent), Psihologia propusă de volumul prezent vizează nu atât 
cunoaşterea omului sau scopului vieții lui prin determinarea actelor 
sale, prin introspecția afectivă a copilăriei, etc şi nici edificarea unei 
lumi ori găsirea unui sens al vieții care să se potrivească omului 
respectiv. Ci această Psihologie are în vedere determinarea ori 
sprijinirea sa în a-şi aminti sensul şi scopul vieții actuale precum şi de 
a-şi pune la punct un plan de realizare a acestora folosindu-se de toate 
forțele, valenţele, influenţele şi împrejurările pe care le poate cunoaşte 
în prezent (şi care au fost primite de la factorii cosmici) şi totodată 
învățând ca în viitor pe parcursul derulării Proiectului său de Viaţă, să 
poată cunoaşte, recunoaşte şi întrebuința cât mai multe dintre 
oportunităţile pe care Universul i le scoate în cale. 


Deci omul porneşte din start, în viaţa fizică, având un scop şi 
anumite mijloace. Ce trebuie să facă el este: să-şi aducă aminte scopul, 
să-şi conştientizeze mijloacele, să facă planul de acţiune, să 
dobândească şi alte mijloace sau valenţe necesare, să înveţe să fie 
conştient de lucrurile care-l întâmpină, să se recunoască mereu pe sine 
în marea curgere a timpului şi să înveţe Limbajul Lumii. 


Putem vedea astfel, că prin întreaga sa ontologie şi activitate de 
implementare/formare educaţională pentru viaţă, Psihologia Fiinţei 
promovează imaginea unui Om Nou, atât la propriu cât şi la figurat, 

pornind de la cel vechi (uneori pierdut — şi atunci trebuie ajutat să se 
regăsească mai întâi, de multe ori inexistent — şi atunci trebuie învăţat 
să se inventeze de la zero ) şi de la mediul său în care trăieşte la 
momentul respectiv. Nu se urmăreşte nici schimbarea mediului pentru 
om, nici adaptarea omului spre a-i fi mai bine în mediul său, nici 
mutarea lui în alt mediu. Tot ce se doreşte este formarea (regăsirea, 
reconstrucţia, antrenarea) omului pentru sine însuşi, căci un om 
regăsit şi împăcat în sine însuşi cu sine însuşi este un om — şi singurul 
valabil — care cu adevărat există şi de fiinţarea sa se poate bucura atât 
el însuşi cât şi cei ce-l înconjoară, semenii, fiinţele, întreg Universul. 
De aceea deviza este: „„Să redăm Omul, omului !” 


Psihologia Fiinţei evită să privească în urmă. Pentru ea, „omul de 
ieri” nu există. Tot ceea ce contează este „omul de mâine”! „leri”, 
„Azi”, „Mâine” nu sunt unităţi temporale, ci dimensiuni psihice, 
matrici pentru manifestările de conştiinţă. 


De aceea „azi” este dimensiunea spirituală (deci în afara reperelor 
spaţio-temporale) în care fiinţa lucrează spre a se edifica pe sine cea 
de mâine. Este asemeni urcuşului periculos pe panta abruptă a 
muntelui: o singură privire în urmă poate deveni fatală. De aceea 
privirea rămâne aţintită mereu înainte spre steaua-călăuză a 
„portretului ideal” pe care ni l-am creat în cadrul planului de viaţă. 
Veţi întreba: bine, dar în felul acesta cum putem evita obstacolele 
prezentului sau capcanele/devierile ieşite în cale, dacă noi trăim mereu 
în viitor? 


Răspunsul este foarte simplu şi reprezintă un veritabil principiu ce 
reglementează întreaga organizare şi dezvoltare a Vieţii la nivel 
Cosmic. Noi oamenii, în societate, îl folosim într-un număr foarte 
restrâns de aplicaţii: de ex:mersul pe bicicletă, condusul auto şi uneori 
planificarea afacerilor, uitând însă domeniul cel mai important: noi 
înşine. De abia o parte dintre practicanţii căilor spirituale dacă îl 


144 


Aurelian Burcu * Psihologia Fiinţei. Psihogia integrativă a personalității 


folosesc într-o anumită măsură, în special orientările ascetice 
devoţionale: ei îşi fixează modelul divinității, ca structură ideală 
cuprinzând o serie întreagă de virtuţi pe care discipolul se străduieşte 
să le întruchipeze în fiinţa sa. 


Acesta este Principiul Monadei , ori al Matricii de Manifestare 
şi presupune o structură dată după care se creează toate Formele, prin 
prelucrarea Esenţelor, de la Macrounivers, până la Microuniversuri: 
dintre care unul este Omul însuşi. 


La fel precum Divinitatea înseși, Ființa Umană are libertatea şi 
posibilitatea de , a se construi” pe sine, având în acest sens două 
variante: să adauge la întâmplare cărămidă peste cărămidă (într-un 
talmeş balmeş specific începătorilor, care — şi tocmai din acest motiv 
— vor fi supuşi sprijinului, îndrumării şi modelării forţate de către 
Tendinţe —  Procesatorii dezvoltării ființei umane); sau are 
posibilitatea, de a se manifesta precum un veritabil arhitect: să-şi 
traseze mai întâi planurile în funcţie de natura şi calitatea materialelor 
de construcţie, să-şi propună achiziţionarea de noi materiale necesare 
în funcţie de posibilităţi şi să edifice întru totul calculat, având ca hartă 
existenţială Planul propriu de Dezvoltare, Templul Fiinţei Sale 
Individuale. 


De aceea în activitatea de aplicare practică a Psihologiei Fiinţei, 
Clientul şi Consultantul vor evita acea „privire înapoi”; startul se dă 
de astăzi, de acum şi începe prin evaluarea a ceea ce avem util şi 
utilizabil, în afara aprecierilor calitativ-subiectiv de genul „bun-rău”, 
„normal-anormal” (a se vedea în acest sens şi cărţile noastre amintite 
deja “Fundamentele consilierii...”, respectiv “Abilităţile consilierului 
în managementul calităţii vieţii şi condiţiei umane”). Nimic din ceea 
ce ni se dă nu este întâmplător şi nici una din experienţele trăite până 
în prezent nu sunt inutile ori malefice. Totul se încadrează în vastul 
Program Educaţional al Vieţii — iar acesta funcționează cu 

randamentul de 100%. Ceea ce înseamnă că orice lucru întâlnit pe 
calea vieţii este cel mai bun la momentul respectiv. El are un mesaj 
existenţial pentru noi a cărui lecţie trebuie s-o învăţăm atunci. Pentru 
că fiecare lucru este la timpul său. (lată de ce este cu atât mai necesar 
un Plan  organiztoric al Vieţii: pentru a recunoaşte din timp 
oportunitățile de dezvoltare ce ni se oferă — sau pe care le putem 
edifica noi înşine — şi a le fructifica la maximum, în sensul de a 
produce cu ajutorul lor transformarea dorită în structura internă a 
fiinţei noastre; adică să învăţăm lecţia de prima dată şi cât mai bine!) 


Fiecare zi este la fel de bună pentru a ne naşte. Dar nu fiecare poate 
fi „Ziua zero”. Ziua zero este ziua în care ne-am hotărât să fim, să ne 
edificăm noi pe noi înşine prin propiul efort, chiar dacă pentru aceasta 
va trebui să luptăm cu întreg Universul şi cu Dumnezeu însuşi. Fiindcă 
El asta aşteaptă de la noi: Oameni, nu legume adormite! ( a se vedea 
şi parabola biblică a luptei lui Moise cu Dumnezeu în cort.) 


De aceea o altă deviză de principiu împărtăşită de Psihologia 
Fiinţei este: „Omule! Ridică-te şi mergi!” 


Pe de altă parte, scopul principal al Psihologiei Fiinţei şi Axul 
Existenţial al Fiinţei Umane îl reprezintă Împlinirea de Sine, starea de 
Satisfacţie a Sinelui Individual, reflectată la nivelul vieţii manifestate 
prin prisma şi după modelul şi exigenţele propriei Conştiinţe. 


Desigur nu trebuie confundat termenul de „satisfacție” sau „împlinire”, 
cu senzaţia grosieră, hedonică, ori cu sentimentul automulțumirii 
determinat de obținerea unui lucru/ rezultat/ trăire afectivă ori 
cognitivă. 


Împlinirea de Sine este acea stare a Conştiinţei, care se simte 
împăcată în sine însăşi cu sine însăşi ca urmare a faptului de a-şi fi 
realizat îndatoririle existenţiale. Această stare corespunde „trăirii 
morale” pentru că ea, Conştiinţa, este sediul Legilor Universale ce 

guvernează Viaţa în ansamblu şi trecerea Individului prin probele 
acestei Vicţi. 


Ce înseamnă aceasta: fiecare fiinţă umană are un standard propriu 
de dezvoltare a Conştiinţei, adică un nivel anume de „acumulare” a 
experienţelor normative ce reglementează toate procesele Vieții şi 
menţin armonia Sistemului în ansamblul Ordinii Cosmice (a se vedea 
şi mai Jos, capitolul II). Orice „experienţă” acumulată la nivel de 
Conştiinţă, orice Lege o dată învățată, nu se mai pierde, eventual se 
poate uita (temporar şi parțial) de existenţa ei. (Acest lucru se întâmplă 
prin procesul naşterii, al întrupării). De aceea este cu atât mai necesar 
procesul de autocunoaştere/autoevaluare prin introspecţie profundă 
până la acest nivel superior al Conştiinţei. Conştiinţa deci, este o mare 
bază de date la nivel existenţial, ce poate doar să se îmbogăţească, dar 
nu poate sărăci niciodată. Aceasta este Devenirea Fiinţei! 


La Marea Şcoală a Vieţii, unii Elevii Fiinţe Umane sunt în clasa a 
doua, alţii într-a opta ori a unsprezecea. Aceste trepte corespund 
nivelelor proprii de dezvoltare a Conştiinţei, de învăţătură a Lecţiilor 
Vieţii. 

Pentru fiecare om, în timpul vieţii (în planul fizic) Conştiinţa se 
manifestă ca o cerință de adaptare, de conformare şi respectare a 
normativelor edictate de ea (care în fapt sunt Legi ale Vieţii 
experimentate, învăţate de către ființă în alte zile de şcoală şi 
depozitate acolo pentru Veşnicie). Conştiinţa îi cere deci omului să se 
poarte după nivelul propriu de dezvoltare la care se află. 


Desigur că lumea, societatea în ansamblu şi Viaţa însăşi se vor 
grăbi să-i pună numeroase piedici şi să-i ridice în cale o mie de imagini 
false despre Sine şi despre Ceea ce Este şi Ceea ce Trebuie. Îi vor 
prezenta o mie de idoli, care mai de care mai tentanţi, numai să-l abată 
de la Drumul Dezvoltării sale, drum pe care numai şi numai propria-i 
Conştiinţă i-l poate arăta. 

De aceea numim Implinire de Sine, starea rezultată atunci când 
Omul stă de vorbă mereu, ascultă şi urmează pas cu pas sfatul şi 
imperativele Conştiinţei Sale, când Sinele simte că are un punct de 
sprijin stabil şi ştie în fiecare moment ce şi cum trebuie să facă, dar 
mai presus de toate ştie unde să apeleze, pe cine să întrebe, la cine şi 
la ce sistem să se raporteze, ca să se ştie cu datoria împlinită, ca parte 
componentă, ca membru al Marii Familii de Fiinţe a Universului. 


Bineînţeles că elevii din clasa a doua nu vor şti, la nivelul 
mentalului obişnuit — şi chiar de li se va spune, nu vor crede — despre 
existenţa şi responsabilităţile acestei Mari Familii. Conştiinţa lor este 
încă nebuloasă, iar Sinele semi-adormit. Şi totuşi, şi la acest nivel 
există norme şi imperative ce se impun a fi respectate, există un 
standard de exigenţă al Conştiinţei şi o datorie a Omului ca în 
manifestările sale (fizice, psihice, mentale rezultate în urma 
raporturilor cu alte fiinţe) să se conformeze acestor standarde de 
exigenţă. În măsura în care reuşeşte acest lucru, resimte o stare de 
armonizare interioară, o stare de bine la nivelul Sinelui, care-i 
confirmă că — aşa cum se spune în limbaj comun — „s-a manifestat în 
acord cu natura proprie”. Este ceea ce animalele fac sub conducerea 
Instinctului; dar oamenii au libertatea şi îndatorirea de a o realiza ei 
înşişi, prin efort propriu. Nerealizarea înseamnă Suferinţă. 


Vedem astfel cum Împlinirea de Sine fiind determinată de gradul 
de elevare al Conştiinţei, are tot atâtea forme, modalităţi şi nivele 
(grade) câte Conştiinţa însăşi. Astfel înțelegem de ce un criminal în 
clasa a doua poate fi împlinit, iar unul dintr-a şaptea nu (termenul 
„criminal” aparţine accepţiunii sociale), aşa înţelegem de ce un „sfânt” 
(elev în clasa a douăsprezecea) deşi e mai curat decât întreaga omenire 
la un loc, s-ar putea să nu realizeze, să nu atingă această împlinire: 
pentru că Împlinirea de Sine ţine în mod direct de îndeplinirea 
îndatoririlor existențiale ca ființă umană, îndatoriri despre care 

Universul ne dă de ştire la nivelul şi prin intermediul Conştiinţei. După 
cum a spus Isus: Fiecare are propria Cruce de dus. 


x 


Toate domeniile vieții şi ştiinţei se guvernează după aceleaşi legi 
şi sunt structurate conform aceloraşi formule. De aceea, a pretinde că 
reuşeşte să cunoască Omul fără a-l privi în cadrul general al 
Cosmosului, este, pentru o ştiinţă, echivalentul semnării actului de 
deces, prin chiar absurditatea enormității debitate. Pentru că omul este 
parte constitutivă a întregii Ordinii Universale şi nu numai că nu poate 
fi cunoscut ca ceva distinct de Ansamblu, dar el nici ne există decât 
prin, şi ca urmare a acţiunii sinergice a tuturor componentelor acestui 
Întreg. 


lată de ce, pentru cunoaşterea corespunzătoare a ceea ce numim 
„fenomenul uman”, orice ştiinţă — o adevărată ştiinţă — este necesar să 
se raporteze la această realitate, şi, în plus, ea trebuie: 


- să identifice şi să aplice metode atât generale, cât şi personalizate, de 
re-cunoaştere a fiinţelor umane. 


- să ia în calcul toate forţele (interne şi externe) de influenţă şi 
contribuţie la crearea Personalităţii şi la manifestarea de ansamblu a 
omului 


- să stabilească metode universale de implementare în structurile 
Psihogramei individuale, de adaptare la normele Evoluţiei, progresului şi 
devenirii universale. 


Până acum toate modelele de psihologii s-au străduit să identifice 
diverse părţi constituente ale psihicului uman, dar, de cele mai multe 
ori au sfârşit prin a descrie — uneori cu un aer foarte savant şi cu lux 
de amănunte — doar manifestările diverse ale ființei umane, la 
momente diferite de timp. 

Însă aceste manifestări sunt întocmai precum baloanele de săpun: 
fluctuante, efemere, colorate, false. Da, false! Ele nu ne spun mare 
lucru despre substanţa ca le-a dat naştere şi nici măcar despre factorii/ 
condiţiile de mediu care au favorizat/determinat apariţia/ naşterea şi 
respectiv dispariţia lor. 


Psihologia Fiinţei priveşte în schimb omul ca întreg şi totodată ca 
parte constituentă a marelui lanţ de cauzalităţi şi interdeterminări ce 
structurează ordinea cosmică. Fiinţa umană este o creaţie continuă a 
întegului Univers, rezultatul acţiunii sinergice a tuturor părților 
constitutive ale acestuia. Astfel încât pentru a avea o imagine reală a 
ei, trebuie să pornim tocmai de la cunoaşterea factorilor creatori, a 
forțelor ce concură, clipă de clipă la a face posibil existenţa, şi mai 
mult, manifestările sale (pe care le descriu psihologiile clasice). De 
aceea Psihologia Fiinţei porneşte de la ceea ce este fiinţă în sine, 
transcendent aspectelor specifice gradului/nivelului de dezvoltare 
numit „uman”(regnului / stadiului etc) spre a cobori apoi spre 
manifestarea fiinţei, în orice plan de evoluţie ar fi aceasta la un 
moment dat şi în cele din urmă a se preocupa de manifestarea ei în 
planul fizic, de formele fenomenologice sub care se exprimă fiinţa aici 
şi care, toate, concurând, dau naştere extraordinarului (şi prea puţin 
înţelesului) complex numit Personalitate. 


Psihologia Fiinţei este deci, în primul rând Ontologie adică ceea 
ce trebuie să fie: Ştiinţa despre fiinţă şi despre existenţă. 

CAPITOLUL II 
ANATOMIA ŞI FIZIOLOGIA FIINȚEI UMANE 


I. INTRODUCERE 


Încă de la începutul acestui capitol a impune a face unele precizări 
prealabile, utile pentru înţelegerea celor ce urmează. În primul rând 
termenii utilizaţi de „anatomie” şi respectiv, „fiziologie” se referă la 
structura constituentă şi la funcţionalitatea aceleia dintre vieţuitoarele 
Terrei cunoscute sub numele de „om”. 


În al doilea rând e necesar să ne amintim că Psihologia Fiinţei se 
călăuzeşte după principiile şi Conţinutul de cunOaştere al Ştiinţei 
Universale, ştiinţă manifestată, la diverse epoci istorice sub o gamă 
variată de forme în cadrul societății umane, forme/aspecte accentuând 
uneori pe latura de spiritualitate şi transcendenţă, alteori pe cea de 
materialitate şi concretizare în universul sensibil şi în alte situaţii pe 
viziunea completă, unitară şi holografică asupra fiinţei şi existenţei. 
Astfel de momente au marcat civilizaţia umană actuală în antichitate, 
deopotrivă în Orient şi Occident, şi încep a fi reluate în zilele noastre. 


Cunoscută sub diverse denumiri (Ştiinţa Ocultă/ sacră/ ezoterică/ a 
templelor/ a maeştrilor/ spirituală/ mistică etc) Ştiinţa Universală a 
continuat să existe neîntrerupt în viaţa, sufletul şi mintea celor 
pregătiţi să o înţeleagă şi să-i urmeze învăţăturile chiar dacă numărul 
lor nu era mare, fapt ce i-a determinat, în funcţie de obiectivele de 
viață şi de formele de transpunere în practică a acestor învățături, să 
se grupeze în Şcoli/ Temple/ Confrerii/ Academii/ Mănăstiri/ Ordine/ 
Ligi/ Societăţi etc. Pentru că, prin definiţie, Ştiinţa aceasta Universală 
a devenirii fiinţei şi evoluţiei vieţii în întregul Cosmos are un caracter 
aplicativ. Ea nu există ca o abstracţiune, ca o delectare pentru 

speculaţiile euforice ale Simţului Minţii — cum greşit s-ar putea crede 
— ci numai şi numai ca o practică a dezvoltării fiinţei umane, pentru 
încadrarea armonică şi simbiotică în ansamblul interacțiunilor 
sinergice la nivelul întregului Univers. 


În al treilea rând, Psihologia Fiinţei, în calitatea sa de parte 
componentă a Ştiinţei Universale, promovează o viziune cu mult 
lărgită asupra identităţii şi rostului Fiinţei Umane în Univers. În 
viziunea acesteia, aşa cum am arătat anterior, stadiul uman este 
perceput doar ca o etapă în dezvoltarea continuă a fiinţei, ca un ciclu 
dintr-o mare succesiune de procese evolutive desfăşurate pe mai multe 
Planuri şi Nivele de Realitate, pe mai multe planete şi galaxii ale 
Universului precum şi printr-o gamă dintre cele mai variate de 
modalităţi. Întrega Organizare Cosmică este văzută ca o mare Şcoală 
a evoluţiei tuturor formelor de viaţă, cu gradele, cu etapele, 
procedurile şi programele specifice, cu „lecţiile” de învăţat la fiecare 
nivel de dezvoltare, cu „examenele” de promovare, cu repetenţii şi 
corigenţe etc. şi în acelaşi timp cu modelatorii, antrenorii şi învățătorii 
specifici pentru fiecare dintre acestea 


Desigur, Psihologia Fiinţei face un pas mare în viitorul dezvoltării 
acestei ştiinţe, care, în fapt nu este altceva decât un capitol 
transdisciplinar din mica şi singura Ştiinţă posibilă: Ştiinţa Universală. 
De aceea ea se adresează în primul rând noilor generaţii de cercetători, 
oamenii de ştiinţă, practicieni, fără a nega (aşa cum am arătat în 
capitolul I) principiile, structurile, modelele până acum utilizate (şi 
care, în cea mai mare parte a viziunii lor aplicative sunt utile), dar 
venind, mai ales, în întâmpinarea exigenţelor lumii contemporane şi 
viitoare, exigenţe ce reclamă o mult mai vastă deschidere în 
înţelegerea lumii şi vieţii, a Universului şi organizării sale sistemice, 
a structurilor ierarhizate pe nivele de ordini şi complexităţi, a ființei 
umane ca fenomen în sine. 

O etapă intermediară, ca o punte de legătură o constituie ultimele 
curente ale psihologiei născute după anii '90 şi în special, de interes 
pentru studiul nostru de faţă, Psihologia Comunităţii Umane, 
Psihologia Mediului şi respectiv Psihologia Unificării. Aceste curente 
creează deschiderea spre înţelegerea ființei umane ca o componentă 
structurală, funcțională şi existenţială a lumii (societăţii), Naturii 
(Mediului Înconjurător) şi respectiv Cosmosului. Pentru aceia dintre 
cititorii care nu sunt familiarizați (în mare parte datorită sistemului 
educaţional, inerţial — în şcoală încă se învaţă lucruri depăşite de zeci 
de ani) cu aceste aspecte moderne ale Ştiinţei, recomandăm, spre 
uşurinţa înţelegerii şi acceptării/perceperii sensurilor/ conţinuturilor 
materialului nostru, lista anexată cu bibliografia în completarea 
prezentului volum, precum şi acele volume ale noastre la care s-a făcut 
referire pe parcursul materialului de faţă. 


Considerând cele prezentate până aici ca suficiente pentru crearea 
cadrului spre perceperea structurii şi funcționalității complexe a ceea 
ce numim „fenomenul uman”, vom prezenta în continuare felul în care 
se înfăţişează schematic acest proces în devenire continuă, denumit în 
mod generic Fiinţa Umană sau simplu Om. Pentru început să aruncăm 
o privire pe diagrama 1din anexa I. 


În primul rând vom observa un aspect cu valoare de principiu la 
nivelul întregii organizări cosmice: toate formele de viaţă la stadiul de 
evoluţie care să le permită apariţia unui centru de greutate şi identitate 
proprie, adică a unui Sine individual, se caracterizează prin trăsătura 
şi necesitatea fundamentală a dinamicii. Totul în Univers se află în 
continuă mişcare, într-un proces de transformare perpetuă. Doar că 
formele de viaţă dotate cu Sine Individual şi denumite Fiinţe, 
realizează acest proces ca exteriorizare a unui impuls interior şi 
propriu, spre deosebire de celelalte forme de viaţă, la stadii mai puţin 
avansate de dezvoltare şi care sunt supuse procesului de transformare 
prin acţiunea factorilor şi forțelor exterioare lor. Această tendință 

interioară spre manifestare, spre exprimare, spre mişcare în mediul 
înconjurător se numeşte Voinţă şi ea realizează aspiraţia (şi procesul) 
fiinţei spre dezvoltare prin interacțiunea activă cu celelalte componente 
ale ambientului. 


Ambientul însuşi este format din interacțiunile lor sinergice şi 
continue (lucru descoperit de fizicile cuantice) şi structurat pe nivele 
ierarhice de vibraţie în funcţie de ordinile specifice, de gradul de 
evoluţie şi organizare, de standardul de intercomunicare a componentelor 
structurale (adică de măsura în care fiecare dintre ele reuşeşte să se 
regăsească — principiul holografic — sau să se edifice pe sine în ființa 
celeilalte). 


Astfel încât, de la infinitul macrocosmic/intergalactic şi până la 
structura internă a sistemului psihic uman, întâlnim o gamă dintre cele 
mai variate (dar ordonate după legi determinate!) de Planuri de 
Evoluție. 


Pentru ființa umană, aşa cum se va arăta într-o secțiune ulterioară, 
acestea sunt în număr de patru (şi avem în vedere gradul şi necesitățile 
evoluţiei omului contemporan, locuitor şi elev la Şcoala Planetei 
Pământ, a prezentului istoric): Planul Fiziologic (Biologic+Eteric/ 
Energetic), Planul Astral, Planul Mental şi cel Cauzal. 


Dintre toate acestea face obiectul principal al Psihologiei Fiinţei 
(dat fiind caracterul său de utilitate practică, aplicativă) cu deosebire 
Planul Fiziologic, adică Fiinţa în Manifestare la nivelul Realităţii 
Sensibile a Lumii Fizice, perceptibile prin cele cinci simţuri biologice: 
adică ceea ce se numeşte în sensul cel mai comun viaţa dinainte de 
moarte. 


La acest nivel Fiinţa Umană se exprimă sub două aspecte majore: 
individual, sub forma a ceea ce cunoaştem drept Persoana umană şi 
respectiv colectiv, sub aspectul comunității sociale, existentă ca organism 

psihic distinct de suma membrilor săi, funcţionând ca un sistem în 
sine, cu devenire proprie, dar după aceleaşi principii/legi majore ce 
direcţionează dezvoltarea/evoluţia fiecărui sistem în întreg universul. 
De aceea, deopotrivă individul şi organismul social sunt supuse 
impulsurilor derivând din cele 9 nivele active ale Piramidei Trebuinţelor 
Fundamentale şi îşi vor desfăşura existenţa într-un mediu conturat de 
4 mari direcţii, orientări sau domenii: Domeniul Material (cel de 
obiectualitate, de raportare la tot ceea ce are formă şi contur în lumea 
simţurilor fiziologice — primele 5 simţuri din lista de mai jos), 
Domeniul Social (al raporturilor şi interacțiunilor între fiinţe, nu 
neapărat din aceeaşi specie, cu toate variabilele acestora: nevoia de a 
dărui şi primi dragoste/ afecţiune, nevoia de comunicare, de comuniune, 
de acceptare, şi celelalte pe care le-am amintit când am tratat despre 
nivelele 4,5 şi 6 al e Piramidei) Domeniul Individual (de identitate 
proprie, de autovalorizare, într-o ordine mai dinainte stabilită etc) şi 
respectiv Domeniul Spiritual (de sacralitate şi sacralizare a vieţii, 
fiinţei şi proceselor existenţei ca parte componentă a ordinii cosmice, 
indiferent sub ce forme aspectuale s-ar exprima această trăire în 
realitatea exterioară). 


Urmând structura prezentată în schema de mai sus, în cele ce 
urmează vom trata despre anatomia şi fiziologia ființei umane (în 
accepțiunea precizată la începutul prezentei secțiuni pentru cei doi 
termeni) urmând cele trei coordonate majore: Fiinţa în sine însăşi, 
Fiinţa în manifestare individuală (Persoana Umană) şi respectiv Fiinţa 
în Lume (sau viaţa comunitară a Fiinţei Umane). Vom vedea mai întâi 
care sunt structurile majore a ceea ce noi luăm drept o entitate unitară, 
Fiinţa-în-sine, pe care însă nu o putem descrie în întreaga sa 
profunzime şi complexitate (şi chiar dacă am reuşi acest lucru, pe 
deoparte nu ar putea fi accesat/înţeles de către omenirea prezentului, 
iar pe de altă parte — şi derivând de aici — s-ar dovedi lipsit de utilitate 
un astfel de obiectiv). 

De aceea ne vom limita la a trata despre Sine (ca entitate) şi 
funcţiile sale, alături de trebuinţele fundamentale specifice oricărei 
fiinţe (şi care în manifestarea exteriorizată dau naştere Piramide), apoi 
vom descoperi Conştiinţa ca structură şi funcţie a evoluţiei fiinţei, 
Natura Individuală şi Caracterul, ca şcoli ale normelor, valorilor şi 
orientărilor, a forţelor/ aspectelor şi caracteristicilor specifice care dau 
identitatea şi unicitatea fiecărei fiinţe umane în sine, deopotrivă cu 
felul cum acestea se raportează unele la altele şi determină conduita/ 
exprimarea Sinelui (a fiinţei, deci) în mediul înconjurător. Vom trece 
apoi în revistă principalele instrumente, organisme de manifestare/ 
experimentare şi evoluţie/ dezvoltare puse la dispoziţia Fiinţei-om de 
Şcoala Pământului la momentul actual, împreună cu structurile (şi 
funcţiile) acestora ce înlesnesc relaţia/comunicarea omului cu Realitatea 
exterioară şi pe care — păstrând noţiunea încetăţenită de multe secole în 
ştiinţă — le-am denumit simţuri. (A se vedea diagrama 3) 


Vom continua, mai apoi, în capitolul următor cu prezentarea Fiinţei 
în manifestare, adică a ceea ce numim în mod comun Personalitatea 
Umană arătând cum ia naştere aceasta ca şi rezultantă a unei 
combinații multiple de factori, care sunt aceşti factori, ce forme 
prezintă ei şi cum influențează fiecare în parte devenirea fiinţei-om. 
Ne vom referi tot aici la funcțiile Personalităţii din care vom înţelege 
astfel importanţa sa deosebită, deducând în acelaşi timp şi o formulă 
generală pentru Ecuația Umană Individuală. 


În ultima parte a prezentului volum vom încerca să privim succint 
Fiinţa umană în lume, ca reprezentant al comunităţii şi actor pe scena 
vieţii sociale, urmărind pe scurt parcursul şi dezvoltarea sa pe etapele 
majore ale ciclului unei existenţe în Planul Fizic al Terrei. 

II. SINELE 


A. Definiţie 


Sinele reprezintă identitatea, originalitatea şi unicitatea oricărei 
Fiinţe, prin raportare la Univers şi la ea însăşi. Esenţa/ substanţa a ceea 
ce numim în limbaj teologic, filozofic, biologic ori chiar obişnuit, de 
zi cu zi „fiinţa”. Sâmburele de viaţă care se manifestă în această lume 
îmbrăcând o gamă diversă de exprimări şi întrebuinţând o varietate de 
instrumente/ mijloace, fapt care a determinat până acum ca Sinele să 
fie confundat cu unele sau altele dintre acestea. 


Însă el rămâne dincolo, transcendent, în spatele tuturor acestora, 
determinând, într-o măsură mai mare sau mai redusă existenţa, 
succesiunea şi devenirea continuă a tuturor fenomenelor observabile/ 
perceptibile nouă, în mod obişnuit, în viaţa cotidiană şi cărora le-am 
dat denumiri precum: om, animal, plantă. 


Pentru că Sinele este ființă din Marea Fiinţă şi de aceea el este 
prezent în tot ceea ce există, însă în grade diferite de manifestare şi 
evoluţie, fapt care face ca nouă (oamenilor) să nu ne fie perceptibile/ 
accesibile cunoaşterii, înţelegerii şi simţirii decât unele dintre aceste 
categorii de fiinţe enumerate anterior. 


El reprezintă în stadiul de existenţă şi organizare a vieţii, înțelegând 
prin aceasta că operăm distincţia dintre — de exemplu — un atom, care 
reprezintă o formă de exprimare a fluxului/energiei de viaţă şi un 
fluture sau un om (ca fiinţă, deci nu ca trup biologic) ce ne descoperă 
un nivel superior de organizare a vieţii în evoluţie. Într-un limbaj 
tradiţional, întrebuințat de mii de ani — corupt doar în ultimele două 
secole, prin confuziile grave create între diversele energii şi structuri 
(pe care ființa le utilizează pentru manifestarea ei în diverse planuri) 
pe de o parte şi Sinele însuşi pe de alta — în acest limbaj tradiţional, 

deci, nivelul de dezvoltare a Vieţii la stadiul de organizare amintit s-a 
numit Spirit. Altfel spus, Sinele şi Spiritul sunt unul şi acelaşi lucru, 
deosebindu-se de formele „inferioare” (adică într-un stadiu mai puţin 
avansat de evoluţie) doar prin gradul dezvoltării şi organizării. 


Astfel, în lumina Psihologiei Fiinţei (care se conduce după 
principiile, valorile şi conținuturile de cunoaştere unitară ale Ştiinţei 
Universale), întâlnim Spiritul atât la plante, cât şi la animale şi om 
(precum şi la alte categorii de fiinţe existente pe Terra dar care, în 
stadiul actual de dezvoltare a ceea ce numim , omul terestru” şi 


= A. 


„cunoaşterea umană” în Planul Fizic, nu ne sunt accesibile). 


Însă un principui elementar şi universal al pedagogiei fiind acela 
că ceea ce nu ne este accesibil şi nici nu ne este dat spre cunoaştere, 
înseamnă că nu ne este necesar în acest moment şi nici nu ni se cere 
ca „temă” (fiindcă şi la nivelul Universului ca şi în Societatea Umană, 
există o Şcoală a evoluţiei tuturor fiinţelor), iar pe de altă parte având 
în vedere că Psihologia Fiinţei reprezintă acel capitol al Ştiinţei 
Universale, prin excelenţă orientat spre rezultate practice, concrete, 
imediate, utile şi necesare dezvoltării umane, în cele ce urmează ne 
vom ocupa doar aspectele certe, relevante, inteligibile şi comune, 
accesibile şi utilitare. 


De aceea, în momentul de faţă (al dezvoltării speciei umane) noi nu 
putem percepe şi descrie/ evidenția anatomia (adică structura internă a) 
Sinelui aşa cum — şi tocmai de aceea — nu putem cunoaşte încă anatomia 
unei fiinţe-înger ori a lui Dumnezeu. Putem vorbi despre aceste realități, 
însă vorbele rămân simple speculaţii teologice şi filozofice, în egală 
măsură inutile realităţii pragmatice, necesare dezvoltării omului. 
Credinţa, trăirea la nivel de Conştiinţă şi tăcerea sunt singurele 
instrumente ce se pot aventura în acest spaţiu sacru. Însă, ele, doecamdată, 

nu folosesc Ştiinţei terestre actuale decât ca orientare a călăuzelor, a 
celor antemergători pe aceste tărâmuri cu totul noi. 


Fidelă principiului pedagogic mai sus amintit şi misiunii sale 
principale — de Inginerie a Dezvoltării Umane — Psihologia Fiinţei se 
va limita (pentru moment) la observarea manifestărilor exterioare ale 
Sinelui, a „comportamentului Spiritului” dacă îl putem denumi astfel, 
pe mai multe Nivele de Realitate — în special cel Fizico-Energetic 
(fiziologic cum îl denumesc biologii), Astral (al Senzaţiilor, 
Percepţiilor,  Emoţiilor, Sentimentelor, Afectivităţii, „Pasiunilor 
sufletului” etc), Mental (al Memoriei, Raţiunii, şi tuturor „proceselor 
cognitive”, cu valenţele şi funcțiile/structurile derivate: Mental 
Sintetic, Mental Analitic etc), Cauzal (Nivelul exprimării Conştiinţei, 
un stadiul şi un Plan — în structura organizării vieţii pe Terra — ce 
transcende barierele şi limitările Mentalului). 


Din studiul manifestărilor Sinelui, Psihologia Fiinţei descoperă 
existenţa anumitor Trebuinţe Fundamentale şi de asemenea a unor 
Funcţii specifice ale acestuia. Deopotrivă şi unele şi altele se află în 
strânsă corelaţie cu stadiul de evoluţie, cu gradul de dezvoltare, deci, 
al Fiinţei, atât în cadrul unui regn (în accepțiunea comună) cât şi 
dincolo de această clasificare. Pentru că Regnurile nu sunt decât etape 
(relativ determinate) în dezvoltarea Fiintei, dar trebuie să înţelegem 
progresul acesteia ca fiind continuu şi unitar, trecerea dintr-un regn în 
celălalt, ierarhic superior, făcându-se ca urmare practică a evoluţiei 
acesteia şi a necesităţii de a schimba instrumentele de lucru (inclusiv 
organismul biologic necesar proceselor de manifestare în Planul 
Fizic). De aceea trebuie să observăm că Sinele are aceste Trebuinţe şi 
Funcţii de la chiar „naşterea” sa, însă doar în mod potenţial şi că ele 
se activează treptat, pe măsura dezvoltării şi ca o necesitate firească a 
acestui proces. Astfel vom înţelege că şi Sinele a ceea ce numim 
Fiinţă-plantă, la fel ca şi Sinele Fiinţei-animal au aceste elemente, doar 
că pentru noi ele sunt mai vizibile în prezent la mamifere şi în special 

la cele superioare, chiar dacă dezvoltarea organismului biologic nu 
corespunde (în aparenţă, pentru ştiinţele pozitiviste actuale) cu 
dezvoltarea spirituală a fiinţei care îl întrebuinţează. 


Fără a intra în amănunte — care nu fac obiectul prezentului material 
— vom aminti totuşi (spre mai buna înţelegere a celor de mai sus) faptul 
(deja cunoscut şi înţeles de tot mai mulţi dintre oamenii prezentului), 
că Fiinţele numite de noi „elefant”, „câine”, „pisică”, „delfin” etc se 
află, ca nivel de dezvoltare a Sinelui la un stadiu foarte apropiat de cel 
„uman”, deşi între trupurile lor biologice există grade diferite de 
evoluţie după cum ne spune biologia. Datorită acestui standard înalt 
de evoluţie, la aceste categorii de fiinţe ne este mult mai uşor să 
recunoaştem şi să înțelegem comportamente, trebuinţe, manifestări 
(afective, cognitive, valorice, volitive) pe care şi noi oamenii le avem. 


Reflectând la aceste aspecte, vom putea descoperi şi alte lucruri pe 
care ni le prezintă Psihologia Fiinţei şi, mai ales, vom începe să privim 
cu alţi ochi Fiinţele ce-şi desfăşoară Şcoala Evoluţiei în „clasele mai 
mici” ale Vieţii, aplicându-se cu mai mult respect, afecţiune şi înţelegere 
spre necesităţile acestora, comune cu multe dintre necesitățile noastre 
„umane”. 


B. Necesităţile Fundamentale ale Sinelui 


1” Nevoia de Identificare 


= impulsul fundamental al Fiinţei de a se delimita de Manifestarea 
sa, descoperind, cunoscând şi unificându-se cu Sinele său individual. 
Nevoia de Autocunoaştere a Fiinţei în sine însăşi fără a se raporta la 
sisteme de referință externe; dorinţa de a se descoperi pe sine ca 
original, nu ca şi imagine reflectată în celelalte Lucruri. 

2° Nevoia de Valorizare 


= necesitatea de a-şi recunoaşte şi demonstra sie însăşi capacităţile 
şi valenţele proprii, prin afirmare creatoare. Nevoia, deci, de a se 
afirma ca Arhitect al propriului univers, născut prin efortul şi 
sacrificiul propriu din propria sa identitate; nevoia de a se simţi şi 
manifesta, de a-şi demonstra sieşi calitatea de descendent al Marelui 
Demiurg, valorizându-şi astfel Impulsul Vital etern al Creaţiei. 


3° Nevoia de Recunoaştere 


= necesitatea de a vedea rezultatul creaţiei sale ca fiind util pentru 
celelalte fiinţe, că munca şi sacrificiul propriu are un rost şi un sens, 
că nu sunt zadarnice. În acest fel Sinele împrumută din rostul, 
semnificaţia şi utilitatea creaţiei sale, creaţie care cuprinzând o parte 
din esenţa de viaţă a acestuia, „suflet din sufletul său”, este scoasă în 
faţa Lumii şi-a Universului, spre apreciere, critică şi valorizare. În 
măsura în care Universul şi celelalte fiinţe îi recunosc aceste creaţii ca 
valabile, valoroase, în acea măsură Sinele există ca entitate validă. 


4” Nevoia de Comuniune 


= fiind o celulă dintr-un mare organism, o piesă din ansamblul 
Ordinii Cosmice, Sinele nu poate exista distinct, singular şi 
independent. De aceea el trebuie să resimtă această necesitate, în 
primul rând spre a se menţine în rândurile şi standardele acestei Ordini 
şi în al doilea rând pentru că, la Şcoala Vieţii, fiecare Fiinţă este 
deopotrivă elevul dar şi învățătorul tuturor celorlalte. Altfel spus, 
Sinele la nivelul de Om resimte şi conştientizează Impulsul Vital al 
Sociabilităţii Universale, adică nevoia de a fi cu celelalte fiinţe, 
indiferent de regnul sau specia lor. 

5” Nevoia de Unificare 


= reprezintă un standard superior al comuniunii şi presupune o 
aspirație „spirituală” a Sinelui de a se regăsi (pentru început) în Sinele 
celorlalte Fiinţe, şi (mai apoi ) de a se conştientiza ca fiind una cu toate 
imaginile sale multiplele sale astfel descoperite. Această Necesitate işi 
face resimţită prezenţa doar la un nivel superior de dezvoltare a 
Sinelui, după ce în prealabil acesta realizase procesul de Identificare 
(Nevoia 1), purtând numele tradiţional de starea „Atma” — adică starea 
în care Fiinţa se regăseşte ca fiind de aceeaşi esenţă cu toate Fiinţele, 
una cu Marea Fiinţă. (Dar atenţie! —şi aviz „spiritualiştilor” — nu este 
aceeaşi cu Marea Fiinţă şi nici aceeaşi cu celelalte Fiinţe, ci o 
individualitate distinctă şi proprie). 


În economia Universului fiecare entitate are un rol şi un rost (scop) 
foarte bine precizate şi care nu se suprapune niciodată — randamentul 
funcționării Ordinii Cosmice este 100%, astfe încât nu este permisă 
îndeplinirea aceleiaşi funcții de către mai multe entități. Fiinţa la 
gradul de Atma conştientizează (ceea ce deja ştia, rațional şi intuitiv 
mai demult) că este parte dintr-o mare Familie, fiu al Demiurgului, cel 
mai mic dintre toti fiii care participă în stare de totală trezire şi 
responsabilitate la Opera de Edificare a Universului şi a tuturor 
Fiinţelor. Este momentul în care orice îndoială dispare, iar fiul cel mic 
— Omul, îşi ia de bunăvoie ghiozdanul în spate pentru a merge la 
Şcoala Vieţii, în scopul autoperfecţionării şi pentru a sluji progresului 
tuturor fraților săi mai mari sau mai mici. 


6” Nevoia de Orizont 


= Sinele la gradul evolutiv al regnului uman, este o pasăre în 
devenire, o pasăre care începe a-şi conştientiza necesitatea fundamentală şi 
specifică: aceea a Zborului, a libertăţii, a orizontului şi a devenirii. 

Nevoia de Orizont presupune decondiţionarea Spaţio-Temporală, 
ruperea tuturor legăturilor, a înlănţuirilor de orice natură, câştigarea 
independenţei şi a libertăţii faţă de lucruri, stări, acţiuni, alte Fiinţe etc. 
sau altfel spus : Neţărmurirea. 


Dar atenţie! Toate aceste Necesităţi ale Sinelui acţionează concomitent, 
ele sunt ierarhizate piramidal şi fiecare are un punct de maxim pe care 
îl atinge în momentul când Fiinţa în evoluţia (în dezvoltarea) ei se ridică 
la acel nivel. Aceea va fi Necesitatea dominantă (cea mai puternic 
resimţită), dar toate există şi acționează asupra Sinelui (chiar dacă unele 
— cele de la extremele axei evoluţiei — se fac resimţite mai slab). 


7° Nevoia de Finalitate 


= la scara Universului, Străduinţa este ceea ce i se cere Fiinţei, 
adică jucarea Rolului cât mai bine. Rezultatele — scenariile — ţin de 
Regizor. (Aşa cum a spus Iisus : , noi nu putem muta nici un pai de 
ici-colo; Dumnezeu le împlineşte pe toate”). 


Pentru Sinele Fiinţei la gradul de Om există însă această nevoie de 
a percepe rezultatul, finalitatea, şi ea derivă din Nevoia de Valorizare: 
Fiinţa trebuie să-şi dovedească sieşi că are o anumită valoare, că ea, în 
sine însăşi este o valoare. Şi realizează acest lucru în doi timpi: primul 
manifestându-se (creând) şi al doilea: exteriorizând această creaţie, 
dându-i o Formă (aşa cum Demiurgul exteriorizează creaţia din 
Esenţa sa, dându-i forma Universurilor şi a tuturor Fiinţelor). 


În măsura în care această Formă există, există şi creaţia. Percepând 
Forma creaţiei sale, Fiinţa se percepe pe sine ca şi Creator, ca Arhitect al 
propriului Univers, dovedindu-şi că există. În măsura în care Forma 
creaţiei sale e percepută şi de celelalte Fiinţe, i se dovedeşte Sinelui că 
existenţa sa are şi o anumită valoare (a se vedea Nevoia de Recunoaştere). 

Altfel exprimat: chiar dacă pentru Univers contează Direcţia şi 
Paşii, pentru Fiinţă contează Urmele ca dovadă că a parcurs Drumul 
pe acea Direcţie ! 


8° Nevoia de Compensare 


= necesitatea de a se amăgi din când în când, de a-şi spune sieşi 
lucruri frumoase despre sine, de a se complimenta şi a considera 
despre sine că este o valoare în afara oricărei dovezi exterioare; pentru 
aceasta va inventarea sau va amplifica unele dovezi insuficient de 
satisfăcătoare. Nevoia de compensare este consecinţa firească a nevoii 
de identitate şi valoare proprie; fiinţa trebuie să se simtă importantă în 
Scenariul Vieţii, să fie convinsă că are un rost anume şi propriu, că 
joacă un rol util în acest scenariu. 


Are rol de protecţie în faţa greutăților şi a standardelor ridicate ale 
Școlii Vieţii (ale cerinţelor acesteia), protecţia în faţa eşecului, ori a 
insucceselor şi totodată are rol de alinare a suferinţei provocată de 
acestea, de înbărbătare şi fortificare interioară, spre a pregăti Sinele 
pentru o nouă bătălie pe planul realizărilor la scara Universului (şi în 
viaţa fizică terestră). 


9 Nevoia Afirmării 


= necesitatea Sinelui de a le arăta celorlalte Fiinţe că el Există, fără 
să facă apel la aspecte valorice, fără a se pune în discuţie misiunea, 
valoarea, rostul, importanţa recunoaşterea. Pur şi simplu că există. 
Altfel spus, dorinţa de a se urca în Vârful Universului şi a striga 
Zărilor : „Făpturo! mă vezi? Sunt aici! Exist! Nu mă interesează de 


|» 


tine şi de nimic altceva, decât să mă bucur că Sunt 

10“ Nevoia Destăinuirii, a Mărturisirii 

= necesitatea fiinţei de „a povesti” Lumii despre sine înseşi, despre 
concepţiile, sentimentele, faptele, experienţele şi manifestările proprii, 
independent de vreo apreciere ori recunoaştere din partea acesteia. 
Lumii nici nu i se cere să asculte ori să audă; trebuie doar să se prefacă! 
Sinele îşi povesteşte sieşi propria Viaţă. Este un Monolog, în care 
Sinele spune: „Uite ce bogat sunt cu atâtea lucruri câte am găsit pe 
Drumul Vieţii! Lume, pot să las povara lor la tine-n ogradă?” Şi tot 
Sinele răspunde: ,Fiule, las-o liniştit şi mergi în Drumul tău.” 


Acesta este şi rolul ei: de despovărare şi detensionare a Sinelui faţă 
de Experiențele de Viaţă: atât de pozitive şi negative. Pentru aceasta 
din urmă, denumirea oficială este de „Spovedanie”, iar Biserica şi 
Psihoterapeuţii sunt doar agenţi instituţionalizaţi. În fapt fiecare Om 
este un astfel de agent pentru toti ceilalți şi chiar Sinele pentru el însuşi 
(deci fară a fi necesară intervenţia unui agent sau intermediar extern). 


11” Nevoia de Consiliere 


= necesitatea de opinie, de orientare prin raportare la alte opinii, de 
valorizare prin raportare la alte valori, de sprijin decizional prin 
transferul responsabilității. 


Este o necesitate născută din insuficienta capacitate ori pregătire a 
Sinelui (fie reală, fie închipuită) de a face faţă singur unei situaţii de 
Viaţă. Incapacitatea Sinelui nu reprezintă un aspect negativ, pentru că 
de multe ori Viaţa îi scoate în cale Lecţii ce depăşesc nivelul său şi 
care nu i se adresează lui sau numai lui, ci şi celor din preajmă: 
„consilierilor”. În astfel de Lecţii complexe se află incluse temele 
potrivite pentru fiecare. Căci în Natură totul funcționează sistemic: 
fiecare ființă e legată de altă fiinţă şi de aceea fiecare Lecţie se predă 
sub forma unui „pachet educaţional”. Prin chiar această nevoie de 

sprijin, de ajutor, o altă fiinţă (cea care îl dăruieşte) dobândeşte prilejul 
de a-şi pune în valoare propriile capacităţi şi a contribui la dezvoltarea 
sa înseși. 


12° Nevoia de Integrare 


= strâns legată de Nevoia de Comuniune, este născută din exact 
aspectul opus: frica de singurătate. Sinele resimte necesitatea da a face 
parte dintr-o „familie”, dintr-un grup/colectiv, chiar dacă nu se 
armonizează cu membrii acestuia/ca în cazul comuniunii), cel puţin să 
fie recunoscut, acceptat, luat în seamă, fie şi fără a fi valorizat. 
Expresia potrivită o reprezintă sintagma; „Luaţi-mă şi pe mine cu 
voi!” ori „Lăsaţi-mă şi pe mine la focul vostru”. 


13° Nevoia de Cunoaştere/ Nevoia de Lumină 


= apare ca şi aspect opus al fricii de necunoscut/ de întuneric. Este 
o nevoie de lumină, de orientare. Dacă satisfacerea Nevoii de 
Identificare aduce Fiinţei autocunoaşterea, luminându-i „spaţiul” 
interior al entității şi identităţii sale, satisfacerea Nevoii de Cunoaştere 
îi luminează „spaţiul” exterior, descoperindu-i Tărâmurile Universului, 
cu toate obstacolele, probele, şi pericolele sale, ajutând-o să se 
orienteze în stabilirea traseului Devenirii proprii. Să ne reamintim că 
fiinţa este un corăbier pe marea devenirii şi o misiune de prim rang a 
ei este aceea de a se informa şi orienta, de a şti mereu pe ce tărâmuri 
se află şi încotro se îndreaptă. 


14" Nevoia de Siguranţă 


= Fiinţa are propriul Univers gravitând în jurul ei — ca ax central — 
compus dintr-un complex de alte Fiinţe, Lucruri, Stări, Fenomene, 

Acţiuni, Trăiri etc. Nevoia de Siguranţă reprezintă dorința Fiinţei de a 
conserva status-quo-ul acestui univers, de a împiedica incidenţa 
factorilor străini perturbatori. Această dorință îşi are originea 
deopotrivă în ataşamentul faţă de componentele acestui Univers — de 
aici derivând frica de a le pierde — în Nevoia de Confort (Ambient) 
precum şi în Nevoia de Echilibru. Pe de altă parte această necesitate 
se naşte sub impulsul Legii universale a inerţiei, aşa cum noi am arătat 
pe larg în volumul “Legile universale ale Sistemului Psihic”. 


15° Nevoia de Ambient 


= fiecare Fiinţă la gradul de Om începe a conştientiza, a trăi cu 
toată esenţa sa, necesitatea Principiului Ordinii, care guvernează şi 
menţine în funcţiune Procesele Vieţii la nivel de Macro- şi Micro- 
Cosmosuri. De aceea Fiinţa se manifestă — în baza acestui principiu — 
în sensul ordonării, al organizării Universului propriu. Fiinţa începe să 
dea nume şi rosturi Lucrurilor, să le traseze o anumită devenire, în 
acord cu dorinţa sa personală; să le structureze după o ordine proprie 
în centrul căreia, ea — Fiinţa — se simte „acasă”. 


Fiinţa, deci îşi structurează mediul înconjurător de o aşa manieră 
încât, pentru Sine, să fie un adevărat cămin. Acest proces, de modelare 
a Ambientului este strâns legat de nevoia de creaţie prin care sinele se 
manifestă prin reproducerea identităţii sale în lucruri. 


16° Nevoia de Echilibru 


= reprezintă necesitatea Sinelui de a avea un „punct de sprijin” un 
Ax în jurul căruia se graviteze, un centru de coordonare şi conversie a 
tuturor manifestărilor sale etc, care astfel să se opună torentului 
schimbărilor continue în care este implicată întreaga Existenţă. 

Acest ax se manifestă sub diverse forme, în funcţie de nivelul 
evolutiv al Fiinţei — o: „terra-firma” oferită de un cămin, o familie, un 
statut social; „steaua-călăuză” a unui ideal, ţel, scop în viaţă; ori 
„drumul succesului” străbătut, învăţat şi predat de alţii înainte (ex: 
cariera, realizările, explorările etc). 


17° Nevoia de Comunicare 


= nevoia de a face schimb de Informaţie, schimb de Esenţă, cu alte 
Fiinţe (fiindcă Informaţia este Viaţă, este Fiinţă). Dacă în Nevoia de 
comuniune, Sinele se simţea parte din Sinele altor Fiinţe, specific 
nevoii de comunicare este tocmai acest schimb, acest transfer mutual 
de Informaţie. Nu contează cantitatea, conţinutul ori echivalenţa. Nici 
raportarea la celălalt, nici receptarea mesajului corect etc. Ci doar 
schimbul şi prezenţa activă a celuilalt. (Spre deosebire de Mărturisire, 
când acesta, aşa cum am văzut, poate chiar lipsi). 


18° Nevoia de Împlinire 


= reprezintă nevoia de a atinge Împlinirea de Sine, adică acea stare 
de satisfacţie a Fiinţei, de mulţumire în sine înseşi cu sine înseși, 
derivată din împlinirea Îndatoririlor Existenţiale (deci de satisfacere a 
cerinţelor Conştiinţei) concomitent cu îndeplinirea celorlalte Necesități 
ale Sinelui. 


Nevoia de împlinire se satisface numai prin îndeplinirea misiunii 
existenţiale (aşa cum am văzut-o în capitolul anterior) dar dând curs 
propriei sale Naturi, punând în lucru acele aspecte definitorii pentru 
unicitatea şi originalitatea fiinţei înseşi. Vom vedea mai jos, această 
unicitate este dată de combinarea specifică dintre normele propriei 
Conştiinţe, virtuțile Caracterului şi în special elementele constituente 
ale Naturii Individuale, după rețete de asemenea originale la crearea 

cărora îşi aduc aportul o serie întreagă de forţe externe (numite de noi 
Modelatori ai Evoluţiei — forţe cosmice, naturale, sociale stc, a se 
vedea cap. IV) dar şi efortul şi manifestarea fiinţei pe parcursul 
existenţei sale. 


III. CONŞTIINŢA 


A. Definire 


Conştiinţa este baza de date pe care Fiinţa o acumulează pe 
parcursul trecerii sale prin etapele şi procesele de dezvoltare la Şcoala 
Universală a Vieţii. Acest bagaj nu este de natură informaţională, 
cantitativă, ci reprezintă rezultatul transformării pe care au produs-o 
în Fiinţă toate experienţele parcurse de-a lungul evoluţiei sale, este 
ceea ce putem numi educaţie şi care în termeni comuni poate fi definită 
prin expresia: „ceea ce rămâne în noi după ce am uitat tot ce am 
învăţat”. Folosind o metaforă putem afirma că educaţia se constituie 
din urmele pe care dalta şi efortul sculptorului le lasă în albul 
marmurei. Conştiinţa cuprinde tocmai finalitățile acestor transformări 
repetate — căci ele se produc neîncetat, clipă de clipă — sedimentate, 
compactate şi la rândul lor re-transformate la un nivel superior, 
transcendent sensului de bază al acestora: nivelul de Principii, de Legi. 


Deci procesul de Educaţie la Şcoala Universului are ca efect 
determinarea apariţiei în Esenţa Fiinţei a anumitor direcţii de 
structurare şi organizare a proceselor interne acesteia, după „chipul şi 
asemănarea” Principiilor care guvernează întreaga Ordine Cosmică. 
Conştiinţa este, de aceea, „codexul” cuprinzând toate aceste norme, 
care reproduc în conţinutul lor imperativele Legilor şi Standardelor la 
nivel Cosmic. 

Stadiul de Om reprezentând chiar momentul în care Sinele se 
„trezeşte” spre a-şi da seama de el însuşi şi de faptul că aparţine unei 
Mari Familii de Fiinţe (de Esenţe de Viaţă) în cadrul căreia îşi are un 
loc al său şi un rost bine determinat, tot acum începe să realizeze, sub 
presiunea Conştiinţei că această Familie este organizată şi susţinută de 
norme şi regulamente, de principii şi structuri astfel alcătuite încât să 
armonizeze toate Procesele Vieţii spre binele tuturor Fiinţelor şi în 
scopul unei cât mai optime dezvoltări a lor. 


Conştiinţa nu este un dat. Ci se dobândeşte de către Fiinţă prin efort 
şi suferinţă, prin parcurgerea Lecţiilor Vieţii. Doar că în stadiul pre- 
uman ea nu e atribuită „în proprietate” fiecărei entități în parte, ci 
trăieşte şi se dezvoltă în Conştiinţa unei fiinţe-doici, numită „Spiritul- 
Grup”, fiinţa coordonatoare a evoluţiei unei specii întregi, unde se 
îmbogăţeşte din experienţele tuturor Fiinţelor ce ţin de specia 
respectivă, aparţinând şi folosindu-le în egală măsură tuturor sub 
forma a ceea ce s-a numit „instinct”. Deci instinctul reprezintă un 
stadiu de dezvoltare al Conştiinţei, corespunzător perioadei din 
evoluţia Fiinţei când aceasta, încă „în faşă” fiind, nu putea „să meargă 
pe propriile-i picioare”. De abia la Stadiul de Om (prin definiție, 
stadiul Conştientizării de Sine), Sinelui (Fiinţei, deci) i se dă dreptul 
şi libertatea de alege, de a merge singur la Şcoală, de a-şi face temele 
prin Efortul şi Străduinţa proprie. Este momentul în care Sinelui i se 
transferă totodată în folosinţă individuală „zestrea” de educaţie 
dobândită până atunci. Instinctul, devenit prin individualizare — 
Conştiinţă, ca un Ghid şi o călăuză întru respectarea Legilor Vieţii, 
totodată cu misiunea de a o creşte şi dezvolta în continuare, până la 
armonizarea totală cu Normativele Cosmice, până când ea, Conştiinţa 
reuşeşte să întruchipeze în esenţa sa chiar această Ordine Cosmică. 


De acum încolo în toate peregrinajele sale de Şcolile Universului, 
pe diverse Planuri de Manifestare, la diverse Niveluri de Organizare a 
Realităţii şi pe toate Treptele evolutive ale acesteia (în fapt un fel de 

clasele ale acestei Școli) Sinele va avea alături, mereu, Conştiinţa, ca 
un Sfetnic de Nădejde, un Învățător, care îi arată tot timpul Calea cea 
Dreaptă şi Temele ce le are de înfăptuit. Întrucât ea, Conştiinţa 
reprezintă şi Măsura Devenirii Fiinţei, a Dezvoltării Sale individuale, 
a Nivelului şi a Clasei în care se află ca Elev la Şcoala Universală a 
Vieţii. lar în funcţie de acest Nivel sunt şi Temele ce i se repartizează 
Fiinţei spre folosul ei (în scopul autoperfecționării) şi al tuturor 
Fiinţelor, teme pe care trebuie să le îndeplinească zi de zi, clipă de 
clipă, fiindcă Procesul Educaţiei, al Devenirii Fiinţei este continuu. 


Rousseau a definit în modul cel mai potrivit Conştiinţa ca fiind 
„instinct divin, nemuritor şi voce cerească; călăuză sigură a unei ființe 
ignorante şi mărginite, dar inteligentă şi liberă; judecător infailibil al 
binelui şi răului, care îl face pe om asemenea lui Dumnezeu; ea 
reprezintă excelența naturii sale şi moralitatea acţiunilor sale; fără ea 
nu simţim nimic din ceea ce ne-ar putea ridica deasupra animalelor, 
decât tristul privilegiu de a rătăci din eroare în eroare cu ajutorul unui 
intelect lipsit de norme şi al unei raţiuni private de principii.” 


„Cel mai bun dintre toţi cazuiştii, ne spune în continuare Rousseau, 
este Conştiinţa şi numai cine se târguieşte cu ea recurge la subtilitățile 
raţionamentului. Prima dintre toate grijile este aceea de noi înşine, ori 
de câte ori vocea interioară ne spune că, făcând binele nostru în dauna 
altora, facem rău! Ne închipuim că ne conformăm impulsului naturii, 
când de fapt îi rezistăm; ascultând ceea ce spune simţurilor, dispreţuim 
ceea ce a spus inimilor noastre; ființa activă se supune, fiinţa pasivă 
comandă. 


Conştiinţa este vocea sufletului, pasiunile sunt vocea trupului. E de 
mirare că adesea aceste două limbaje se contrazic şi atunci pe care să- 
| ascultăm? Prea adesea raţiunea ne înşală; am dobândit dreptul de a o 
respinge; dar conştiinţa nu se înşală niciodată, ea este adevărata 

călăuză a omului; ea este pentru suflet ceea ce instinctul e pentru corp; 
cine o ascultă, ascultă Natura şi nu se poate teme că va rătăci...“ 


B. Nivelele Conştiinţei 


Există 12 Nivele ale Conştiinţei corespunzătoare celor 12 Trepte, 
(Grade, Clase) de evoluţie a Sinelui pe parcursul Etapei/Stadiului 
Uman. 


Precizăm în prealabil că Stadiul Uman reprezintă acel Proces din 
Evoluţia Fiinţei în care Sinele descoperă Universul şi pe el însuşi, 
învaţă Legile şi Procesele Devenirii şi se armonizează cu Viaţa şi cu 
Trăirea în sânul Marii Familii Cosmice, astfel încât să poată participa 
activ la Munca şi Sensul Creaţiei Universale. Altfel spus, etapa de Om 
este echivalentul uceniciei; Sinele-discipol doar reproduce piese ale 
creaţiei eterne. Singura sa creţie reală fiind el însuşi. 


1. Nivelul Hedonic 


Este momentul trecerii în Regnul Uman, când Fiinţa încă mai 
păstrează multe dintre deprinderile (instinctele) specifice fazei precursoare 
(animale). Sinele este în fază latentă. Predomină „instinctul de turmă” 
şi „instinctul de supravieţuire”. Ego-centrismul se află în apogeul 
dezvoltării, de aceea pentru Omul la acest stadiu nu există nimic mai 
important decât el însuşi. Dar acest „el însuşi” nu este încă Sinele, ci 
o părere, o imagine falsă, creată de suma tuturor Tendinţelor Externe 
şi a Impulsurilor Interne care acționează asupra Fiinţei şi în centrul 
cărora se află sâmburele de Individualitate numit „Ego”. Ego-ul este 
o componentă primară a Sinelui, sau mai corect o Funcție Primară a 
acestuia, cu rol de Individualizare. Până la afirmarea celorlalte Funcţii 

— odată cu elevarea Sinelui în procesul educaţiei conştiente, adică sub 
impulsul şi coordonarea Conştiinţei — Funcţia Ego este predominantă 
acestei faze, acestui nivel de evoluţie. 


Nu vom insista, întrucât pe Terra acest Nivel nu are reprezentanţi 
în Planul Fizic în Soicietatea Contemporană 


2. Nivelul Familial/Tribal 


Reprezintă nivelul la care Omul se simte parte organic integrată şi 
constitutivă a unei entităţi dominante: ginta, tribul, familia etc. de care 
îl leagă „rudenia de sânge roşu”. EI ca Fiinţă deşi ştie că există distinct 
de ceilalți membrii ai grupului, se simte una cu ei, rostul său existenţial 
se defineşte prin existenţa întregului organism al grupului. Deşi poartă 
un nume, este numele familiei, nu al său personal. Nici nu poate 
concepe să aibă unul, în sensul că nu vibrează deloc la individualitatea 
sa proprie. 


Acest om e dispus la orice sacrificiu pentru familia/tribul/grupul 
său. Este o devoțiune oarbă şi inconștientă pentru că ego-ul său nu se 
poate manifesta. Spre deosebire de Ni, acum Funcția de 
Individualitate a Sinelui este estompată în mod natural pentru a se 
pune bazele Funcţiei de Sociabilitate. Pentru Fiinţa la N2 întreg 
Universul de Valori gravitează şi se raportează la grupul său. Este, 
dacă putem spune aşa, o destructurarea şi multiplicare a Ego-ului în 
toţi membrii grupului. În afară, fiecare Fiinţă-membru manifestă acest 
egoism-de-grup, dar în interior, între ele nu există vreo stare de 
conflict egotic; dar nici armonie, pentru că ele trăiesc organic una prin 
alta, nu sunt entităţi distincte, şi de aceea actele de sacrificiu pe care 
le fac unele pentru celelalte nu reprezintă acte de altruism. Alrruismul 
presupune o asumare conştientă a actului şi o dăruire voluntară. În 
altruism nu există sacrificiu, ci numai dăruire. 

3. Nivelul Personal 


Este o altă treaptă la care Ego-ul (Funcţia de Individualizare a 
Sinelui) se manifestă pregnant, însă de data aceasta îmbogăţit cu 
experiența trăită la nivelul 2, de Uniune Familială, chiar dacă acel 
„sentiment de comuniune” cu ceilalți membri se datora în mare parte 
unei Forțe exterioare şi independente de Voința şi alegerea Fiinţei. 
Pentru că momentul libertăţii de a alege nu venise încă: acest moment 
începe cu trecerea pe Treapta Evolutivă a nivelului 3. 


Deci aici Sinele învaţă să-şi exprime una dintre funcţiile sale cele 
mai importante la scara Universului: Funcţia de a voi (a vrea), care 
începe să domine funcţia anterioară şi anume Funcţia de a exista. 


Funcţia de a vrea este primul semn al trezirii Sinelui şi o 
manifestare a dorinţei lui de a se exprima ceea ce va determina 
activarea unei a treia funcţii corelative: Funcţia de a face. 


Înarmat acum cu aceste 3 Funcţii, Sinele trăieşte primele sale zile 
de lucru, de participare afectivă la procesul autotransformării. El 
începe să cunoască mediul şi lucrurile, să-şi propună obiective, să facă 
alegeri, să-şi asume responsabilitatea pentru opțiunile făcute şi, 
corelativ Sinele începe să guste fructul Suferinţei. 


La acest stadiu, Fiinţa-Umană este asemeni copilului pornit pe 
picioarele proprii, dornic să descopere lumea, să experimenteze, să 
cunoască lucrurile, să domine prin propria-i prezenţă, apoi să şi le 
însuşească şi mai pe urmă să le abandoneze, după ce s-a plictisit de 
ele. La cest nivel, omul încă nu poate aprecia lucrurile în sinea lor (ci 
numai după utilitatea acestora pentru el însuşi) şi nici nu are valori 
universale după care să se ghideze. Conştiinţa încă nu-şi face auzit 
glasul, aşa că Sinele îşi stabileşte propriile-i legi şi principii de urmat 
şi îşi structurează propriul univers căruia i le aplică. 

Normal că multe dintre aceste norme precum şi actele pe care 
Sinele le îndeplineşte conform lor sunt ilegale prin raportare la Legile 
Universale. De aceea trebuie pedepsite: aşa întâlneşte Sinele Suferinta 
Modelatoare. Până când Conştiinţa nu va deveni suficient de bogată în 
Înţelepciune de Viaţă (în conţinut normativ, adică să aibă implementată 
în ea Norme Universale) ca să-i poată arăta Calea Corectă şi să-i spună 
din timp care fapte sunt reprobabile şi considerate infracţiuni la Școala 
Universului, până atunci Sinele se va lovi mereu de astfel de Legi pe 
care învaţă să le cunoască tocmai prin încălcarea lor repetată de un 
anumit număr de ori. 


Marea realizare a nivelului 3 o reprezintă faptul că Fiinţa Umană 
se afirmă, faţă de ea şi faţă de Lume, dovedindu-şi şi dezvoltându-şi 
capacităţile proprii. 


Omul de la acest nivel este un luptător, un luptător fără cauză. El 
se bate de, şi cu tot ce întâlneşte pe Calea Vieţii pentru a se afirma. 
Experienţa este lucrul cel mai important, căci ea îl învaţă să-şi traseze 
principii şi norme după care să jongleze prin labirintul existenţei. 


4. Nivelul Social 


La acest nivel Omul începe să-şi descopere semenii de specie; să 
vadă că în jurul lui există alte fiinţe-oameni care nu sunt nici mai buni 
nici mai răi decât el, care suferă, gândesc, simt şi trăiesc asemeni lui. 
Această descoperire îl face să se apropie de aceştia şi să-i îndrăgească. 
Intră în acţiune o a patra funcţie a Sinelui: Funcţia de asociere. Fiinţa 
realizează că nu poate, în nici un caz, trăi fără ceilalți; fie că-i iubeşte 
fie că-i urăşte, fiinţa descoperă (cum ar spune Hesse) un lucru mai 
presus de toate: are nevoie de ei. Şi este o nevoie reală, vitală. 


De aceea o mare parte din energia şi efortul de Viaţă a Sinelui vor 
fi dedicate celorlalți: la început familiei şi persoanelor apropiate, 

pentru ca pe măsură ce ne apropiem de limita superioară a acestui 
Nivel, cercul să se lărgească şi să cuprindă toţi oamenii, indiferent de 
deosebirile ori starea lor individuală. Este ceea ce Alfred Adler 
denumea „sentimentul de comuniune socială” şi care se formează 
chiar la finalul acestui stadiu, ca stare proprie a Conştiinţei de a se 
pune în slujba altor Fiinţe şi anume în slujba oamenilor. Fiindcă pentru 
Sinele aflat în acest punct, noţiunea de „seamăn” se reduce doar la 
oameni. Celelalte entităţi sunt forme de manifestare a Vieţii, dar ele 
nu interesează încă, rămânând străine de preocupările Sinelui; acesta 
nu le poate percepe ca asemănătoare lui, ca Fiinţe, ca „Suflete”. 


5. Nivelul Exploratoriu 


Este nivelul Fiinţei pornită în explorarea şi cunoaşterea mediului 
bazându-se pe instrumentul raţiunii. Rațiunea este măsura supremă la 
care sunt supuse toate lucrurile astfel descoperite. Sinele simte 
manifestarea Nevoii de Cunoaştere, de Lumină, de Orizont şi de 
Orientare (aşa cum am văzut anterior când am tratat necesităţile 
Sinelui). La acest stadiu Omul se străduieşte să-şi organizeze şi 
guverneze universul propriu pe baza unor principii pe care şi le doreşte 
universale. (Am văzut că la Nivelul 3 el îşi stabilea norme arbitrare, 
după propriul plac). Îmbogăţit prin experiența Nivelului 3 şi 
înțelegând că are mai mari şanse de reuşită dacă îşi schimbă el 
conduita după regulile Naturii, decât să schimbe Natura după dorinţa 
sa, omul porneşte în cercetarea acesteia, în descoperirea Legilor care 
guvernează procesele Vieţii la nivelul ordinii cosmice, spre a şi le 
însuşi, spre a le folosi în beneficiul personal şi al semenilor săi (să ne 
amintim de experienţa Nivelului 4). 


De aceea la acest Stadiu, Sinele dezvoltă o a cincea funcţie: 
Funcţia de organizare care presupune două aspectări: la începutul 

stadiului predomină aspectul analitic al Funcţiei (dorinţa de a cunoaşte în 
amănunt lucrurile, de a le aprecia şi evalua, de a „despica firul în 4”), 
iar spre final, aspectul sintetic (dorinţa de a descopri Legile generale 
ce guvernează cazurile particulare şi manifestarea categoriilor de lucruri) 


6. Nivelul Ecosistemic/ Comunitar 


La acest nivel, Fiinţa realizează înţelegerea tuturor ființelor ca 
făcând parte dintr-o Mare Familie a Vieţii şi îşi lărgeşte cercul 
compasiunii şi al interesului (dezvoltate pe Nivelul 4), cuprinzându-le 
şi pe acestea în noţiunea de “seamăn”, de membru al aceluiaşi cămin 
(„01kos”= cămin, familie, în limba greacă). Efortul ei se va îndrepta 
acum spre slujirea vieţii manifestate prin unele sau altele dintre aceste 
Forme (regnuri) — la începutul stadiului — sau se va dedica Vieţii în 
ansamblu, ca fenomen, ca Fiinţă din Marea Fiinţă, ca avatar al acesteia 
în lumea noastră. Acum Sinele dezvoltă a 6-a funcţie: Funcţia de 
integrare şi comuniune. Parafrazându-l pe Alfred Adler am putea 
spune că Omul la acest nivel de dezvoltare trăieşte „sentimentul de 
comuniune universală”, el descoperă — pe baza experienţei Nivelului 
4, a Cunoaşterii dobândite acolo — că întreg Universul este o organizare 
complexă a Vieţii, manifestată la nivel macro- şi micro- cosmice, că 
aceleaşi Legi guvernează toate Procesele Evoluţiei şi că la Nivelul la 
care se află încă predomină enigmele. Acestea dezvoltă în Fiinţă sa 
sentimentul mirării profunde, sentimentul mistic, ori în accepțiunea 
corectă a terminologiei: Evlavia. 


Spre finalul Nivelului 6 deci, Fiinţa-om se întâlneşte cu această 
trăire a sentimentului de Evlavie. Dar ateţie, nu este un sentiment ce 
ţine de corpul astral (de afectivitate), ci o stare de Conştiinţă! La 
această treaptă Conştiinţa realizează un salt fundamental: trecerea de 
la necredinţă, la credință, de la ignoranță şi nepăsare, la implicare 

activă şi responsabilitate universală. Este un moment solemn în 
evoluția fiecărei Fiinţe, fiindcă din acest punct Sinele începe să devină 
el însuşi, adică Modelatorii Evoluţiei Fiinţei la Stadiul Uman îşi 
limitează substanţial aportul; ei se retrag lăsând Discipolul să parcurgă 
în stilul şi ritmul propriu Procesul Evoluţiei. De acum Fiinţa Om este 
capabil să realizeze dimensiunile şi necesitatea Educaţiei la Școala 
Vieţii, să realizeze Sensul şi Rostul Lucrurilor în Univers, şi îşi 
canalizează Efortul de Voinţă spre a contribui activ, după puterile 
proprii la derularea tuturor acestor Procese. Altfel spus, elevul merge 
de bună voie la şcoală şi chiar îi place să înveţe, să ajute pe alții şi să- 
şi facă datoria ca Fiinţă. 


De acum, ori în ce Plan de Manifestare îl va trimite viaţa să joace 
rolurile de Actor, oricât de puţină cunoaştere şi oricât de grea ar fi 
existenţa în acel plan, Sinele va purta mereu în suflet această trăire a 
stării de evlavie şi de credinţă. Chiar dacă Formele (Personajele) sub 
care se va manifesta şi momentul (Timpul Cosmic) al Reprezentaţiei 
sale nu-i vor permite să ştie obiectiv ce, cum şi de ce sunt toate aşa 
cum sunt, el va resimți în profunzimea fiinţei sale că în spatele tuturor 
lucrurilor stă o Lege şi un Rost, că un Adevăr unic este pretutindeni 
prezent sub diverse forme şi că mai presus de toate o Mare Fiinţă are 
grijă ca tot Universul acesta plin de Viaţă să se dezvolte într-o perfectă 
stare de Armonie, progresând neîntrerupt spre Orizonturi încă de 
necuprins la stadiul său actual de dezvoltare. 


Pentru că acest moment, acest final de Stadiu 6 este abia Începutul, 
este punctul în care Fiinţa poate contempla devenirea Lumii şi a sa 
însăşi, poate privi în Zări Depărtate şi astfel e în stare să înţeleagă 
încotro trebuie să se îndrepte şi mai ales de ce. 

7. Nivelul Conștienţei Extinse 


Este stadiul la care Fiinţa face primii paşi în stare de trezire, pe 
tărâmul Ordinii Cosmice descoperite la Ne. Ea poartă cu sine Evlavia 
şi Credinţa, dar resimte încă puternic efectul Funcţiei de Individualizare 
şi a celei Volitive. Acestea reprezintă un pericol fiindcă o impulsionează 
spre acte „necugetate”, acte care pot aduce atingeri Normelor acestei 
Ordini. Sunt momentele de cădere: „în necredinţă” (la începutul 
stadiului, aşa numitele „perioade de îndoieli”), care o propulsează spre 
culmi şi mai înalte de integrare şi armonizare cu Legea (în fapt, îşi 
dovedeşte sieşi, încă odată, că se află pe calea cea bună, că acela e 
Adevărul, după principiul „cine nu s-a îndoit, nu ajuns încă la adevărata 
credinţă”), sau spre finalul nivelului 7 tot aceste funcții amintite mai sus 
vor fi promotorii stării de „frică mistică ” de a nu greşi. 


Acum Conştiinţa e puternică şi bogată în conţinut normativ. În 
lumina ei, Sinele poate zări clar Legile Universale ce guvernează 
Procesele Vieţii şi îşi dă seama că nu mai are pretext pentru încălcarea 
lor; aceasta implică faptul de a fi foarte atent „pe unde calcă”. În 
această fază, Fiinţa poate fi comparată cu cineva care merge pe un 
teren minat: chiar dacă poate vedea majoritatea minelor, nu are 
suficient exercițiu în a se strecura printre ele, ceea ce-i creează o stare 
de tensiune internă, aşa cum spuneam, „frica de greşeală”, cu atât mai 
mult cu cât înţelege că rezultatul acţiunilor sale bune s-au rele 
influenţează întreg Universul, afectând în mod direct toate Fiinţele şi 
starea lor de bună dezvoltare. 


Pentru că la finalul Nivelului 7, Sinele activează cea de a şaptea 
funcție: Funcţia de universalitate. Aceasta se manifestă sub aspectul 
capacităţii de a privi în Orizonturi multiple, de a vedea/ înţelege/ 
percepe realități multiple, însă toate acestea ca într-un clar-obscur, ca 
o ceaţă sau mai degrabă, o „presimţire”. Acesta este momentul în care 
Conştiinţa dezvoltă organul său propriu de manifestare numit: 

Intuiţie. Intuiţia nu dă detalii asupra faptelor/evenimentelor/fiinţelor 
etc; ea nu este descriptivă şi nici analitică ci transmite sub formă 
sintetică Starea Existenţială a rezultantei interacțiunii dintre Lucruri 
la nivel de Univers. 


Fiecare Lucru (Fiinţă/ Fenomen/ Acţiune etc) are o Stare Existenţială 
proprie, care-l individualizează, determinându-i locul şi rostul în 
ansamblul Ordinii Cosmice 


Această Stare prezintă trăsătura fundamentală de a se afla în 
continuă transformare evolutivă (progresie ascendentă de dezvoltare), 
cu mici oscilaţii în jurul unui punct de relativă constanţă. Acest punct 
este perceput prin intermediul Intuiţiei — deci ea nu poate percepe 
transformarea, ci doar „„măsoară” la un moment dat vibrația 
existenţială a Lucrului respectiv, motiv pentru care a şi primit numele 
de „stare” şi nu acela de dezvoltare. 


8. Nivelul Reformator 


La acest nivel, Fiinţa descoperă un lucru esenţial, de îndată ce îi 
trece pragul: şi anume că în economia Universului, ea, ca entitate şi 
existenţă-în-sine nu îşi poate permite să rămână inactivă ci trebuie să 
contribuie după propriile-i puteri şi priceperi la activitatea de creaţie 
şi edificare a acestuia. Însă ştie totodată, că la Stadiul de Om, la care 
se află, creaţia sa nu e decât reproducere, că există un singur Arhitect 
al Ordinii Cosmice, dar că ea, Fiinţa, ca discipol al Acestuia, îşi poate 
afirma aportul activ tocmai prin asumarea rolului, a misiunii pe care 
Arhitectul o încredinţează fiecăruia în parte. 


Am văzut că pe N6, Sinele a descoperit şi înţeles, s-a pătruns în sine 
însuşi, de semnificaţia Îndatoririi Fundamentale de a sprijini toate 
Fiinţele în Procesul acestora de Dezvoltare: este ceea ce am denumit 
„Îndatorirea sau Misiunea de Tovarăş/Camarad/Coleg”. Acum însă el 

realizează profunzimea celei de a doua dintre Misiuni: aceea de Actor 
— şi anume realizarea constă în faptul conştientizării asupra Proceselor 
Transformării Universale, asupra felului cum se desfăşoară Educaţia 
la Școala Cosmică. El vede clar că „toţi suntem deopotrivă învățătorii 
şi învăţăceii”, că Marele Arhitect ar putea trasa el singur planurile unei 
Lumi Perfecte, dar că nu o face tocmai spre a putea permite 
discipolilor să-şi arate măiestria meşteşugului dobândit şi totodată prin 
această activitate de edificare/ de construcţie, discipolul însuşi să se 
perfecţioneze pe sine. El înţelege, că fiecare Lucru întâlnit pe Drumul 
Vieţii a fost aşezat acolo într-adins ca probă, ca temă, ca obiect de 
studiu şi dezvoltare, ori ca instrument prin care Marele Învățător, îi 
transmite un mesaj. Şi chiar dacă acelaşi Lucru iese în calea tuturor, îl 
vor observa doar cei cărora li se adresează, iar dintre aceştia, se vor 
împărtăşi din învăţătura lui doar elevii suficient de conştiincioşi, de 
silitori şi de atenţi la învățătura astfel tramsmisă şi care reprezintă cel 
mai necesar aspect, pentru fiecare în parte. Căci aceasta este o 
particularitate a Limbajului Lumii — limbajul în care se face educaţia 
la Școala Vieţii — şi anume el este simbolic. Totul în jur este Simbol şi 
este Comunicare, este Viaţă şi este Fiinţă. Când Sinele ajunge la 
finalul Nivelului de dezvoltare Ng, este în măsură ca prin Puterea 
Conştiinţei sale şi prin intermediul organului Intuiţiei să perceapă 
acest Limbaj al Comunicării Universale. 


Până atunci însă, pe tot parcursul Stadiului Ns, înțelegând şi 
asumându-și Rolul primit de la Divinitate, Fiinţa se va strădui ca acolo 
unde a fost plasată şi în limitele scenariului repartizat Rolului său, să 
se autodepăşească pe sine, muncind şi împlinindu-şi datoria cât mai 
bine cu putinţă. Această atitudine a Sinelui va permite afirmarea celei 
de-a 8-a Funcţii ale sale, şi anume Funcţia de reformare. 


Dar tot acum se petrece un alt eveniment important în dezvoltarea 
Fiinţei: este pentru prima dată când toate Funcţiile Sinelui reuşesc să 
se echlibreze, să se armonizeze şi să dea naştere, prin acţiunea lor 

sinergică unui alt salt al Conştiinţei spre o stare superioară de 
responsabilitate activă. Dacă pe Ne responsabilitatea viza starea de bine 
a tuturor Fiinţelor, într-o atitudine de dăruire şi integrare armonică, 
precum într-o mare familie, dacă pe N7, Fiinţa ridică ochii din sânul 
acestei familii şi zărind măreția Ordinii Cosmice, responsabilitatea ei 
lărgindu-se şi cuprinzând Legile şi Principiile mai presus de Fiinţe (şi 
de aceea realizând urmările grave ale abaterilor atât pentru întreg 
Universul cât şi pentru propria sa dezvoltare), ei bine, pe Ns, Fiinţa Om 
gândeşte în felul următor: mai presus de propria mea dezvoltare, mai 
presus de respectarea şi împlinirea stării de bine a celorlalte Fiinţe şi 
mai important decât faptul că respect ori încalc anumite Legi pentru 
care voi fi pedepsită, mai presus de toate acestea, deci, este Devenirea. 
Adică progresul, Dezvoltarea Evolutivă a tuturor Fiinţelor şi a tuturor 
Rosturilor, în acord cu Ordinea Cosmică. Pentru că Școala Universală 
a Vieţii presupune efort şi suferință, presupune străduinţele neîncetate, 
greşeli şi pedepse, succes şi eşecuri. Binele nu poate fi o stare, ci el 
este un progres, o devenire, o transformare spre nivele superioare a 
tuturor Formelor de Viaţă. 


De aceea atitudinea corectă a oricărei Fiinţe la acest stadiu de 
dezvoltare este aceea a implicării, a participării active cu toată 
puterea sa la sensul acestui Progres Universal. Sinele se simte acum 
un „luptător”, un soldat aflat în misiune. lar un soldat nu are îndoieli 
şi nici nu pune întrebări asupra soartei bătăliei. Că va învinge sau va 
pierde — sunt lucruri fără importanță; la nivel Cosmic se reglează 
soarta tuturor Bătăliilor. Pentru el ca soldat nu există decât o singură 
înfrângere: dezertarea, şi o singură victorie: lupta, participarea cu toată 
fiinţa sa la această luptă. 


Aceasta este creaţia sa la acest nivel: participarea cu suflet din 
sufletul său. De aceea, în calitate de Actor, când intră pe Scenă i se 
adresează Marelui Regizor: „Doamne vreau ca în această vale să înalt 
o Mănăstire, mult mai frumoasă şi mai măreaţă decât toate de până 

acum. Mă simt în stare şi ştiu cum. Dar mai presus de toate nu pot fără 
aceasta. Este rostul şi sensul existenţei mele! Cel puţin aşa se văd 
lucrurile de aici din Valea Noastră. S-ar putea ca de acolo Sus, de pe 
Muntele Tău, Realitatea să apară cu totul alta. Însă puţin mă 
interesează. În ultimă instanţă, nu îţi cer să mă ajuţi, nici să mă sprijini. 
Dar îţi cer un lucru, lasă-mă să-mi fac treaba! Dacă nu, mai întâi mă 
voi lupta cu Tine!”. 


Această atitudine ar putea părea un paradox al credinţei (ştim că de 
la N; în sus Fiinţa dobândeşte permanenţa acestei trăsături de 
Conştiinţă) — dar nu e decât o aparenţă: să ne amintim de parabola 
biblică a luptei lui Moise cu Dumnezeu în cort. 


Pentru că fiecare Om ajuns la acest nivel de dezvoltare este un 
Moise şi un Meşter Manole. El demonstrează astfel Capacitatea şi 
Voința sa, dar şi faptul că este pregătit să participe, în calitate de Fiu 
de Creator la Marele Univers al Creaţiei Cosmice, aducându-și 
contribuţia la aceasta prin chiar dorinţa sa de a „schimba lumea”, de a 
amenaja altfel „colţul de scenă” pe care se joacă Rolul său şi de a 
interveni chiar şi în Scenariu, introducând date proprii, după concepţia 
lui. Dar aceasta nu este o stare de egoism, după cum nu este nici 


altruism (înţeles ca dăruire de sine pentru ceilalți). 


Fiindcă la acest stadiu Conştiinţa se află dincolo de Bine şi de Rău, 
dincolo de egoism şi altruism; Conştiinţa slujeşte Cauzei, Scopului 
Suprem. Atitudinea de luptător a Sinelui îl ajută pe acesta să se 
transceandă: el, luptătorul n-are nici o importanţă la fel nici întrega 
oştire; nu există prieten sau duşman — există doar camarazi: camarazi 
din tabăra aceasta, ori camarazi din tabăra cealaltă. Cu toţii sunt 
„contopiţi” în Sensul bătăliei; cu toţii au acelaşi Țel, chiar dacă în 
aparenţă opus. Pentru că datoria şi virtutea lor este Lupta. Atât. Or, 
luptă e, şi de o parte şi de cealaltă: Lupta e Una singură, la fel şi Creaţia 

cosmică, deşi ea se modelează atât prin forţe de uniune cât şi prin cele 
de distrugere. 


Altfel spus la finalul acestui nivel Fiinţa jertfeşte toate actele sale 
în Divinitate acţionând fără a-şi însuşi fructele faptelor ( ca să ne 
exprimăm în limbajul altor două marii cărţi sacre ale lumii: 
„Bhagavad-Gita” — biblia hinduismului şi respectiv “Tao-Te-King” — 
biblia taoismului) 


9. Nivelul Cretor Divin 


Trecută prin „focul luptei” şi procesele de transformare a lumilor, 
de la Nsg, Fiinţa descoperă acum un alt aspect: că e bine să slujească 
drept instrument de manifestare al Divinităţii, că e bine să participe 
activ şi conştient (Responsabil) la Procesul Evoluţiei Universale (să 
ajute, stimuleze şi impulsioneze pe toți elevii de la Şcoală să-şi facă 
temele), dar că acestea nu au fost decât etape pregătitoare şi că 
adevărata sa participare la Sensul Creaţiei Universale se realizează de 
acum sub altă formă. Pentru că din acest moment Demiurgul îi 
încredinţează prima Lucrare de Creaţie autentică şi nu doar de 
reproducere. Este vorba despre crearea sa însuşi ca Fiinţă după 
Chipul şi Asemănarea Marii Fiinţe şi este un alt moment important 
în istoria dezvoltării Fiinţei la gradul de om: de acum i se acordă 
încrederea totală asupra propriei educaţii, i se permite să îşi ia „soarta 
în mâini” în sensul că se retrage orice supraveghere externă. Conştiinţa 
sa este acum în deplinătatea forţelor, a puterii de a organiza, coordona 
şi direcţiona buna dezvoltare a Fiinţei în acord cu standardele Ordinii 
Cosmice. Sinele este deasemenea suficient de matur, încercat şi trecut 
prin atâtea etape şi procese care toate au dezvoltat în el Puterea de a se 
Armoniza cu Normele acestei Ordini, capacitatea de a percepe rosturile 

profunde ale Lucrurilor, dar mai ales Forţa de a învinge Tentaţiile 
trimise să-l încerce, să-l abată de la Drumul Său. 


Tot ceea ce a parcurs Fiinţa până la Nivelul 9 a fost o lungă etapă 
pregătitoare, de introducere în Sistemul Şcolii Universale şi de 
deprindere a Regulilor Procesului Educativ. Fiindcă adevărata 
Educaţie de abia de acum începe şi ea este Auto-Educaţie. Fiinţa la 
acest Stadiu este profund pătrunsă de Sensul şi Legătura dintre toate 
Lucrurile în Univers. Privirea ei zăreşte clar (spre deosebire de N7) 
până în Orizonturi depărtate, vede toate Aspectele Manifestării şi 
Transformarea lor continuă, înţelege holografic sinergia acestora şi 
percepe întreg Universul ca un uriaş Ocean de Viaţă. Funcţiei 
„senzitive” (în sensul de percepţie intuitivă) a Universalității 
dezvoltate pe N7, i se adaugă Funcţia de metamorfozare, şi care 
defineşte dubla capacitate a Sinelui de a percepe această „curgere 
continuă de viaţă” la nivelul Universului, într-un tot-unitar ansamblu 
holografic, această transformare neîntreruptă a tuturor în toate (el 
percepe adevărul că „fiecare lucru există doar prin şi ca urmare a 
existenţei şi manifestării sinergice a tuturor celorlalte” — fiind una 
dintre Legile Vieţii) iar pe de altă parte această Funcție îi permite să 
perceapă Procesele care au loc în Fiinţa sa, şi în toate structurile ei, în 
strânsă corelaţie cu manifestarea întregii Deveniri Cosmice. 


Această stare de lucruri îi permite să ştie ce şi cum şi când şi de 
ce?; îi permite deci să aibă răspunsuri la toate întrebările, fiindcă 
descoperă în el întreg Universul şi deasemenea se descoperă pe sine în 
toate componenetele acestuia. Este ceea ce se numeşte Cunoaşterea de 
Sine: momentul când Sinele se descoperă cu adevărat sieşi, putând 
astfel să se autoidentifice, el cu el însuşi (la începutul nivelului 9). De 
acum încolo pe toată durata Stadiului 9, Sinele se va folosi de această 
capacitate a sa de Cunoaştere Universală spre a se perfecționa 
neîntrerupt. Denumirea acestui stadiu reflectă atitudinea interioară a 
sa: atitudinea ascezei şi care nu trebuie confundată cu asceza 

fiziologică, ci reprezintă aceea manifestare prin care Fiinţa refuza 
deopotrivă „marile tentaţii” şi „micile plăceri” ale Vieţii, dedicându- 
şi întreg efortul şi toată atenția însuşirii Lecţiilor şi împlinirii Temelor 
Şcolii Universale. Scopul său suprem îl reprezintă Evoluţia. 


10. Nivelul Integrării în Unitate 


Pe acest Nivel Sinele trăieşte, datorită ridicării Conştiinţei cu un grad, 
starea de „topire” în Fiinţa tuturor Lucrurilor, de identificare cu acestea, 
de vieţuire a sa în ele însele. Aici dezvoltă cea de a zecea funcţie: Funcţia 
de unificare. Această unificare, ori identificare, nu înseamnă însă 
pierderea identităţii sale, ci doar că realizează unitatea de esenţă cu toate 
Fiinţele, unitate pe care nu o vede ca pe ceva distinct, din afară, ci o 
vieţuieşte în el însuşi ca într-un tot, în care percepe deopotrivă Sinele 
celorlalte Fiinţe şi Sinele său propriu. Aceasta reprezintă o Trăire de 
Conştiinţă şi de conştienţă. Este punctul în care cele două se contopesc, 
se unifică, pentru că înainte de acest moment ele erau lucruri total 
distincte. Şi anume, aşa cum am văzut, Conştiinţa reprezintă starea de 
raportare la Lege, la Ordinea Cosmică, farul călăuzitor şi etalonul de 
măsură a dezvoltării Fiinţei, instrumentul integrării, armonizării şi 
unificării acesteia cu Viaţa din toate Lucrurile etc. 

Pe când conştienţa reprezintă încercarea Fiinţei, strădania ei de a 
cunoaşte Lumea şi Sensul Devenirii, este procesul de raportare, de 
relaţionare la Mediul Înconjurător (mediul în care se află la un moment 
dat: cosmic, natural, social), de identificare a componentelor acestuia, 
de cercetare şi descoperire a conţinutului şi rostului lor existenţial, de 
găsire a căilor de înţelegere, comunicare ori întrebuințare a acestora 
etc. Conştienţa constituie deci o stare de atenţie, de veghe, de ,„ trezie ”. 


Conştiinţa am văzut că este rezultatul cumulat al proceselor 
educaţionale la care participă Fiinţa, este transformarea, dezvoltarea 

pe care o parcurge Fiinţa în ea însăşi, este creşterea sa. Această 
transformare are însă două surse principale: 


- prin factori externi, datorită influențelor modelatoare ale 
Mediului (şi vom vedea mai jos care sunt acestea) oarecum forţat şi 
împotriva Voinţei Sinelui. În stadiile pre-umane aceasta este singura 
formă de educaţie a Fiinţei şi ea se păstrează — combinată cu 
următoarea — până la acest nivel 10 


- prin propria Voinţă — proces numit autoeducaţie. Trecută în 
regnul uman, Fiinţa începe să privească în jur să observe Lucrurile, să- 
şi pună întrebări asupra rostului şi identităţii lor, să încerce să le 
cunoască, să intre în raporturi cu ele. Această acţiune de raportare prin 
Voința sa la Mediu, la elementele lui, o numim Conştientizare. Suma 
tuturor experienţelor de acest fel, obţinute prin încordarea Atenţiei, 
conţinutul de Cunoaştere astfel dobândit precum şi transformările pe 
care Fiinţa constată că trebuie să le opereze în ea însăşi (şi le realizează 
prin propriul efort), o denumim Autoeducaţie. 


Transformările astfel produse, fie prin Educaţie sub influenţa 
Mediului, fie prin Autoeducaţie, ridicate la nivel de Principii, adică 
modelate după standardele Ordinii Cosmice, turnate în matriţele 
Legilor Universale, formează conţinutul Conştiinţei. 


Aceste diferențieri ne permit să observăm în continuare următoarele 
aspecte: 


- conştienţa se raportează pe orizontală, la Mediu şi la obiectele 
acestuia; de aceea ea are un Câmp de Cuprindere, o arie pe care bate 
Lumina înţelegerii. Dar această înţelegere este proprie Fiecărei Fiinţe 
în parte (ea nu se raportează la standarde Universale precum 
Conştiinţa). În măsura în care Fiinţa descoperă Lucrurile din jur, ea le 
dă Nume şi Rosturi, le include în ordinea sa proprie, creându-şi cu ele 
un Univers, o Realitate a sa şi numai a sa. Dă acestor Lucruri o Viaţă 

şi un Sens. Chiar dacă ele nu sunt adevărate; nu are importaţă, fiindcă 
în Realitatea ei Fiinţa şi-a stabilit Adevărul său propriu pentru care e 
dispusă să lupte, să sufere; să se împotrivească transformării acestuia. 


- Conştiinţa, în schimb reprezintă o scară verticală, de raportare la 
Cosmos, un indice de înălţare a Fiinţei de creştere şi dezvoltare a sa. 


- conştienţa este un proces, variabil, în funcție de Mediul în care se 
află Fiinţa la un moment dat, raportat la puterile ei de percepere dar şi 
la alte determinante impuse prin Procesul Evoluţiei; câmpul său poate 
fi mai extins ori mai limitat. (De exemplu în Planul Fizic, un Om lipit 
de Simţul Văzului, are un câmp al conştienței semnificativ redus faţă 
de altul care-l posedă.) Pe de altă parte conştienţa (ca Funcție a Sinelui 
de Relaţionare de Percepere a Mediului) se împlineşte prin intermediul 
primelor 6 Simţuri: cele fiziologice plus Simţul Minţii. Însă în anumite 
Planuri de Manifestare (ex: Planul Fizic) aceste Simţuri se exprimă 
(funcţionează) prin intermediul anumitor Organe specifice. Vedem 
astfel cum, de starea de dezvoltare a Organului respectiv depinde 
gradul de manifestare a Simţului şi, în în mod indirect este condiționată 
capacitatea de raportare la Mediu, a Fiinţei; altfel spus, câmpul său de 
conştiență. De aceea putem vorbi de stări de conştienţă, dar care, 
atenţie!, nu ne pot spune prea multe despre evoluţia, despre gradul de 
dezvoltare al Fiinţei, neexistând practic nici legătură şi nici directă 
proporționalitate între cele două aspecte în discuţie. 


- despre gradul de dezvoltare, de emancipare al fiecărei Fiinţe în 
parte, ne vorbeşte însă Conştiinţa, care în nici un caz nu poate avea 
„stări, ci doar Nivele de ascensiune, grade de accesare/de armonizare 
cu Marile Principii ale Cosmosului. Conştiinţa se manifestă prin ce de-al 
7-lea Simţ: Intuiţia. 


- pe măsură ce Fiinţa creşte, se maturizează, evoluează, câmpul său 
de conştienţă se lărgeşte, dar se şi aprofundează, în sensul că, Sinele 
renunţă treptat-treptat la a da nume şi rosturi arbitrare Lucrurilor, 

renunță la particularități şi porneşte în căutarea Universalului, a 
Adevărului şi a Rosturilor reale. Astfel încât conştienţa (sprijinită şi de 
dezvoltarea superioară a Simţului Minţii) trece de la percepţia analitică 
la cea sintetică pentru ca, mai apoi, să poată realiza imaginea holografică 
a proceselor vieţii. Acum pentru ea lucrurile particulare încep să se 
topească unele în altele, să se lege unele de altele în chip vital, să se 
determine unele pe altele. Conştienţa percepe astfel, dincolo de 
Individualitatea fiecărui Lucru, această transformare continuă ca un 
Fluviu de Viaţă. Ea realizează Ordinea şi Armonia Cosmică. 


Este momentul în care conştienţa se armonizează cu Conştiinţa, la 
acest Stadiu al dezvoltării Fiinţei, numit Nivel 10 (spre finalul său 
numai — pentru că finalurile conţin totdeauna rezultatul, finalitatea, iar 
începuturile de nivele, reproducerea, reluarea, repetarea finalității 
atinse pe nivelul anterior), iar de-acum încolo, ele vor fi mereu una, 
contopite, armonizate cu marea Armonie a Universului. 


Simbolic exprimat, în limbajul utilizat de asceţii şi misticii de 
odinioară, din acest punct Fiinţa “va răsări cu fiecare răsărit de soare 
şi va înflori în fiecare foarte!” 


IV. NATURA INDIVIDUALĂ 


Natura Individuală reprezintă sediul valenţelor, capacităților, 
potenţialităţilor şi al înclinațiilor (afinităților) proprii unei Fiinţe la 
stadiul de Om. 


Odată cu trecerea în regnul uman, fiecare Fiinţă obţine libertatea, 
mai întâi, iar apoi obligaţia de a contribui prin efortul propriu la 
devenirea sa universală. Până atunci evoluţia şi transformarea se 
realizaseră de către Spiritele-grup prin Procesele Vieţii, Sinele 
(adormit încă) al fiecărei individualităţi, parcurgând acelaşi program 

de pregătire şi primind aceleaşi capacităţi ca oricare altul: capacităţile/ 
valenţele propriii întregii specii. Astfel, dacă un individ, ori un număr 
de indivizi ai unei specii reuşeau dobândirea unei trăsături 
suplimentare de adaptare la mediu (ex: rapiditate mai mare, rezistență 
la temperaturi, schimbări morfogenetice ori comportamentale etc) 
aceasta, din chiar momentul respectiv, aparţinea ca un bun câştigat, 
întregii specii, şi toți membrii ei urmau să o manifeste din momentul 
naşterii. 


Din momentul „umanizării” lucrurile se schimbă însă radical: 
pentru că de-acum încolo fiecare entitate este “pe cont propriu”. Ceea 
ce Sinele unei Fiinţe dobândeşte prin efortul şi stăruința individuală, 
îi aparţine lui şi numai lui. Sigur, există (şi s-a vorbit mult de) trăsături 
comune ori specifice rasei, ori grupurilor umane; însă acestea se 
datorează nedefinitivării procesului de individualizare a Fiinţei, ca 
entitate distinctă şi se manifestă în special pe durata parcurgerii 
primelor etape de dezvoltare, corespunzătoare nivelurilor 1 şi 2 ale 
Conştiinţei, cu o revenire pe N4 ( a se vedea supra..), reprezentând 
efectul intervenţiei (atât de necesară la aceste stadii) a Modelatorilor 
Evoluţiei, prin crearea unui „spirit al colectivități” — diferit însă de 
Spiritul grup al Animalelor, care este o Fiinţă de înaltă evoluţie. Acest 
“spirit al colectivităţii” nu reprezintă o entitate, o fiinţă, el neavând un 
Sine propriu, ci e mai degrabă un mediu, o matrice, o influenţă care 
determină Fiinţele umane să aleagă anumite orientări ale transformării 
lor, prin impulsionarea acestora de a face, de a gândi, ori de a simţi 
anumite lucruri. 


Prin respectarea unor comportamente (sentimente, gânduri, manifestări), 
Sinele capătă anumite deprinderi sau abilităţi. Aceste abilităţi la 
rândul lor repetate mai multe vieţi la rând se ataşează la început, apoi 
se implantează în esenţa Sinelui, unde sedimentate, dobândesc aspectul a 
ceea ce numim capacităţi: adică forţe, puteri, trăsături de individualizare/ 

de distingere a acestuia şi determinând măsura în care Sinele este, ori 
se poate manifesta. 


Astfel de capacități sunt: capacitățile artistice (literatură, sculptură, 
pictură, muzică etc) capacităţile ştiinţifice (de cercetare, de inventică, 
de cunoaştere şi intelect etc), capacităţile sociale (de comunicare, de 
divertisment, de empatie față de diverse categorii de fiinţe: plante, 
animale, copii, bătrâni etc), capacitățile strategice (de organizare şi 
conducere, de influențare a conduitelor, de ordine şi disciplină,igienă) etc. 


Aceste capacităţi reprezintă în ele însele adevărate valori, dar de 
grade diferite de apreciere din partea Fiinţei, care le va alege în special 
pe acelea corespunzătoare (învecinate) cu nivelul propriu de 
dezvoltare. Astfel nu vom întâlni fiinţe pe N4 — Nivelul Omului Social 
— care să aspire la valori ascetico-morale, dar ele se vor strădui să 
formeze şi dezvolte capacități specifice acestui nivel de comunicare, 
de afecţiune, de empatie etc. O dată dobândite şi sedimentate în 
structura Sinelui, ele determină această aură a sa numită Natură, din 
care nu se vor mai pierde chiar dacă forța le scade în timp prin 
neutilizare. De ex: Beethoven, dacă un număr de vieţi consecutive nu 
va putea să-şi manifeste fizic această capacitate, la un moment dat 
abilitatea sa de compozitor va scădea, dar va rămâne mereu ceva ce nu 
se va stinge indiferent de timp şi spaţiu. Acel ceva este o forță de 
creaţie, de manifestare dobândită de către Sine, modelată din chiar 
esența sa sub impulsul experienţelor, prin exersarea îndelungată 
(multe vieţi) a unei conduite specifice (în exemplu nostru creaţia 
muzicală). 


Aceste forţe de creaţie, capacităţi ale Sinelui de a se manifesta după 
propria sa Voinţă, acumulate rând pe rând, una câte una, pe parcursul 
etapelor de evoluţie, determină deopotrivă asemănarea şi deosebirea 
dintre fiinţe, legăturile de atracţie ori respingere dintre ele precum şi 
bogăţia interioară a fiecărui om. 

Metaforic exprimat putem spune că dacă Sinele este centru de 
comandă şi control, „creierul” întregului organism numit Fiinţă, atunci 
Conştiinţa prin cadrele sale normative reprezintă scheletul, iar Natura 
individuală restul ţesuturilor şi organelor; ambele acestea două — 
Conştiinţa şi Natura — contribuind la frumuseţea, armonia şi bogăţia 
fiecărei Fiinţe în parte. Pentru că, la chiar acelaşi nivel de dezvoltare 
a două Fiinţe (aşadar având aceleaşi trebuinţe fundamentale ale 
Sinelui aceleaşi Funcţii activate, acelaşi Nivel de evoluţie al 
Conştiinţei etc) ele pot fi foarte diferite una de cealaltă tocmai datorită 
Naturii lor individuale, datorită deci „aspectului”, „constituţiei”, 
„bogăției? şi „armoniei” pe care fiecare dintre ele a reuşit să o 
realizeze cumulând mai multe, ori mai puţine capacităţi sau optând 
pentru dezvoltarea unora preponderent faţă de altele. De aceea pot 
exista (la absolut acelaşi grad de evoluţie universală) oameni cu 
diferite orientări; de exemplu unii sunt mai apropiaţi de plante, decât 
de animale sau semenii lor; alții cu afinitate pentru puii vieţuitoarelor 
(indiferent de specie) şi nu simt nici o atracţie pentru adulți; unii resimt 
mereu nevoia de a călători, de a explora, de a cerceta, pe când alţii pe 
aceea de a comunica, de a împărtăşi altora, de a organiza şi sistematiza 
cele descoperite de primii. Tot astfel unele Naturi au preponderent 
valeități muzicale (vor raporta întreaga realitate la sunet, la armonia 
muzicală, o vor descrie în limbajul specific de ritm şi sensibilitate 
dinamică a vibraţiei), alții vizuale: formă, culoare (pentru ei întreg 
Universul este o Mare Formă de Forme, ori un Tablou în care Culorile 
sunt entităţi vii); alţii tehnice, întrega realitate şi orice lucru se 
compune din părți care interacționează funcţional (pentru ei nu 
contează aspectul, esteticul formei, ci constituţia, organizarea şi 
funcţiile acesteia) etc. 

V. CARACTERUL 


Am văzut până aici că Sinele sau Fiinţa în sine înseşi are anumite 
Trebuinţe Fundamentale pe care procesul evoluţiei o determină să le 
descopere treptat; că pe măsura descoperirii şi încercării de satisfacere 
a lor, Sinele experimentează Situaţii de Viaţă care activează anumite 
Funcţii specifice; că în urma întregii activităţi (benevole sau impuse) 
a Sinelui, acesta suferă anumite transformări interioare, dezvoltând 
organul său principal numit Conştiinţă ca sediul al tuturor transformărilor 
(lecţii de viaţă) şi totodată măsură a armonizării cu Ordinea Cosmică; 
că tot în urma proceselor de vieţuire, fiinţa cultivă şi dezvoltă în ea 
înseşi o serie de facultăţi, de capacităţi, care sedimentate la nivelul 
structurii numite Natură individuală se vor exprima ca Forțe proprii de 
manifestare a Sinelui. Astfel încât putem spune că Sinele, ca elev la 
Şcoala Vieţii are următoarele aspecte însoţitoare: 


- Trebuinţele interne, care îi orientează devenirea în funcţie de 
„programa şcolară” a evoluţiei vieţii individuale 


- Funcţiile - ca forţe interne activate automat pe parcursul 
dezvoltării 


- aspectarea Naturii: ca sumă a forţelor cultivate la libera (relativ) 
alegerii a Fiinţei 


- Conştiinţa ca ordonator al manifestării şi ca sistem de orientare/ 
raportare la Realitate, de recunoaştere a Îndatoririlor Existenţiale, de 
măsură a îndeplinirii acestora dar şi de armonizare cu Ordinea 
Universală. 


Toate aceste aspecte fac parte din ceea ce am putea numi 
Interioritatea Fiinţei umane (a se vedea şi diagrama 5, în anexa I), 
ele fiind structuri, forţe capacități modelate în chiar esenţa sa; sunt 
transformări interne ale acesteia. Dar sunt în acelaşi timp diferite de 

Sinele înşuşi: ele împreună, transformările acestea dau naştere unui 
Impuls de Manifestare, adică tendinţa pe care o resimte Sinele de a se 
exprima (a fi, a face, a simți, trăi, manifesta etc) într-un anumit fel, la 
un moment dat. Acest Impuls de Manifestare, sau Manifestare 
Universală a Fiinţei, este ceea ce numim Caracter, fiind o entitate şi 
în plus o entitate distinctivă de Fiinţă în sine înseşi. Dar nu se 
suprapune nici peste ceea ce se numeşte în mod obişnuit în psihologie, 
caracter, pentru că acest termen e confundat cu Personalitatea. 
Personalitatea este deja manifestarea exterioară a Fiinţei într-un 
anumit plan (poate fi Planul Fizic, social, al Terrei, ori al altei planete, 
sau orice alt plan hiperfizic, aşa cum vom vedea mai jos). Caracterul 
însă este o potenţă de manifestare, neexteriorizată încă, şi care există 
şi acţionează mereu în interiorul Sinelui, tot timpul şi oriunde s-ar 
afla acesta în Univers. 


Pe de altă parte, Caracterul se află într-o continuă dezvoltare 
evolutivă, determinată de ridicarea nivelului Conştiinţei, de îmbogățirea 
aspectelor Naturii, de accesarea a noi Funcţii, la nivelul Sinelui, de 
conştientizarea altor Trebuinţe Fundamentale ş.a.m.d. 


În cel mai succint mod, Caracterul ar putea fi definit drept o 
constelație de atitudini, valori, norme, acte de conduită, fenomene 
cognitive, afective şi volitive, integrate într-un sistem complex, 
deschis, ierarhizat, relativ stabilizat, ce formează esenţa valorică a 
persoanei umane, fiind totodată rezultanta psiho-morală, instanță 
normativă şi relativ acţională a acesteia. (Ion Moraru) 


Altfel spus, caracterul reprezintă ansamblul trăsăturilor esenţiale 
şi calitativ specifice, care se exprimă în activitatea omului în mod 
stabil şi permanent, o încorporare de valori etice superioare 
determinante pentru rangul său moral din punct de vedere al 
relaţiilor interumane, constituind în fapt fundamentul comportării 

personale în multiplele şi variatele condiţii create de mediul specific 
social. ( Al.Paşca, A. Chircev) 


Aşa cum bine s-a observat, dacă personalitatea se află într-o continuă 
devenire, într-un proces perpetuu de combinare şi transformare a factorilor 
de influenţă interni şi externi fiinţei umane, caracterul în schimb, prin 
stabilitatea permanentă şi specificul său normativ (sub aspectul setului 
său de principii şi valori) ne permite în orice moment să anticipăm ori 
să determinăm ce va face un subiect anume într-o situație dată. 
(Raymond Catell) 


In conţinutul său, caracterul cuprinde o mulţime de trăsături, pe 
care psihologia le clasifică după cum urmează: 


a) trăsături afective 


- pozitive: înflăcărarea, entuziasmul, patosul, mândria, veselia, 
duioşia, naivitatea etc. 


- negative: emfaza, lehamitea, orgoliul, ranchiuna, invidia, gelozia, 
frica, timiditatea, sfiala. 


b) trăsături volitive 

- pozitive: răbdarea, calmul, stăpânirea de sine, tactul, perseverenta, 
fermitatea, curajul, spiritul de iniţiativă, spiritul de disciplină etc. 

- negative:  pripeala, nestăpânirea, laşitatea,  versatilitatea, 
încăpăţânarea, capriciul, intoleranţa, indisciplina etc. 

c) trăsături morale 


- pozitive: corectitudinea, simţul onoarei, principialitatea, simţul 
datoriei, francheţea, responsabilitatea, autoexigenţa, modestia, hărnicia, 
bunătatea, conştiinciozitatea, simplitatea, chibzuinţa, recunoştinţa, 
demnitatea personală, politeţea, devotamentul, altruismul, decenţa, etc. 

- negative: incorectitudinea, îngâmfarea, egoismul, ipocrizia, 
tendinţa de a minţi, impostura, cupiditatea, zgârcenia, lenea, comoditatea, 
perfidia, obrăznicia, frivolitatea, vanitatea, etc. 


Caracterul se exprimă prin sisteme de atitudini specifice faţă de 
oameni, faţă de muncă, faţă de viaţă. Dintre acestea, în mod deosebit 
au fost apreciate în domeniul vieţii sociale contemporane, următoarele 
(cf. Ion Moraru): 


1) orientarea caracterului: - se exprimă prin capacitatea 
persoanei de a selecta influenţele externe naturale şi socio-culturale 
după criterii moral-valorice şi de a răspunde la ele prin reacţii 
atitudinal-comportamentale adecvate. 


2) bogăţia caracterului: - reprezintă multitudinea, varietatea şi 
complexitatea atitudinilor, valorilor normelor selectate, asimilate şi 
care au devenit elemente relativ perene ale persoanei, definind fondul 
ei psiho-socio-moral. 


3) stăpânirea de sine: - reprezintă însuşirea persoanei manifestată 
în posibilitatea ei de a-şi domina impulsurile, de a amâna reacţia 
atitudinal-comportamentală sau, în anumite condiţii, impuse de 
împrejurări, de a o direcţiona în conformitate cu prescripţiile moral 
valorice, ori de a o suprima cu totul. 


4) consistenţa: — se referă la concordanța dintre idee, atitudine, 
vorbă şi faptă, dintre norma morală şi comportament. 


5) generiozitatea: — vizează înclinația atitudinal comportamentală 
altruistă, sensibilitatea faţă de nevoile altora, dorinţa de a veni în ajutor 
într-o formă dezinteresată; compasiune şi sentimente de simpatie, de 
solidaritate faţă de semenii umani. 


6) puterea caracterului: - constă în capacitatea persoanei de a se 
ridica şi a domina împrejurările, de a-şi impune atitudinile şi a-şi 
realiza scopurile cu mijloacele moral-valorice social umaniste. 

7) fermitatea: - vizează capacitatea de a păstra o anumită 
orientare, cale, decizie, principiu sau normă, alese prin decizie proprie, 
indiferent de forțele interne (pasiuni, dorinţe, tentaţii, slăbiciuni) sau 
externe (împrejurări dintre cele mai diverse) ce presează asupra 
psihicului uman la un moment dat. 


8) echilibrul: - reprezintă constanţa în a păstra o anumită conduită 
sau atitudine de ansamblu, puterea de a combina sinergic acţiunea 
multitudinii de factori operaționali (interni sau externi) ce intră clipă 
de clipă în sfera de conştientizare a subiectului uman. 


Deci, dacă fermitatea întruchipează fidelitatea față de un 
principiu/ normă/ decizie/ valoare personală asumată, echilibrul 
reprezintă capacitatea de „acrobat” a caracterului, posibilitatea lui de 
a-şi păstra structura şi organizarea proprie de valori, în ciuda 
tumultului de influenţe ale vieţii cotidiene. 


9) disciplina: - vizează încadrarea operativă a persoanei într-un 
sistem de norme şi respectarea cu stricteţe a prevederilor sale. 


10) supleţea caracterului: - prin această trăsătura înţelegându-se, 
în literatura de specialitate, deschiderea persoanei la lumea valorilor, 
asimilarea continuă a normelor şi transformarea lor în acte de 
comportament intrinsec motivate. 


11) optimismul: - este trăsătura de caracter ce exprimă deopotrivă 
încadrarea persoanei în sine, în ceilalți şi în valorile eterne ale vieţii. 


12) perseverenţa: - reprezintă puterea de a nu fi intimidat de 
obstacolele ieşite în cale şi totodată voinţa şi energia psihică ale fiinţei 
umane de a se impune în faţa împrejurărilor, prin continuarea şi 
finalizarea scopului propus. 

Desigur, toate aceste trăsături sunt importante şi necesare 
conturării portretului caracterologic al omului contemporan, însă cu 
deosebire se impun (în opinia noastră) optimismul şi perseverenţa. Ele 
constituie temelia oricărei întreprinderi umane în faţa vieţii şi a 
societăţii, aspectul ei determinant, susținător şi esenţial, aşa cum 
esenţiale şi definitorii sunt „arborii pentru pădure, ori aripile pentru 
fluturi”. 


În acest sens, Calvin Colidge afirma: „Nimic în lume nu poate 
înlocui perseverenţa. Talentul — nu: nimic nu e mai obişnuit decât 
oameni de talent fără succes. Geniul — nu: geniile nerăsplătite sunt 
aproape un proverb. Educaţia — nu: lumea e plină de oameni educați, 
rataţi. Perseverenţa şi optimismul sunt singurele omnipotente. 
Sloganul <zâmbeşte şi perseverează!> a rezolvat şi va rezolva 
întotdeauna problema rasei umane”. 


x 


Până aici am văzut care este Structura a ceea ce numim în general 
Fiinţa-Umană-în-Sine: Sinele + Conştiinţa + Natura şi care e diferită 
de Fiinţa-în-Manifestare pe care o numim: Persoana Umană (şi despre 
care vom trata în capitolul IV). 


De utilitate pentru înţelegerea raportului dintre componentele de 
mai sus, numite şi interiorităţi (pentru că ele dau conţinutul de bază al 
ființei umane propriu-zise prin opoziţie cu alte structuri modelate de 
forție externe şi care se adaugă pe parcurs, la diverse momente în 
evoluţia fiinţei), este şi studiul comparativ prezentat în secţiunea 
următoare. 

VI. RAPORTUL INTERIORITĂȚILOR FIINȚEI UMANE 


a) Sinele — reprezintă instanţa care decide; de aici pornesc toate 
comenzile, toate impulsurile de satisfacere a trebuinţelor existenţiale. 
(Reamintim, trebuinţele existenţiale se află dincolo de valorile sociale 
ale „binelui” şi „răului”, reprezentând necesităţi, tendinţe esenţiale 
pentru evoluţia fiinţei. Ele sunt treptele pe care Fiinţa urcă în 
dezvoltare sa spre standarde superioare. Prin satisfacerea lor, deci, nu 
există decât o singură direcţie: în sus, spre progres. Din nesatisfacerea 
lor însă, pot apare anumite disfuncţionalități, însă numai temporare.) 


x» 


Sinele se păstrează în stare de „inconştienţă”, adică Fiinţa nu se 
poate percepe pe ea însăşi, până în momentul în care, continua evoluţie 
o aduce la stadiul numit „conşienţa de sine” şi care se exprimă treptat 
şi din ce în ce mai intens, începând cu a doua jumătate a regnului/ 
stadiului uman. Din acest moment Sinele este mai „trezit”, adică îşi 
conştientizează tot mai multe dintre trebuinţele şi funcţiile sale, își dă 
seama de locul şi rostul său în lume şi viaţă (Univers) începe să-şi 
clarifice şi asume misiuni/responsabilităţi şi, de asemenea, să aibă 
experiența, capacitatea (abilitatea) şi puterea (stăpânirea, virtutea) de 
a controla din ce în ce mai multe dintre instrumentele, organele 
(organismele) şi procesele ce le întrebuinţează şi alături de care 
participă atât la dezvoltarea proprie, cât şi la a celorlalte Fiinţe. 


b) Conştiiţa este ordonatorul existenţial, judecătorul ce deţine 
legile dezvoltării individuale armonizate cu Legile Universale ale 
Vieţii. Este baza de date cumulând — aşa cum am văzut — educaţia 
Fiinţei la Şcoala Vieţii, reprezentată sub forma unui set de principii/ 
norme/valori pe care fiinţa le-a accesat pe parcursul Evoluţiei. Aceste 
principii reproduc într-o măsură mai mare sau mai mică Legi ale 

Ordinii Cosmice, structurând ele însele un cosmos particular al ființei- 
purtătoare. Ele se prezintă ca imperative existenţiale de conduită 
valorică, cerându-i Personalităţii (adică Fiinţei în manifestare într-un 
anumit Plan al Existenţei, la un moment dat) să-şi adapteze conduita 
în conformitate cu cerinţele de corectitudine ce prescriu calea 
progresului. 


Astfel, la un anumit nivel de evoluţie, în Conştiinţa Fiinţei apare/ 
se accesează Principiul (adică se învaţă lecţia), care îi cere să protejeze 
viaţa tuturor ființelor umane. Această lege acţionează ca o frână sau 
mai corect o călăuză în toate actele vieţii cotidiene, pe care le 
orientează de aşa manieră încât să respecte dreptul la existenţă al 
oamenilor. La un nivel şi mai avansat de dezvoltare Legea aceasta va 
cere chiar mai mult: nici o fiinţă nu trebuie ucisă. Apoi: toate fiinţele 
trebuie îndrăgite/ respectate (compasiunea) şi aşa mai departe. 


Conştiinţa este, de asemenea, instanța care sancţionează comportamentele 
responsabile ce se abat de la directivele ei. În acest demers ea 
colaborează cu Forţele Vieţii, cu Modelatorii Evoluţiei, astfel încât 


Fiinţa să fie călăuzită atât din interior, prin „Vocea lăuntrică”, precum 
şi din exterior, prin suferinţa ce urmează încălcării/ abaterii. 


Ca şi în societatea umană, şi la Şcoala Universului suferinţa nu este 
o pedeapsă, o modalitate de răzbunare, ori de aşa-zis „echilibrare a 
balanței karmice”. Nu! Suferinţa reprezintă un mijloc de educare, de 
motivare eficientă, de ajutare a ființei să aleagă comportamentele 
corecte (adică acelea care duc spre progres) şi să le utilizeze numai pe 
acestea spre binele şi dezvoltarea armonioasă a întregului Fenomen al 
Vieţii la nivel Cosmic. 


Dacă Vocea Interioară nu este suficient de puternică spre a se face 
urmată cu toată convingerea, ori dacă forţele Caracterului (a se vedea 
mai jos) sunt slabe ori „prinse pe picior greşit” şi se comite (totuşi) o 

abatere, atunci intervine suferința ca factor extern de întărire a 
motivaţiei pentru ca pe viitor să se poată evita greşelile. 


Dar suferinţa intervine de asemenea şi pentru învăţarea lecţiilor 
noi, ca factor de motivare şi explicitare. Ca la orice şcoală, şi la cea a 
Universului prima dată Fiinţa află partea „teoretică” adică i se expune 
forma sub care se prezintă noua conduită ce trebuie deprinsă şi 
consecinţele în caz contrar, precum şi — în stadiile mai avansate — chiar 
şi semnificaţia/ rostul acelei conduite în ansamblul pentru binele 
căruia aceasta este cerută, de exemplu atitudinea membrilor unei 
familii unii față de alţii; a membrilor unui popor sau a oamenilor între 
ei; a omului faţă de „fiinţele vii”, ori faţă de toate fiinţele; a omului în 
faţa Divinităţii, a Universului, a Ordinii Cosmice etc (pe trepte tot mai 
înalte de exigenţă, în funcţie de dezvoltarea graduală a elevului-fiinţă 
la gradul de om). Apoi este lăsată „lberă” să respecte ori încalce 
această cerinţă, să experimenteze căzând şi ridicându-se din nou până 
când într-o bună zi va putea păstra „calea cea dreaptă”. Fiindcă 
progresul la Şcoala Vieţii este ca mersul pe bicicletă: trebuie să poţi 
ajunge să pedalezi singur fără nici un sprijin exterior. Şi acesta-i numai 
începutul. Ceea ce se cere în final este ridicarea simplei practici la 
nivel de artă. Atunci putem de abia spune că fiinţa s-a întărit în 
respectarea unui anumit Principiu. Adică ea l-a conştientizat în 
totalitate, ceea ce înseamnă că de acum încolo, acel Principiu s-a 
alăturat Legilor ce alcătuiesc „baza de date” a Conştiinţei proprii. 


Iar acest proces de accesare a unei astfel de „lecţii” de Viaţă, ca la 
orice şcoală, nu se finalizează într-o singură zi. Trebuie poate 
săptămâni sau luni de eforturi, repetări, căderi şi ridicări, de suferinţe 
şi victorii, de „uitări” şi „reamintiri” etc. De aceea şi la Şcoala 
Universului trebuie mai multe „zile” într-un anumit „laborator” (şi 
petru o problemă dată), adică mai multe Vieţi în Planul de lucru 
specific al unei Planete la un moment dat. 

c) Cracterul — reprezintă energia, forța, puterea Fiinţei de a 
exprima în comportamentul ei manifest (în Personalitate şi în actele/ 
vorbele/ gândurile etc, cotidiene) cerinţele Sinelui, îndeplinite în 
conformitate cu regulile Conştiinţei. 


Caracterul cuprinde setul de norme şi valori individuale după care 
Fiinţa îşi conduce viaţa (în manifestare) precum şi Virtuţile (în sensul 
comun al cuvântului), adică acel ansamblu al puterilor de stăpânire a 
conduitei, prin înfrânarea, respingerea sau direcționarea tendinţelor şi 
impulsurilor (deopotrivă interioare şi exterioare) contrare Normelor 
Conştiinţei şi Valorilor Individuale. 


Astfel la nivelul Caracterului întâlnim toate valorile pe care o Fiinţă 
umană (pentru că numai începând cu stadiul uman, o dată cu „trezirea” 
Conştiinţei, fiinţa începe să recunoască, să întrebuinţeze şi să creeze 
valori) le urmează, le foloseşte la un moment al existenţei sale 
(moment mai îndelungat sau nu, după caz). Pentru că aceste valori sunt 
trepte şi puncte de sprijin pentru ființa umană în procesul ei de 
transformare evolutivă. Aşa cum un elev vrea să se emancipeze, să 
progreseze, se înconjoară de manuale pe care le foloseşte în procesul 
său educativ şi pe care le schimbă pe măsură ce avansează, cu altele 
mai „grele”, mai complexe, mai „profunde”, tot aşa şi comunitatea 
valorilor din conţinutul Caracterului se înnoieşte mereu, pe măsură ce 
Fiinţa-om se ridică pe trepte superioare la Şcoala Vieţii. 


Valorile acestea aparţin tuturor domeniilor existenţei, la momentul 
istoric şi în locul în care se află atunci fiinţa-om, pe toate palierele, de 
la cele fiziologice (hrănire, adăpost, igienă etc — şi implicit calitatea 
acestora), la cele ambientale (design, confort etc), la cele sociale 
(conduita socială, afecţiune, raportare şi relaţionare cu semenii etc), la 
cele ştiinţifice, artistice, spirituale (a se vedea Nivelele Piramidei 
Trebuinţelor, tratate în capitolul I). Fiind legate (sau aparținând) unor 
domenii ierarhizate astfel, ale existenţei umane, desigur că şi între 

aceste valori se va institui o ierarhie corespunzătoare, atât ca şi 
conţinut cât şi ca perenitate. Cu cât se află mai Jos pe Piramidă, cu atât 
au o viaţă mai scurtă şi putere mai redusă. (De exemplu gusturile 
estetice, aflate printre cele mai uşor modificabile de la o epocă la alta; 
ori codurile de comportament social, sau „credinţele”ştiinţifice etc ). 


În acest context expresia comună „vicii de caracter” comportă 
unele consideraţii. Astfel putem vorbi despre un „viciu” doar în 
măsura în care un anumit Caracter (deci caracterul unei anumite 
persoane) deţinea o valoare ce a fost încălcată, nerespectată printr-o 
conduită manifestă, exteriorizată, contrară acesteia. Dar dacă valoarea 
presupusă a fi lezată, nu se află încă în conţinutul Caracterului 
(întrucât Fiinţa-om respectivă nu a ajuns la un nivel de evoluţie care 
să-i permită a o înțelege şi utiliza, adică a o face necesară şi utilă 
pentru el), în acest caz viciul rămâne fără obiect; adică el nu există. 


De exemplu suntem în prezenţa unui viciu de caracter, în cazul unei 
persoane care în trecut respecta copiii şi îi îndrăgea în mod deosebit, 
dovedit prin aceea că pe de o parte avea el însuşi trei fete, de care se 
ocupa cu cea mai mare grijă, iar pe de altă parte îşi petrecea câteva ore 
pe săptămână îngrijind copiii de la orfelinatul din localitate, cărora le 
aducea adesea cadouri. Însă după o anumită perioadă mai grea a vieții, 
intrând sub dependenţa alcoolului, slăbind controlul asupra 
comportamentului, a început să deprindă conduite brutale (ca 
modalităţi de descărcare psihică), în cele din urmă acestea vizându-i 
inclusiv pe copii, pe care însă nu a încetat să-i îndrăgească la fel de 
mult ca înainte. Deci valoarea inițială a rămas, însă un alt 
comportament — în cazul nostru violenţa, brutalitatea, impulsul spre 
distrugere şi degradare — vine să atenteze la integritatea acesteia. Dacă 
printr-un exerciţiu îndelungat acest comportament se perpetuează, 
devenind un aspect „firesc” al respectivei persoane, impulsul spre 
distrugere, brutalitatea (care reprezintă tot o valoare, însă „primitivă” 
în raport cu dragostea şi respectul pentru copii, valoare necesară de 

exemplu în rândul popoarelor/ grupurilor sociale războinice şi unde el 
stă la baza unor virtuţi ale acestora precum eroismul, dârzenia, vitejia 
etc, potrivite nivelului şi cerințelor de evoluţie ale acestuia) impulsul 
acesta, spuneam, se implementează, în comunitatea valorilor Caracterului 
înlocuind-o pe cea iniţială şi riscând a le corupe şi pe celelalte. 


Un astfel de Caracter se aseamănă unei armate sabotate din interior, 
ori unui copac ros de carii. Nu se mai poate conta pe el, întrucât 
ordinea iniţială dintre valorile de acelaşi rang (deci armonizate) este 
acum dezbinată de o valoare rebelă. Omul cu un astfel de caracter 
poate să cedeze în orice moment, căzând pradă cerinţelor acelei valori, 
ori haosului ce se produce în sistemul propriu, care inițial îi putea oferi 
o optică unitară şi o viziune de viaţă şi acţiune coerentă, dar care acum 
începe să devină oscilantă, nesigură, să piardă direcția, mai apoi 
„sensul valoric” şi responsabilităţile comportamentului iar, în cele din 
urmă, chiar sensul şi valoarea vieţii în întregime. 


Dacă este să păstrăm contextul acestui exemplu, când vorbim (în 
limbaj comun) de alcool ca viciu, trebuie să observăm că, în fapt, nu 
este un viciu de caracter, ci doar un instrument pentru acesta, dar este 
un viciu fiziologic. Viciul de caracter îl reprezintă deprinderile de 
brutalitate (de ex) obţinute sub influenţa şi dependenţa de alcool. Sub 
o formă sau alta, indiferent de nivelul la care se manifestă, orice 
dependenţă reprezintă o poartă/ o cale spre vicierea uneia sau mai 
multor valori (bineînţeles situate mai sus decât dependenţa respectivă 
pe scara ierarhică e semnificației de conţinut). 


De exemplu — dacă e să luăm polul opus al realităţii din exemplul 
anterior — o persoană, de un înalt grad de evoluţie dorind să-şi ducă 
mai departe şi să-şi îmbunătăţească practica asiduă de dezvoltare la 
nivelele superioare ale spiritualităţii, îşi creează la un moment dat o 
procedură de sprijin (un instrument) sub forma unui ritual. Dar tocmai 
acest ritual, repetat fără schimbare, dacă se transformă în dependenţă 

va corupe valorile iniţiale ale Caracterului (de ex:concentrarea, atenția 
spirituală, vibrația în unitatea sacră a vieţii) prin aceea că devenind un 
automatism, în loc să canalizeze spiritul, prin efort, asupra acestora, îl 
lasă liber să hoinărească spre alte dimensiuni ori preocupări. 


d) Natura individuală, aşa cum am văzut anterior, reprezintă 
comunitatea tuturor aptitudinilor, orientărilor, capacităților, valenţelor, 
aspirațiilor ființei umane. Dacă Sinele are anumite trebuinţe, Viaţa 
(Școala Evoluţiei) de asemenea anumite cerinţe (lecţii de învăţat, 
experienţe de parcurs), Conştiinţa e cea care luminează calea Fiinţei 
(ajutând-o să-şi recunoască „temele” şi să discearnă ce e corect de ceea 
ce e greşit), Caracterul vine să aducă energia/ puterea, motorul valoric al 
acţiunilor şi intreprinderilor acesteia, ei bine, Natura este în schimb 
„maestrul de ceremonii”, care nu doar că e responsabil de transformarea 
tuturor acestor cerinţe abstracte în realități concrete, ci mai mult chiar, în 
calitatea sa de „impresar al fiinţei” are misiunea de a descoperii căile, 
mijloacele, momentele, modalitățile etc cele mai favorabile, mai utile, 
corespunzătoare şi în acelaşi timp cele mai plăcute. 


Natura este purtătoarea sevei/ gustului vieţii, a bucuriei de a trăi, 
de a participa la cursurile acestei Grandioase Şcoli a Existenţei. Dacă 
celelalte instanţe cer conduite, valori, atitudini, principii etc, Natura, 
în schimb, este singura care oferă: ea oferă împlinirea vieţii prin 
satisfacerea deopotrivă a cerinţelor primelor, dar, în acelaşi timp prin 
descoperirea modalităţilor celor mai plăcute de realizare a lor. 


Natura este cea care coboară în existenţa manifestă a Fiinţei, printre 
lucruri, fenomene, evenimente şi celelalte Fiinţe, căutând punți de 
legătură a Sinelui cu toate acestea. Natura este cea care relaționează şi 
dă unitate vieţii Fiinţei, atât în Lume cât şi în sine însăşi; este totodată 
agentul de comunicare şi forma de transmitere a mesajului. Ea face 
posibilă apropierea dintre fiinţe, sentimentele şi trăirile de comuniune, 

bucuria de a fi şi a lucra împreună. Ea dă satisfacţie şi împlinire de pe 
urma faptului de a face, de a realiza. 


x 


Conştiința şi Caracterul am văzut că le întâlnim la ființa 
individualizată doar începând cu stadiul uman, când începe a se 
manifesta procesul „trezirii” al „conştienţei de sine”, când ființa, deci, 
începe să decidă, sau să participe activ, la deciderea devenirii/ 
dezvoltării sale viitoare. Ea se află în postura elevului care devine tot 
mai conştient şi responsabil de necesitatea, utilitatea — şi, mai apoi, 
plăcerea — de a-şi face temele singur, fără supraveghere, sprijin ori 
sancțiuni externe. Fiindcă începe să acceadă la sensul valorilor (am 
văzut, cuprinse în Caracter) şi la recunoaşterea, accesarea şi urmarea 
(respectarea), întrebuinţarea Principiilor (Legilor) Vieţii („înmagazinate” 
în Conştiinţă). 


Natura în schimb, este dată în posesie fiinţei încă din stadiile „mici” 
ale evoluţiei, chiar de la ceea ce numim (în limbaj comun) regnul 
mineral. De fapt ea este cea care împarte lumea biologică (aşa cum o 
cunosc ştiinţele pozitiviste actuale) în regnuri, ordine, clase, 
încrengături, specii şi subspecii etc. În general, în lumea „sub-umană”, 
fiinţele se asociază în grupe mari de indivizi având aceeaşi (sau foarte 
aproape aceeaşi) Natură. Faptul se datorează necesităţilor evoluției. Să 
ne reamintim că aceste fiinţe nu beneficiează de conştienţă de sine, nu- 
şi pot da seama de ele însele şi prin urmare nici purta de grijă. De 
aceste lucruri se ocupă Modelatorii Evoluţiei prin ceea ce este numit 
în mod obişnuit Spiritul-grup (sau uneori Sufletul-colectiv), purtătorul 
Conştiinţei comune (la aceste stadii) tuturor indivizilor din grupul 
(specia etc) de care este el responsabil şi cel care veghează la starea 
de bună dezvoltare, de evoluţie corespunzătoare a tuturor acestora. 
Procesul este asemănător (în linii mari, pentru uşurinţa înţelegerii 
noastre deductive, căci în realitate complexitatea fenomenului 

depăşeşte orice imaginaţie a biologiei actuale) cu ceea ce se petrece 
într-o creşă din societatea umană. Numai că, dacă în lumea oamenilor 
bebeluşii sunt distincţi (fizic şi psihic) de doici beneficiind de o 
separație totală a structurilor: Sine/ Conştiinţă/ Natură şi Trupuri, în 
lumea celorlalte regnuri nu operează această separație. 


Pentru noi este însă mai uşor de observat acest lucru la fiinţele din 
regnul animal, ajunse în stadiile superioare de dezvoltare (ex: câinele, 
pisica, elefantul, delfinul). Odată cu începerea procesului de 
individualizare vedem că fiinţa respectivă începe să aibă dorinţe, 
opţiuni, plăceri, obişnuinţe, ataşamente afective (faţă de alte ființe, de 
lucruri, de fenomene ale lumii înconjurătoare) absolut proprii şi 
specifice. Aceste fiinţe pot răspunde la un nume a lor, pot să-şi 
recunoască, asume şi îndeplini responsabilităţi într-un ansamblu social 
(ex: în gospodăria umană, în haită, în cireadă sau herghelie etc) pot să 
beneficieze şi să lupte pentru a cuceri cu statut social, un anumit 
partener, ori pentru a-şi impune propria personalitate, propriul sistem 
de valori. 


Dar aceste aspecte le întâlnim, desigur, în forme mult mai 
restrânse, greu observabile, la fiecare individ, însă mai uşor vizibile la 
nivel de populaţii, grupe, subspecii sau specii. 


Natura este cea care orientează Fiinţa spre accederea la un standard 
cât mai înalt de calitate a vieţii. De aici necesitatea funcţiei de 
adaptare; de aici toate procesele asociative, simbiotice ce dau naştere 
structurilor ecologice ale Terrei, de aici fenomenele de rezonanţă 
vibratorie şi afecţiune dintre specii (chiar din regnuri diferite); şi toate 
raporturile de colaborare şi înţelegere — chiar la nivel de indivizi, 
indiferent de specie — care au uimit de atâtea ori pe observatorii lumii 
Fiinţelor. 


Reflectând la aceste aspecte, înțelegem acum de ce plantele noastre 
de apartament o dată ce se obişnuiesc cu un loc anume (personalizat, 

atenţie! teritoriul, căminul lor — a se vedea Nivelul 3 al Piramidei 
Trebuinţelor) suferă când sunt mutate, iar unele nu se mai pot adapta; 
sau dacă ele „îndrăgesc” anumite persoane (ce le oferă afecţiune — 
Nivelul 4 al Piramidei — „vorbesc” cu ele, le respectă etc), de asemenea 
se simt triste, ori chiar mor atunci când li se schimbă „stăpânul”. 


Înţelegem acum de ce legislaţiile moderne recunosc dreptul — 
deocamdată — animalelor de a avea un standard de calitate a vieţii, în 
gospodăria şi comunitatea umană; de a nu fi supuse la torturi fizice şi 
psihice; de a nu fi obligate să convieţuiască cu alte specii sau indivizi 
faţă de care nu există raporturi de înţelegere şi acceptare reciprocă etc 
(a se vedea şi Legea română a zootehniei). 


Înţelegem de asemenea de ce un pui de rață se poate „înfrăţi” cu un 
pui de pisică şi să rămână astfel toată viaţa. De ce un pui de om poate 
îndrăgi atât de mult un arbore sau un animal; de ce câinele şi omul 
leagă prietenii de o viaţă, sau puiul de lup (încă needucat în regulile 
societăţii sale) se poate ataşa frăţeşte de puiul de căprioară. Şi alte şi 
alte multiple exemple. 


Şi vedem, acum, mult mai clar de ce Ecosistemul Terestru (marea 
„casă”, etimologic provenind din grecescul „oikos”=cămin) se 
numeşte Natura şi reprezintă căminul planetar în care toate speciile şi 
toate fiinţele îşi alătură naturile lor individuale într-o simbioză 
comună, într-o atmosferă de căldură, pace şi bună convieţuire a tuturor 
sufletelor. Nici pe departe acea „luptă pentru existenţă” descrisă de 
ignoranța biologiei pozitiviste. Moartea e un fenomen natural; teama 
de moarte ori suferință sunt marcaje, puncte de sprijin în evoluţie 
(care, atenţie! nu se realizează individual ca la oameni, ci în grup; 
astfel că, dacă la om acestea sunt slăbiciuni, la celelalte specii 
reprezintă virtuţi existenţiale, necesare grupului etc). 


Ceea ce numim „Instinct” reprezintă stadiile copilăriei Conştiinţei. 
Instinctul îl au toate fiinţele, fiindcă toate reprezintă „seminţe” de 

viaţă dotate cu Sine individual. Ceea ce Fiinţele fac în baza Instinctului 
reprezintă cerinţe de viaţă, comportamente şi norme absolut necesare 
în lumile lor. Aceste comportamente traduse în cea umană, poartă 
numele de Virtuţi. Virtutea este puterea interioară câştigată în baza 
experienţelor/ antrenamentelor la Şcoala Vieţii, care îi permite unei 
Fiinţe să adopte o conduită conformă cu cerinţele Conştiinţei sale, 
cerințele acestea reprezentând imperative categorice existenţiale 
necesare evoluţiei (cum ar fi spus Kant) la un moment dat, potrivit cu 
datoriile de viaţă ale unei ființe anume. 


De aceea, noi oamenii, când pătrundem în lumile celorlalte specii, 
trebuie să lăsăm deoparte obişnuințele noastre de a percepe unilateral 
realitatea. Viaţa este structurată pe multiple Nivele ierarhice de 
Realităţi. Legile majore sunt aceleaşi, dar ele îmbracă forme specifice 
şi necesare dezvoltării/ progresului vieții pe fiecare nivel în parte. 


Ceea ce uneşte toate Fiinţele, dincolo de categoriile/„clasele” 
Școlii Evoluţiei este structura (constituţia) comună, originea şi 
misiunea de ansamblu, care sunt aceleaşi. Aşa cum în societatea 
umană nu putem spune că elevul din clasa a II-a ar fi o altă specie, 
primitivă şi incompletă în comparaţie cu cel din clasa a X-a, tot astfel 
nici în Lumea Naturii nu avem dreptul să lăsăm ignoranţa noastră să 
întunece faptul că Fiinţele sunt egale între ele ca valoare în faţa Vieţii, 
având doar grade diferite de dezvoltare şi că Naturile noastre 
individuale sunt primele chemate să întindă punți de legătură între om 
— fiul rătăcitor — şi restul „Familiei” deschizându-ne mintea şi porţile 
sufletului spre a putea vedea ceea ce este, spre a putea înţelege ceea ce 
vedem şi spre a putea trăi cu toată ființa noastră ceea ce astfel 
înţelegem. 


x 


Sub aspectul Caracterului şi Naturii, oamenii nu pot dobândi 
atributul unicității, întrucât acestea două sunt formate din seturi şi 

combinaţii ale unui număr determinat (şi limitat) de trăsături/ 
valenţe/capaciţăţi, ale căror variaţii (între ele) sunt atât de mici încât 
se pot considera nesemnificative. De aceea, în ceea ce priveşte 
Caracterul şi Natura putem identifica anumite tipologii generale, 
reprezentând combinaţiile de care vorbeam mai sus şi care sunt mai 
numeroase în cadrul Naturii. 


Cât priveşte Sinele, ele sunt identice, la acelaşi nivel evolutiv. În 
societate, diferenţele dintre un Sine şi altul se datorează acestei 
deosebiri de cadru. 


Altfel spus, elevii la Şcoala vieţii aflaţi în aceeaşi clasă (nivel de 
evoluţie) au Sinele identic (sub aspectul Funcţiilor accesate şi al 
Trebuinţelor acestuia); Conştiinţa este variabilă gradual, în funcţie de 
Principiile (numărul şi pătrunderea lor) accesate (= variațiile dintre 
elevii mai buni şi cei mai slabi, dar toţi aflați în aceeaşi clasă); 
Caracterul variază şi el dar tipologic (în funcţie de combinaţiile de 
virtuţi pe care fiecare fiinţă le deţine şi în plus în funcţie de puterea de 
e exprima /manifesta aceste virtuţi) iar Natura variază semi-tipologic, 
în sensul că numărul combinațiilor este mult mai mare, dând un grad 
sporit de relativitate tipologiilor. 


Doar Personalitatea este unică, şi nici nu poate fi altfel, din 
următoarele motive: 


e numărul mare de factori de variabilitate implicaţi în structura 
acesteia: Sinele, Conştiinţa, Caracterul, Natura, Forţele vieții, Forţele 
proprii, Organizarea vieţii, Acţiunea proprie, Forţele Cosmice, 
Acţiunea Mediului, Procesele interne (mentale, afective), mare parte 
dintre acestea fiind ele însele variabile clipă de clipă (aşa cum vom 
arăta în capitolul IV). 

e personalitatea este o structură prin excelenţă variabilă şi total 
instabilă, creaţie sinergică şi continuă a tuturor factorilor enumeraţi 
anterior. 


e personalitatea reprezintă, în fapt, vehicolul pe care fiecare om îl 
utilizează în parcurgerea Drumului propriu într-un anumit spaţiu al 
existenței şi într-un anumit moment al evoluţiei sale. lar aceste 
Drumuri sunt absolut unice. 

PARTEA A II-A 
FIINŢA UMANĂ ÎN MANIFESTARE 

De când ne facem intrarea în Lume, ne întâmpină, 
în Poarta Vieţii prima şi cea mai mare minciună a 
Existenţei: iluzia că am fi. 


Avem însă la dispoziţie un destin de om spre a 
spulbera această iluzie şi a pune în locul falsităţii, 
adevărul: şi anume să dovedim că suntem. Dar pentru 
aceasta e necesar să ne facem; de la început şi până 
la sfârşit. 


Natura a trimis pe lume o potenţialitate. Noi 
trebuie să-i dăm chipul realităţii, împlinind-o. 

CAPITOLUL III 
FIINŢA UMANĂ ÎN MANIFESTARE. 
PERSOANA UMANĂ 


„Omul este numai jumătate el însuşi, iar cealaltă jumătate manifestarea sa” 


R.W. Emerson 


I. ECUAȚIA UMANĂ 


„După diferitele ştiinţe speciale care s-au ocupat în parte de 
variatele manifestări ale persoanelor omeneşti — observa Constantin 
Rădulescu-Motru — trebuie să urmeze o sistematică al cărei obiect să 
fie persoana însăşi, ca o structură fundamentală a psihosferei, a vieţii 
omenirii întregi. 


Voința liberă, care susține deprinderile personalităţii este posibilă 
numai în viaţa socială, căci numai prin normele, sau imperativele 
morale ale acestei vieţi, este dată omului posibilitatea să se ridice 
deasupra determinismului biologic şi să se conducă după valori sociale 
şi ideale. 


A fi liber este a fi ascultător imperativelor morale şi ideale. 


Momentele esenţiale din definiţia personalităţii sunt deci bine 
fixate: prin personalitate înţelegem o îmbinare de factori sufleteşti, 
care mijlocesc o activitate liberă după norme sociale şi ideale...”. 


x 


In secțiunea anterioară am arătat care este structura internă a Ființei 
Umane, condiția sa existențială precum şi instrumentele (corpurile / 
organismele împreună cu simțurile specifice) şi planurile (mediile de 

lucru) în cadrul cărora entitatea ajunsă la gradul evolutiv (stadiul) 
uman îşi continuă dezvoltarea individuală. 


A venit acum momentul să tratăm despre cea mai complexă 
structură întâlnită în prezent în „lumea vie” a planetei Pământ: 
Persoana umană. Pentru a ne putea face o idee primă despre 
complexitatea a ceea ce, în limbaj comun denumim „om” sau 
„persoană”, să pornim de la o privire aruncată asupra diagramei din 
Anexa I. 


Putem, încă de la început, recunoaşte unele elemente despre care 
am tratat deja: Sinele, Conştiinţa, Natura, Caracterul. Acestea compun 
ceea ce am denumit Fiinţa în Sine, Eu-l sau individualitatea şi 
unicitatea Fiinţei Umane. 


Am văzut în secţiunile anterioare, că pentru fiecare Plan al 
manifestării sale, ființa umană beneficiază de anumite organisme/ 
instrumente specifice de exprimare/ de existenţă. Caracteristic 
Planului Fizic este însă faptul aparte de a putea regăsi la nivelul 
acestuia toate aceste instrumente, deopotrivă organismele şi simţurile 
specifice acestora, puse la dispoziţia ființei umane în scopul 
continuării procesului evolutiv. Planeta Pământ reprezintă o şcoală a 
dezvoltării tuturor fiinţelor, iar Planul Fizic unul dintre laboratoarele 
sale — poate cel mai complex. Complexitatea sa derivă din specificul 
organizării ierarhice, pe nivele de vibrație, a proceselor vieţii în 
desfăşurare, astfel încât vibraţiile superioare pătrund şi coexistă în 
mediile/ „spaţiile” celor inferioare, fără a se interfera cu aceasta, dar 
influenţându-le printr-o alăturare sinergică a efectului lor şi în direcţia 
ascendentă a dezvoltării/ creşterii nivelului vibrator al celor inferioare. 


Acestui fapt se datorează prezenţa la nivelul Planului Fizica 
forţelor/ influențelor specifice lumilor ierarhic superioare, de pe alte 
nivele, precum şi posibilitatea ca Fiinţa-umană să „locuiască” în 

acelaşi timp în toate organismele pe care nivelul evolutiv atins i le 
permite spre întrebuințare. 


Astfel încât ceea ce numim în prezent „persoană umană” sau „omul 
social contemporan”, reprezintă Fiinţa-umană-în-sine (Sinele, Conştiinţa, 
Natura, Caracterul), „îmbrăcată” în toate corpurile/ vehiculele de 
evoluţie pe care i le permite Şcoala Terrei (Cauzal, Mental, Astral, 
Eteric şi Fizic) potrivit nivelului atins de omenirea actuală, şi având la 
dispoziție simţurile specifice acestora (arătate şi în diagramă) însă, 
toate acestea vor trebui întrebuințate numai la nivelul Planului Fizic. 
Altfel spus, omul contemporan, în starea naturală (adică cea specifică 
nivelului comun de „dezvoltare spirituală” a omenirii terestre, fără 
intervenţie prin practici de „trezire” a „capacităţilor paranormale”) nu 
poate trăi conştient de sine decât în Planul Fizic, neavând, de aceea, 
posibilitatea de a beneficia de plenitudinea capacităţilor, facultăţilor şi 
oportunităţilor de manifestare specifice organismelor (şi simţurilor) 
aparținătoare celorlalte nivele. Pentru că la nivelul Planului Fizic 
acestea vor fi constrânse a se limita şi conforma restricţiilor frecvenţei 
reduse de vibraţie specifică acestuia şi totodată vor trebui să apeleze 
pentru exprimare/ exteriorizare în realitatea fizică, la funcțiile şi 
organele proprii organismului biologic, acestea îndeplinind rolul de 
„traducător” în lumea fiziologică a trăirilor pe care fiinţa le vieţuieşte 
pe nivelele superioare şi în organismele specifice acestor nivele. 


La aceste două componente structurale majore (Fiinţa în Sine şi 
organismele specifice) se adaugă sub aspect deopotrivă structural şi 
funcțional influenţa celor 5 categorii de Forțe pe care le putem observa 
în diagrama 3 de mai jos. 

FORŢELE MODELATOARE 


Diagrama 3 


FORŢELE INTERNE FORŢELE EXTERNE 


FIINŢA ÎN SINE i i FORȚELE COSMICE 
Sinele : : Forţele Evoluţiei Universale 


Conştiinţa : H Destinul Individual 
i : Karma Individuală 
Natura 


Caracterul 


FORȚELE NATURII 


Natura în Sine 
Structurile genetică 
Tendinţele: 
Ataşamantul 
Dorinţa 
Grija 
Frica 
Repulsia 
Împlinirea de Sine 


FORŢELE INDIVIDUALE 
e  TrinomulUman Existenţial 
e Voința 
e Atenția 
e Străduința 
e  Exerciţiul 
e Capacități, Abilități, Virtuţi 


FORȚELE SOCIALE 


Creşterea primară (1-14 
ani) 

Educația 

Mediul social (familie, 
grupuri, profesie etc) 


ORGANIZAREA VIEŢII 


Stilul de viață 
Autoeducaţia 
Activităţile 
Obişnuinţele 
Condiţia socială 


Programul Proiectul Vieţii 
dezvoltării individuale individuale 

Astfel încât entitatea complexă numită om social sau persoană 
umană, în realitatea sa concretă, obiectivă, palpabilă, acea entitate pe 
care o întâlnim şi la care ne relaționăm zi de zi, celula structurală şi 
funcțională a sistemului numit societate, se compune la interfaţa a trei 
realităţi majore: Fiinţa în Sine, Organismele (Corpurile) şi Forţele de 
Modelare, schematic reprezentate în diagrama 4 de mai jos: 


Persoana umană Personalitatea 
Fiinţa în sine 


Diagrama 4. 


Aceasta este, pe de altă parte, Ecuația Umană, cea care defineşte 
structura şi determină funcționarea Persoanei Umane în comunitate, la 
nivelul planului fizic. Scrisă în varianta liniară, Ecuația Umană 
Individuală (EU) se înfăţişează în felul următor: 


a) EU în variata restrânsă: PU = FS + Og + FM 
unde: 

PU = Persoana Umană 

FS = Fiinţa-în-Sine 

Og = Organismele 

FM = Forţele Modelatoare 

b) EU în varianta extinsă / explicită 


unde: 


PU =[S$S+C+N+Ca]+[Oc+ Om+ Oa + Or+r] + [(Fc + Fy + Fs) + 
(Fi) + (0v)] 


S = Sinele Oc= Organismul Cauzal 

C = Conştiinţa Om = Organismul Mental 

N = Natura Oa = Organismul Astral 

Ca = caracterul Or+g= Organismul Fizic + Eteric 
Fc = Forţele Cosmice Fi= Forţele Individuale 

Fy = Forţele Naturii Ov = Organizarea Vieţii 


Fs = Forțele Sociale 


Observăm că din EU lipsesc unele aspecte prezente în diagramele 
anterioare, în special: Programul Dezvoltării Individuale, Proiectul 
Vieții Personale, Piramida Trebuinţelor Fundamentale şi cele 4 
Dimensiuni ale Vieții regăsite în prima dintre diagrame. 

Această omisiune, deloc întâmplătoare, se datorează următoarelor 
aspecte: 


a) — Programul Dezvoltării Individuale (P.D.I.) şi Proiectul Vieții 
Personale (P.V.P.) sunt două aspecte neîntâlnite, decât ocazional, în 
cazul omului contemporan. Noi am prezentat pe larg semnificația 
celor două noțiuni în volumul deja amintit, dedicat Consilierii în 
managementul calității vieții şi condiției umane (“Fundamentele 
consilierii. ..”), consiliere care are rolul principal de a face posibilă şi 
viabilă existența acestora. P.D.I. reprezintă setul de strategii, norme, 
tehnici şi metode personale adaptate la specificul unic şi individual al 
unei persoane anume, în măsură a contribui la progresul său ca ființă, la 
dezvoltarea sa spirituală. În antichitate exista sub forma a ceea ce — mai 
ales în Orient — purta numele de „saddhana” (practica desăvârşirii) şi 

constituia, în toate culturile lumii, obiectivul principal al vieţii omului 
social. În prezent, însă, condiţia obişnuită, socială a ființei umane, fiind 
aceea de rătăcire, uitare de sine şi pierdere a sensurilor — inclusiv a 
sensului propriu — este normal că şi necesitatea (sau, mai grav, chiar şi 
simplul fapt de a ne aminti că există o astfel de practică) acestui program 
să fie total pierdută în întunericul ignoranței. 


În ceea ce priveşte P.V.P., acesta reprezintă planul strategic al 
vieţii Fiinţei umane în planul fizic. El porneşte de la rostul existenţial 
al omului (întreita misiune despre care am tratat în capitolul I) şi are 
ca obiectiv trăirea unei vieţi împlinite, a realizării de sine în existenţa 
şi în lumea aceasta, ţinând cont de ansamblul tuturor forţelor (amintite 
mai sus) care întâmpină Fiinţa umană pe calea dezvoltării/ evoluţiei 
sale. Desigur că, aşa cum se poate lesne constata, în delăsarea generală 
ce însoţeşte omenirea actuală, alăturată pierderii sensurilor (şi de aici, 
din nou, lipsa de motivaţie în a face), omul social contemporan, din 
creator şi coordonator al valorilor modelate, a devenit o simplă 
unealtă, un obiect de uz general în cadrul sistemului socio-economic 
edificat chiar de el însuşi (sau, poate, de ignoranta lui?!). În aceste 
condiții omul s-a obişnuit atât de bine să i se spună (sub apanajul 
libertăţii sale totale — democratice — de decizie) ce să facă (ce produs 
să cumpere, cum să vorbească, pe cine să voteze, pentru cine să 
muncească sau, în general cui să-i doneze resursele sale ca ființă) încât 
s-a dezobişnuit a-şi planifica până şi acţiunile cotidiene ale vieţii sale 
sociale, darămite întreaga existenţă ca ființă umană. 


Această pierdere de competenţă este una dintre cele mai grave 
crize, atât din istoria speciei umane cât şi în viaţa privată a fiecărui 
individ, fiindcă omul ajunge să nu mai deţină controlul nici asupra 
entității şi nici asupra existenţei sale, devenind, nimic altceva decât o 
piesă într-un mare mecanism, unealtă oarbă lipsită de rațiune şi simţire, 
manipulată după voinţa grupurilor de putere şi prin intermediul celor mai 
odioase pasiuni / patimi sădite în mintea şi sufletul său. 

Căci dacă în vremurile de demult omul devenea sclav pentru că i 
se răpea libertatea fizică, astăzi el este sclav fiindcă i s-a răpit propria sa 
ființă interioară. Trăim astăzi perioada pornită dinspre dezumanizare şi 
mergând spre completa des-fiinţare a entității umane. 


b) În al doilea rând, Piramida Trebuinţelor Fundamentale, precum şi 
cele 4 Dimensiuni ale Vieţii omului contemporan (Persoanei Umane) 
nu figurează în Ecuația Personală, întrucât ele nu ţin de structura, de 
constituția anatomică a omului social, ci reflectă, determină sau 
condiționează manifestarea sa exteriorizată, în raporturile cu semenii, 
cu mediul, cu evenimentele şi fenomenele ce le întâlneşte în cursul 
existenţei sale în Planul Fizic. Această manifestare exteriorizată se 
numeşte în mod tradițional „Personalitate” şi despre ea vom trata în 
continuare, urmând ca în secţiunea destinată vieţii comunitare a Fiinţei 
umane, să vedem ce reprezintă cele 4 Dimensiuni ale Vieţii şi care este 
rolul acestora (Piramida Trebuinţelor fiind deja tratată în capitolul 
introductiv, facem trimitere la cele prezentate acolo). 


Înainte însă de a trece mai departe este necesar să observăm un 
aspect esenţial: multitudinea de factori şi variabile ce intră în 
componenţa E.U., determină ca fiecare om social (Persoană Umană) 
în parte să reprezinte o entitate absolut unică, irepetabilă şi specifică/ 
originală. 

Dintotdeauna preoţii, filosofii, oamenii de ştiinţă, mai nou 
sociologii, psihologii, asistenții sociali, medicii etc. se străduiesc să 
clasifice oamenii pe categorii, să-i încadreze în standarde şi să-i 
măsoare prin intermediul şabloanelor. Nu e nimic rău în acest demers, 
dar numai dacă observăm că orice clasificare nu ne duce decât până la 
jumătatea drumului. A ne opri acolo şi a considera că am descoperit 

omul, este cea mai mare eroare. Mai avem încă pe-atâta cale de bătut 
spre a ajunge în intimitatea sacră şi unică a templului vieţii fiecărui 
suflet în parte. Însă această a doua parte a călătoriei nu este pentru 
mase, pentru profani. Ea este destinată numai pelerinilor autentici, 
acelora ce cred cu adevărat în puterea Vieţii de a se exprima în 
nenumărate forme, acelora ce văd fiinţa ca sevă din seva Marii Fiinţe, 
acelora care au pregătirea necesară a conştiinţei lor de a se apropia cu 
cea mai mare evlavie şi profund respect de sanctuarul fiecărui suflet — 
indiferent că aparţine unui om, unei gâze ori unei flori — şi să 
regăsească acolo imaginea lor, aşa cum privind în ei înşişi, pot regăsi 
icoanele vii ale tuturor acestor fiinţe ce compun împreună marea 
familie a Universului. 


II. PERSONALITATEA 


1. Definire 


Personalitatea reprezintă deopotrivă atitudinea, conduita, instrumentul 
şi structura heterogenă dar unitară şi complexă, rezultantă a combinației 
sinergice continue a factorilor interni şi externi slujind Fiinţei Umane 
în procesul de evoluţie (creştere şi dezvoltare individuală) şi manifestare 
în Planul Fizic şi în cadrul comunităţii sociale. 


Nu avem pretenţia ca această definiţie să fie exhaustivă, ori măcar 
corectă — după rigorile ştiinţei clasice. Oricum este de principiu că, la 
vremuri noi se cer lucruri noi. Ceea ce ne interesează însă (atât pe noi 
cât şi, credem, pe dumneavoastră, cititorii) este, nu atât formalismul 
ştiinţific şi nici corectitudinea, cât înţelegerea fenomenului în sine 
(indiferent prin ce mijloace) pentru că numai un lucru cunoscut mai 

întâi, la/ cu adevăratul său rost, se poate face mai apoi util omului 
individual şi societăţii în ansamblu. 


Pe de altă parte, aşa cum am văzut din diagramele anterioare şi cum 
s-a putut desprinde până aici pe parcursul întregului material, totul în 
univers, inclusiv Fiinţa Umană, se structurează şi fundamentează după 
criteriile realităţii holografice. În baza principiului holografic, fiecare 
parte constituentă a unui întreg este rezultanta acţiunii/ creaţiei 
sinergice, concomitente şi continue a tuturor celorlalte părţi, şi de 
aceea, în fiecare moment, fiecare dintre acestea le conţin şi reflectă 
deopotrivă pe toate celelalte. 


Întocmai la fel, în ceea ce priveşte Persoana Umană şi mai ales 
Personalitatea ca manifestare exteriorizată a acesteia, nu le putem 
cunoaşte şi înțelege la adevărata valoare/ profunzime decât dacă le 
privim în contextul existenţei lor permanente, în mediul compus din 
totalitatea factorilor ce acţionează clipă de clipă, în combinaţie 
sinergică la crearea şi transformarea / devenirea continuă a acestor 
două aspecte ce însoțesc Fiinţa umană pe traseul evoluţiei sale. 


Până acum ştiinţele terestre au emis numai opinii parțiale, 
fragmente de adevăr despre Persoana umană şi Personalitate. Astfel 
teologia a considerat-o creaţie antropomorfică divină, ignorând de 
exemplu forțele biologice sau pe cele sociale. Sociologia ignoră 
sorgintea divină a omului şi chiar dacă l-a scos din cosangvinitatea 
materiei în care îl aruncase darwinismul, nu recunoaşte decât 
primordialitatea mediului social. Ecologia îl apropie pe acesta de 
Natură, recunoscându-i deopotrivă rudenia (şi de aici legăturile de 
creaţie reciprocă) dintre om şi celelalte specii (inclusiv specia proprie 
sub aspectul factorilor sociali) dar se păstrează încă pe poziţii atee 
(chiar dacă se întâlnește uneori cu anumite curente orientale, dealtfel 
greşit înţelese şi prost aplicate), ignorând astfel partea de spiritualitate 
din om. 

Nu e de mirare atunci că tocmai fizicile cuantice, în momentul 
apropierii lor de mistică (prin redescoperirea legilor majore de 
organizare a Vieţii în Univers) şi la interferența cu porţiuni/ fragmente 
din Ştiinţele Antice, foste oculte, (atât cât sunt capabili să înţeleagă 
oamenii de ştiinţă ai prezentului din acestea) au perceput necesitatea 
de a dezvolta un alt tip de cunoaştere: nu cea raţională, analitică (ce 
fragmentează întregul spre a-l putea măsura, transformându-l astfel 
într-un fals, o iluzie (fiindcă întregul nu se compune din suma părţilor 
pe de o parte, iar pe de alta fiecare componentă încetează să mai existe 
în realitate atunci când e ruptă de contextul care o crea clipă de clipă), 
ci cunoaşterea intuitivă, aceea care, ocolind barierele obstrucţioniste 
ale mentalului, se adresează direct întregului pe care-l percepe atât în 
unitatea sa cât şi în structura/ alcătuirea sa din părți vii, nedetaşate şi 
nedeformate, aflate în continuă interacţiune reciprocă simultană şi de 
sine creatoare. 


Psihologia Fiinţei porneşte din start de la acest nivel de înţelegere 
a Persoanei Umane (a se vedea şi capitolul I) percepând-o mai mult ca 
pe un Fenomen, un proces în continuă devenire, ce poate fi descoperit 
şi înţeles numai în contextul întregului ansamblu de factori şi influenţe 
modelatoare (arătate până aici) şi numai pornind investigația de sus în 
jos, de la intuiţie şi trăire la nivelul de conştiinţă, spre simţurile 
inferioare (mental, astral, cele fiziologice), de la sensuri/ semnificaţii/ 
rosturi spre formele particulare (şi efemere / temporare) în care acestea 
sunt îmbrăcate / exprimate la un moment dat sau altul. 


Persoana Umană este aşadar, pentru Psihologia Fiinţei, un flux 
continuu de viaţă şi fiinţă, o transformare perpetuă ce nu poate fi 
măsurată într-un moment sau altul static; ci numai în devenirea sa, în 
„curgerea” ei prin viaţă şi lume, poate fi determinat câmpul de 
variaţie! oscilație al acesteia (şi nicidecum „laturi”, „muchii” sau alte 
dimensiuni statice) precum şi — aspectul cel mai important — direcțiile 
posibile pentru dezvoltarea viitoare. lar toate aceste informaţii nici pe 

departe nu se vor obţine „prinzând” şi măsurând Personalitatea prin 
analize de laborator. Ci numai cunoscând cauzele, factorii creatori ai 
acesteia, deopotrivă cu regulile/ legile ce trasează existenţa, acţiunea 
şi combinaţia sinergică a interacțiunilor concomitente, reciproce şi 
continue ale tuturor acestor factori. 


Căci omul — omul social al prezentului — se asemănă cu un Corăbier 
pe Marea Vieţii şi a Devenirii. În baza destinului individual, el şi-a 
trasat o Călătorie pe care trebuie să o întreprindă (este misiunea vieții 
sale prezente). Pentru aceasta, înainte de a se lansa, trebuie să fi 
deprins arta navigaţiei, apoi să-şi pregătească în toate amănuntele 
corabia şi echipamentele şi, mai ales, să se informeze despre stâncile, 
obstacolele şi vânturile care-l vor întâmpina pe traseu. Căci toate 
forţele ce acţionează sinergic asupra ființei umane reprezintă doar 
oportunități şi utilităţi, aflate dincolo de bine şi de rău, în egală măsură 
a fi la fel de folositoare, pe cât de stânjenitoare. Revine Corăbierului 
sarcina de a-şi pune în lucru întreaga măiestrie şi toate cunoştinţele 
sale de navigaţie spre a identifica momentul şi mişcarea potrivită de 
orientare a velelor, astfel încât corabia Vieţii sale să aibă un mers lin 
şi armonios, dar mai ales să fie ferită de pericolele catastrofale ale 
naufragiului. 


2. Funcţiile Personalităţii 


a) Funcţia de instrument, mijloc şi cadru/ mediu pentru evoluția 
(creşterea şi dezvoltarea) Fiinţei Umane. 


Fiinţa Umană — corăbier, este pusă în situaţia de a traversa la un 
moment dat Marea Vieţii, de a parcurge cu bine existenţa sa prezentă 
în Planul Fizic al Pământului; acel plan şi mediu de dezvoltare, 
veritabil laborator de lucru asupra propriei deveniri, în care toate 

forţele existente în dotarea Şcolii Terrei sunt permise. Dar, mai mult 
decât atât, toate acţionează (prin voinţa Modelatorilor Evoluţiei) în 
acest plan, punând la grea încercare destoinicia şi abilităţile omului- 
corăbier. 


Pentru desăvârşirea călătoriei, a parcurgerii, el are nevoie, desigur 
de un vehicul pe măsura încercărilor la care viaţa urmează a-l pune. 
Oricât de bun navigator ar fi cineva, fără o corabie corespunzătoare şi 
puternică, nu va putea străbate prin vânturile şi valurile marii 
provocări a existenţei cotidiene. Fiindcă întreagă această călătorie este 
un antrenament pentru corăbier. La finele ei, vehicolul va fi 
abandonat; acesta a fost doar un mijloc, edificat din materialele avute 
la dispoziţie (şi am văzut anterior toate forțele şi structurile ce concură 
la acest demers), un instrument utilizat în experimentarea unor 
abilități, în dobândirea anumitor deprinderi noi, în sporirea 
performanţelor şi însuşirea unor noi legi ale vieții; toate acestea 
urmând a fi ulterior stabilizate la nivelele Naturii individuale, al 
Caracterului sau Conştiinţei, după caz. 


Personalitatea permite aşadar Fiinţei Umane să adopte atitudinile/ 
conduitele care să facă posibilă la cele mai necesare experienţe 
destinate creşterii şi dezvoltării ființei, al evoluţiei sale universale. 


b) Instrument pentru împlinirea misiunii existenţiale 


Am văzut în primul capitol că misiunea existenţială presupune 
deopotrivă evoluţia individuală ca ființă-elev la Şcoala Vieţii, 
sprijinirea celorlalte fiinţe spre a parcurge în condiţii optime propriul 
lor proces de dezvoltare şi, de asemenea, ca ființă conştientă de sine, 
jucarea rolului repartizat pe Scena Lumii. 


Chiar etimologic, termenul de „personalitate” semnifică (din 
latinescul „persona” = mască) transpunerea în „pielea” personajului ce 

trebuie interpretat, adaptarea conduitei şi stării de spirit la rol, 
concentrarea asupra cerințelor acestuia, dar neuitând totodată că 
actorul este altceva decât personajul temporar interpretat, că devenirea 
sa este continuă şi îi cere parcurgerea a multe alte roluri şi interpretarea 
multor personaje: o dată rege, altă dată cerşetor, apoi bărbat sau 
femeie, sărac ori bogat, etc. 


c) Funcţia de adaptare şi integrare în mediu 


Viaţa omului, ca ființă comunitară, reprezintă un proces continuu 
de elaborare şi participare/ consumare de raporturi cu alte fiinţe 
(indiferent de specie). Ca pretutindeni în Univers, evoluţia fiecărei 
structuri — de la atom la galaxii — se produce prin interacţiunea 
sinergică a tuturor componentelor întregului ansamblu. La fel şi în 
cadrul societăţii, omul este, aşa cum am mai arătat şi un produs al 
combinaţiei/ interacțiunii celorlalți membri ai acesteia. Numai că, 
dotat cu liberul arbitru, cu posibilitatea deciziei şi de asemenea cu 
potenţialitatea/ capacitatea de a contribui şi trasa coordonatele propriei 
sale deveniri, fiinţa umană poate (şi, de aceea, este datoare) de a 
selecta, din categoria factorilor sociali aceia care contribuie în cea mai 
mare măsură la dezvoltarea sa personală. 


Personalitatea, în acest context, slujeşte ca instrument şi identificare, 
selecționare şi reţinere/ captare/ întrebuințare a tocmai acestor factori 
modelatori externi. Pe de altă parte, personalitatea satisface trebuinţele 
fundamentale ale Sinelui privind nevoia acestuia de integrare şi 
comuniune, de acceptare şi apartenenţă, de recunoaştere, de a primi şi 
dărui afecţiune. Toate aceste reuşind a fi realizate numai prin adoptarea 
unei atitudini specifice de vibraţie în armonie cu mediul, de încadrare în 
structurile/ standardele acestuia, de învăţare a limbajului respectivului 
sistem. Englezii au o vorbă: „dacă eşti la Roma poartă-te ca la Roma”. 
Fiindcă tot ceea ce contează în raporturile dintre două entităţi este 

comunicarea, transferul de informaţie, de structură, de stări de spirit şi, 
cel mai plenar, de identitate. 


d) Funcţia de protecţie a valorilor proprii 


Aşa cum foloseşte ca instrument pentru implementarea de sine în 
mediu, la fel de bine personalitatea serveşte ca mască pentru 
disimularea propriilor valori, în scopul ascunderii lor de eventualii 
factori de risc ai unui mediu ostil, străini ori mai puţin tolerant. Fiindcă 
cel mai mare pericol pentru orice ființă umană îl reprezintă 
înstrăinarea de sine, rătăcirea drumului propriu prin alterarea ori 
distrugerea valorilor identității proprii şi înlocuirea cu altele, de 
împrumut, aparținătoare unor sisteme terţe, străine. Instinctul fundamental, 
al oricărei forme de viaţă, spre supravieţuire, include şi conservarea 
identității proprii, precum şi protejarea acesteia de influenţele 
mediului extern. Personalitatea serveşte acestui obiectiv. 


e) Funcţia de instrument pentru atingerea obiectivelor proprii în viaţă 


Aşa cum foloseşte actorului pentru interpretarea rolului scenic, în 
calitate de mască, personalitatea slujeşte la fel de bine şi războinicului, 
acelaşi actor, omul, însă de data aceasta aflat în alte raporturi, cu 
lumea. Căci viața, indiferent că o privim ca pe o bătălie sau competiţie, 
presupune înainte de toate atingerea anumitor obiective destinate cel 
puţin satisfacerii trebuinţelor fundamentale, adică motivate de 
impulsul vital (de neînvins) al necesităţii. Există nenumărate căi şi 
modalităţi de realizare şi satisfacere a lor, dar nicicare două nu se 
prezintă la fel: unele mai grele, altele mai uşoare, unele mai eficiente, 
altele mai puţin; unele sacrifică două-trei bătălii pentru câştigarea 
campaniei, altele cer un lanţ neîntrerupt de victorii. 

Personalitatea, conţinând în componenţa sa întregul ansamblu de 
forţe pe care le-am văzut în prima secţiune, permite Fiinţei Umane să 
adopte, în fiecare moment cea mai potrivită strategie, în funcție de 
cerințele mediului, să utilizeze unele sau altele din aceste forţe, să îşi 
gestioneze astfel, corespunzător resursele şi să speculeze oportunităţile ce 
i se deschid la fiecare pas pe calea vieţii, în vederea atingerii cu maxim 
de eficienţă a dezideratelor şi obiectivelor propuse. 


f) Funcţia de mediu şi factor în realizarea Împlinirii de Sine 


Împlinirea de Sine în viaţă şi în lume reprezintă acea stare de 
bucurie existenţială specifică Fiinţei Umane, în care aceasta simte/ 
trăieşte întreaga încărcătură valorică a fiecărei clipe a vieţii sale, 
simțindu-se în armonie deplină cu rosturile universului, ale lumii şi ale 
propriei sale conştiinţe. lar aceasta se realizează doar prin satisfacerea 
cumulativă a trei aspecte fundamentale şi definitorii ale condiţiei 
umane: împlinirea întreitei Misiuni Existenţiale, actualizarea 
cumulativă a tuturor celor 9 Trepte active ale Piramidei Trebuinţelor 
(fiecare după intensitatea proprie şi variabilă în funcţie de nivelul de 
dezvoltare al fiinţei) şi totodată armonizarea celor 4 Dimensiuni ale 
Vieţii în manifestare. (A se vedea şi secţiunea finală a capitolului I) 


După cum am văzut anterior, Personalitatea le realizează 
separat, pe fiecare dintre acestea în parte, însă întregul — Împlinirea de 
Sine — nu se reduce la suma lor, ci presupune o combinare sinergică a 
forțelor, interacțiunilor şi efectelor acestora, într-un rezultat omogen 
şi armonic, ce are nevoie de un mediu favorabil pentru producere. lar 
acest mediu nu este nicidecum exterior, social, ci se conturează în 
chiar structura Personalităţii, prin combinarea factorilor ce intră în 
componenta acesteia. 

S-a spus dintotdeauna că lumea este o proiecţie a noastră, că universul 
este în noi înşine, la fel şi fericirea. Că aceasta din urmă nu se poat naşte 
decât din momentul câștigării libertăţii față de forţele externe ale lumii şi 
față de cele interne ale noastre; că sclavia se naşte din dependenţa 
sufletului şi subordonarea faţă de împrejurări/ conjuncturi. 


Tocmai de aceea Personalitatea reprezintă agentul instrumentator 
ce face posibilă deopotrivă eliberarea fiinţei noastre precum şi 
orientarea acesteia spre accesarea întregii multitudini de experienţe în 
măsură a permite realizarea împlinirii de sine în viaţă şi în lume. 


3. Trăsături ale Personalităţii 


Datorită multitudinii de factori ce concură la modelarea acesteia 
precum şi modului în care interacţiunile lor se combină sinergic şi 
continuu, Personalitatea se remarcă prin următoarele trăsături: 


a) prezintă un grad mare de instabilitate 


b) este variabilă în mod continuu, cu fiecare factor nou, sau cu 
fiecare modificare a influenţei celor vechi 


c) din acest motiv este şi uşor modelabilă (atât din interior cât şi 
sub influenţa agenţilor externi) 


d) reprezintă o creaţie sinergică în proces continuu 


e) are caracter de unicitate (fiind irepetabilă) şi specificitate 
(aparţinând unei anumite fiinţe umane, la un moment dat istoric, adică 
pe scena vieţii sociale). 

III. STADIILE DEZVOLTĂRII FIINȚEI UMANE 


Urmând amplul proces al evoluţiei, fiinţa ajunge la un moment la 
stadiul de animal. În această fază deşi va beneficia de folosinţa 
vehiculului astral şi spre final chiar a mentalului inferior, ea este 
asemenea unui copil mic ce nu poate realiza prea multe lucruri pentru 
sine de unul singur, de aceea părintele trebuie sa aibă grijă de toate. 
Asemeni părintelui, există anumite entităţi superioare numite spirite- 
grup care desfăşoară toată munca de coordonare a evoluţiei acestor 
fiinţe. Aceste ființe-animale nu sunt individualizate, nu sunt distincte 
şi nu se simt pe ele însele decât ca fiind una cu masa mare a speciei de 
care aparţin. Astfel o albină nu va zice „eu sunt albina X” ci „eu sunt 
toate albinele”. Fiecare individ trăieşte diverse experienţe în viaţa 
încarnată de care beneficiază în mod direct toţi indivizii din aceeaşi 
specie; ei trăiesc unul prin altul, însă nu sunt conştienţi asupra acestui 
fenomen. Singurul care îşi dă seama de tot ce se întâmplă este spiritul- 
grup, fiinţă foarte evoluată şi care are grijă ca totul să se desfăşoare 
conform Legilor şi cu un minim de efort să se obţină maxim de 
rezultat. 


Specific acestei perioade este deci inconştienţa totală; trăirea într- 
o masă nediferenţiată de fiinţe; voinţa proprie nemanifestată, supusă 
total voinţei spiritului-grup. 


Spre finalul ei însă, încep a se face simțite trăsături definitorii ale 
epocii următoare: omenirea. Astfel are loc un început de proces al 
conturării, al cristalizării fiinţei ca individualitate separată, ca celulă 
încă strâns legată de masa speciei. Treptat, treptat ea începe să 
folosească astralul şi mentalul inferior; începe să simtă atracţie şi 
repulsie, să aibă sentimente: devotament, gelozie, prietenie, frică, 
bucurie etc.; să raționeze şi să înţeleagă, să aibă anumite reguli de 
conduită, de cele mai multe ori impuse din exterior şi să conştientizeze 

necesitatea respectării lor; să înţeleagă (la nivel incipient, desigur) ce 
e rău şi ce e bine pentru sine. 


Simţindu-se ca ființă distinctă în masa speciei, ea e totuşi legată 
încă de ceilalți membri, dar prin raporturi aproape sociale, care 
presupun o organizare o structurare şi un aport propriu, o comunitate. 
Masa inertă se transformă acum într-un grup care reprezintă o 
comunitate (a se vedea organizarea socială a lupilor, a furnicilor a 
suricatelor sau grupurilor „familiale” ale vacilor, balenelor, delfinilor, 
păsărilor etc.; totuşi păsările sunt mai puţin individualizate, lucru ce se 
observă şi în mai primitiva lor organizare). 


Acest amplu proces de individualizare aduce cu sine ideea 
diferenţierii de ceilalţi; individul îşi dă seama că e o entitate aparte şi 
acţionează în sensul autodeterminării. Procesul se continuă în toată 
prima jumătate a stadiului uman, când el se străduieşte să se 
concentreze asupra sa, să-şi pună în evidenţă acele particularităţi care- 
| fac unic. Se naşte şi se dezvoltă ulterior personalitatea conţinând 
trăsături proprii şi un model de comportament individual. 


1. Stadiul uman primar 


Ca urmare a schimbării vehiculelor animale cu cele umane fiinţa 
înregistrează un regres determinat de procesul de acomodare. Din 
această cauză se estompează manifestările de individualizare. Datorită 
greutăţii de a se manifesta în noile condiţii ea simte nevoia unirii cu 
ceilalţi, se revine astfel la acea masă de fiinţe, dar la un grad superior 
numit „turmă” şi caracterizat prin aceea că membrii ei sunt 
individualizaţi însă nu au puterea de a se „ţine pe propriile picioare” 
de a răspunde de ei înşişi, de a lua decizii pe cont propriu. De aceea se 
conduc după puterea exemplului, simt nevoia unui lider care să facă 

primul pas, indiferent dacă e bun sau nu, căci oricum, deşi beneficiază 
de dotarea cu vehiculul mental inferior, ei nu-l vor folosi totuşi. 


Acest stadiu se caracterizează prin indiferență faţă de ceilalți; 
individul este legat de turmă prin anumite forţe mai presus de sine, 
provenite din slăbiciune, teama de singurătate etc., tendinţele naturale, 
Modelatorii Evoluţiei, fiind cei care guvernează aceste forțe de unire. 
Tot ei au şi rolul principal în impulsionarea individului de a înainta pe 
calea evoluţiei, am putea spune într-un procent aproape absolut. În 
acest stadiu omul beneficiază de un vehicul fizic primitiv, vieţile în 
planul fizic sunt fie scurte şi dure fie foarte lungi şi mai blânde (de la 
sistem — la sistem) aceasta pentru a asigura o cât mai bună învăţare a 
lecţiilor. Pe pământul actual nu mai există acest stadiu, planeta fiind 
avansată fiinţele începătoare nu s-ar descurca în astfel de condiţii. Dar 
în perioadele când a existat (Lemuria şi începutul Atlantidei) el a 
corespuns hoardelor de bipezi culegători şi pescari. 


Facem aici o paranteză pentru a ne reaminti un aspect deosebit de 
important: Pământul e o şcoală care are propria-i evoluţie ascendentă. 
La început, fiind mai „primitivă” putea să primească elevi începători 
şi eventual medii; cei avansați şi foarte avansați veneau aici doar prin 
excepție, cu misiuni speciale de obicei ca învăţători (ex: un elev de 
clasa a 10-a va participa la orele de clasa a 2-a doar dacă va fi solicitat 
în calitate de învăţător, deoarece cunoştinţele predate la acest nivel el 
le-a dobândit de mult şi i-ar fi inutil să-şi piardă timpul). Pe măsură ce 
planeta evoluează, pot veni în planul său fizic fiinţe mai avansate ca 
să urmeze propria şcolarizare, în timp ce începătorii, treptat, treptat 
vor fi excluşi, mai întâi clasele primare, apoi gimnaziul etc., iar în faza 
finală vor rămâne doar cei care se pregătesc să devină ei înşişi 
profesori — studenții, iniţiaţii, discipolii. 

2. Stadiul uman mediu 


O dată cu scurgerea timpului, de la o încarnare la alta, încet — încet 
omul trece la folosirea mentalului superior; astfel el are acces la o 
cunoaştere din ce în ce mai amplă, ceea ce îl face să devină mai 
emancipat, mai conştient, mai liber. Creşterea nevoii de libertate îl 
smulge din sânul „turmei” şi îl determină să devină independent. Totuşi, 
cum nici un proces în natură nu se realizează dintr-o dată, omul 
neputându-se rupe brusc de semenii săi va continua să păstreze anumite 
legături, care însă îi vor permite şi lui să se manifeste la modul personal. 


El va trăi de acum în colo în sânul familiei, de care se va simţi 
foarte legat — legătura de sânge. Va fi total dedicat membrilor acesteia 
dar îi va considera străini pe ceilalți. Mai târziu simţul unităţii 
familiale se va extinde la popor, naţiune — apare sentimentul 
patriotismului; către finalul perioadei acest sentiment va fi manifestat 
faţă de toţi semenii urmând ca abia în faza următoare să aibă în vedere 
şi alte categorii de fiinţe. 


Către finele acestei perioade personalitatea atinge punctul maxim. 
Omul se confundă cu imaginea lui socială. Natura proprie începe să se 
manifeste tot mai puternic, influențând personalitatea. Urmând impulsul 
naturii el caută să asocieze cu semenii care au o natură asemănătoare; 
astfel apar alt fel de grupări bazate pe relaţii de asociere. Dobândind 
tot mai multă cunoaştere începe să-şi pună anumite întrebări: mai întâi 
despre lucrurile din jur, la care se raportează; apoi la ansamblul lor; la 
Univers şi la sine însuşi; începe să se cunoască. Înţelegând că mai 
presus de el există anumite forţe care guvernează totul se naşte ideea 
de religie (necesitatea de a face ceea ce trebuie făcut). În ceea ce 
priveşte relația de cuplu, simte tot mai mult nevoia de a fi cu persoană 
de sex opus care să-l sprijine la necaz şi să-i aducă plăcere şi bucurie 
în restul timpului. 

Deşi are acces la un volum semnificativ de cunoaştere, totuşi 
individul e prea puţin matur ca să înţeleagă rosturile profunde ale 
existenţei. El este supus în foarte mare măsură acţiunii tendinţelor, 
Forţelor Modelatoare (a se vedea mai jos), fiind prins în jocul 
manifestărilor, neputând decât prea puţin să le domine. Acţionează deci 
sub impulsul acestor tendinţe pe care de cele mai multe ori le consideră 
ca fiind ceva normal şi necesar, ceva care ţine de ființa lui. Toată 
activitatea îi este orientată în principal spre satisfacerea capriciilor 
propriei persoane sub impulsul capriciilor tendinţelor. Egoismul atinge 
punctul culminant, dar la finele perioadei, sub impulsul tendinţelor 
religioase, al învățăturilor şi al cunoaşterii — şi de cele mai multe ori 
urmând puterea exemplului — se naşte în el dorinţa de schimbare în 
sensul purificării, al avansării spre noile standarde ce se cer de la fiinţa 
umană. Începe să înţeleagă concepte avansate precum altruism, dăruire, 
sacrificiu, milă, prietenie, parteneriat, credință devoțiune ş.a.m.d. şi 
încearcă să le aplice. Totuşi tendinţele încă îl condiţionează şi îl 
determină să acţioneze în special în direcţia vieţii materiale imediate 
îndreptată spre satisfacerea impulsurilor născute din natura primară. 
Începe lupta interioară între dorinţa de a face ceea ce trebuie şi dorinţa 
de a face ceea ce-i place. Apare sacrificiul. 


După numeroase vieţi de luptă, sacrificii, încercări dramatice, 
greşeli şi pedepse, suferinţe şi bucurie, dezmăţ şi chinuri, fiinţa accede 
în cele din urmă la un stadiu superior de maturitate, nu-şi mai permite 
să încalce legile, deoarece înţelege în sensul profund lucrurile şi are 
acces la adevăruri dintre cele mai înalte. 


3. Stadiul uman avansat 


Matur, copt, înţelept, omul este capabil acum să pornească pe calea 
înţelegerii Vieţii la o valoare mai apropiată de ecuaţia ei reală, aceea 

de joc, de piesă cosmică jucată pe diverse scene, în care el este doar 
un actor repartizat în multiple roluri. În acest sens realizează că 
diversele stări şi raporturi sociale: rege, sclav, ţăran, intelectual, bogat, 
sărac, urât, frumos etc. nu sunt altceva decât atribute exterioare, 
fenomene iluzorii ale lumii, e chiar Maya care îmbracă fiinţele şi le 
învăluie conştiinţa, un simplu rol finit, efemer schimbător şi totodată 
parte integrantă dintr-o piesă mare şi amplă unde întreaga suită de 
replici, acţiuni şi evenimente se înlănţuie unele de altele după un 
scenariu prestabilit. Îşi dă acum seama că acest actor este el cel 
adevărat, viu, permanent, cel care trece de la un rol la altul o dată cu 
schimbarea decorului; că tocmai de ceea este necesar să-l cunoască pe 
acest actor — adică să se cunoască pe sine — cu problemele, trebuinţele, 
aspiraţiile lui, şi nu cele ireale induse de mirajul personajului jucat, al 
personalităţii întruchipate pentru o singură seară, pentru câteva ore şi 
poate pentru şi mai puţini spectatori care oricum a doua zi, pe stradă 
n-o să vadă în el pe regele iluzorie tronând în haine scumpe lăfăindu- 
se în palate somptuoase şi încărcat de glorie şi laude, ci acelaşi actor, 
om obişnuit care stă la coadă la pâine şi face piaţa, care are familie, 
copii şi (aceleaşi) probleme ca ei. 


Pe de altă parte, dacă este simplu actor într-o piesă mai dinainte 
regizată, care mai e rolul său, scopul său? cu ce poate contribui el? 
care-i misiunea lui? de fapt cine este El cel adevărat, de unde vine, 
unde se duce şi de ce...? De ce aceste roluri...? De ce această 
alternanţă...? De ce glorie, de ce mizerie? De ce bucurie, de ce durere? 
De ce atâta nefericire? De ce? 


Surprins şi el de această înlănţuire fără sfârşit, parcă, de întrebări şi 
mai ales confruntat cu prăbuşirea adevărurilor pe care le credea 
valabile despre sine (că ar fi una cu rolul jucat) bulversat şi depăşit de 
situaţie, face astfel cunoştinţă cu primii doi învăţători, primele două 
legi care ies în calea dezvoltării umane superioare: 1. Nici un adevăr 
nu e absolut; totul are gradele sale şi 2. Nimic nu e mai ce pare. Cea 

mai mare problemă pe care o are acum e chiar fundamentul cosmic al 
stadiului uman; a se regăsi pe sine; a-şi cunoaşte identitatea şi scopul, 
rostul, sensul. 


Aceste probleme îl vor tortura şi-l vor frământa zi şi noapte 
săptămâni, luni, poate ani de-a rândul. Nu va dormi nu va mânca, nu- 
şi va găsi perechea nici locul, nici rostul pentru că el înțelege că nu-i 
ceea ce pare, dar nici nu ştie ce este. De aceea îi va fi greu, dacă nu 
imposibil să se adapteze în societatea pe care de asemenea nu o 
cunoaşte decât după aparenţa dovedită a fi cât se poate de înşelătoare; 
societatea care e formată din fiinţe-oameni adormite şi condusă după 
reguli ireale. El este acum nici în car, nici în căruţă; la răscruce de 
drumuri: în faţă întuneric, în spate un drum nevalabil. Haosul e mare; 
criza apăsătoare. 


Dar Forţele Divine nu dorm. Coordonatorii Evoluţiei umane îşi dau 
seama că în față o fiinţă tocmai pregătită pentru revelarea, pentru 
asimilarea Înaltei Învăţături, pentru parcurgerea Şcolii Evoluţiei 
Conştiente. Era necesară o asemenea situaţie dureroasă, de criză, 
fiindcă în întreg stadiul uman avansarea nu se face decât prin impulsul 
nevoii — care om se duce la doctor fără să-l doară ceva? — şi cu atât 
mai mult, învăţare cu forţa nu se poate. De aceea trebuie ca ființa să 
fie conştientă de nevoia ei vitală de a avea acces la cunoaştere, la 
identificare, pentru a intra în legalitate într-un sistem universal de 
valori, de a depăşi efemerul, temporarul, schimbătorul, durerea etc.; 
de a avea acces la fericirea superioară a integrării, conlucrării şi trăirii 
alături şi prin toate celelalte ființe, vieţuind ca o celulă deplin 
conştientă a unui organism cosmic, ea în el şi el în ea. 


De aceea Forţele Divine îl vor înscrie la această Şcoală a Evoluţiei 
Conştiente şi, în funcție de dorinţa, de năzuința dar mai ales de 
străduința lui îi vor dezvălui pas cu pas Tainele Cunoaşterii 
Universale. 

Semnificativ pentru modul cum lucrează Forţele evoluţiei la stadiul 


de umanitate (ca regn) este şi tabelul următor: 


STADIU 


VEHICULE 


REALIZARE 


MANIFESTARE 


VOINȚA 


RAPORTURILE 
CU 
CEILALȚI 


FINAL DE FINAL DE 
STADIU OM OM OM STADIU 
DEBUTANT MEDIU AVANSAT 
ANIMAL UMAN 
Incepând de aici 
Mental inferior Mental inferior Mental superior Cauzal încolo; na stări 
Astral inferior Astral inferior Astral superior Mental superior ta ti 
Fizic şi Eteric Fizic şi Eteric Fizic şi Eteric Astral superior Poate folosi oricare 
animal uman uman Fizic şi Eteric dintre 
uman vehiculeleanterioare în 
misiuni speciale 


INDIVIDUAL PERSONALI IDENTIFICA CONȘTIENT 
B Si di il 


Disdluţia Personalităţii 


Formarea Personţlităi 


z 
a 
2 
EE 
Za 
E = 
_— 
2 z 
45 
A 
= 


Individuală 
plenară 


PLENARĂ SETRANSMUTĂ |: LEGEA DIVINĂ 


Aparține forţelor “Eu vreau!” “Spune-mi ce “Facă-se voia Ta, 
superioare “Dă-mi Doamne!” să fac” Doamne.” 


Fraţi — 
Indiferenţă Tay n Prieteni Unitate 
Duşmani 


In stadiul animal fiinţa nu e conştientă de sine însăşi, şi de aceea ea 


nici nu ştie şi nici nu înfăptuieşte nimic, ci Forţele evoluţiei lucrează 


cu, şi asupra ei. De abia spre finalul etapei mijesc zorii conturării 


personalităţii a unei dimensiuni proprii care să o distingă pe această 

ființă din marea masă omogenă a speciei; ea tinde să iasă de sub 
influenţa monadei şi să se manifeste singură. 


Acest lucru se va petrece în chiar prima fază a stadiului uman, 
aceea de om debutant. Fiinţa nu mai este acum purtată pe braţe de către 
Spiritul speciei — monada, ci e lăsată să încerce a umbla singură. Ca 
sprijin însă i se pun la dispoziţie condiţionările sau tendinţele, 
guvernate de către Modelatorii Evoluţiei (a se vedea mai jos, secţiunea 
următoare). De fapt ele nu sunt un simplu sprijin, ci chiar învățătorii, 
antrenorii ființei, care este încă în stare inconștientă şi are nevoie de 
lecţii care să nu se adreseze raţiunii, cunoaşterii — pentru că nu le-ar 
înţelege, neavând dezvoltate capacităţile respective — ci care să vizeze 
realitatea senzitivă, brutală, grosieră. Căci numai purtată de valurile 
condiţionărilor pe oceanul învolburat de furtuna manifestării vieţii, 
fiinţa, după nenumărate naufragii şi eşuări va învăţa arta navigaţiei. 
Aşa este situaţia, şcoala e dură, dar această duritate este strict necesară 
— la urma urmei bătaia e ruptă din rai — pentru a sfărma crusta iluziei 
ce împiedică diamantul conştiinţei să strălucească în lumina Vieţii. 


De aceea condiţionările exterioare vor avea rolul principal la început, 
din acţiunea lor născându-se chiar Personalitatea (încă din stadiul 
animal) care va creşte şi se va contura sub directa influenţă a lor. Din 
stadiul de om debutant, o dată cu creşterea gradului de individualizare, 
se întăreşte voinţa şi aceasta, de-acum, se va impune din ce în ce mai 
mult în procesul de trasare a coordonatelor acestei personalităţi. 


Totodată pe parcursul dezvoltării ca om mediu apare Natura 
Individuală, la început resimțită ca o vagă forţă latentă dar care prinde 
putere şi îşi spune cu tărie mesajul. De fapt ea reprezintă o metamorfozare 
în final la nivelul superior a chiar personalităţii din care se naşte şi 
coexistă o perioadă de timp, dar care se contopeşte cu ea până la urmă. 
Această coexistenţă se explică prin faptul că acţiunea condiţionărilor este 
încă destul de importantă, omul simțind că are acum o dublă identitate: 

una interioară — natura — şi alta exterioară — personalitatea — determinată 
de forţa acestor condiţionări pe care el nu o poate încă învinge. Dar pe 
măsură ce dobândeşte cunoaştere şi beneficiind de aportul unei voințe de 
acum mature, prin antrenament susținut el le va depăşi (aşa cum aruncăm 
cârjele atunci când nu mai avem nevoie de ele şi care ne-ar incomoda în 
mersul nostru din ce în ce mai rapid). 


De acum el ia în mâinile sale hăţurile propriei dezvoltări: are 
cunoaştere (ştie ce, cum, şi de ce), are voinţă (motorul care să-l 
propulseze) şi are natura sa proprie ca modalitate de manifestare în 
Oceanul Vieţii. Nu-i mai rămâne decât să-şi traseze harta evoluţiei sale 
viitoare în concordanţă cu cerinţele universale şi cu particularitățile 
fiinţei sale respectând Legea, Adevărul. 


Desigur, renunţarea la influenţa condiţionărilor nu se poate face 
dintr-o dată, ci pas cu pas din cel puţin următoarele două motive: 


- în primul rând pentru că orice mare victorie se obţine din victorii 
mai mici, condiţionările trebuie învinse şi depăşite una câte una, cu 
mare cantitate de efort şi uneori sacrificii 


- în al doilea rând deoarece omul se aseamănă cu un vâslaş care prin 
forța proprie se deplasează pe mare; dar dacă ar întinde o pânză s-ar putea 
folosi şi de forța vântului; numai că vântul e capricios şi bate cum vrea el, 
de aceea e nevoie de cârmă şi iscusință. Altfel spus cunoaştere 
înţelepciune şi străduință. Și dacă nu eşti încă suficient de bun cârmaci 
atunci Legea evoluţiei ţi-a oferit posibilitatea să fi pasager în barca aceea 
condusă de cel care a învăţat meşteşugul. În felul acesta ai de două ori de 
câştigat: traversezi şi marea, înveţi să şi navighezi. De fapt aceasta este 
chiar o obligaţie, reprezentând preţul serviciului făcut. Ți se oferă ajutor 
cu condiția să-l dai mai departe şi de aceea trebuie să înveţi cum. Căci 
fiecare suntem învăţători şi ucenici în acelaşi timp. Învăţători pentru cei 
ce vin după noi, ucenici în urmarea celor ce-au trecut înaintea noastră. 
Aceasta este datoria ființei ajunsă la stadiul de om. 

In cele ce urmează ne vom concentra atenţia asupra a două 
probleme foarte importante care interesează în principal fiinţele ajunse 
la cel puţin stadiul de om mediu: 


- prima problemă priveşte modalitatea concretă de acţiune a 
condiţionărilor şi mai ales cum poate omul să le folosească pe acestea 
în interesul său 


- a doua problemă cuprinde modalitatea practică prin care omul 
conştient (nu neapărat total) se poate modela pe sine însuşi (altfel spus 
ce trebuie să facă pentru a se dezvolta spiritual). 


Desigur că omul ajuns la un stadiu avansat de maturizare nu va 
întâmpina dificultăţi deosebite, căci înţelegerea profundă a realităților îl 
va ajuta să se descurce cu bine chiar de unul singur. [În fapt el începe să 
realizeze de acum că nici măcar nu e singur în univers ci că toate fiinţele 
sunt cu el şi el cu acestea]. Pentru marea masă a oamenilor medii şi de 
asemenea pentru începători este necesară însă o formă de într-ajutorare, 
de lucru şi de învăţare în comun, un stil de viaţă care să se desfăşoare 
într-o structură organizatorică în aşa fel alcătuită încât să poată fiecare, 
cu un efort cât mai mic (pe măsura forţelor sale) să atingă rezultate cât 
mai notabile în demersul său de dezvoltare spirituală. 


Această alcătuire noi o numim Comunitate şi ea trebuie să 
urmărească la nivel terestru respectarea imaginii organizatorice din 
planurile mai înalte, păstrând însă specificul acestui plan terestru şi 
având în plus o serie de trăsături caracteristice dintre care cea mai 
importantă e aceea a grupării la un singur loc, într-un singur laborator 
atât a savanților cât şi a profesorilor şi învăţăceilor. Comunitatea 
aceasta trebuie să se raporteze mereu la realitatea Cosmică şi tocmai 
de aceea singura lege va fi Legea Universală a Adevărului, iar scopul 
ei va fi acela al obţinerii unei dezvoltări, a unei creşteri mult mai 
accelerate a fiinţei; va fi — în fapt — o pepinieră de oameni, un laborator 
de „obţinere” a fiinţelor conştientizate. 

IV. MODELATORII EVOLUȚIEI 


„Ne găsim în mijlocul torentului evoluţiei — recunoştea Adler — dar 
îl observăm tot atât de puţin ca şi rotația pământului. În această 
conexiune cosmică, unde viaţa individului este parte, tendinţa de 
asimilare victorioasă la lumea exterioară este o condiţie. Chiar dacă 
cineva ar vrea să pună la îndoială faptul că încă de la începutul vieţii 
a existat aspiraţia către perfecţiune, parcursul miliardelor de ani ne 
arată clar că azi aspiraţia către perfecţiune este o realitate ereditară, 
care există în orice om.” 


Din secţiunile prezentului volum parcurse până aici am putut 
descoperi imaginea de ansamblu a categoriilor majore de Forțe ce 
acţionează în mod sinergic şi concomitent asupra fiecărei entități 
umane în parte, determinând ca, de pe urma combinației acestora să ia 
naştere o structură complexă, vie, în continuă devenire de sine pe care 
am denumit-o Personalitate. 


Aşa cum se poate observa din Diagrama 4 şi Diagrama 2, am 
împărţit (din motive didactice, pentru uşurinţa analizei şi înţelegerii) 
aceste forţe în două mari categorii: Forțe Interne (care ţin de Ființa- 
umană-în-sine) şi respectiv Forțe Externe (subîmpărţite în două clase: 
externe propriu-zise ce ţin de manifestările cosmice ori ale Lumii 
Naturii, şi respectiv externe-asociate, care au ca sursă Fiinţa-umană- 
în-manifestare; fie colectivă: Forţele sociale; fie individuală: 
Organizarea vieţii). 


Acţiunea acestor Forțe combinate, dă naştere unor impulsuri, unor 
tendinţe ce se vor exprima pe verticală sub aspectul Piramidei 
Trebuinţelor Fundamentale, iar pe orizontală sub acela al celor 4 

Dimensiuni ale Vieţii Individuale: Viaţa Materială (Fiziologică/ 
Energetică), Viaţa Socială, Viaţa Individuală şi respectiv Spirituală. 


Pentru a putea înţelege de ce există atâtea Forțe şi impulsuri este 
necesar să ne reamintim în acest punct condiția existenţială a Fiinţei 
umane. Şi anume, omul este corăbier pe Marea Vieţii având o misiune 
de îndeplinit. Pentru succesul deplin al acestui demers i-au fost date 
spre sprijin: Steaua Călăuză (chemarea profundă către orizonturile 
sale), Manualele de Navigaţie alături de programele de învăţarea a lor, 
precum şi Vânturile Mării. Căci Viaţa îl pregăteşte pe fiecare corăbier, 
înainte de a-l trimite în larg, însă o dată plecat din port, rămâne ca 
singur să-şi folosească măiestria şi cunoştinţele acumulate spre a 
orienta cum se cuvine cârma şi velele astfel încât, întrebuinţând 
Vânturile favorabile şi evitându-le pe cele potrivnice să-şi conduce în 
siguranţă corabia propriei existenţe spre chemarea Stelei-Călăuză. 


Forţele structurante reprezintă chiar motorul şi energia realizării 
călătoriei existențiale a fiecăruia, în special cele exterioare. Căci ele 
ne structurează caracterul, ne fortifică voinţa, ne îmbogăţesc Natura 
noastră individuală prin noi însuşiri trăite / experimentate şi ne ajută 
să deprindem / accesăm noi şi noi lecţii ale vieţii contribuind astfel la 
dezvoltarea şi progresul nostru continuu. 


Întrucât despre Sine, Conştiinţă, Natura Individuală şi respectiv 
Caracter am tratat într-un capitol anterior, rămâne în continuare să 
realizăm o succintă trecere în revistă a celorlalte categorii de Forțe 
structurante sau modelatoare ce concură la identificarea a ceea ce 
numim în mod obişnuit omul social contemporan şi existența sa 
cotidiană. 

1. Forţele Cosmice 


Este momentul să ne reamintim o dată cu Alfred Adler că 
„problema sensului vieţii are valoare şi semnificație numai dacă o 
privim în cadrul sistemului Om — Cosmos. Este în acest caz de văzut 
că, în această relație, Cosmosul posedă o putere modelatoare. 
Cosmosul este, ca să spunem aşa, tatăl tuturor vieţuitoarelor. Iar 
întreaga viaţă este de conceput ca o luptă perpetuă de satisfacere a 
cerințelor Cosmosului. Nu ca şi cum ar exista o impulsie care mai 
târziu în viaţă ar fi în stare să ducă totul la final şi care nu trebuie decât 
să se desfăşoare, ci ceva înnăscut ce aparţine vieţii, o năzuinţă, un 
imbold, o dezvoltare de la sine, un Ceva fără de care viaţa nu poate fi 
nicidecum reprezentată. Viaţa înseamnă a se dezvolta de la sine. 
Spiritul uman este din cale afară consideraţie nu mişcarea, ci mişcarea 
încremenită, mişcarea care a devenit formă. Noi, protagoniștii 
psihologiei individuale, suntem dintotdeauna preocupaţi de a dizolva 
în mişcare ceea ce sesizăm ca formă. 


Faptul universal al evoluţiei creatoare a tuturor vieţuitoarelor ne 
poate lămuri că direcţia dezvoltării la fiecare specie are un ţel, țelul 
perfecțiunii, al adaptării active la cerinţele cosmice.” 


x 


Întregul Univers reprezintă o mare Şcoală a Devenirii Ființei, 
structurată pe nivele şi grade de evoluţii, organizată pe cicluri, 
perioade, etape de dezvoltare, urmând procese bine stabilite şi derulate 
în conformitate cu anumite standarde şi proceduri. 


Analogia şi meditaţia asupra sistemului educaţional aplicat în 
societatea umană contemporană ne poate da (cel puţin la nivel 
raţional) o imagine — desigur foarte aproximativă / palidă, însă extrem 

de utilă — despre grandiosul proces al ciclurilor din cadrul sistemului 
mare al Universului. 


Pentru bunul mers al acestui Proces de creştere şi dezvoltare a 
Fiinţei în armonie cu întreaga Ordine Cosmică, au fost prevăzuţi 
anumiţi factori de decizie şi responsabilitate, anumite fiinţe însărcinate 
a contribui activ prin propriile capacități, prin efortul şi acţiunea lor la 
progresul lumii şi vieţii în ansamblu, precum şi la evoluţia fiecărui 
fiinţe umane în particular. 


Ca şi în şcoala socială, şi în aceea Cosmică, „Învăţătorii”, ființele- 
modelatoare ale procesului educaţional, sunt, ca şi standard de 
evoluţie cu mult peste puterea de concepere a omului contemporan, 
într-un fel asemănător celui — dacă este să folosim o analogie — ce 
raportează un elev în ciclul primar faţă de un profesor universitar. Şi 
chiar şi aşa exemplul de faţă este departe de a putea evidenția distanța 
enormă ce ne desparte — pe noi, oamenii — de aceste Fiinţe şi de 
Realităţile pe care şi prin care acestea se manifestă. Pentru că tot ceea 
ce omul poate imagina în prezent, precum şi toate realităţile sau lumile 
în care acesta îşi duce existenţa (în diverse perioade planetare sau la 
diverse epoci cosmice) reprezintă scenarii de viaţă create de aceste 
Fiinţe prin, din, şi în propria lor Fiinţă. Aşa cum organismul unui copil 
apare şi se dezvoltă o anumită perioadă în structura unui alt organism, 
de care este legat organic şi funcţional precum o celulă într-un ţesut / 
organ, tot la fel trebuie să ne înţelegem deopotrivă fiinţa şi existenţa 
noastră ca individualități umane, animale, vegetale etc., precum şi 
toate combinaţiile de procese, fenomene, structuri etc. pe care le 
întâlnim în jurul nostru, ca fiind părţi vii ce compun entitatea acestor 
Fiinţe — Modelatoare, fără însă a se identifica ori confunda cu aceasta. 


Mitul lui Iona şi al burților de peşte ne poate ajuta — meditând 
asupra lui — să ne clarificăm imaginea asupra proceselor sistemice de 
organizare şi dezvoltare a vieţii în Univers. Recomandăm în acest sens 

şi trei dintre titlurile mai semnificative regăsite în anexa bibliografică: 
„„Cosmogonia rosicruciană” (Max Heindel), „Evoluţia ocultă a 
umanității” (C. Jinarajadasa) şi respectiv „Din tainele vieţii şi ale 
universului” (Scarlat Demetrescu). 


Aceste tratate prezintă deopotrivă schema de ansamblu şi detaliile 
necesare (de aceea recomandăm a fi parcurse, pentru uşurinţa 
înţelegerii şi corecta construcţie a imaginii cosmogonice în ordinea 
inversă enumerării noastre), astfel încât considerăm mult mai oportună 
consultarea acestor surse, o eventuală încercare de sinteză într-un 
număr redus de pagini îngăduite unei secțiuni fiind supusă din start 
eşecului. 


Ceea ce trebuie însă a sublinia noi în continuare este faptul că, 
pentru înţelegerea concepţiei de ansamblu prezentate în volumul de 
față, contează doar într-o măsură nesemnificativă cunoaşterea 
cosmogoniei, a proceselor evoluţiei universale, a categoriilor de fiinţe, 
a modului cum iau naştere Lumile, la nivelul Universului etc. Este 
suficient dacă acceptăm — chiar fără aceste detalii — faptul că există 
anumite Forțe, indiferent de unde, de la cine şi cum iau ele naştere. 
Dar în acelaşi timp, deşi nu ne interesează sursele şi procesele apariţiei 
acestora, este de domeniul evidenţei că trebuie să ne intereseze 
acţiunea şi efectele pe care le produc asupra fiinţei noastre individuale. 


Corăbierul s-ar putea să nu fie savant în geografie ori climatologie, 
ca să ştie cum şi de ce se formează vânturile ori valurile mării, de ce 
pământul sau marea sunt aşa şi nu altfel, de ce unii curenţi poartă 
anumite denumiri şi nu altele etc. El însă cunoaşte elementele de bază 
despre toate acestea: că vânturile, velele şi cârma sunt cele ce poartă 
corabia spre destinaţie; că nu există vânturi rele sau bune ci numai 
destinaţii diferite şi probe de măiestrie; că marea deşi nu are drumuri, 
totuşi e un labirint etc. Şi mai ştie un lucru: dacă a aflat despre acestea, 

înseamnă că este chemat să le dea curs, spre satisfacerea misiunii sale 
existenţiale ca om şi ca ființă. 


În virtutea acestei optici popoarele lumii, încă din cele mai vechi 
timpuri ale civilizaţiei actuale s-au ferit a căuta explicaţii savante 
despre lucruri pe care oamenii nu erau pregătiţi a le înțelege. Savanţii 
acelor timpuri s-au concentrat pe aspectele utilitare ce vizau 
cunoaşterea manifestărilor şi efectelor acestor categorii de forţe care 
întâmpină omul pe parcursul evoluţiei sale. Aceste cunoştinţe practice 
au fost grupate pe categorii de ştiinţe ce-au primit denumiri precum 
astrologie, numerologie, grafologie, chiromanţie etc. 


Aceste situaţii nu ne spun nimic despre originea reală a Forţelor; 
ele maschează aceste origini (imposibil de înţeles încă) sub forma unor 
simboluri accesibile şi reale, prezente, observabile perceptibile în 
lumea înconjurătoare: zodiile, numerele (şi raporturile matematice), 
formele şi structurile (geometria şi organizarea vieţii) etc. Aceste 
simboluri formează limbajul a ceea ce s-a numit în vechime „Științe 
Hermetice”, adică ascunse, încifrate. Caracteristica specială a a cestui 
limbaj este aceea de a fi deschis şi viu. În vorbirea umană o literă, un 
cuvânt, o frază este limitată în conţinut. Cuvintele sunt forme, vase ce 
pot cuprinde o anumită cantitate de informaţie şi semnificație (deşi 
numai uneori o cuprind) adresată în special comunicării logice, 
raţionale. Simbolurile, în schimb, sunt porţi şi totodată mesageri 
pentru o realitate ce se află dincolo de ele. Simbolul îl introducere pe 
călător în acea lume vie, pe care o trăieşte cu toată fiinţa, deopotrivă 
raţional, afectiv, senzitiv sau la nivel de conştiinţă. 


De aceea fiecare Simbol are tot atâta încărcătură de semnificaţii, 
câţi paşi este pregătit să facă realitatea lui, călătorul. 


Forţele Cosmice la rândul lor se clasifică (tot din punct de vedere 
didactic) în trei categorii: Forţele Evoluţiei Universale, Destinul 
individual şi respectiv Forţele Karmice. 

a) Forţele Evoluţiei Universale 


Sunt cele mai puţin accesibile înţelegerii umane actuale. Ele 
reprezintă acele entități Modelatori ai Evoluţiei Cosmice, care 
veghează la derularea corespunzătoare a proceselor de creştere şi 
dezvoltare, deopotrivă a fiecărei fiinţe în parte, cât şi a tuturor împreună. 


Acţiunea lor se manifestă clipă de clipă asupra fiecăruia dintre noi 
şi asupra tuturor componentelor mediului şi universului ce ne 
înconjoară. Ştiinţele despre acţiunea lor: Astrologia, Numerologia, 
Grafologia, Chiromanţia etc. ne ajută să înţelegem efectele manifestărilor 
acestora şi să le utilizăm corespunzător în dezvoltarea vieţii personale 
în funcţie de momentul direcţia şi obiectivele urmărite. 


Acţiunea acestor forţe se manifestă în mod automat, independent de 
voinţa fiinţei umane, ca o putere lăuntrică a lucrurilor, ca un impuls viu, 
acționând la nivel de procese şi fenomene, creând anumite potenţialități 
sau tendinţe/oportunităţi, trasând anumite făgaşe pentru devenirea 
viitoare a obiectului (fiinţă, lucru, proces etc.) supus acţiunii lor. 


Forţele Evoluţiei Universale se modifică de la o perioadă cosmică 
la alta, în funcţie de progresul etapelor educaţiei planetare şi cosmice, 
precum şi de gradul în care fiinţele-elevi avansează pe calea dezvoltării 
lor individuale. 


b) Destinul individual 


Psihologia Fiinţei aşa cum s-ar arătat în capitolul I (secţiunea 
privind ontologia), îşi are izvorul conceptual în adevăratele ştiinţe ale 
vieţii, ocultate, e drept de-a lungul istoriei, dar descoperite astăzi 
datorită imperioasei cerinţe de a răspunde (aceasta fiind şi prima sa 
misiune, ca „ştiinţă a sufletului”) interogaţiilor privind identitatea, 
rostul şi sensul devenirii fiinţei umane (aspecte despre care am mai 
amintit în primul capitol). 

Pentru Psihologia Fiinţei, deci, omul este un elev la marea Şcoală 
a dezvoltării Vieţii şi Fiinţei spre forme superioare de manifestare; 
astfel încât existenţa sa socială (perioada cuprinsă între fenomenele 
numite „naştere” — adică sosirea în laboratorul de lucru al Planului 
Fizic — şi respectiv „moarte” — părăsirea acestuia) este privită ca o 
simplă Zi de Şcoală din eterna viaţă a fiinţei. 


Planul Fizic, aşa cum am arătat, reprezintă cel mai complex mediu 
de lucru şi dezvoltare al Fiinţei umane, datorită următoarelor aspecte 
concomitente: 


e posibilitatea de a folosi o gamă lărgită de organisme (înfăţişate 
în capitolul anterior) şi de a beneficia de experienţele realizate cu 
ajutorul acestora 


e posibilitatea de a valoriza virtuțile / puterile proprii ale fiinţei 
într-o serie de probe/ experienţe imposibile de efectuat în alte planuri, 
legate fiind de lumea/ dimensiunea şi forţele „materiei” 


e posibilitatea de a beneficia de contactul şi experimentele 
comune (oarecum impuse/ obligatorii) cu alte fiinţe aflate în stadii 
foarte diferite (iar unele chiar îndepărtate) de dezvoltare, fie că aparţin 
regnului uman, animal, vegetal, mineral sau regnurilor elementale 


e posibilitatea de a participa la multiple şi variate scenarii şi jocuri 
de rol impuse de regia scenică a mersului lumii. 


* 


Societatea umană este o mare Scenă pe care actorii — oamenii 
individuali — îşi joacă rolurile sociale. Scenariul face parte din 
procesul de educație al ființelor umane, fiind astfel regizat încât să 
ducă deopotrivă la dezvoltarea individuale, a fiecărui participant, dar 
şi colectivă, la nivel de specie. 

Destinul individual reprezintă în acest sens context planul de regie 
pe care actorul trebuie să-l urmeze şi aplice pe scenă. El cuprinde toate 
acele elemente esenţiale necesare deopotrivă jocului scenic şi 
dezvoltării/ perfecţionării proprii actorului. 


Dacă regia lumii a ajuns în momentul descoperirii Americii, atunci 
un actor — Columb — trebuie să-şi înscrie în planul său acest eveniment. 
Dacă ştiinţa, societatea, cultura sau lumea sunt pregătite pentru 
anumite transformări scenice, sau, deşi nu sunt pregătite, a sosit totuşi 
momentul ca ele să se producă, atunci sunt trimise în scenă rolurile 
menite să transpună în realitate, să dea curs acestor schimbări. Uneori 
aceste roluri sunt singulare (Petru, Constantin cel Mare, Sfântul 
Augustin, Newton, Einstein etc.) alteori ele sunt asociate în mişcări de 
vârf ce antrenează roluri secundare, dar numeroase, cunoscute drept 
revoluţii: Renaşterea, Iluminismul, Socialismul şi Marxismul, Revoluţia 
Cuantică, Revoluţia Verde, New-Age, Cruciadele, Războaiele Mondiale, 
Mişcările Feministe etc. 


Destinul omului şi destinul lumii se întrepătrund. Ultimul de fapt 
este compus din totalitatea destinelor individuale, dar nu se reduce la 
suma acestora ci le depăşeşte, având un sens propriu distinct şi uneori 
aparent contradictoriu cu primele. 


Destinul fiecărei fiinţe umane va cuprinde însă toate elementele 
cerute de Regia Lumii (ex: dacă joacă rolul lui Einstein, neapărat 
trebuie să aibă tangenţa cu fizica; la fel Napoleon trebuia să aibă 
parcurgă treptele rangurilor şi instrucției militare, iar Columb vrând — 
nevrând era necesar să fie el însuşi navigator). Să ne reamintim că 
omul social are o misiune întreită de îndeplinit aici pe pământ: de a se 
perfecționa ca ființă, ca elev la Şcoala Evoluţiei Universale, de a-şi 
ajuta „colegii” şi de a participa la scenariul lumii, jucând rolurile ci i 
se repartizează la un moment dat sau altul (aşa cum am arătat în 
capitolul întâi). 

Dintre aceste trei aspecte, ultimul este obligatoriu, el nu poate fi 
refuzat chiar şi pentru simplul motiv că se află în strânsă conexiune cu 
celelalte roluri, compunând o întreagă regie. Cât priveşte celelalte 
două laturi ale misiunii existenţiale, omul este absolut liber în a le 
respecta/îndeplini sau nu, dar având în vedere această situaţie, precum 
şi multitudinea tentaţiilor/impulsurilor ce pot îndepărta ființa de 
realizare „temelor existenţiale”, majoritatea destinelor — ca orice plan 
strategic bine realizat — cuprind deopotrivă metode de stimulare 
orientare, reamintire (cum ar fi bolile sau alte suferinţe) precum şi 
factori de suport, de sprijin, în urmarea/parcurgerea drumului vieții. 
Astfel sunt de exemplu: pierderea unei ființe dragi, schimbările 
„dramatice” ale vieţii, succesele ori câştigurile, evenimentele, o carte, 
un film, întâlnirea cu un anumit om etc. 


Aşadar în sinteză, destinul individual cuprinde următoarele aspecte: 


1. elementele necesare interpretării rolului pe scena lumii: de la 
conjuncturi, evenimente, contacte inter-umane, până la diverse categorii 
de forţe ce vor concura spre a face posibilă interpretarea actorului, 
inclusiv acele impulsuri care vor modela trăsături de personalitate, 
orientări ale temperamentului, vor promova sau vor estompa anumite 
valori ale caracterului. Aceste forţe vor scoate în evidenţă după caz o 
fiinţă mai blândă sau mai energică, activă sau pasivă, sentimentală sau 
raţionalistă, carismatică sau ştearsă, luptătoare sau pacifistă etc. Forţele 
vor trebui înţelese, însă, ca tendinţe, ca impulsuri ce orientează (şi nu 
determină!) dezvoltarea fiinţei spre o direcţie sau alta a devenirii sale. 


2. elemente de sprijin şi impulsionare pe parcursul vieţii 


3. elemente şi ansambluri/conjuncturi care să marcheze trecerea 
de la o etapă la alta a vieţii în special atunci când trecutul împiedică 
fiinţa în dezvoltarea sa înspre viitor 

4. elemente de orientare şi reorientare, de regăsire a sensului 
vieţii sau a drumului propriu de fiecare dată când se manifestă riscul 
rătăcirilor 

5. elemente ce ţin de raporturile karmice personale (lecţii restante) 


6. elemente vizând raporturile karmice cu alte fiinţe („datorii” 
de plătit) 


7. elemente fixe, sau, după caz, flexibile (stabilite de fiecare 
realizator de destin individual) necesare pentru atingerea diverselor 
obiective propuse pentru viaţă, în afară de cerinţele rolului scenic şi 
datoriile karmice (de ex: se doreşte îndeplinirea unor activităţi: 
artistice, ştiinţifice, sportive, războinice etc. sau parcurgerea anumitor 
experienţe: participarea la războaie, naufragii, îmbolnăviri; exercitarea 
anumitor profesiuni; contactul cu anumite persoane marcante etc.). 
Toate acestea sunt lăsate la libera alegere a ființei, în funcţie de 
necesităţile sale educaţionale (ce laturi ale sale urmăreşte să dezvolte) 
şi în contextul cadrului general al scenariului lumii precum şi al 
celorlalte destine particulare ale fiinţelor oameni 


8. alte elemente. 


x 


Destinul se trasează (ca orice plan, dealtfel) înainte de venirea în 
realitatea fizică a lumii sociale (înainte de „naştere” sau „întrupare” 
cum sunt numite aceste evenimente). Pentru fiinţele debutante în 
stadiul uman de evoluţie, acest proiect al vieţii cade în sarcina altor 
entităţi mai avansate, fie „colegi de şcoală” din acelaşi regn, fie 
responsabili cu procesul educaţional din regnuri superioare. Omenirea 
actuală însă, aşa cum am mai amintit pe parcursul prezentului volum 
se află — ca standard mediu de dezvoltare — pe nivele 6 şi 7, adică, o 
dată cu depăşirea pragului 5 (al cunoaşterii şi înţelegerii lumii şi vieţii) 
a dobândit capacitatea şi posibilitatea ca fiecare entitate în parte să-şi 

traseze propriul destin, conştientă fiind şi responsabilă existenţiale, cu 
toate valenţele şi dimensiunile acesteia. 


Omul contemporan este suficient de matur spre a parcurge etapele 
educaționale din proprie inițiativă. Va beneficia, însă, de supravegherea şi 
sprijinul continuu al fiinţelor din planurile superioare. Acest aspect 
este absolut necesar, având în vedere cel puţin două lucruri: primul îl 
reprezintă eclipsarea memoriei universale (omul trebuind să uite de 
trecutul, inclusiv identitatea sa, pentru a se putea concentra pe 
experimentele realizate în cadrul rolului din planul fizic) iar cel de-al 
doilea aspect se datorează probelor dificile pe care scenariul lumii le 
scoate în calea omului social contemporan. 


Destinul reprezintă un program pentru dezvoltare individuală, un 
program de lucru într-un anumit mediu dat, pentru un timp relativ 
determinat şi vizând atingerea anumitor obiective. De aceea nu putem 
vorbi despre „destin” decât în cazul fiinţelor individualizate sau în curs 
de individualizare: oamenii şi fiinţele din regnul animal la stadiul 
ultim al dezvoltării (câini, pisici, elefanţi, delfini, anumite păsări etc.). 
Facem o paranteză pentru a reaminti că teoria lui Darwin este în cea 
mai mare parte corectă privind evoluţia organismelor biologice, însă 
de la aspectele eterice în sus — adică eteric, astral şi mental — situaţia 
se prezintă cu totul altfel. Pentru că deşi pe structuri biologice mai 
puţin evoluate, anumite fiinţe pot utiliza aceste vehicule — ex: corp de 
peşte ori de pasăre — tocmai datorită suprapunerii unor vehicule eterice 
şi astrale care se armonizează funcţional cu acestea. Astfel se face că 
direcţiile de dezvoltare, de avansare a ființelor în regnuri nu se 
confundă cu direcţiile de dezvoltare a corpurilor conform arborelui 
genealogic al biologiei clasice. (A se vedea în acest sens Diagrama 7). 


Destinul — şi subliniem din nou — reprezintă în cea mai mare parte 
a sa un plan, o schiţă şi o strategie pentru viaţă. Doar unele elemente 
sunt absolut determinate, majoritatea covârşitoare a experienţelor şi 

evenimentelor la care participă fiinţa nefiind stabilite de la început. 
Pentru că destinul omului contemporan este precum o carte: sunt 
predeterminate numai paginile şi anumite indicaţii sub formă de teme; 
rămâne autorului să realizeze conţinutul acestora. Destinul este o carte 
nescrisă. 


c) Forțele Karmice 


Legea Universală a Acţiunii şi Reacţiunii ne spune că fiecare cauză 
produce cel puţin un efect şi fiecare efect este rezultatul a cel puţin 
unei cauze. Altfel exprimat nu se poate naşte ceva din nimic şi nici nu 
poate exista vreun lucru în univers fără a lăsa urme; neantul, vidul 
existenţial reprezintă un conceput fără acoperire. La fel, fiecare 
existență chemată în lume, ca parte organic şi funcțional legată în 
Marele Întreg, îşi aduce aportul creativ — chiar fără ca ea să 
conştientizeze aceasta — la creaţia, transformarea, modelarea şi 
devenirea neîntreruptă a Fenomenului cosmic al Vieţii. 


Începând cu fiinţele ajunse la stadiul uman al dezvoltării, în special 
din a doua jumătate a etapei, de la Nivelul 4 de dezvoltare a Conştiinţei 
(a se vedea supra Cap. II), fiecare entitate-elev la Şcoala Universului 
realizează din ce în ce mai clar starea de conştienţă de sine, aptitudinea 
de a se înţelege pe sine şi mediul existenţei sale, în toate componentele 
acestuia, cu resorturile, dinamica şi sensurile devenirii lor. Corelativ 
se naşte şi dezvoltă responsabilitatea individuală pentru ceilalți la 
început ființele apropiate — membrii familiei, apoi pentru entități din 
alte familii / popoare, specii sau regnuri de evoluţie, culminând spre 
finalul stadiului uman cu ceea ce se numeşte „starea de trezire 
deplină”, echivalentul conştientizării şi dăruirii totale, nu doar pentru 
fiinţele perceptibile în universul existenţei proprii, ci pentru întreaga 
Ordine Cosmică. Este vorba de acea stare de contopire a propriei 
entităţi în Oceanul de Viaţă Cosmică, simţind/ trăind/ vibrând la 

unison nu cu anumite suflete particularizate ale acestuia, ci cu Sufletul 
Lumii, cu Marea Fiinţă exprimată prin tot ceea ce există, cu mult 
dincolo de ceea ce putem percepe chiar la acest nivel ultim al 
dezvoltării în regnul uman. 


Oricum însă, omenirea actuală este departe de acel moment. 
Strategia educaţională aplicată de Școala Terrei, solicită pentru 
laboratorul Planului Fizic în momentul actual, fiinţe-cursanţi aflate 
între nivelele 3-9 ale dezvoltării individuale, cu marea majoritate 
situate pe treptele 6-7 şi din ce în ce mai mulți pe nivelul 8. Acesta 
este un proces în progresie continuă, astfel încât putem vedea în viitor 
cum media amintită urcă spre limitele superioare, iar limita inferioară 
se retrage şi ea ascendent. În Planul Fizic vor sosi elevi tot mai 
avansați ce vor desfăşura experimente din ce în ce mai profunde, mai 
apropiate de sensul şi creaţia vieții. Va trebui însă ca laboratorul de 
lucru al lumii/ ordinii sociale să sufere transformări radicale, indiferent 
că acestea se vor produce prin munca şi efortul „lucrătorilor” actuali 
(cum au fost spre exemplu cazurile revoluțiilor Iluministă şi Marxistă) 
sau prin intervenţia corectoare a Modelatorilor procesului educaţional 
(ex: cataclismele Atlantidei sau Războaiele Mondiale ale secolului 
XX). Cert este însă că totul merge înainte conform planului de 
învăţământ cosmic. 


În cadrul acestei programe generale, la nivel de şcoală şi ciclu 
uman, fiecare ființă-om îşi trasează propriile etape de dezvoltare, îşi 
gestionează evoluţia individuală spre nivele superioare, se străduieşte 
să realizeze temele şi atingă obiectivele pe cât posibil în timpul alocat 
fiecăreia dintre acestea. 


Ca în orice şcoală şi în cea Universală a Evoluţiei totul este 
periodizat, repartizat pe secvenţe de timp alocate parcurgerii anumitor 
procese de creştere şi dezvoltare. Desigur noţiunea de timp trebuie 
înţeleasă într-un context mai larg, în cadrul căruia timpul fizic aşa cum 

îl percepem noi oamenii este numai o formă de exprimare a sa, un caz 
particular. Cum arăta Raymound Ruyer: “Timpul Cosmic nu e o 
simplă funcționare, ci o mare Acţiune înzestrată cu sens, o 
embriogeneză care dă formă mai întâi materialelor necesare 
desfăşurărilor viitoare, la care chiar hazardurile vor fi canalizate şi 
utilizate şi în care, fiinţele desprinse din Marea Fiinţă vor părea să 
înveţe, bânguind, limbajul care, în realitate, le vorbeşte pe ele de la 
începutul începuturilor.” 


Viaţa fizică — etapa dintre sosirea şi plecarea din Planul Fizic al 
Terrei — este o astfel de etapă destinată parcurgerii diverselor procese 
de dezvoltare a fiinţei, în cazul omului actual ele vizând cultivarea 
virtuţilor, a puterilor propriei fiinţe de a se stăpâni pe sine şi forţele 
din universul înconjurător. Toate Forţele din cosmos sunt suportul 
manifestării vieţii, prin ele şi cu ele se creează noi Forme în care 
Fiinţele îşi desfăşoară procesul de creştere şi dezvoltare, Universul 
însuşi parcurgând acest proces de evoluţie neîntreruptă spre tot mai 
performante modele, structuri şi cadre necesare fiinţei. 


Pentru a parcurge procesul dezvoltării sale în această etapă de lucru 
în Planul Fizic, fiinţa umană îşi stabileşte un plan, o strategie de 
acţiune şi programare a evenimentelor — numită destin, aşa cum am 
văzut în secțiunea anterioară — menită a satisface următoarele cerinţe 
(în principal): 


e să favorizeze împlinirea misiunii existenţiale sub cele trei 
aspecte ale sale, în special jocul scenic, rolul primit în realitatea socială 


e să atingă obiectivele propuse pentru propria dezvoltare (ex: să 
cultive virtutea curajului sau a dăruirii, ori a devoţiunii, sacrificiului, 
maternității, conducerii, încrederii în sine etc.), obiective ce reprezintă 
esenţa temelor personale / individuale 


e să sprijine dezvoltarea celorlalte ființe (colegi de şcoală) 

e să parcurgă cât mai multe lecţii personale, cu maxim de 
eficienţă 


e să satisfacă cerinţele Naturii Individuale 


e să aibă un comportament cât mai exemplar, adică să greşească 
pe cât posibil mai puţin în raport cu cerinţele propriei Conştiinţe. (Să 
ne reamintim că singurul sistem de judecată, de raportare a erorilor/ 
abaterilor fiinţei umane (de la calea bunei sale dezvoltări) este cel 
constituit de normele Conştiinţei — a se vedea şi supra, capitolul II — 
cea care determină nivelul de evoluţie al fiecărei entităţi în parte şi 
stabileşte, în funcţie de acesta, lucrurile permise, cele interzise precum 
şi temele particulare ale omului în cauză). 


Sigur că acestea sunt deziderate. Şi la şcoala Universului ca şi la 
cea socială, greşeala este şi rămâne unul dintre cei mai eficienţi 
corectori ai comportamentului. Cum ar spune Noica: “Omul începe de 
la înţelesul înfrângerii. Nu şi-a dorit-o, a făcut totul ca s-o evite, dar îi 
vede binefacerea, bogăţia, rodnicia în ceasul când cade; [fiindcă] un 
om care greşeşte ştie care sunt cele două feţe ale vieţii. Pe când fratele 
risipitorului nu cunoaşte nici una.“ 


În fiecare Zi de Şcoală, în fiecare viaţă fizică, ne propunem 
asemenea deziderate, dar erorile şi abaterile ne pândesc încă de la 
prima vâslă a gândului ce brăzdează seva materiei. Astfel încât la 
fiecare final de proces rămân încă teme nefăcute şi se cumulează 
greşeli, încălcări ale normelor personale de comportament. 


Întrucât comportamentul/ manifestarea, în general, presupune 
interacţiune, raport între cel puţin două elemente, greşeli individuale 
au totdeauna un obiect. Un altul, „celălalt”, care astfel mediază 
reportul între ființa-om şi normele propriei conştiinţe, ori arătând 
sectoarele în care aceasta trebuie să lucreze pentru propria 
perfecţionare. Tot ceea ce există în Univers (fiinţe, lucruri, fenomene, 

procese etc.) sunt totodată agenţi instrumentatori cu ajutorul şi prin 
intermediul cărora fiecare fiinţă conştientă să descopere pe sine aşa 
cum este şi, raportându-se la modelul ideal al devenirii sale viitoare 
descoperă/ identifică operaţiile pe care le are de întreprins în scopul 
apropierii de acest model. Toate componentele Universului reprezintă, 
astfel, oglinzi în care ființa umană şi contemplă chipul cu toate 
neregularităţile spre a le recunoaşte şi îndrepta. 


Fiecare astfel de oglindă ce ne arată o eroare, o insuficienţă sau o 
nouă temă, o nouă provocare necesare progresului nostru, este un 
adevărat modelator al fiinţei şi devenirii individuale. De aceea, până 
în momentul finalizării temei şi parcurgerii complete a obiectivului 
respectiv, e necesară păstrarea contactului cu acest modelator, 
indiferent sub ce aspect s-ar înfățișa el: ființă umană sau alte regnuri, 
conjuncturi sociale sau personale (pierderi, câştiguri, boli, evenimente 
marcante, catastrofe, războaie etc. etc.), fenomene, profesiuni, alte 
roluri sociale (bogat sau cerşetor, bărbat ori femeie, rege ori sclav etc. 
etc.), evenimente (ex: probe, piedici, obstacole la tot pasul sau 
dimpotrivă toate lucrurile par a decurge „de la sine”). Viaţa oferă o 
gamă nedefinită de astfel de combinaţii şi oportunităţi. 


Toate aceste restanţe, toate aceste sarcini ce trebuie reluate, 
reevaluate, reexperimentate în vederea perfecționării individuale au 
fost numite „datorii karmice”, în sensul larg al sintagmei; adică au ca 
efect crearea unei legături între fiinţă şi situaţia modelatoare, a unei 
necesități de a relua contactul reciproc în vederea — şi până în 
momentul când — mesajul/experienţa/lecţia este accesată/învăţată în 
toată complexitatea sa. 


Este necesar să înţelegem corect acest proces. În sens comun 
spunem — incorect — „am greşit faţă de persoana X, deci într-o zi de 
şcoală următoare trebuie să îmi răscumpăr greşeala venind din nou în 
contact cu acesta”. În realitate greşeala se realizează numai în report 

cu normele propriei conştiinţe, cu legile şi standardele, deci, pe care 
fiecare în particular le avem de respectat, şi care sunt absolut 
individuale şi unice. Persoana X este doar agent-modelator ce m-a 
ajutat să conştientizez deficienţa de pregătire şi care totodată mă poate 
cel mai bine sprijini în viitor să îmi completez propria dezvoltare. 


Toate aceste conjuncturi, raporturi, fenomene, fiinţe — modelatori 
cum le-am numit noi — sunt precum profesorii scoşi în calea elevilor 
de necesităţile educaţiei în baza unor regulamente/proceduri şi procese 
şcolare bine definite şi universal aplicabile (din nou să medităm asupra 
proceselor de învăţământ pe care le avem în şcolile societăţii, şi vom 
înţelege mult mai uşor şi mai în profunzime complexitatea, ordinea şi 
sensul proceselor Evoluţiei Universale). Aceştia dau teste, verifică, 
evidenţiază slăbiciunile elevilor, după care tot ei contribuie activ la 
creşterea şi dezvoltarea discipolilor lor. 


În baza legilor cosmice, între Fiinţa-om şi astfel de modelatori se 
creează legături atât de puternice încât depăşesc puterea voinţei 
individuale a ființelor din prima jumătate a dezvoltării regnului uman. 
De abia de la nivelele 5 -6 în sus, omul dobândeşte libertatea (şi 
puterea) de a decide asupra alegerii modelatorilor, rămânând însă 
dependent de acţiunea acestora într-un fel asemănător celui în care este 
dependent de resursele energetice de hrană. Poate mânca de plăcere, 
din necesitate sau din ambele; un lucru rămâne însă cert: trebuie să se 
hrănească şi dacă nu realizează aceasta din propria iniţiativă un impuls 
din interiorul organismului îi va reaminti mereu acest lucru. Întocmai 
la fel se întâmplă şi în ceea ce priveşte alegerea modelatorilor. 


Astfel încât, vrând-nevrând, din proiectul fiecărei zile de şcoală 
trebuie să facă parte toate acele fiinţe, fenomene, conjuncturi ce 
contribuie la buna sa dezvoltare individuală. Există „datorii karmice” 
plăcute (cum ar fi să facă parte din aceeaşi familie cu o ființă alături 
de care a mai lucrat — şi greşit! — într-o viaţă anterioară) şi datorii 


259 


Aurelian Burcu * Psihologia Fiinţei. Psihogia integrativă a personalității 


neplăcute (să aibă un trup cu cocoaşă, ori să sufere de boli/accidente, 
pierderi majore în viaţă, să fie sclavul sau subordonatul celui căruia 
într-o altă “zi de şcoală” — viaţă — i-a fost patron etc.). 

La fel precum mâncarea, şi modelatorii pot fi combinaţii după 
celorlalte entităţi, conjuncturile sociale, forțele existente în anumite 
momente şi locuri precum şi combinaţiile acestora) şi în funcţie de 
necesitățile sau preferinţele personale. 


Toate aceste opţiuni vor fi incluse pe lista destinului personal, 
alături de celelalte componente, astfel încât organismul biologic şi 
eteric, corpul astral şi mental, temperamentul, anumite conjuncturi 
sociale (locul naşterii, părinţii, copilăria, şcoala şi educația, 
profesiunea, propria familie etc. etc.) şi în final Personalitatea vor fi 
influențate de aceste necesităţi karmice în mod automat. 


2. Forţele Naturii 


„Este vremea — ne reamintea Constantin Rădulescu-Motru — să ne 
deprindem cu integrarea persoanei omeneşti în unitatea ştiinţifică a 
naturii, socotind-o ca o formă de energie în rândul celorlalte forme de 
energii. Este vremea ca metodele care au permis biologilor să 
sistematizeze formele vieţii animale şi vegetale în ordinea lor de 
apariţie creând noţiunea biosferei, să se aplice şi manifestărilor 
personalităţii omeneşti. 


În loc de o filozofie a artei, a religiei, a civilizaţiei, etc., adică în 
loc de perspective diferite pentru fiecare din ramurile de activitate a 
persoanei omeneşti, ne trebuie o ştiinţă obiectivă a persoanei omeneşti, 
luată această persoană ca o formă de energie de sine stătătoare dincolo 

de dialectica dorințelor noastre, ca o psihosferă ieşită din condiţiile de 
existenţă a universului întreg...” 


* 


Am văzut în secțiunea anterioară că Forțele Cosmice sunt 
Modelatori ai evoluției ființelor de un rang foarte înalt, transcendent 
lumii fenomenale a Planului Fizic, aplicându-se întregului Cosmos. Ele 
întâmpină şi însoțesc Fiinţa Umană de la începutul existenței sale ca 
ființă individualizată şi pentru totdeauna, indiferent în ce etapă a 
dezvoltării sau pe ce Planuri ori corpuri cereşti îşi derulează aceasta, la 
un moment dat sau altul devenirea. Ele sunt forţe universale şi eterne. 


Spre deosebire de acestea, însă, Forţele Naturii ţin de specificul 
Planetei Pământ (şi fiecare planetă sau galaxie are astfel de 
specificităţi), de Natura sa ca entitate ce are propriul proces de creştere 
şi dezvoltare, ce va influenţa în mod implicit procesele educaționale 
derulate sub auspiciile sale. 


Astfel în funcţie de etapa de evoluţie a Terrei sunt şi organismele 
pe care fiinţele le întrebuinţează (minerale, plante, animale, oameni) 
în Planul Fizic precum şi aspectul de combinare deopotrivă a formelor, 
energiilor, forţelor, astfel încât să dea naştere lumilor şi mediilor de 
viaţă în care ființele îşi desfăşoară evoluţia. 


Dintre Forţele Naturii ce modelează dezvoltarea umană, noi am 
luat în considerare trei mari categorii: moştenirea genetică, tendinţele 
şi natura în sine (natura Terrei). Acestea întâmpină omul numai la 
venirea sa în Planul Fizic, însoţindu-l apoi pe toată perioada până în 
momentul „morţii”. Ele se implementează în structura de Personalitate 
făcându-şi simțită prezenţa sub aspectul unor impulsuri interioare, al 
unor orientări, fie din momentul naşterii (cele genetice, fiind de aceea 
constante şi permanente) fie apărând sau dispărând pe parcursul vieţii 
cotidiene a omului social. 

A. Moştenirea genetică sau Structurile genetice 


Progresele realizate de ştiinţele despre natură şi în special ştiinţele 
ce studiază organismele vii, sunt suficient de elocvente şi corecte în 
prezentarea influențelor pe care structurile genetice le produc asupra 
caracteristicilor unei entități sau specii. Astfel biologia celulară, 
genetica şi toată gama ştiinţe şi tehnologii complementare ori asociate 
au descoperit şi descris până în cele mai mici detalii structurile, 
morfologia şi funcţionarea organismelor plantelor, animalelor şi 
oamenilor. 


Aceste ştiinţe însă au confundat viața cu forma sub care se 
manifestă aceasta, observând doar mişcarea şi ignorând total agentul 
ce o face posibilă. 


Alte ştiinţe, mai deschise în perceperea valorilor vieţii au ridicat 
ochii din „lutul materiei” supuse percepţiei senzoriale, potignindu-se 
însă la nivelul imediat superior, acela al energiilor, confundând fiinţa 
cu forţele ce menţin structura şi funcţionalitatea elementelor lumii 
sensibile. 


De asemenea diverse orientări ale ştiinţelor hermetice popularizate 
(şi astfel, desigur, profanate, denaturate) au şi ele rătăcirile proprii în 
diverse planuri superioare de manifestare a vieţii atribuind statutul de 
fiinţă sau confruntând atributele esenţiale şi definitorii ale fiinţei ori 
cu structurile astrale, ori cu diversele aspecte ale manifestărilor 
mentale. 


Acest aspect este oarecum de înţeles dacă observăm caracteristica 
definitorie a speciei umane actuale: omul este o fiinţă romantică trăind 
într-o societate raționalistă. Şi este normal atunci, ca toate concepțiile 
sale despre lume şi viaţă, despre univers şi despre sine însuşi, inclusiv 
ştiinţele, tehnicile şi practicile, cultura şi organizarea societăţii să 

graviteze fundamental în jurul acestor două axe centrale, fiind de cele 
mai multe ori reduse la dimensiunile restrânse ale raţiunii şi efectului. 


Astfel încât pe bună dreptate observa Rousseau că: „nu mai găsim 
în sufletul omului de astăzi cereasca şi majestuoasa simplicitate pe 
care i-a imprimat-o Creatorul, ci doar acerba luptă între pasiunea care 
crede că raţionează şi intelectul în delir.” 


x 


Din punct de vedere ştiinţific al Psihologiei Fiinţei, aşa cum s-a 
prezentat situaţia pe întreg parcursul volumului de față, Fiinţa este cu 
totul distinctă deopotrivă de manifestările sale şi de instrumentele 
(organisme, structuri şi forţe) ce fac posibile aceste manifestări. 


Axul central al concepţiei despre om porneşte de la constatarea 
realităţii de fapt, însă privită de la înălțimi şi din profunzimi mari, 
suficient de avansate spre a ne permite deopotrivă să nu fim supuşi 
riscului de a ne rătăci prin lumile fenomenelor complexe ale vieţii şi, 
totodată să putem dobândi certitudinea, o dată cu Emerson, că „omul 
este jumătate el însuşi, cealaltă jumătate manifestarea sa”. Că acel „el 
însuşi” este „Fiinţa-umană-în-Sine” (cum am denumit-o noi) şi că 
„Fiinţa-umană-în-manifestare” este omul social al prezentului, omul 
perceptibil în lumea sensibilă a Planului Fizic. 


De asemenea să ne reamintim revăzând diagramele 2 şi 3 că 
„Fiinţa-umană-în-Sine” este la rândul său o entitate complexă şi 
compusă, constituită din adevărata Fiinţă (Sinele,,sâmburele de viaţă”, 
elevul ce-şi urmează devenirea la Şcoala Cosmică a evoluţiei) şi 
structurile conexe ce constituie părți legate organic şi funcţional de 
aceasta, contribuind la procesul său de creştere şi bună dezvoltare 
conform standardelor ordinii cosmice şi potrivit unei identități proprii 
şi unice pe care acestea o conturează prin combinaţia lor sinergică: 
Conştiinţa, Natura Individuală şi respectiv Caracterul. 

Fiinţa-umană-în-manifestare, omul social, pe de altă parte se 
constituie din acest nucleu: Fiinţa-în-sine, însoţită de alte structuri, 
instrumente şi forţe externe menite a contribui la îndeplinirea misiunii 
sale şi parcurgerea proceselor dezvoltării individuale în diversele 
medii (planuri, realităţi, lumi) spre care Evoluţia Universală orientează 
Fiinţa la un moment dat sau altul în devenirea sa. 


Astfel încât nu putem vorbi nici o clipă de o entitate singulară şi statică 
ci numai şi numai de un proces în continuă progresie, un fenomen în 
derulare evolutivă neîntreruptă compus dintr-un nucleu de viaţă — Sinele 
— şi complexe, structuri şi mecanisme puse la dispoziţia sa. 


De aceea în conceptul nostru de „structuri genetice” am încadrat 
ansamblul instrumentelor ţinând de corpurile bio-fiziologic, astral şi 
mental pe care Fiinţa umană le întrebuinţează la un moment dat în 
scenariul său social, ca persoană istorică. Aceste structuri au două 
particularităţi majore şi esenţiale pentru progresul fiinţei: 


e sunt structuri genetice (moştenite) 
e sunt structuri deschise. 
Vom explica în continuare ce presupun aceste două aspecte. 


Ştim că la fiecare sosire în Planul Fizic, fiinţa îşi alege cea mai 
potrivită combinaţie de forţe/ conjuncturi/ relaţii etc. (modelatori le- 
am numit noi în secţiunea anterioară) astfel încât obiectivele propuse 
pentru această „zi de şcoală” să poată fi atinse cu maxim de eficienţă. 
Alegerea organismului bio-fiziologic este condiţionată de legăturile 
karmice pe care le are cu alte fiinţe şi de temele ce trebuie îndeplinite 
şi care ţin în mod substanţial de evoluţia, identitatea şi specificitatea 
fiecărei fiinţe în parte. Aceasta face ca în structurile morfologice ale 
organismului să poată fi „citite” aspecte esenţiale ce ţin de Fiinţa-în- 
sine. Dar în afară de acestea, tot în morfologia biofiziologică regăsim 
„întipărite” urmele altor forţe ce au întâmpinat la un moment dat sau 

altul ființa pe drumul devenirii sale: impresiunile provenite de la 
părinţi biologici, experienţele parcurse de ființă de-a lungul vieții 
sociale, transformările prin care au trecut alte componente structurale 
(ex: mentalitatea sau orientările afective), modificările produse de 
propria voinţă, de deciziile luate şi trăite pe parcurs, de gradul de 
maturizare şi maturitate al fiinţei. Vedem astfel în componenţa 
organismului biologic acțiunea a două categorii de factori: unii 
predeterminați (adică existenţi încă din faza de proiect a organismului, 
din momentul când fiinţa îşi structurează planul destinului) şi apoi alţii 
incidenţi pe parcurs, începând din stadiul concepţiei biologice şi 
continuând pe toată durata vieţii sociale. 


Putem compara (pentru uşurinţa înţelegerii) organismul bio-fiziologic 
cu un burete care absoarbe toate influenţele de mediu ce se vor combina 
în structura acestuia, dând naştere unor rezultante cu totul noi. Astfel, de 
la structurile chimice şi energetice ale alimentelor întrebuințate, la 
sentimente, şi alte afecte, la gânduri şi stări de spirit profunde, toate aceste 
influenţe se implementează (e adevărat, într-o măsură mai mare sau mai 
mică) în morfologia şi fiziologia organismului, dând naştere unor tendinţe 
şi impulsuri orientate în exterior. 


Pentru că în baza principiului holografic al organizării şi 
funcţionării tuturor proceselor şi întregii ordini cosmice, fiecare parte 
componentă este creaţia sinergică şi continuă a tuturor celorlalte, ea 
înseşi având un aport fundamental şi substanţial la crearea acestora. 
Aceeaşi tendinţă o are astfel şi organismul bio-fiziologic, de a-şi pune 
amprenta creatoare (modelatoare) asupra tuturor celor ce vin în 
contact cu el, în special, Fiinţa-umană-în-sine, celelalte organisme ale 
ei (Astral, Mental) şi Personalitatea, ca structură de existenţă şi 
manifestare în realitatea socială a Planului Fizic. 


În ceea ce priveşte organismul Astral, chiar dacă se schimbă de la 
o întrupare la alta, va purta totuşi amprenta unei moşteniri formată din 

virtuțile proprii unei entități (ca şi componente ale Caracterului), din 
valenţele şi trăsăturile specifice Naturii Individuale (ex: o natură 
individuală cu înclinații preponderent artistice este cu mult mai 
sensibilă — în sensul de a întrebuința mai intens o gamă lărgită de 
exprimări afective — decât o natură cu înclinații tehnice ori ştiinţifice). 
Acestea sunt un dat anterior venirii în lumea în lumea fizică, însă o 
dată început procesul de structurare al organismului astral (chiar din 
faza anterioară naşterii biologice) o serie întreagă de alte forţe, 
aparținătoare Componentelor lumii fizice vin să concure la modelarea 
acestuia, comparaţia cu buretele realizată în cazul organismului 
biologic fiind şi mai valabilă pentru cel astral. Pentru că dacă 
organismul biologic — întrucât aparţine realităţii fizice — necesită forţe 
considerabile pentru a produce modificări, în cazul celui astral chiar 
impulsuri mai puţin semnificative lasă urme sau creează tendinţe 
importante. 


Întocmai la fel şi într-o măsură cu mult mai mare se petrec lucrurile 
cu organismul mental, care nici măcar nu are o structură organizatorică, 
un „schelet” al său. Axele eventuale ale mentalului sunt compuse din 
concepţiile omului despre univers şi despre sine, din cunoaşterea pe 
care acesta şi-a însuşit-o potrivit propriului nivel de evoluţie atins şi 
care i-a dezvăluit coordonatele majore sau „Adevărurile Eterne” cu 
privire la aspecte ale Ordinii Cosmice. Pentru cel stabilizat în astfel de 
Principii (acela ce se ridică pe sine, descoperă şi înţelege Legi 
universale ale Vieţii) aceste Principii constituie însuşi „scheletul” 
organismului mental. [Ele după cum ştim deja, îşi au sediul în 
Conştiinţă de unde guvernează forţele mentale ce orientează fiinţa în 
lume din această manifestare luând naştere ceea ce se numeşte 


x9 


„conştienţă” sau, aşa cum greşit se exprimă ştiinţele actuale „stare de 


conştiinţă” (în fapt ar trebui “stare de conştienţă” — fiindcă am văzut 
în capitolul II care sunt diferenţele semnificative — însemnând 

capacitatea fiinţei de a fi responsabilă de sine, de a înţelege rosturi şi 
sensuri ale lucrurilor din universul în care trăieşte la un moment dat]. 


Pentru omul social actual (elev aflat, în mediu la jumătatea 
procesului de evoluţie în regnul uman) Principiile Universale, Legile 
Vieţii deabia încep a fi descoperite şi utilizate. Omul de-abia de-acum 
începe să lucreze activ cu propria Conştiinţă. Însă până în momentul 
în care aceste principii (în fond ele însele forțe modelatoare) se vor 
grupa, creând legături stabile între ele (moment ce culminează cu 
descoperirea/ înţelegerea Ordinii Cosmice şi cu abandonarea tuturor 
modelelor închipuite/ imaginate actualmente) până atunci însă, 
mentalul rămâne mai mult un mediu, decât o structură; un mediu 
compus din idei şi concepte, dar total deschis oricărui orizont. 
Aproape orice idee nouă, orice concept sau realitate nouă îşi poate găsi 
un loc în mediu mental al omului actual. Bazându-se doar pe logică el 
nu poate face niciodată diferenţa între adevăr şi eroare; logica nu 
descoperă conţinuturi, esențe, ci numai descrie forme/ “ambalaje” şi 
le găseşte până la urmă tuturor un loc în mare depozit mental. Pentru 
sensuri şi rosturi ale lucrurilor ce-l înconjoară, omul trebuie să se 
adreseze Conştiinţei singura în măsură să recunoască şi îndrume ființa 
spre propria sa dezvoltare în armonie cu Ordinea întregului Univers. 


x 


Organismul biologic are o ordine internă proprie, susținută de Forțe 
Modelatoare ale vieții extrem de puternice, în special cele 
aparținătoare Lumii Fizice. Dar aceste forțe sunt pasive, statice; de aici 
provine marea lor putere, pentru că mişcarea şi repaosul sunt cele două 
modalităţi de manifestare a Forţei sau a puterii. Atunci când rămâne 
în repaos, adică stabilizată în sine înseşi, Forţa este maximă (în 
deplinătate puterilor sale). În momentul când se pune în mișcare 
cedează/ consumă o parte din aceste puteri în raporturile pe care le 
stabileşte cu lucrurile/ forțele / entităţile din mediu. Pentru că mişcarea 

presupune interrelaţie, schimb, comunicare între două elemente; 
transfer de energie, de putere, de ființă. Mişcarea spaţială şi spaţiul 
însuşi sunt cazuri particulare ale Dinamicii universale. Teoria relativității 
şi ecuaţia lui Einstein sunt cazuri particulare restrânse la Universul 
fizico-energetic. În sensul său larg, întreaga Ordine Cosmică este un 
schimb, un transfer continuu de energie, de forță, de putere, de ființă. 
Creaţia continuă este în fapt o trans-formare prin inter-relaţionarea 
elementelor componente între ele, prin transferul de esenţă, de ființă 
de la o entitate la alta (în sensul lărgit al termenului: lucruri, fenomene, 
fiinţe, procese etc. etc.). 


Deci cu cât factorul dinamică este mai mare, cu cât intensitatea 
proceselor este mai amplă, cu atât puterea Forţelor ce acţionează este 
mai scăzută. Forțe de intensitate scăzută înseamnă ordine mai puţin 
fixă / statică şi mai puţin rigidă; într-un astfel de mediu permisivitatea 
este sporită; noi forțe sunt admise a participa sinergic la combinaţii şi 
transformări. 


Astfel încât organismele Astral şi Mental sunt instrumente 
principale de captare a noului, de contact şi interrelaționare cu mediul 
în care fiinţa îşi desfăşoară evoluţia. Organismul fizic se transformă 
lent şi foarte puţin de-a lungul vieţii fizice. El este precum granitul: 
trebuie ori forțe extrem de puternice să acţioneze, ori impactul lor să 
fie repetat pentru o perioadă semnificativă de timp spre a produce 
transformări. Ordinea forțelor după care se structurează şi funcționează 
organismul biologic este un sistem închis, nepermisiv. 


De aceea modelarea Persoanei umane (a Fiinţei umane în manifestare 
la nivel social) se adresează organismelor sale Astral şi Mental, în 
special, şi toate sistemele pedagogice performante existente în civilizația 
actuală de-a lungul câteva mii de ani (indiferent sub ce formă au fost 
organizate, s-au adresat acestora). 

B. Tendinţele 


1.Generalităţi 


Revăzând diagramele 2 şi 4 şi în urma parcurgerii materialului 
explicativ am putut înţelege că Fiinţa umană, o dată cu venirea sa în 
această lume sensibilă (spaţiul Planului Fizic) este supusă unei 
multitudini de forțe modelatoare ce conlucrează clipă de clipă la actul 
transformator al manifestării acesteia, creând, dintr-o simplă entitate 
(Fiinţa — în — Sine) un întreg proces în continuă devenire de sine, numit 
Fenomenul Uman. Astfel încât Sinele (Fiinţa propriu-zisă, sâmburele 
de viaţă, de spiritualitate) se simte supus în fiecare moment unui flux 
de influenţe transformatoare, o adevărată mare pe ale cărei valuri ființa 
va naviga spre împlinirea misiunii sale existențiale. 


Însă fie că vorbim de cerinţele normative ale Conştiinţei (ca parte 
componentă structural, organic a Fiinţei-în-sine) fie de Forţele cosmice 
sau cele individuale, acestea sunt şi rămân puteri exterioare Sinelui. Ele 
vin din afară şi bat la poarta transfigurării. În interior însă, Fiinţa (Sinele) 
percepe efectul acţiunii lor, ca o influenţă, ca un impuls orientat, în 
funcție de direcţiile mereu schimbătoare ce rezultă din fluctuaţia 
continuă a combinației acestor puteri exterioare. Aceste influenţe 
percepute în interiorul său, de Fiinţa umană, sub acţiunea Forţelor, le- 
am denumit tendinţe, adică percepții „subiective” ale Sinelui individual 
confruntat cu realitățile mediului său de viaţă, deopotrivă cosmice, 
naturale, sociale şi după specificul individualității sale. 


Dar Sinele este el însuşi integrat într-o structură mai amplă (Fiinţa- 
în-sine) care la rândul ei îmbracă o serie întreagă de alte „învelişuri”, 
unele structurate (Organismele Mental, Astral şi Fiziologic) altele mai 
mult ca o aură de influenţe, ca un influx permanent şi specific (Forţele 
în general; de ex.: forța astrelor sau influxurile genetice; ori amprenta 
educaţiei). În final, deasupra tuturor acestora se aşează o ultimă 

copertină, masca actorului social: Personalitatea, care are menirea de 
a le unifica organic şi funcţional, de a strânge la maxim legăturile între 
acestea şi a regla acţiunea lor de o aşa manieră încât rezultatul final să 
fie o entitate închegată, în care toate şi fiecare dintre aceste părți 
componente se dizolvă în întregul numit Persoana Umană. 


Aceste legături, această unitate este într-atât de bine realizată încât 
s-a creat chiar şi o conştiinţă proprie de sine a Personalităţii, distinctă 
de fiinţa propriu-zisă. Astfel încât pe bună dreptate s-a observat din 
totdeauna că în fiecare om există în fapt mai multe voințe: una — cea 
autentică — a Fiinţei şi alta aparținătoare acestui întreg numit 
Personalitate şi care nu este nici pe departe falsă, aşa cum ar putea să 
pară la prima vedere. 


Voința Personalităţii reprezintă rezultanta puterilor acestor Forțe 
Modelatoare ce-i sunt adresate/dăruite omului pentru propria sa 
desăvârşire. Dacă ar fi să folosim o analogie, am spune că Forţele 
reprezintă caii, Personalitatea trăsura, iar Fiinţa — vizitiul ce ţine 
hăţurile. În măsura în care vizitiul se va face ascultat de către caii săi, 
în măsura în care voinţa sa înfrânge sau disciplinează voinţa acestora, 
orientând-o spre realizarea obiectivului — călătoria, parcurgerea 
drumului pe care acesta îl doreşte — în acea măsură trăsura va ajunge 
la destinaţie, străbătând drumuri mai bune sau mai rele, alegând în 
galop sau mergând la pas, mai devreme sau mai târziu, ori, dimpotrivă 
se va prăvăli în prăpăstiile deşarte ale pustiirii de sine. 


Toate şcolile de perfecţionare a ființei umane, din totdeauna şi 
pretutindeni existente în civilizația post-atlantă (indiferent că au avut 
caracter laic sau de cult, instituţional sau non-formal — asceţii, misticii, 
guru etc. — din Orient sau Occident, marțiale, artistice, spirituale, 
ştiinţifice sau religioase) au urmărit antrenarea vizitiului — Fiinţa 
umană — prin disciplină şi creştere a voinţei proprii spre a putea 
stăpâni şi întrebuința cu maxim de eficienţă toate forţele puse la 

dispoziţia sa de Şcoala Evoluţiei. În acest proces educaţional însă, a 
fost observat un aspect de maximă importanţă: pentru a conduce caii 
după propria-i voinţă dar rămânând în acelaşi timp în trăsură, vizitiul 
are nevoie de un instrument de importanţă capitală: hăţurile. 


Tendinţele îndeplinesc tocmai acest rol de mijlocitor, de instrument 
de control între voinţa Fiinţei umane şi voinţa Personalităţii atrasă de 
mirajul existenţial al frumuseţilor lumii, de puterea şi strălucirea 
lucrurilor ce-i ies în cale pe drumul devenirii. 


Tendinţele ne dau de ştire despre direcţia în care forțele Personalităţi 
ne sunt atrase sau respinse; ne spun despre lucrurile pe care şi le doresc 
ori de care se feresc; despre temerile acestora ori despre regretele care 
le ţin pe loc împiedicând continuarea călătoriei vieţii. Căci multe sunt 
minunăţiile dar şi grozăviile aşezate în calea noastră. Spre multe caii 
se vor repezi cu patimă înflăcăraţi de speranţa ajungerii lor, fără să ştie 
— cum numai vizitiul o poate face — că adevăratul drum trece numai 
puţin pe lângă ele şi că apoi trebuie lăsate în urmă pentru totdeauna. 
Dar elanul acesta dă impulsul şi motivaţia de a merge spre destinaţie; 
cu condiţia ca vizitiul să atingă hăţurile la timp ca nu cumva trăsura să 
se înfunde în mlaştina ce-a ademenit caii de la mile distanţă 
înfățişându-se acestora precum o pajişte cu flori şi purtându-i ca vântul 
peste greutăţile străbaterii drumului. 


Tot la fel o spaimă puternică ne poate împinge armăsarii în goană 
nebună parcurgând într-o clipă obstacole ce altfel cu greu s-ar fi lăsat 
convinşi să le treacă. Până se dezmeticesc ei, trăsura este departe; 
pericolul lăsat mult în urmă şi greutăţile depăşite ca şi cum n-ar fi 
existat niciodată. (Să ne reamintim, pentru aceasta s-au inventat 
ochelarii de cal... Fiindcă tot ce e jos s la fel cu ce este sus şi în ceea 
ce este mic regăsim aceleaşi principii universale ce guvernează şi 
lucrurile mari.) 

Aşa funcționează mecanismul Vieţii: totdeauna găseşte o motivaţie 
pentru a duce călătoria mai departe. Mai trebuie însă ca şi vizitiul să 
fie destoinic şi mereu vigilent. 


2. Categoriile de tendinţe 


Există 5 categorii majore de Tendinţe născute din acțiunea a două 
mari Forțe ale Universului denumite Catalizatori universali ai creaţiei 
şi evoluţiei: Atracția şi Respingerea. Între aceste două mobiluri fiinţa 
oscilează neîntrerupt străbătând etapă după etapă procesele transformării 
de sine. 


Cele 5 Tendinţe majore sunt: Dorinţa, Ataşamentul, Frica, Repulsia 
şi respectiv Grija, născută din interacţiunea primelor 4. Am întrebuințat 
pentru denumirea lor conceptele clasice (chiar dacă oarecum perimate 
sub aspect lingvistic) folosite în şcolile de perfecţionare a fiinţei umane 
atât în occidentul cât şi în orient (A se vedea, de exemplu scrierile din 
ciclul „Filocalia” pentru lumea occidentală, ori „Bhagavad - Gita”, 
respectiv „Vedanta” pentru orient). 


Astăzi însă, omul social contemporan este întâmpinat pe calea 
dezvoltării sale de cea de-a 6-a Tendinţă, specifică epocii comunitare 
(a armonizării interioare şi exterioare, a regăsirii şi comuniunii, a 
simbiozei şi conlucrării etc.) în care a intrat omenirea, potrivit 
evoluţiei cosmice a vieţii pe Terra. Această a 6-a Tendinţă noi am 
denumit-o Împlinirea de Sine şi despre ea, ca şi despre celelalte 5 vom 
prezenta unele aspecte definitorii (urmând ca pentru detalii să facem 
trimitere la operele deja precizate). 


a) Dorinţa 


Reprezintă o voce interioară, manifestată sub aspectul unei voințe 
de orientare a Fiinţei spre anumite aspecte (lucruri, fenomene, stări, 
trăiri, fiinţe etc.) care, fie au legătură cu realitatea exterioară a lumii 

fizice sub aspect cauzal (în sensul se a fi determinate de cauze din, ori 
a produce efecte în lumea fizică), fie nu au această legătură cauzală, 
totuşi vizează elemente aparținătoare lumii fiziologice. 


Dorinţa este o forță orientată spre ceva, o forţă cu obiectiv, care îşi 
propune un scop bine determinat în limitele sale, cunoscut dinainte de 
către ființă. Dorinţa este o aspirație; ea se orientează totdeauna spre 
viitor; este prospectivă, mobilizatoare, dinamizantă şi energizantă. Ea 
cere un anumit obiectiv şi oferă totodată fiinţei energii nebănuite 
pentru realizarea acestuia. 


Dorinţele sunt ierarhizate pe nivele în funcţie de realităţile din care 
îşi aleg obiectivele de atins, conform nivelelor Piramidei Trebuinţelor. 
Trebuinţele însele sunt dorinţe de grad superior (ca valoare şi utilitate 
cosmică) ce canalizează şi menţin cursul vieţii individuale pe drumul 
unei corecte şi necesare dezvoltări. De aceea li se mai spune şi 
Necesități Fundamentale, pentru că asigură toate aspectele necesare 
pentru evoluţia fiinţei. 


Ceea ce depăşeşte în schimb aceste cadre ale necesităţii, adică acele 
dorinţe în surplus (pe oricare dintre nivele) reprezintă forţele cosmice 
puse la dispoziţia fiinţei spre a le întrebuința liber în vederea propriei 
dezvoltări. În funcţie de înţelepciunea în folosirea acestora, procesul 
dezvoltării poate fi simţitor accelerat sau dimpotrivă frânat. Spre 
exemplu: satisfacerea Trebuinţelor de pe nivelul 1, Fiziologic, deschide 
calea spre actualizarea homeostaziei organismului. Neîmplinirea lor 
corespunzătoare (ex.: ignorarea dorinței de a mânca sau de a bea) 
produce grave disfuncţii atât pe acest nivel cât şi pe celelalte superioare 
(de excepţiile de rigoare). În schimb surplusul de dorinţe activate pe 
nivelul fiziologic creează dependenţa, legătrua de acest nivel, 
împiedicând avansarea corespunzătoare spre celelalte. 


Orice dorinţă care depăşeşte nivelul de necesitate devine viciu, 
adică factor potenţial de obstrucţie. Am spus potenţial, pentru că 

depinde de felul în care este canalizată energia suplimentară născută/ 
creată de aceste dorinţe în exces. Chiar şi idealurile devin dăunătoare 
în exces, ori chiar şi plăcerile fiziologice pot fi utile. Totul depinde de 
întrebuințarea absolut personală, deci raportată la unicitatea fiecăruia 
şi la un moment anume în dezvoltarea sa. 


b) Ataşamentul 


Reprezintă legătura ce se stabileşte între ființă şi elemente ale 
mediului exterior ori trăiri interioare, rezultate de pe urma perpetuării 
contactului cu acestea. 


Constituie un factor de stabilitate şi echilibru, dar şi un risc de 
stagnare, de limitare a progresului. Ataşamentul, spre deosebire de 
dorință, este pasiv, orientat pe prezent, neprospectiv ci dimpotrivă 
născut din trecut şi bazat/ fundamentat pe acest trecut. Scopul lui este 
permanentizarea, prin reactualizare a trecutului în prezent. 


Ataşamentul poate constitui factor de progres dacă se centrează pe 
valori dinamice, sau care promovează progresul ființei. Reprezintă o 
formă subiectivă a Inerţiei Universale. Dacă ne obişnuim cu mersul, 
chiar când suntem obosiţi vom avea putere suplimentară de a continua: 
din inerția ataşamentului. Dacă ne legăm de valori morale superioare 
de exemplu, ele ne vor ajuta să ne menţinem integritatea conduitei şi 
a caracterului chiar şi în momente de criză, de slăbiciune. 


Din păcate însă, ne educăm prea puţin în a ne ataşa de valori şi nu 
lăsăm în valurile zbuciumului cotidian care ne creează legături cu 
obiecte, cu fenomene, cu fiinţe (aspecte tranzitorii prin viaţa noastră), 
şi nu cu principii valabile, cu bătaie lungă. 


Dorinţa şi Ataşamentul sunt cele două manifestări majore ale 
Atracţiei universale. Orice atracţie nesatisfăcută (căreia nu i s-a dat 
curs) creează suferinţă. Orice atracţie împlinită duce la o atracţie şi 
mai mare. Acestea sunt forţe care cresc prin ele însele în progresie 

geometrică, în măsura în care li se dă curs. Tendinţa lor (orientarea, 
scopul lor) derivă din starea fundamentală a tuturor lucrurilor în 
Univers: aceea de a se contopi unele în altele, formând o unitate. 


La polul celălalt, Respingerea are la bază principiul prezervării 
identităţii şi al realizării asocierilor după afinitate. E adevărat că toate 
lucrurile tind spre unitate, dar ele fac parte organică dintr-un mare 
ansamblu: există un loc pentru fiecare, de unde poate cel mai bine să 
contribuie la armonia întregului. Este precum un joc de puzzle. 
Unicităţii fiecărei fiinţe îi corespunde unicitatea unui loc şi unei funcții. 


Întreaga regie cosmică pusă în seamă prin jocul cumulat al celor 
două mari forţe. Atracția şi Respingerea, vizează deopotrivă ajutarea 
fiinţei să-şi găsească locul prezent şi pregătirea (modelarea) ei pentru 
cel viitor şi pentru funcțiunile ce urmează a le îndeplini acolo. Căci 
totul este în progresie continuă şi locurile / rolurile se schimbă de la o 
zi la alta, de la un moment la altul. Din categoria forţelor de respingere 
cele mai semnificative, pentru Fiinţa umană, sunt Frica şi Repulsia. 


c) Frica 


Defineşte acea trăire subiectivă a ființei ce vizează salvarea 
identității şi existenţei proprii din faţa unei forţe ce ţin de alterarea 
acestora. 


Frica este centrată pe prezent, însă este prospectivă. Deşi cauzele 
sale sunt în trecut, ea se orientează însă spre viitor. Mi-e teamă nu de 
ceea ce mi s-a întâmplat ieri, ci de faptul că s-ar putea repeta în viitor. 
Însă teama este acum şi aici. Frica este un instinct universal al 
conservării; vizează status-quo-ul fiinţei. 


d) Repulsia 


Urmăreşte orientarea fiinţei de aşa manieră pe drumul vieţii încât 
să fie ferită de contactul cu lucrurile de naturi diferite, care ar putea 
afecta armonia internă a sistemului proprie naturi. Orice nu se 

armonizează sau nu se poate afla în simbioză cu elementele / valorile 
propriului sistem, este respins, ţinut la distanță. 


Repulsia nu are legătură cu trecutul, ea se naşte acum şi aici, dar 
vizează viitorul: protejarea fiinţei de acum încolo. Chiar fobiile nu au 
sursa în trecut, ci într-un prezent continuu existent în “subconştient” 
(în mediul de gânduri ce populează Corpul Astral). Ele se datorează 
contactului permanentizat între ființă şi obiectul agresor, şi nu au 
nimic de-a face cu trecutul. Dovada o constituie şi faptul că ele se pot 
vindeca — întrerupând acest contact — oricând, la oricât timp scurs de 
la prima aspirație, independent de prelungirea temporală a acestora. 
Dacă astăzi am tăiat firul acestei legături, nu există nici o inerție din 
trecut care să perpetueze fenomenul. 


Din categoria Forţelor de Atracţie fac parte cele mai diverse 
fenomene, denumite în mod obişnuit: plăcere, dorință, atracţie, 
aspirație, dragoste, ideal, iubire, devoțiune, extaz etc.; iar din aceea a 
Forţelor de Respingere: ură, mânie, supărare, orgoliu, gelozie, invidie, 
teamă, dispreţ etc. 


La confluenţa dintre acţiunea celor două categorii de tendinţe — 
Atracția şi Respingerea — se naşte cea de-a S-a Tendinţă specifică 
Fiinţelor Umane: Grija. 


e) Grija 


Reprezintă o forţă complexă născută din trecut şi orientată spre 
viitor, dar actualizată şi permanentizată în prezent. Fiinţa se teme a 
pierde anumite contacte / legături deja existente sau numai posibile, 
pentru că are repulsie față de starea de suferinţă (dezarmonie) ce s-ar 
produce în sistemul propriu de vederi datorită acestei pierderi. 


Celelalte 4 categorii de Tendinţe reprezintă efectele ale Forţelor 
naturale, independente şi distincte de voinţa proprie Fiinţei. În cazul 
Grijii, însă, naşterea ei se realizează tocmai pe fondul stării de 

conştientă, de prezenţă activă a voinţei individuale, care analizează 
jocul de forţe şi prospectează, priveşte în viitor anticipând posibilele 
transformări. 

Astfel încât Grija reprezintă o Tendinţă complexă, manifestare 
obiecta că această Tendinţă este prezentă şi la alte fiinţele animale, de 
exemplu grija mamei (indiferent de specie) pentru puii ei. Opinia 
noastră este însă aceea că în lumea animală voinţa individuală este încă 
„în faşă”; fiinţa nu trăieşte prin ea înseși ci este trăită de spiritul-grup. 
Fiinţa nu are identitate proprie şi chiar şi acelea care au avansat 
suficient de mult spre individualizare (cum ar fi câinii sau pisicile de 
ex.) nu beneficiază de responsabilitate, de capacitatea de a-şi da seama 
de ele însele; nu au conştiinţa faptelor lor pentru viitor, nu pot pune în 
balanţă valori; nu au o ierarhie morală a valorilor. Un câine poate fi 
educat să respecte anumite reguli, dar o face instinctiv pe baza 
dresajului stimul-răspuns, nu datorită opțiunii personale normative. La 
fel copiii până spre vârsta de 14 ani. Cum am arătat şi cu altă ocazie, 
deciziile normative şi conştiența de sine sunt manifestări ale 
Conştiinţei fiinţei dar care se face exprimată în lumea sensibilă a 
Planului Fizic prin intermediul forţelor Corpului Mental. Animalele 
beneficiază de Organismul Mental. De aceea ele înţeleg, comunică, 
pot fi educate. Însă toate normele pe care le deprind prin dresaj rămân 
la nivel mental. Conştiinţa lor trăieşte încă în Spiritul-grup şi nu este 
atinsă de acestea. Dresăm un câine să realizeze un lucru, dar ceilalți 
membri ai speciei nu vor şti nimic despre aceasta. Ei cu toţii fac ceea 
ce le spune conştiinţa lor individuală care este absorbită în Spiritul- 
grup. Prin dresaj noi formăm numai nişte deprinderi mentale cu 
răspunsuri fiziologice; nu afectăm cu nimic sistemul de norme ale 
Conştiinţei lor. Dovadă: repuse în starea lor naturală, „sălbatică”, 
aceste fiinţe, în timp vor pierde, uitând, deprinderile şi purtându-se 
după adevăratele norme proprii. Fiinţa este încă trăită de Conştiinţa 

Spiritului-grup astfel încât nu-şi poate asuma norme personale, 
distincte de specie, nu poate avea responsabilitate individuală. 


Grija aparţine deci numai regnului uman şi numai acelor grade de 
dezvoltare ce permit fiinţei să poată cumpăni, decide şi aprecia asupra 
viitorului ei personal. 


Sub aspectul formelor de manifestare, îmbracă o gamă dintre cele 
mai largi de intensităţi, mergând de la stres până la disperare. 


f) Împlinirea de Sine 


Este cea de-a doua Tendinţă specifică regnului uman (după “Grija” 
văzută mai sus) şi cea mai tânără dintre toate, în ordinea apariţiei/ 
manifestării lor în cadrul Școlii de Evoluție a Planului Fizic. 


Împlinirea de Sine este o trebuință specifică a fiinţei trecute de 
jumătatea dezvoltării sale în regnul uman, fapt ce a determinat apariţia/ 
activarea sa numai o dată cu omul social contemporan, omul aflat, în 
medie, pe nivelele 6 şi 7 ale dezvoltării (a se vedea Piramida 
Trebuinţelor şi Nivelele Conştiinţei), cu tendinţa tot mai evidentă ca 
centrul de greutate al omenirii să se ridice spre nivelul 8. 


Împlinirea de Sine este acea stare de spirit ce se obţine prin 
realizarea cumulativă a 3 mari aspecte: împlinirea misiunii existențiale 
(a se vedea supra Cap. I), satisfacerea tuturor celor 9 trepte ale 
Piramidei 'Trebuinţelor după proporția/ raportul specific fiecărei 
persoane în parte şi în cel de-al treilea rând organizarea şi trăirea vieţii 
pe toate cele 4 Dimensiuni ale sale (Materială, Socială, Individuală şi 
Spirituală — a se vedea infra, cap. V). 


Omul social contemporan este o ființă complexă, deopotrivă 
cosmică, naturală şi socială, dar în acelaşi timp, dincolo de aceste trei 
valenţe comune, ce o înrudesc cu alte fiinţe, ea are deopotrivă trăsături 
absolut unice, derivate din experienţele, atitudinea şi participarea 
proprie la parcurgerea lecţiilor evoluţiei la Şcoala Vieţii. Această 

complexitate îl determină a ţine cont deopotrivă de îndatoririle şi 
responsabilităţile sale ca ființă, cât şi de metodele şi instrumentele de 
realizare a lor, fapt ce presupune întrebuinţarea Forţelor Modelatoare 
puse la dispoziţia sa după un program anume şi într-o combinaţie care 
să le armonizeze efectele focalizate şi direcționate spre obiectivele de 
progres continuu. 


În lumea naturii fiinţele îşi urmează programul de dezvoltare printr- 
un impuls interior ce pune stăpânire în totalitate pe voinţa acestora, 
ducându-le la ţintă, fără pericolul de a rătăci drumul cel drept. 


La nivel uman însă, revine fiinţei îndatorirea şi responsabilitatea de 
a participa în mod personal la acest proces, prin voinţa, efortul, atenția 
şi exerciţiul propriu. În lumea naturii atunci când animalul îşi urmează 
instinctul (vocea colectivă a Conştiinţei speciei) care îi spune ce 
trebuie să facă, îndeplinind această cerință el obţine o stare de 
satisfacţie de împlinire, care îl determină să repete această experiență 
/ conduită, apreciată în acest fel ca fiind „bună / corectă”. Altfel spus 
dând curs naturii speciei sale, fiecare ființă în lumea naturii îşi 
urmează calea progresului. Întocmai şi omul trebuie să dea curs naturii 
sale, care este însă dublă: pe de o parte omul este o ființă aparținătoare 
lumii naturii, alături de celelalte specii şi fiind supusă influenţei 
Forţelor acesteia, pe de altă parte el are o Natură Individuală şi unică 
a sa ca ființă (a se vedea supra, cap. II). În lumea umană însă, nu mai 
funcționează automatismele din celelalte regnuri. Animalul sau planta 
nu pot alege dacă să înflorească sau nu. Omul însă este liber să 
manifeste sau nu propria natură, să dea curs sau nu normelor propriei 
Conştiinţe. 


În demersul de a-şi împlini rostul existenţial urmându-şi calea 
evoluţiei, fiinţa umană trebuie să se ghideze după normele propriei 
Conştiinţe şi să dea curs Naturii sale Individuale. Acestea determină 
existenţa concomitentă a celor 3 aspecte amintite anterior: Misiunea 

Existenţială (întreită), cele 9 Nivele ale Piramidei şi cele 4 Domenii 
ale Vieţii. În măsura în care reuşeşte armonizarea acestora spre a-şi 
exprima plenar Natura  Individuală  îndeplinindu-şi normele 
Conştiinţei, va resimţi aceeaşi stare de satisfacție, de deplinătate pe 
care o simt şi celelalte ființe prin simplul fapt de a fi. Omului însă i se 
cere şi „a face”/ a participa / a crea. Creaţia de sine fiind cea mai 
importantă dintre toate cerinţele. EI se simte atunci cu rostul împlinit, 
dar această stare trebuie actualizată clipă de clipă. 


Astfel cea de-a 6-a Tendinţă, împlinirea de Sine, reprezintă 
impulsul ce sprijină fiinţa umană în realizarea propriului program de 
evoluţie. 


C. Natura înconjurătoare 


Ştiinţele au reuşit astăzi să înţeleagă faptul că omul este o parte 
organic şi funcțional legată, integrată în sistemul vast al Naturii de a 
cărui existenţă şi buni dezvoltare depinde de propria sa devenire. 


Fiinţa umană este aşadar o parte a Marelui Întreg cosmic nu doar 
sub aspect biologic ci deopotrivă fiziologic, sufletesc şi spiritual. 
Corpurile / organismele sale (Fiziologic, astral, Mental) sunt o creaţie 
a forțelor modelatoare din Lumea naturii. Întocmai precum corpul 
biologic este compus din minerale şi „materii” organice, cel eteric din 
energii combinate aparținătoare întregului mediu înconjurător şi 
tuturor formelor de viaţă cu care omul intră în contact la un moment 
dat, la fel şi corpul astral. În Planul Fizic al Terrei, toate cele patru 
regnuri perceptibile omului actual (mineral, vegetal, animal şi uman) 
beneficiază de organisme fizic şi eteric (mineralele) la care se adaugă 
astralul (pentru plante), mentalul (în cazul animalelor) şi respectiv 
cauzalul (pentru oameni). 

Trăind în mijlocul comunităţii de fiinţe formând vastul Ecosistem 
Terestru, omul intră în contact, nu cu Sinele acestora (sau în prea mică 
măsură), cât mai ales cu forţele ce compun organismele lor. Intrăm în 
contact cu energiile lumii minerale, cu viaţa afectivă a plantelor şi 
animalelor, cu mediul cognitiv (mentalul) oamenilor. Datorită faptului 
că o caracteristică esenţială a tuturor sistemelor în Univers (indiferent 
de nivelul lor) este aceea de a fi deschise, permisive schimbărilor şi 
aflate (din acest motiv) în continuă transformare de sine spre trepte 
superioare (în baza Legii Progresului), şi organismele fiinţei umane se 
află într-un perpetuu schimb de energie / semnificaţie / esenţă cu toate 
celelalte componente ale mediului în care se află, legate fiind organic 
şi funcţional se acesta. 


Ecologia a surprins foarte bine raporturile de schimb şi auto-creaţie 
sinergică a componentelor Ecosistemului Terestru, însă deocamdată s- 
a limitat (născută şi crescută fiind pe fundamentele pozitiviste, 
„materialele” cu privire la viziunea asupra vieţii) la dimensiunile 
biologice şi energetice. Această ştiinţă descrie foarte bine procesele de 
interrelaţie între formele perceptibile simţurilor („,materii”) şi unele 
aspecte transcendente acestei lumi („energiile”). Însă întru-totul la fel 
se petrec lucrurile şi în alte dimensiuni „transcendente” lumii 
materiale, sensibile: astralul şi mentalul. Ştiinţele pământului, în faza 
actuală încă nu au reuşit să vadă mai departe, dar într-o bună zi o vor 
face şi atunci vor avea surpriza să descopere că multe dintre legile 
cunoscute rămân valabile, dar că există şi alte aspecte aparținătoare 
„lumilor superioare” necunoscute şi care, în fapt reprezentau 
adevăratele cauze pentru efectele/ manifestările observate în lumea 
fizică. Pentru că în spatele fiecărui fenomen şi a fiecărei forme 
existente în această lume, stau forțe şi energii veritabile ce îşi aduc 
aportul la marea acţiune de creaţie sinergică a lumii şi vieţii pe Pământ. 


x» 


În fiecare moment Fiinţa umană se găseşte „scăldată” în fluxul de 
forţe provenite de la toate formele ce o înconjoară. Unele aparţin 

Lumii Naturii (sunt „locuite” de vieţuitoare, de fiinţe dotate cu Sine, 
cu individualitate proprie, cum ar fi plantele sau animalele), altele în 
schimb reprezintă opera modelatoare a fiinţelor ce locuiesc sau 
îngrijesc „laboratorul” de lucru al Terrei, fie că au organisme 
fiziologice pentru a se manifesta la nivelul acestuia, fie că îşi 
desfăşoară misiunea lor din alte planuri („superioare”) ale existenţei. 


Nu vom insista aici asupra modalităţilor concrete sub care se produc 
respectivele procese. Recomandăm pentru detalii expunerile realizate în 
acest sens de Rudolf Steiner, care chiar dacă nu sunt accesibile încă 
„publicului larg”, avem credinţa că suficient de mulți oameni ai 
prezentului (şi în special aceia orientaţi/ preocupaţi de cunoaşterea 
profundă a Vieţii şi Fiinţei) sunt pregătiţi pentru a lua contact şi a lucra 
cu aceste realități. Aşa cum însuşi Steiner arată: “nici o clipă nu trebuie 
să ne îndoim că în ceea ce priveşte realitatea suprasensibilă există 
posibilitatea de a “deschide ochii” fiecăruia care aduce bunăvoința 
necesară. Ținând seamă de acest fapt au vorbit şi au scris toţi aceia care 
simțeau că s-a dezvoltat în ei “organul interior de percepţie” cu ajutorul 
căruia au putut să cunoască adevărata ființă omenească, ascunsă 
simţurilor exterioare.Din această cauză, din cele mai vechi timpuri se 
vorbeşte despre o “înţelepciune ascunsă”.Cine a prin ceva din ea, este 
tot atât de sigur de ceea ce stăpâneşte, precum cei care au ochii bine 
formaţi sunt siguri de stăpânirea percepţiilor vizuale ale culorilor. Pentru 
el această „înţelepciune ascunsă” nu are nevoie de nici o „dovadă”. Şi el 
mai ştie că el nu are nevoie de nici o dovadă pentru acel căruia, ca şi lui, 
i s-a deschis „simţul superior”. Cu un asemenea om el poate vorbi, aşa 
cum un călător poate povesti despre America celor care n-au văzut-o ei 
înşişi, dar care îşi pot face o idee despre ea, pentru că şi ei ar vedea 
acelaşi lucru dacă li s-ar oferi prilejul.” 


Cert este însă şi de maximă importanţă a fi reţinut de noi în 
continuare, faptul că pentru corespunzătoarea dezvoltare a Personalităţii, 
pentru armonizarea tuturor forțelor structurante (a se revedea 

diagrama 2) atât între ele cât şi cu misiunea existenţială a fiecărui om 
în parte, este necesar contactul cât mai îndelungat cu Lumea Naturii, 
cu forţele acesteia netulburate de incidenţa libertăţii perturbatoare (şi 
dizarmonice a ființei umane). În acest sens primii ani ai vieţii până 
spre vârsta majoratului sunt cruciali pentru structurarea corespunzătoare 
atât a corpului biologic, a circuitului energetic dar mai ales a organismului 
astral şi mental. 


Astralul reprezintă vehicolul/ instrumentul de bază pentru 
dezvoltarea omului în actuala etapă de evoluţie a Pământului. 
Misiunea sa este să cultive Virtutea, să dezvolte Voința, puterea 
interioară a Sinelui de a dobândi li afirma o valoare/ identitate şi 
unicitate proprie dar mai ales de a creşte şi rodi pentru bucuria Vieţii, 
a Fiinţei şi a Lumii. 

Corpul Astral reprezintă instrumentul prin care normele Conştiinţei, 
virtuțile şi capacităţile Caracterului, Abilităţile şi toate forţele Naturii 
Individuale a Fiinţei umane se face exprimate în lume, se pun în lucru, 
în contact cu mediul şi toate componentele acestuia ajutând la 
dezvoltarea şi progresul (creşterea, maturizarea) fiinţei. Celelalte 
organisme — biologic, eteric, mental — sunt instrumente auxiliare, de 
suport numai, în acest demers, potrivit etapei actuale de dezvoltare a 
Şcolii Terestre. Organismul Astral însă este cel care captează şi 
imprimă în el toate influenţele venite deopotrivă (şi mai ales) din 
mediul exterior, cât şi din cel interior. Fiecare proces, fenomen, fiinţă, 
etc. cu care venim în contact direct sau prin influenţă, îşi lasă amprenta 
în structura astrală, de unde aceasta se va manifesta ca o tendinţă, ca o 
forță de orientare spre o anumită direcţie a întregii noastre fiinţe. 


In mod instinctiv, toate spiritele ce-au avut în viaţa lor fizică, de 
lucrat cu lumile superioare în domeniul artei, ştiinţei, tehnicii, creaţiei 
în general, au simţit nevoia de a menţine contactul cu Lumea Naturii, 

de unde şi-au luat forţa şi energiile necesare purificării, înălțării şi 
deschiderii sufletului lor spre realităţi transcendente. 


Până nu demult, omul social trăia în mod cotidian în contact cu 
mediul natural. Mai ales în ultimul secol, însă, puterea acestuia de a 
modela forme a devenit considerabilă, însă creşterea acestei puteri a 
coincis cu pierderea sensului şi valorilor vieţii, cu îndepărtarea de 
esenţa ți resturile fiinţei. Va veni însă o vreme — nu prea îndepărtată — 
când ştiinţele pozitiviste îşi vor da mâna cu cele hermetice. “Cu 
timpul, arăta cândva Marx, ştiinţele naturii vor îngloba în sine ştiinţa 
despre om, după cum ştiinţa despre om va îngloba în sine ştiinţele 
naturii; va fi o singură știință”. (sublin. aut.citat) 


Atunci fiinţa umană va fi capabilă să pătrundă rosturile Ordinii ce 
guvernează procesele la nivelul naturii şi Cosmosului, iar formele 
modelate de ea în propria societate se vor strădui să reproducă această 
ordine în realitatea fizică şi socială. Acum lumea umană este, aşa cum 
spunea Einstein „o maşină”. Atunci, însă, va redeveni „un copac”, 
adică o comunitate, aşa cum şi-au dorit-o atâtea suflete călătoare prin 
lumea pământului. 


3. Forţele sociale 


„Omul, ca produs al acestei planete — recunoştea cândva Alfred 
Adler — în raporturile sale cosmice, a putut exista şi s-a putut dezvolta 
numai în cadrul societăţii, pe care a sprijinit-o material şi spiritual, prin 
diviziunea muncii şi hărnicie şi prin suficienta reproducere a speciei. 
În evoluţia sa el a fost înzestrat somatic şi psihic prin strădania de a-şi 
ameliora aptitudinile fizice şi printr-o mai bună dezvoltare spirituală. 
Toate experienţele acumulate, toate tradiţiile, imperativele morale şi 
legile nu au fost decât tentative, bune sau rele, durabile sau fragile, în 

strădania omenirii către superioritate şi către biruirea dificultăţilor 
vieţii. In torentul evoluţiei nu există repaus. Țelul perfecțiunii ne mână 
spre înălțimi.” 


„Individul — ne spune în continuare tot Adler — nu poate progresa 
în dezvoltarea sa autentică decât dacă trăieşte şi năzuieşte ca parte a 
întregului. Obiecţiile superficiale ale sistemelor individualiste sunt 
realmente lipsite de importanţă în faţa acestei concepţii. Pot însă să 
merg mai departe, arătând cum toate funcțiile noastre sunt aşa fel 
calculate încât să nu tulbure colectivitatea oamenilor, să-i lege pe 
indivizi de societate. A privi înseamnă a accepta, a fertiliza ceea ce 
cade pe retină. Văzul nu este pur şi simplu un proces fiziologic, el îl 
arată pe om ca parte a întregului, care primeşte şi dă. Prin văz, auz, 
vorbire noi ne asociem unii cu alţii. Omul priveşte, ascultă, vorbeşte 
numai când interesul său este legat de lumea exterioară, de ceilalți. 
Rațiunea sa, bunul său simţ (common sense) se supun controlului 
semenilor, adevărului absolut şi ţintesc la corectitudinea eternă. 
Sentimentele şi concepţiile noastre estetice, care poartă în sine poate 
cea mai mare forță motrice de creaţie, au o valoare eternă numai dacă 
se desfăşoară în torentul evoluţiei întru bunăstarea umanităţii. Toate 
funcţiile noastre corporale şi sufleteşti sunt dezvoltare corect, normal, 
sănătos în măsura în care poartă în ele suficient sentiment de 
comuniune socială şi sunt apte pentru colaborare.” 


x 


Revăzând diagrama 2, observăm că am considerat în categoria 
forțelor sociale trei mari aspecte: creşterea primară (1 — 14 ani); 
educația şi respectiv mediul social. Înainte de a explicita conținutul 
fiecăreia dintre acestea trebuie să accentuăm un aspect deosebit de 
important şi definitoriu deopotrivă pentru Psihologia Fiinţei, cât şi 
pentru conceptele regăsite în volumul de faţă. Şi anume tot ceea ce am 
prezentat noi în secţiunile materialului acestui volum, precum şi 

categoriile, denumirile, clasificările, schematizările operate pe parcurs 
trebuie înţelese ca simple formalisme instrumentale, necesare a ne 
ajuta să pătrundem mai uşor şi mai eficient în esenţa a ceea ce este 
„fenomenul uman”. Însă este în egală important să trecem dincolo de 
ele, să nu rămânem captaţi de forme, ci să căutăm sensurile, 
conținuturile, în esenţa lor compuse din toate aceste părţi dar integrate 
organic şi funcțional într-un ansamblu unitar. 


Noi am operat fragmentarea ansamblului în părți spre a le supune 
analizei şi cunoaşterii, însă acestea reprezintă în realitate procese, deci 
fenomene în devenire şi nu situaţii statice. De aceea solicităm fiecărui 
cititor un efort de imaginaţie şi concepţie spre a percepe aceste 
componente în continua lor transformare. Nici care dintre forţele 
prezentate nu există singular, ca entităţi în sine, ci ele se nasc şi devin 
(se transformă) neîntrerupt sub acţiunea sinergică a tuturor celorlalte 
aspecte componente ale cosmosului, deopotrivă a celor analizate în 
paginile prezentului volum, cât şi a multor altor factori ce depăşesc 
atât sfera noastră de interes practic, precum şi capacitatea omului 
actual de a le percepe conţinutul, sensul şi rosturile. 


a) Creşterea primară 


x» 


Am denumit „creştere primară” dezvoltarea omului social în 
perioada dintre naştere şi aproximativ vârsta de 14 ani. Este perioada 
„critică” în structurarea Personalităţii individului uman ce urmează a 
trăi în cadrul comunităţii, pentru că acum se pun bazele structurale şi 
funcționale pentru cele două organisme esenţiale în procesul 
dezvoltării sale viitoare şi împlinirii misiunii existenţiale: Astralul şi 
Mentalul. Aşa cum am văzut în secţiunea anterioară aceasta reprezintă 
medii deschise, permisive pentru (în principiu) orice categorie de 
forțe. Copilul în această perioadă este precum un aluat modelabil în 

orice formă. Putem să-l învăţăm orice, să-i structurăm orice formă de 
afectivitate. Până când începe a-şi pune întrebări proprii despre lume 
şi viaţă, a dialoga cu propria Conştiinţă, a se descoperi pe sine în 
propria şi unica identitate, ca ființă — în — sine, distinctă şi 
neconfundabilă nici cu organismele sale nici cu statusurile sau rolurile 
pe care le joacă pe scena lumii sociale, până atunci însă copilul, fiinţa 
umană este ceea ce lumea îi spune să ar fi. 


x 


Starea de creație socială, observată foarte bine de socialişti şi 
pedagogiile puse la punct de ei, reprezintă însă un fenomen temporar. 
După trecerea vârstei (aproximative) de 14 ani, ființa umană începe a- 
şi reaminti de sine: identitatea, rostul / misiunea, natura individuală şi 
valorile proprii, necesitățile personale, concepția despre univers, viață 
şi lume etc. Procesul durează (în medie) până spre finalul celei de-a 4- 
a etapă a vieții sociale, adică aproximativ vârsta de 28 de ani. (Facem 
o paranteză pentru a ne reaminti că procesele vieții entităților umane 
sunt repartizate pe cicluri de câte 7 ani, număr ținând de specificul 
Terrei, pe când cele ale dezvoltării ființei la stadiul uman al evoluției 
se repartizează pe cicluri de câte 12 ani). Media de vârstă a „trezirii” 
o reprezintă vârsta de 21 de ani (cândva aceasta era vârsta 
majoratului), cu două momente marcante, două „treziri” propriu-zise: 
una între 16 şi 21 de ani, când ființa socială (momentul integrării în 
lume) şi a doua între 21 — 28 de ani corespunzătoare descoperirii şi 
înţelegerii statutului său ca fiinţă cosmică (este vorba despre rosturile 
mai profunde ale lumii şi vieţii, despre valorile şi principiile 
conştiinţei proprii, despre sensul lucrurilor şi despre rostul propriu în 
lume şi în viaţă). 


In acel moment ființa umană ar putea să constate că direcţia pe care 
îşi propune să meargă în viaţă, că drumul şi valorile personale 
întâmpină un mare obstacol datorat neconformităţii organismelor şi 

instrumentelor de manifestare. Omul descoperă că prin definiţie este 
un atlet (în identitatea sa ca fiinţă) dar se găseşte în cămaşa de forţă a 
unui Astral sau Mental necorespunzătoare. 


Sfântul Petru însuşi dacă ar fi să se nască în lumea fizică s-ar putea 
alege cu organismele acestea deformate de o creştere primară greşit 
orientată. Ceea ce a observat Freud în concepţia sa despre tulburările 
psihice, reprezintă, în fapt astfel de cazuri (desigur dintre cele mai 
grave) de structurări necorespunzătoare a organismelor Astral şi Mental. 


Primul lucru pe care îl încearcă fiinţa în momentul regăsirii de sine, 
este să reducă dizarmonia dintre forțele şi orientările organismelor 
sale, pe de o parte, şi drumul vieţii pe de alta. Trebuie să-şi adapteze 
aceste instrumente de lucru la scopul şi situaţia concretă a călătoriei 
sale ca fiinţă prin viaţă şi lume. Aceasta implică un mare consum de 
resurse şi un efort de voinţă considerabil. lar reuşita nu este garantată. 


lată de ce, încă de la Rousseau s-a pus atât de mare accent pe 
creşterea şi buna dezvoltare a omului în primele etape ale vieţii sale ca 
fiinţă socială. 


b) Educaţia 


Educaţia reprezintă o parte a procesului de creştere primară, dar 
depăşeşte limitele acestuia. Propriu-zis procesul de modelare prin 
educaţie a personalității umane începe în momentul naşterii şi se 
definitivează o dată că părăsirea planului fizic (moartea biologică). Pe 
parcurs însă operează schimbarea agenţilor instrumentatori: dacă în 
perioada copilăriei şi adolescenţei principalul rol îl au părinții şi 
şcoala, mai târziu viaţa socială şi încercările la care este supus 
individul din partea lumii (ea înseşi aflat în transformare / schimbare 
percepută) preiau funcţia reglatoare a procesului de educare. 

Începând cu finalul perioadei de creştere (şi de multe ori chiar mai 
devreme), educaţia începe a se combina cu un alt proces foarte 
apropiat ca structură şi funcţionare: Autoeducaţia. 


Diferenţa este însă aceea că, dacă educaţia urmăreşte să formeze 
omul după normele şi valorile stabilite / recunoscute / acceptate de 
către societate, autoeducaţia în schimb reprezintă efortul fiinţei de a se 
regăsi şi dezvolta pe sine, de a-şi edifica o viaţă, un rost în lume în 
acord cu orientarea şi steaua — călăuză proprie şi unică. 


“Firea omului, spune Francis Bacon, produce fie plante bune, fie 
buruieni; de aceea trebuie ca, la timpul potrivit pe unele să le cultivăm, 
iar pe celelalte să le stârpim. Firea este adeseori ascunsă, uneori 
înnăbuşită, rareori sugrumată. Constrângerea face ca firea să fie mai 
impetuoasă în reacţia ei; învăţătura şi preceptele fac firea mai puţin 
năvalnică; numai deprinderea scihimbă şi supune firea. Cel care caută 
să-şi învingă firea sî nu-şi impună sarcini nici prea mari, nici prea mici; 
căci cele dintâi îl vor face să se descurajeze din pricina deselor 
neizbânzi, iar cele din urmă îl vor face să progreseze prea puţin, cu 
toate că va izbândi adeseori”. 


„Dacă m-am obişnuit cu ideea — arată Rudolf Steiner — că gândirea 
nu se pronunţă asupra realităţii când e vorba de problemele esenţiale, 
dacă ne-am dat osteneala de a nu vedea în ea decât o educatoare în 
scopul înţelepciunii, un mijloc deci, de a ne educa pentru a deveni mai 
înţelepţi, faptul de a putea dovedi o dată un lucru şi o dată altul, 
(contrar, n.n.) nu ne mai stinghereşte cu nimic.Constatăm atunci foarte 
repede că dacă putem să lucrăm şi să ne educăm pe noi înşine cu 
ajutorul concepțiilor şi ideilor, este tocmai pentru că, în elaborarea 
conceptelor, realitatea nu intră în joc. E greu de înţeles bine diferența 
dintre faptul de a judeca şi cel de a te lăsa instruit de către realitate; 
dar când am înţeles-o, când nu aplicăm judecata decât pentru a 
răspunde necesităţilor vieţii practice şi ne lăsăm instruiți de fapte 

pentru a ajunge la realitate, ne ridicăm încetul cu încetul la starea 
sufletească pe care am numit-o „aderare la real“. Această aderare este 
atitudinea sufletului care nu caută să scoată din el însuşi adevărul, ci 
aşteaptă ca lucrurile să i-l reveleze şi ştie să rabde până ce va fi 
îndeajuns de copt pentru a primi această revelaţie; el lucrează asupra- 
şi şi aşteaptă răbdător clipa când, ajuns la un anumit grad de 
maturitate, se va fi pătruns pe de-a-ntregul de adevărul pe care îl 
revelează lucrurile.“ 


“Cultura izvorâtă din istorie, observă Gaston Berger, îl ajută pe om 
să regăsească, prin atâţia avatari, sensul dstinului. Orice cultură 
adevărată e prospectivă. Ea nu este o evocare sterilă a unor lucruri 
moarte, ci descoperire a unui elan creator care se transmite din 
generaţie în generaţie şi care încălzeşte şi luminează în acelaşi timp. 
Această flacără trebuie s-o întreţină în primul rând Educaţia . Când o 
materie impură arde, cenuşa amenință mereu să stingă focarul. Tot 
astfel, cu cât creăm mai mult , cu atât riscăm să ne vedem striviţi sub 
operele noastre. Aceasta este condiția umană şi preţul cu care să ne 
plătim libertatea. Totul e precar, dar totul e posibil. Dacă mersul 
nostru se precipită, trebuie să privim mai departe. Dacă maşinile 
noastre o iau razna, să ştim să rămânem calmi. Dacă egoismul 
răuvoitor ne ameninţă, trebuie să fim şi mai generoşi. În felul acesta 
vom forma acei tineri hotărâți şi lucizi care mâine vor recolta fructele 
arborilor pe care I-am sădit. Ei vor pregăti, la rândul lor, recolte 
necunoscute , dar tot mai savuroase. Lumea se schimbă, omul 
continuă. A educa înseamnă în acelaşi timp a comunica o învăţătură, 
a forma sensibilitatea şi judecata, a trezi imaginaţia creatoare. 
Fluturele nu este o negaţie a omizii; este desăvârșirea ei. Această 
continuitate a vieţii caRe scapă conştiinţei adormite a plantei, omul a 
ştiut s-o descopere. Ea îi apare în istorie de îndată ce numai caută 
simpla succesiune a evenimentelor, ci urmele eforturilor lui 
încăpăţânate şi manifestarea intenţiilor lui profunde”. 

c) Mediul social 


Cuprinde totalitatea factorilor şi raporturilor pe care omul social le 
stabileşte de-a lungul existenţei sale cu alţi semeni umani: familie, loc 
de muncă, prieteni, grupuri sociale etc. 


Aceasta vizează pe durata vieţii sociale, însă influenţa sa este cu 
atât mai marcantă cu cât se suprapune sau învecinează mai mult cu 
primele etape ale vieţii. Pe parcurs constituentele structurii de 
personalitate precum şi stabilizarea (osificarea) organismelor Astral şi 
Mental, având ca rezultat rigidizarea acestora în anumite forme relativ 
imobile, stabile, determină ca schimburile cu influenţele de mediu să 
scadă semnificativ în capacitatea lor transformatoare. 


Aşa cum observa Einstein: “personalitatea care se încheagă este 
formată în bună parte de mediul în care se întâmplă să se afle un om 
în cursul dezvoltării sale, de structura societăţii în care creşte, de 
tradiţia acestei societăţi şi de aprecierea pe care o dă ea diferitelor 
tipuri de comportament. Conceptul abstract de „societate“ înseamnă 
pentru individul uman ansamblul relaţiilor lui directe şi indirecte cu 
contemporanii săi şi cu toţi oamenii din generaţiile anterioare. 
Individul este capabil să gândească, să simtă, să năzuiască şi să lucreze 
singur; dar el depinde atât de mult de societate în existenţa sa fizică, 
intelectuală şi emoţională, încât este imposibil să-l gândim sau să-l 
înţelegem în afara societăţii. „Societatea“ este cea care îi oferă hrană, 
îmbrăcăminte, un cămin, unelte de muncă, limbajul, formele de 
gândire şi cea mai mare parte a conţinutului gândirii; viaţa lui este 
posibilă prin munca şi realizările multor milioane de oameni din trecut 


ce cc 


şi din prezent care sunt cuprinşi cu toţii sub cuvântul „societate“. 


„Omul se naşte şi trăieşte în societate. Acesta este un adevăr 
ce nu se poate tăgăduit, cum ar spune Anibal Teodorescu. Omul 
născându-se, moşteneşte patrimoniul nu numai material, dar şi moral, 

intelectual, artistic al înaintaşilor lui, şi îl transmite la rândul lui, 
urmaşilor lui, adăugând o părticică mai mare sau mai mică, după 
însemnătatea valorii sale personale. În cea mai mică mişcare a noastră 
este ajutorul a nenumărate generaţii, dispărute, după cum în cel mai 
neînsemnat obiect de care ne servim sunt sforțările atâtor minţi şi 
atâtor braţe pe care nu le mai cunoaştem.“ 


lată de ce „oamenii, credea Ulm Spineanu, fiecare în parte, trebuie 
să vegheze singuri, în mod continuu. Să-şi descopere frica şi credinţa. 
Oamenii sunt învățătorii unii altora, iar de aceea devenirea 
impersonală este o virtute ce se trage din aceea că fiecare om are să 
înveţe pe celălalt. Cât de repede vom învăţa asemenea lecţii, tot atât 
de repede vom fi liberi. Suferinţa nu este necesară dezvoltării; ea 
rezultă din valoarea legii etice şi morale aplicate. Dar fără suferinţă 


(1273 


oamenii nu s-ar trezi din „Somnul colectiv al sufletelor lor“. 


4. Forțele Individuale 


“ Nimic nu e mai evident pentru un înțelept decât lucrurile ascunse 
in tainitele secrete ale constiintei sale, spunea Confucius; nimic nu este 
mai vădit pentru el decăt cauzele cele mai subtile ale actiunilor. De aceea 
omul superior veghează cu atenție asupra sugestiilor secrete ale 
conştiinţei sale.” 


x 


Am denumit sub titulatura “Forțele individuale” acele aspecte 
esențiale şi existențiale care, nu atât că descriu ființa umană cât sunt 
în primul rând fundamentale pentru procesul — evoluția sa. 


Ştim acum că regnul uman reprezintă acea etapă în dezvoltarea 
Fiinţei, acel Ciclu al Şcolii Cosmice, în care se realizează conştiinţa 

de sine, adică starea de maturitate şi responsabilitatea ce-i permite 
fiinţei să îşi dea seama de sine şi de universul înconjurător, să înţeleagă 
rosturile lucrurilor şi sensul proceselor la care participă, să poată vedea 
în orizonturi din ce în ce mai vaste, să perceapă tot mai clar profunzimi 
ale realităţilor lumii şi vieţii; dar mai ales, conştiinţa de sine îi permite 
să fie stăpână pe situaţia şi manifestările sale, să participe active, 
responsabil la sensul şi desfăşurarea proceselor vieţii, să aibă orientări 
şi opţiuni absolut proprii, să decidă şi să-şi asume consecinţele 
deciziilor luate, să-şi exprime potenţialul creator, participând astfel 
deopotrivă la împlinirea misiunii sale se viaţă precum şi la exprimarea 
condiţiei existenţiale: aceea de creator, fiu al marelui Arhitect. 


Căci începând cu stadiul uman parcurge lecţiile la Şcoala Evoluţiei 
din proprie voinţă, conştientă fiind de-acum de statutul, demnitatea, 
identitatea şi responsabilitatea sa de ordin cosmic, față de starea de 
bine şi progresul a tot ceea ce înseamnă Viaţă şi ființă — atât ceea ce 
poate înţelege, cât şi alte multe forme de existență care scapă 
momentan puterii sale de percepţie / realizare. 


Fiinţa conştientizează o dată cu stadiul uman responsabilitatea 
individuală pentru propria dezvoltare şi, întocmai precum elevul din 
şcolile societăţii, se străduieşte nu numai spre a obţine note mari şi 
laudele celor apropiaţi, ci, din ce în ce mai intens pentru a creşte şi a 
se dezvolta pe sine ca un arbore falnic în grădina Vieţii, capabil să 
rodească şi să bucure prin fructele sale deopotrivă toate fiinţele 
Universului, inclusiv pe Părintele acestora. 


În baza acestei viziuni pe care Fiinţa-om o realizează tot mai 
profund pe măsură ce urcă treaptă cu treaptă etapele stadiului uman, 
devine din ce în ce mai evidentă în faţa sufletului ei necesitatea ca, 
indiferent la ce Şcoală Planetară din Univers, ori în ce plan al acestora 
(în fapt laboratoarele de lucru şi dezvoltare) şi-ar desfăşura existenţa 

la un moment dat sau altul, în primul rând se cere, mai presus de toate 
efortul propriu, individual. 


La acest stadiu, uman, fiinţa încă nu este suficient de dezvoltată 
pentru a i se putea încredința misiunea creaţiei autentice (aceasta se 
petrece de-abia o dată cu debutul etapei următoare: regnul angelic). 
Regnul uman parcurge etapa pregătitoare, ființa este acum ucenic, 
modelator, un creator autentic. Tot ceea ce el realizează în univers 
reprezintă un antrenament, o perioadă de autoperfecţionare, stadiu în 
care singura creaţie autentică o poate constitui numai propria sa 
dezvoltare. Fiindcă omul este o fiinţă-în-devenire; este, nu o entitate, 
ci un proces autocreator. lar la acest proces participă deopotrivă 
Forţele Universului, cât şi propriile sale forţe interioare, pe măsură ce 
se perfecționează mai mult primele fiind înlocuite cu celelalte, ele 
însele crescute şi dezvoltate în urma travaliului creator cosmic. 


Am grupat aceste forțe individuale în două mari categorii: prima 
cuprinzând abilităţile, capacităţile, virtuțile, iar cea de-a doua am 
denumit-o Trinomul Uman Existenţial. 


a) Capacităţile, Abilităţile, Virtuţile 


“Se poate vorbi, credea Andre Compte-Spouville despre doua 
tipuri de virtute: virtutea exclusiv morala (virtute in sensul pe care I 
l-a dat Kant: acţiune din datorie) si virtutea etica (cea descrisa de 
Aristotel si Spinoza : fa binele de bunăvoie si cu bucurie). Avem 
nevoie desigur de amândouă, de prima cu atât mai mult cu cat nu 
suntem din păcate capabili de a doua.” 


x 


Capacitățile/abilitățile/virtuțile reprezintă acele forțe/ puteri 
câştigate de ființa umană pe parcursul evoluției sale până la zi şi 


294 


Aurelian Burcu * Psihologia Fiinţei. Psihogia integrativă a personalității 


grupează deopotrivă elementele de conţinut ale Conştiinţei, Naturii şi 
Caracterului (aşa cum au fost acestea prezentate în Cap. II). Ele 
reprezintă, deci structuri, componente ale Fiinţei-în-sine, care ţin de 
specificul definitoriu al acesteia, individualizând-o, dându-l un 
„contur” anume, propriu. Astfel Normele Conştiinţei stabilesc 
anumite principii directoare în viaţa individuală trasează cadrele 
responsabilităţii fiinţei în faţa vieții; virtuțile stabilizate la nivelul 
Caracterului reprezintă energia, forța motoare necesară pentru a 
respecta aceste norme şi a continua / parcurge procesul propriei 
dezvoltări, iar abilitățile făcând parte din conştientul Naturii 
Individuale contribuie la stabilirea strategiei de orientare a fiinţei în 
viață şi lume, ajutând-o să selecteze şi proceseze cele mai potrivite 
experienţe utile autodezvoltării. 


Toate aceste elemente vor acţiona combinat, într-o măsură mai 
mare sau mai mică, în funcţie de gradul în care ele sunt conştientizate 
şi actualizate. Influenţa lor se manifestă în mod natural sub forma unui 
„instinct / impuls” interior sau sub forma atracției — respingerii față de 
lucrurile (fiinţe, fenomene, procese etc.) mediului înconjurător. Ele 
vor tinde să orienteze fiinţa spre o anumită optică faţă de viaţă şi lume, 
să canalizeze toate eforturile ei spre adaptarea şi integrarea în lume de 
o aşa manieră încât, în final (şi pe parcurs) să fie satisfăcute / 
respectate deopotrivă normele Conştiinţei şi toate elementele 
componente ale Naturii Individuale pe care Sinele trebuie să le atragă 
în jurul său, astfel încât, per ansamblu, fiinţa să realizeze împlinirea în 
viaţă şi în lume. (Recomandăm în acest sens a se vedea pentru detalii 
volumul nostru “Fundamentele consilierii în managementul calității 
vieţii şi condiţiei umane”). 


Acţiunea latentă a acestor forţe se va face simțită în mod constant 
şi continuu în structura şi funcţionalitatea Personalităţii. Însă 
caracteristica esenţială a lor şi cea mai importantă din punct de vedere 
practic este posibilitatea acestora de a fi dezvoltate, de a li se mări 

deopotrivă performanţele şi incidenţa. Prin procesul de autoanaliză, 
aceste forţe pot şi trebuie identificate pentru a putea fi în primul rând 
orientate şi apoi dezvoltate spre obiective concrete, de maxim impact 
asupra devenirii viitoare a ființei umane, proces ce se realizează în 
cadrul Programului de Dezvoltare individuală şi prin intermediul 
Proiectului Vieţii Personale aşa cum am arătat în cuprinsul volumului 
amintit anterior. 


b) Trinomul Uman Existenţial 


Am cuprins, aşa cum se poate observa în diagrama 2, sub 
denumirea Trinomului în fapt 4 elemente: Atenţia, Exerciţiul, Străduinţa 
şi Voința. Acestea reprezintă universalii ale Fiinţei umane, aspecte ce vor 
fi mereu valabile şi o vor însoți pretutindeni pe parcursul evoluţiei sale în 
stadiul uman, independent de rigorile sau instrumentele de lucru ale 
vreunei Şcoli Planetare anume ori de variațiile de lucru la un moment dat. 
(De ex: în planurile „superioare” ale Terrei, fiinţa nu beneficiază de 
organismul fiziologic şi astral, poate este chiar superioară ca standard de 
dezvoltare necesităţii de a purta permanent un organism mental — şi totuşi 
mereu va fi însoţită de aceste patru aspecte luate în considerare). 


Datorită însuşirii lor de a fi atât de strâns legate de ființa umană, 
componentele Trinomului au fost dintotdeauna recunoscute şi 
valorificate de toate şcolile de dezvoltare a omului pe care le-a avut 
civilizația actuală, indiferent că au fost şcoli publice ori private, 
religioase sau laice, colective sau individuale, orientate spre un scop 
anume ori vizând în general perfecţionarea omului ca ființă şi a 
comunităţii ca şi mediu de viaţă al acestuia. 


Având în vedere aceste aspecte, nu vom insista în continuare pe 
detalierea lor, ci, făcând trimitere la materialele în completarea 
prezentului volum (anexa bibliografică), vom oferi doar unele lămuriri 

conceptuale, necesare pentru înţelegerea conţinutului realităţilor pe 
care noi le-am denumit astfel: 


1) Voința - reprezintă caracteristica esenţială şi substanțială a 
tuturor fiinţelor, adică a tuturor formelor de viaţă dotate cu identitate 
şi individualitate proprie (Sine sau Spirit) indiferent că au conştiinţa 
de sine sau încă nu, potrivit nivelului de evoluţie atins de fiecare în 
parte. Afirmarea plenară a Voinţei se poate face însă numai începând 
cu stadiul uman, când fiinţa are libertatea şi posibilitatea de opţiune, 
inclusiv aceea de a respecta sau încălca normele instituite în scopul 
conservării şi dezvoltării Ordinii Cosmice. 


Reprezintă o evidenţă absolută pentru toată lumea mai ales de la 
Maslow încoace, că motorul tuturor manifestărilor conştiente ale 
fiinţei umane îl reprezintă motivaţia. Motivația înseamnă, în fapt, 
starea de trezire, de activare, de orientare a Voinţei spre un obiectiv. 
Factorii determinanţi pot fi nenumărați şi ei îşi pot avea originea în 
mediul exterior — acţionând sub forma tendinţelor — sau în mediul 
interior sub aspectul proceselor afectiv sau cognitiv. Motivația — ca 
stare de activare a Voinţei, starea ei naturală, am putea spune, 
presupune existenţa răspunsului satisfăcător la eterna întrebare „de 
ce”? . Şi nu ne referim la acel „de ce?” filosofal, abstract, raţionalist 
(„delirul rațiunii lipsite de principii” cum se exprima Rousseau) ci la 
acel „de ce?” pragmatic, orientat spre scop nu spre cunoaştere, spre 
transformare superioară, nu spre fantezie şi visare pasivă. 


Căci Voința înseamnă mai presus de toate acţiune, manifestare 
exteriorizată, modelare, distrugere şi creaţie. Voința înseamnă devenire. 


De aceea Voința stă la baza a tot ceea ce este şi a ceea ce face / 
întreprinde Fiinţa umană în întreaga sa existenţă cosmică. Reprezintă 
fundamentul şi potenţialul de construcţie a identităţii şi unicităţii sale. 

Căci pe bună dreptate s-a spus: „omul este ceea ce gândeşte şi devine 
ceea ce face”. 


2) Atenţia - reprezintă o stare de spirit, nu doar o facultate 
mentală; ea presupune starea de prezenţă „aici şi acum”, de conştiență 
de sine şi de lucrurile care se petrec în mediul înconjurător. Atenţia 
înseamnă deci observare şi înţelegere, relaționare, analiză şi sinteză în 
vederea perceperii nu numai a procesului în desfăşurare, ci deopotrivă 
(şi mai ales) a rosturilor (a mesajului acestuia şi a utilității acestui 
mesaj pentru utilizator, a semnificației personale) şi a sensului acestui 
proces, a devenirii sale şi a devenirii observatorului în funcţie de, sau 
utilizând „prilejul cosmic” oferit de acesta. 


Căci tot ceea ce întâmpină omul în calea vieţii sale, este aşezat 
acolo spre pildă şi satisfacere a trebuinţelor lui de progres şi bună 
dezvoltare. 


3) Străduinţa semnifică efortul absolut individual, îndreptat 
spre obiectiv, având caracter constant, repetat. Este o permanentizare 
sau o repetare a actului volițional, chiar şi atunci când impulsul 
motivaţional iniţial a fost consumat. Străduinţa reprezintă de aceea 
efortul fiinţei de a menţine voinţa trează, activă pe toată perioada 
realizării obiectivului şi, mai ales în momentele de „criză”, de slăbire 
a ei, în pauzele dintre două impulsuri motivaţionale consecutive. Dacă 
motivaţia este forţa ce atrage ființa spre scop, străduinţa este cea care 
vine din urmă sprijinind-o şi împingându-l înainte în momentele de 
slăbiciune. 


4) Exerciţiul presupune capacitatea fiinţei umane de a se supune 
unei discipline interioare de perfecționare, unui set de norme, de 

„antrenamente” orientate spre scop şi menite să susțină Voința, să 
dezvolte şi pună în valoare abilităţile fiinţei de relaționare la sine şi la 
mediu, de atingere cu maxim de eficiență şi minim de efort a 
obiectivelor. 


Exerciţiul presupune educaţie, dezvoltare, pregătire, practica 
devenirii fiinţei. Nu o simplă repetiţie, ci totodată şi o metodă, o 
tehnică adaptată la obiective (soldatul învaţă arta militară, poetul pe 
cea artistică) dar armonizată cu structura şi trăsăturile intime ale 
fiecărei fiinţe în parte, desprinse (şi nu doar adaptată) din sufletul său. 
De aceea exerciţiul nu este numai o manifestare exterioară, ci şi o stare 
de spirit, o permanenţă interioară de a fi în contact cu scopul şi de a 
reproduce mereu actele necesare atingerii lui. Dansatorul îşi produce 
mai întâi în gând mişcările, apoi se străduieşte să le simtă să vibreze 
cu toată fiinţa lui, să se pună pe sine în fiecare act şi abia apoi gesturile 
lui exteriorizate vor putea dobândi cu adevărat o legătură, şi o 
semnificaţie. La fel războinicul; la fel arhitectul. Întocmai la fel omul 
ca ființă în raport cu tot ceea întâlneşte în calea vieții lui, mai ales în 
actul de trasare şi înaintare pe această cale. 


x 


Toate aceste patru aspecte prezentate, spre deosebire de capacități, 
abilități şi virtuți, nu sunt părți structurale, componente ale 
organismelor ființei umane, ci reprezintă valențe, însuşiri definitorii 
ale acesteia. Altfel spus, dacă unele dintre primele pot fi regăsite sau 
nu, într-un număr mai mare ori mai mic, mai dezvoltate sau mai puțin 
dezvoltate, cele din urmă sunt aptitudini universale ținând de 
specificul şi condiţia ființei la stadiul uman. În mod natural ele sunt 
pasive şi de aceea revine ființei umane misiunea actualizării, 
menţinerii active şi dezvoltării acestora. 

5. Organizarea Vieţii 


Am văzut până în acest punct forţele interioare şi exterioare care 
concură la modelarea Personalităţii şi la orientarea Fiinţei umane în 
viaţă şi în lume. Acţiunea lor este continuă, iar efectele se combină 
sinergic. Având în vedere mobilitatea şi perpetua lor transformare (ca 
dealtfel a tot ceea ce există în Univers) noi am insistat asupra faptului 
că ele nu se combină static precum forţele învăţate în orele de fizică, 
pe graficele geografice şcolare, ci că rezultatul manifestării lor este el 
însuşi un proces în desfăşurare, ceea ce face ca, vorbind despre omul 
social, în fapt, să înţelegem că avem în faţă un fenomen şi nu o entitate 
şi că, deşi fundamentat de anumite forţe concrete, omul social nu are 
nici pe departe devenirea sa mai dinainte prestabilită, determinată. Ci 
în limitele (în fapt mai mult nişte puncte) marcate pe harta destinului 
său el poate alege, în principiu orice traiectorie, orice cale către 
împlinirea misiunii sale existenţiale. De aceea Cartea Vieţii sale este 
în fapt un caiet doar liniat, în ale cărui pagini albe omul trebuie să-şi 
înscrie temele şi realizările trecerii sale prin lume şi viaţă. 


În această călătorie el va beneficia de aportul tuturor Forţelor 
externe (a se vedea Diagrama 4) şi îşi va pune în lucru întregul 
potenţial al Forţelor Interne. Însă adevărata măiestrie a navigaţiei pe 
Marea Vieţii stă în combinarea acestora după reţete specifice, adaptate 
deopotrivă Stelei — Călăuză, traseului, momentului şi perspectivei, 
fiinţei sale intime, obiectivelor pe parcurs, obstacolelor şi 
provocărilor, furtunilor şi incidentelor neprevăzute. 


Astfel încât, de cea mai mare importanţă pentru reuşita oricărei 
expediţii — inclusiv aceea a vieţii umane — se vădeşte a fi strategia 
organizării şi derulării acesteia, adică ceea ce noi am numit 
Managementul Calităţii Vieţii şi Condiţiei Umane. Recomandăm 
pentru detalii privind managementul vieţii individuale şi cele două 

instrumente / strategii de lucru — Programul de Dezvoltare Individuală 
şi respectiv Proiectul Vieţii Personale. 


a) Autoeducaţia. Circumscrie toate activităţile de învăţare ce, fie 
că sunt incluse în programe (private sau publice) fie că aparţin aşa 
numitelor proceduri non-formale sau informale, dar pe care fiinţa 
umană le parcurge din proprie voinţă, din dorinţa proprie de a se 
perfecționa.  Autoeducaţia presupune deopotrivă informare şi 
transformare, cunoaştere şi disciplină, dorință şi voinţă, interes şi 
autodezvoltare. 


Orice eveniment, proces, fenomen, lucru, ființă, informaţie etc. ce 
intră în sfera de interes al fiinţei umane la un moment dat, fiind 
apreciată de aceasta ca utilă, necesară sau atractivă şi determinând 
orientarea / canalizarea efortului / energiei spre accesarea conţinutului 
ei sau beneficierea de pe urma existenţei şi utilității acesteia, este 
cuprinsă în noțiunea generică de autoeducaţie. Adică orice tip de Forţă 
(în sens generic) din Mediu (Societate, natură şi Cosmos) pe care fiinţa 
umană o întrebuinţează spre propria sa autodezvoltare. 


b) Activităţile. Gesturile reprezintă „forme de mişcare”, forme 
spaţiale, dar care nu lasă amprente în lumea fizică. Ca orice formă, 
gesturile sunt create de anumite forţe ce stau la baza lor, precum la 
rândul acestora dau naştere ele însele la forţe (,„,vibraţii”) ce vor 
influenţa componentele mediului înconjurător, inclusiv sursa / cauza 
ce le-a dat naştere. Formele materiale sunt generatoare continue de 
vibrații, pe când gesturile îşi perpetuează influenţa în perioada 
existenţei (a desfăşurării) lor. Însă deopotrivă acestea două tind să 
reproducă în mediu specificul forţei care le-a creat şi care sunt nu doar 
fizice ci deopotrivă energetice, astrale şi mentale. Aceste aspecte sunt 

binecunoscute în lumea modelatorilor de forme, fie ei arhitecţi, 
constructori, designeri, dansatori sau războinici (mai ales artele 
marţiale orientale), preoţi sau slujitori ai templelor etc. 


O activitate presupune un ansamblu organic şi funcțional de gesturi 
diverse îndreptate / orientate spre satisfacerea unui scop / obiectiv. 
Indiferent însă că le deprinde automat (în baza legii mimetismului, a 
imitaţiei) din mediu, fie că le învaţă şi exersează conştient, din proprie 
iniţiativă, activitățile îşi vor pune pecetea asupra fiinţei umane, 
alăturându-şi influenţa lor modelatoare tuturor celorlalte forţe 
prezentate în diagrama 2. 


c) Obişnuinţele/ Deprinderile. Anticii orientali aveau următoarea 
formulă definitorie pentru efectul de cauzalitate al obişnuinţelor şi al 
tuturor forțelor dealtfel. Spuneau ei: „semeni un gând, culegi o faptă; 
semeni o faptă, culegi un obicei; semeni un obicei culegi un caracter; 
semeni un caracter, culegi un destin”. 


Obişnuinţele/ deprinderile sunt activităţi (seturi de gesturi, sau 
fapte cum se spune în dicton) ce se repetă de un număr suficient de ori 
(în funcţie de puterea/ forţa lor) astfel încât devin la un moment dat 
automatisme: adică se reproduc prin ele însele fără a mai fi nevoie de 
aportul de voinţă (ca forţă de sprijin) din partea Fiinţei. Ele ies de sub 
influenţa conştienţei, nu neapărat pentru că ar tinde să se sustragă 
controlului voinţei — cum s-ar putea crede — ci dimpotrivă, pentru că 
Sinele (Fiinţa umană) este mereu atrasă de lucrurile noi; omul este o 
fiinţă curioasă şi care se plictiseşte repede. Ritmul alert al evoluţiei la 
stadiul uman, îi solicită Fiinţei să caute mereu noul; astfel încât orice 
activitate repetată tinde să devină plictisitoare şi dată uitării. Or tocmai 
aici intervine mecanismul de lucru al obişnuinţei: cu cât se repetă de 
mai multe ori, cu atât mai mult se multiplică forţa sa de impact. În timp 
ce soldatul fiinţei (Voința) îşi orientează interesele spre orizonturi noi, 

„inamicii” lăsaţi nesupravegheaţi îşi sporesc puterile, putând depăşi cu 
mult forţele Voinţei. Această situaţie se numeşte „stare de dependenţă” 
şi se aplică oricărui tip de activitate: fizică (sportul de ex.), energetică (tot 
ce e drog în general), afectivă (afecte, sentimente, stări de spirit: precum 
ura, mâhnirea, frica, gelozia sau bucuria, seninătatea, devoţiunea etc.), 
cognitivă (toate tipurile de gânduri — şi mai ales oamenii de ştiinţă, 
cercetătorii, creatorii indiferent de domeniu ştiu aceasta). 


Obişnuinţele pot fi favorabile, atunci când plasează ființa umană în 
contactul realităţi superioare nivelului propriu de evoluţie (sau 
intermediază spre astfel de realități) şi respectiv nefavorabile în caz 
contrar. Obişnuinţele reprezintă un caz particular (în sensul că aparține 
„fiinţelor vii”, adică entităţilor datorate cu Sine individual) a ceea ce 
în sens universal reprezintă Legea Inerţiei în combinaţie cu Legea 
Mimetismului (a reproducerii, imitaţiei). Aceste legi se aplică tuturor 
sistemelor de organizare a vieţii în Univers, indiferent de planurile / 
nivelele / gradele şi formele de exprimare a acesteia. 


Obişnuinţele în acelaşi timp sunt forţe redutabile şi extrem se 
importante, motiv pentru care au fost dintotdeauna cultivate şi 
promovate de toate tipurile de şcoli sau structuri ale societăţii umane 
care au urmărit fie dezvoltarea şi eliberarea omului, fie supunerea lui 
în sclavie. Specificul lor aparte constă în uşurinţa extremă cu care pot 
fi realizate. Pornind de la o manifestare ce necesită infimă voinţă, dar 
repetând-o cu regularitate, forţele implicate se multiplică ele însele 
fără să „consume” din resursele energetico-volitive ale fiinţei. 
Obişnuinţele cresc — am spune — natural, precum plantele. Nu ne 
trebuie decât o sămânță, o oarecare îngrijire pe parcurs, şi răbdare; 
după un anumit timp vom beneficia de roadele falnicului arbore 
dezvoltat prin legile firii din toate acestea. 


Ele pot suplini voința slabă, pot suplini lipsa de străduinţă, pot 
înlocui deficitul altor forţe. Ele sunt mana cerească pentru ființa pe 

drumul dezvoltării sale, alizeul ce poartă corabia devenirii direct şi 
rapid spre țelul călătoriei, cu minim de efort şi maxim de eficienţă. lată 
de ce dintotdeauna în creşterea şi dezvoltarea fiinţei umane accentul a 
căzut, nu atât pe cunoaştere sau înţelegere, cât pe tehnică, pe aplicarea 
(şi repetarea) practică a unui set de reguli special alese, menite a capta 
şi multiplica forţele necesare evoluţiei omului. 


d) Condiţia socială. Oricât ar părea unora sau altora dintre 
semenii noştri, ca fiind avansate realităţile umane contemporane, sub 
aspectul organizării sociale ne aflăm încă la începuturi. Până când 
societatea (cu toate structurile ei constitutive) nu va deveni o veritabilă 
comunitate (adică „un copac, nu o maşină”, cum s-a exprimat, cândva, 
Einstein), fiinţele umane nu vor fi egale în respect şi recunoaştere din 
partea. Există roluri inegale ca valoare şi grupe de roluri (sau instituţii) 
ce se plasează ierarhic, amprenta lor punându-se şi asupra actorilor ce 
le interpretează. 


Dacă eşti sărac lumea te calcă în picioare, dacă eşti bogat toți îţi 
deschid uşile cerşindu-ţi favoruri şi plecându-se până la pământ spre a 
masca sub voalul prefăcătoriei aceeaşi ură de moarte ce-o poartă în 
sufletele lor. Dacă eşti negru sau galben, tânăr sau femeie, nobil sau 
om de rând, imigrant ori african etc. etc. toate îşi vor pune pecetea 
asupra felului cum eşti privit, tratat, îndrăgit sau urât, ajutat sau 
împiedicat în propria dezvoltare. 


Condiţia socială ţine de mediul social (a se vedea supra) dar în ziua 
de astăzi nu se reduce la acesta. Pe vremuri (să ne amintim de exemplu 
castele brahmane sau rangurile nobiliare ale evului mediu occidental) 
lucrurile erau bine stabilite în acest domeniu şi cine se năştea într-unul 
sau altul dintre aceste sectoare ale scenei sociale era condamnat să 
marşeze întreaga sa existenţă între limitele determinate de acestea. 
Altfel spus omul juca pe scena lumii numai un singur rol într-o 

existenţă. Avansarea, retrogradarea sau schimbarea rolurilor nu era 
permisă decât pe orizontală (copil, soţ, părinte, etc.). Nu se putea trece 
dintr-o castă în alta decât cu preţul vieții; nu putea ajunge cerşetorul 
prinţ şi prinţul cerşetor decât în basme. Regulile jocului erau dinainte 
stabilite şi ele depăşeau voinţa şi posibilitatea de exprimare a actorilor. 
Ei nu aveau altă opţiune decât să se supună şi să le respecte. Astfel 
încât nu omul îşi juca rolul, ci rolul — condiţia socială — îl juca pe acesta 
în raporturile sale cu lumea şi cu sine însuşi. 


Astăzi însă scena lumii s-a schimbat total. Regulile au căzut, 
barierele s-au spulberat, principiile clasice au fost călcate în picioare. 
Un nou demon s-a înălțat pe cerul devenirii sociale: libertatea fiinţei 
de a-şi construi sau alege şi schimba rolurile. 


E adevărat că rolurile nu sunt încă egale în respect şi valorizarea 
din partea societăţii. Dar omul are libertatea şi posibilitatea ca prin 
puterile proprii şi Forţele Mediului (Cosmos, Natură, Societate), 
valorificate şi gestionate printr-o strategie corespunzătoare (a se vedea 
să-şi schimbe ori de câte ori doreşte rolul nesatisfăcător şi, chiar mai 
mult: aruncând deoparte scenariul lumii, să rescrie el însuşi piesa 
construcţiei sociale, creând scene şi roluri noi potrivite cu necesităţile, 
visele şi aspiraţiile sale actuale. 


Hărțile vechi s-au demodat, devenind chiar periculoase. Corăbierul 
de astăzi este suficient de destoinic spre a explora noi orizonturi, a 
descoperi noi realităţi şi a trasa apoi rutele corespunzătoare pentru ca 
Şi alţii să se bucure de mirodeniile noilor indii ale vieţii comunitare. 


e) Stilul de viaţă. Am prezentat până în acest punct, atât în capitolul 
de faţă, cât şi pe parcursul întregului volum Forţele majore ce modelează 
devenire Fiinţei Umane la Şcoala Vieţii, deopotrivă în planurile 

superioare cât şi (mai ales, ceea ce ne interesează pe noi) în Planul 
Fizic al Terrei. 


Am subliniat în repetate rânduri, că aceste departajări, repartiţii 
sau clasificări s-au impus din cerinţe de ordin didactic, pentru uşurinţa 
înţelegerii mecanismelor de organizare şi funcţionare a vieţii pe aceste 
sectoare. Dar că este în cea mai mare măsură important a reţine nu 
părțile structurante, ci manifestarea acestora, acţiunea şi interacţiunea 
lor reciprocă şi sinergică ce creează adevăratul flux al vieţii, ca un 
proces în continuă devenire de sine. 


Întocmai la fel şi în viaţa cotidiană a ființei umane, toate aceste 
forţe modelatoare se vor face simţite/ prezente deopotrivă prin fapte, 
prin vorbe, sentimente, gânduri sau trăiri de conştiinţă. Ele vor lucra 
necontenit asupra fiinţei umane, dar şi fiinţa la rândul său le va 
întrebuința pe post de instrumente de lucru şi cadre pentru a crea, în 
decorul marii scene a lumii, propriul său mediu de lucru şi viaţă în 
finitele şi sub protecţia căruia să-şi poată desfăşura cu maxim de 
eficienţă procesul devenirii proprii, al creşterii şi împlinirii de sine în 
viaţă şi lume. Acest scenariu personal, în cadrul căruia se vor derula 
Proiectul Vieţii Personale şi respectiv Programul pentru Dezvoltarea 


33 


Individuală (a se vedea “Fundamentele consilierii...” a fost numit 


„Stilul de viaţă”. 

PARTEA A III-A 
FIINŢA UMANĂ COMUNITARĂ 

Dacă vrem să ne regăsim trebuie să ne căutăm în viitor. Dacă 
vrem să ne recunoaştem trebuie să ne inventăm. Dacă vrem să 
ne bucurăm de noi înşine trebuie să învăţăm mai întâi a ne 
bucura de ceilalţi. Dacă vrem să trăim aproape de alte suflete, 
trebuie să dobândim puterea de a ne dărui lor. 

CAPITOLUL IV 
FIINŢA UMANĂ ÎN LUME. VIAȚA COMUNITARĂ 


I. Generalităţi 


Pe parcursul întregului volum de faţă am încercat nu să demolăm 
opinii mai mult sau mai puţin consacrate (departe de noi gândul acesta) 
şi nici să evidenţiem limitele sau erorile altor sisteme de gândire sau 
concepţii despre om şi viaţă. Împărtăşind o viziune total constructivă, 
progresistă, noi am pornit de la permisa — care s-a perpetuat de-a 
lungul întregului material — că tot ceea ce se petrece în societatea 
umană, în toate capitolele acesteia, inclusiv sectorul ştiinţei, reprezintă 
în fapt acte componente ale unui scenariu amplu al lumii şi vieţii, 
desfăşurate şi parcurse conform unui plan corespunzător, stabilit în 
vederea progresului continuu al comunităţii şi omului. Astfel încât 
chiar dacă uneori pare că omenirea face paşi înapoi, acesta se întâmplă 
numai spre a putea realiza ulterior un salt şi mai mare înainte. 


Având în vedere această optică de ansamblu, cercetările noastre s- 
au concentrat pe identificarea elementelor de continuitate în progresul 
ştiinţei, căutând, nu formele de manifestare, ci mobilurile şi sensurile 
din spatele acestora, numai acestea definind cadrele şi traseele 
evoluţiei fiinţei şi vieții. Am căutat să identificăm de fiecare dată acel 
„ceva” ce fără a primi viziunea antropomorfică a unei fiinţe, ori cea 
cognitivistă a vreunui principiu, pune totuşi în mişcare marea Roată a 
Lumii (cum s-ar exprima un budist) făcând posibile toate cele ce 
există, deopotrivă cele perceptibile nouă cât şi cele ascunse încă. 
Beneficiind de aportul Ştiinţei Spirituale şi a Științelor Hermetice 
(acelea din vechime, oculte cândva dar care au stat la baza tuturor 

realităţilor sociale, religioase, economice, a conceptelor etc. — într-o 
sintagmă unitară: tot ce putem denumi drept cultură şi civilizație 
umană), cercetarea noastră a căutat să evite deopotrivă barierele 
sectoriale (religioase, ştiinţifice sau ca nivel de pregătire ori credință 
şi înţelepciune) expunând într-un limbaj apropiat de cel metaforic 
aspecte ale realităţilor necesar de cunoscut la început de mileniu. 


Omul contemporan, şi societatea în ansamblu parcurg în momentul 
de față o etapă marcantă, de cotitură în devenirea lor. Este vorba de 
saltul calitativ de la „a vedea” la „a trăi”. Acum încep a se deschide 
orizonturile şi ceața existențială se ridică val după val din calea 
sufletului suficient de matur spre a putea contempla splendorile Lumii. 
Omida de ieri trăieşte metamorfoza sa spre fluturele de mâine. Tot 
bagajul de cunoaştere şi experienţă acumulat de omenire (şi de fiecare 
suflet uman) până în prezent, este pe punctul de a se transforma — mai 
întâi într-o mare sinteză apoi în unitatea de perspectivă prin acordarea 
percepției şi viziunii la realitate. Omul contemporan este pregătit să 
realizeze „aderarea la real”, prin armonizarea fiinţei şi manifestării 
sale cu rosturile — acum percepute — ale lumii, prin integrarea 
sistemului de norme şi valori, în structura Ordinii Cosmice. Fiindcă 
omul contemporan se descoperă şi regăseşte pe sine ca fiind un cosmos 
în miniatură, celulă organic şi funcţional cuprinsă într-o ordine mai 
mare, sistematic ierarhizată: familie, grupuri sociale, comunitatea 
umană, Ecosistemul Terestru, Universul însuşi. Astfel încât el va tinde 
tot mai mult să armonizeze şi modeleze şi adapteze creaţiile sale din 
lume şi societate după propriul cosmos, după propria ordine interioară 
a fiinţei sale, ca înseşi de-acum parte simbiotic asociată cu rosturile 
Lumii, Naturii şi Cosmosului. 


Pentru a putea contribui activ la dezvoltarea corespunzătoare a 
societăţii şi omului, credem însă că, în paralel cu aceste mutații ce se 
produc în sufletul ființei umane este necesar, în cel puţin egală măsură 
să participăm / să ne supunem noi înşine — începând cu oamenii de 

ştiinţă, cei mai „vinovaţi” (sub toate aspectele) de progresul societăţii, 
şi continuând cu toţi membrii speciei noastre — să ne supunem deci, 
unui proces intens de regăsire şi disciplinare. Regăsire a sensurilor 
vieţii şi lumii, a rosturilor proprii; disciplinare în a reuşi să dobândim 
tăria şi puritatea necesară a pătrunde în Templul Fiinţei fără a distruge 
icoanele sufletului pustiit de rătăciri şi dezolat de suferinţele 
însingurate ale minţii. 


II. Cielurile Vieţii Sociale 


Considerăm în acest punct al parcurgerii materialului de faţă ca şi 
a bibliografiei indicate până aici, ca fiind deja de ordinul evidenţei 
faptul că viaţa terestră, în Planul Fizic, a Fiinţei umane reprezintă 
numai o zi de şcoală la Marea Şcoală de Evoluție a Universului. Aşa 
cum s-a mai arătat, realitatea fiziologică (lumea sensibilă) a pământului 
constituie un adevărat laborator ultracomplex de experimentare a 
lecţiilor dezvoltării, de parcurgere a unor procese specifice de 
autoconstrucţie şi automodelare, ce nu pot fi realizate decât în acest 
plan, cu aportul şi sub impactul Forţelor Modelatoare arătate în 
capitalul anterior. 


Procesul de evoluție al Fiinţei umane în planul fizic este — spre 
deosebire de celelalte specii — sprijinit sau realizat prin intermediul a 
două mari categorii de influenţe: 


a) pe de o parte voinţa proprie a fiinţei de autodeterminare, ținând 
de condiţia existenţială a omului social contemporan: acesta este — în 
limitele punctelor fixe ale destinului său şi cadrele generice ale rolului 
social — absolut liber în propria sa dezvoltare; poate interpreta rolul în 
orice chip posibil, poate chiar crea scenarii noi; poate duce o viaţă 
împlinită sau deopotrivă, ruinată, într-un cuvânt, poate fi arhitectul 

propriei sale deveniri. Aceasta fiind totodată o datorie şi-o responsabilitate 
de ordin deopotrivă social şi cosmic. 


b) de cealaltă parte avem influenţele venit din partea Terrei 
înseşi, care are propriul ei proces de evoluţie, în funcție de stadiile 
dezvoltării sale fiind şi instrumentele puse la dispoziţia fiinţelor spre 
a-şi parcurge dezvoltarea specifică lor. Aceste influenţe scapă de sub 
controlul şi puterea de impunere a fiinţei umane. Ele sunt aşa-numite 
„procese naturale” desfăşurate conform unor principii bine stabilite şi 
universale. Astfel tot ceea ce se defineşte ca proces bio-fiziologic în 
realitatea lumii vii a Ecosistemului Terestru, toate circuitele 
„materiei” şi energiei, de la ansamblul mare al întregului ecosistem şi 
până la organe, ţesuturi şi celule — toate aceste procese ce scapă 
controlului conştient al fiinţei umane, au însă o influenţă semnificativă 
asupra creşterii, dezvoltării şi tuturor proceselor ce însoțesc 
manifestările ființelor în realitatea planului sensibil. 


Specific însă pentru fiinţa umană este faptul că aceste două categorii 
de influenţe se pot combina sinergic, în sensul în care, dacă procesele 
naturale ale vieţii (de ex. organice) respectă o succesiune bine stabilită 
(înainte de a fi arbore, orice plantă trebuie să fi fost mai întâi sămânță) 
deciziile elaborate şi aplicate prin proprie voinţă de către om sunt şi 
rămân libere, aleatorii, fapt ce poate duce fie la progres, fie la dezorganizare 
şi chiar regres. 


Tocmai datorită acestor „riscuri”, Modelatorii Evoluţiei, cei ce se 
ocupă de organizarea proceselor educaţionale la Şcoala Terrei, în 
planul fizic, au lăsat ca Forţele cosmice ale planetei să fie superioare 
voinţei, încă insuficient de mature, a fiinţei umane. Aşa se face că în 
momentul de faţă întreaga realitate socială a lumii umane, pe toate 
palierele acesteia — de la fiziologic la spiritual — este organizată pe 
etape, structurată pe cicluri funcţionale după reguli universal valabile 
şi aplicabile deopotrivă sistemului format din Fiinţa-în-sine şi Ființa- 

în-manifestare (adică omul social contemporan în diagrama 2), cât şi 
sistemului format din totalitatea oamenilor (societatea) sau a tuturor 
fiinţelor de pe Terra (Ecosistemul planetar). 


x 


În cuprinsul prezentului capitol ne vom referi însă pe scurt numai 
la ciclurile vieții individuale parcurse de ființa umană în perioada vieții 
sale în planul fizic, urmând ca o detaliere a lor precum şi încadrarea în 
ansamblul social să fie regăsită în cadrul volumului „Calitatea Vieţii 
şi Condiţiei Umane”. 


În general se admite că perioada de timp alocată experienţelor 
ființei umane în Planul Fizic este supusă numărului dominant 7 (şapte), 
specific pentru nivelul evoluţiei Terrei ca fiinţă în acest moment. Astfel 
încât procesele desfăşurate pe toate nivelele şi structurile de 
organizare (deopotrivă fizice, efective sau mentale) vor fi realizate 
ținând cont de această necesitate a încheierii ciclului după şapte 
perioade de rotaţie a planetei în jurul Soarelui. 


Şapte este la rândul său simbolul ce reprezintă transformarea, 
deschiderea şi spiritualizarea. El determină la acţiune, la modelare şi 
creaţie la aspirarea spre superior şi transcendent, spre perfecțiune — 
deopotrivă în interior cât şi exterior — spre împlinire şi progres. Şapte 
defineşte forţele/ tendinţele/ orientarea spre profunzimi de nebănuit 
până atunci, spre perceperea sensurilor şi rosturilor ce leagă lucrurile, 
spre valorizarea acelei stări de trăire percepută de om ca „sentiment 
cosmic al sacrului” (cum ar spune Einstein). Toate aceste roluri se 
exprimă ca tendinţe ce pătrund din interior toate lucrurile (fiinţe, 
fenomene, procese etc.) existente în momentul acesta pe Terra, 
determinând orientarea lor spre coordonatele care le apropie unele de 
altele, făcându-le să caute punți de legătură şi limbaje comune de 
dialog, înţelegere şi conlucrare. 

Acum vor cădea bariere sectoriale şi limitele folosite în epoca 
anterioară (perioada numărului 5) pentru construcția identităţii şi 
afirmarea specificităţii individuale a fiecărei ființe. (Facem o 
paranteză spre a ne reaminti că perioadele „constructive” sunt cele 
guvernate de numerele impare, şi că în epocile numerelor pare se 
petrec procesele de sedimentare, de aprofundare şi armonizare 
interioară, de întărire şi sinteză a experienţelor acumulate). 


Ciclurile de şapte ani în viaţa a ceea ce numim fenomenul uman 
(omul social contemporan) sunt oarecum aproximative, iar această 
marjă de realitate sporeşte în special în zonele temporale (în acele 
segmente de timp) când se manifestă cu pregnanţă voinţa individuală. 
În concret, iată cum se prezintă succint unele dintre procesele 
marcante ce au loc în viaţa individului pe parcursul derulării existenţei 
sale în lumea fizică. 


1. Primul ciclu 1 — 7 ani: Naşterea 


Marchează perioada dintre naştere şi al şaptelea au la vieţii, 
corespunzător unui anumit standard de dezvoltare, care permite ființei 
umane să poată parcurge etapele unui sistem de disciplină şi 
emancipare denumit actualmente şcoala publică. 


Specificul acestei etape constă în formarea corpului biologic şi 
energetic, procese începute încă din faza concepţiei embrionare însă 
în egală măsură, chiar dacă aparent mai puţin „vizibile”, fiind 
transformările pe care aceste două organisme le parcurg, deopotrivă 
prin mărirea numărului componentelor (celule, ţesuturi) cât şi prin 
activarea de noi funcţii fiziologice determinate deopotrivă de legile 
generale ale dezvoltării vieţii la aceste nivele cât şi de mediile în care 
fiinţa îşi petrece această perioadă a vieţii. 

Tot în această perioadă se pun bazele conturării corpului Astral, în 
special în acele componente inferioare ale lui definind impulsurile şi 
tendinţele primare, dorinţele şi sentimentele de legătură (atracţii - 
respingere) faţă de lumea înconjurătoare şi elementele structurante ale 
acesteia. 


Ciclul primar este o perioadă (sub aspect psihic) de familiarizare 
cu mediul, mai mult chiar, de modelare a structurilor funcţionale 
(biologice şi energetice) în acord cu situația concretă a acestuia. 
Procesul se continuă în etapa 7 — 14 ani cu extinderea acestei modelări 
şi asupra corpului astral. 


2. Al doilea Ciclu: Creşterea 


Cuprinde perioada aproximativă cuprinsă între vârstele de 7 — 14 ani, 
iar denumirea generică de „creştere” defineşte cel mai bine „explozia” 
de viaţă ce pătrunde toate structurile fiinţei. Este etapa în care Forţele 
Modelatoare externe au maxim de incidenţă şi influenţă. Ele se 
năpustesc acum cu toată puterea asupra structurilor Fiinţei umane, 
lucrând la cel mai înalt potenţial în modelarea şi adaptarea acestora. 


Organismul biologic şi fiziologic continuă să se dezvolte vertiginos 
spre limitele lor superioare. Organismul Astral parcurge stadiul critic 
al structurii sale aproape definitive. Toate influenţele de mediu, toate 
vibraţiile produse de aceste influenţe în sufletul fiinţei-umane îşi vor 
pune acum amprenta marcantă asupra conţinutului corpului Astral. 


Aspectul critic al acestei perioade decurge din aceea că Fiinţa 
umană se raportează la lume şi la viaţă, la mediu în general prin 
intermediul Organismului astral. Biologicul, Energeticul sau chiar 
Mentalul au rol auxiliar, de suport al dezvoltării, însă adevărata optică 
de viaţă, adevărata atitudine faţă de semeni şi celelalte fiinţe, față de 
situaţiile pe care existenţa i le scoate în calem, se face exprimată, trăită 

şi transmisă prin intermediul Astralului. În funcţie de structurarea 
acestuia (datorată, am văzut în capitolul anterior Forţelor Modelatoare 
externe), va îndrăgi sau va urî lumea, va vedea partea frumoasă ori cea 
sumbră a realităților, va putea comunica/ interrelaţiona cu sine, cu 
semenii şi mediul mai uşor sau mai dificil, se va putea integra sau nu, 
se va putea face acceptat îndrăgit, apreciat şi va putea dărui la sânul 
său dragoste, afecţiune, protecţie etc. sau din contră va întâmpina 
dificultăţi în aspectele ce ţin de raporturile ființei sale intime 
deopotrivă cu mediul şi cu sine înseşi. 


Tot în această perioadă se organizează şi primul act al creaţiei: 
reproducerea naturală, însă numai la nivelul biologic. Spre final (în 
jurul vârstei de 14 ani) apar germenii unui alt tip de creație: creaţia 
prin forţe proprii, prin voinţă proprie şi după reguli personale. Pentru 
aplicarea acesteia, fiinţa are nevoie de facultăți superioare, de 
capacitatea de a-şi da seama de realităţile înconjurătoare, de puterea 
de a fi stăpână pe sine (ca ansamblu de forţe concurente într-un punct) 
şi pe situațiile ce le tranzitează în viaţă (ca ansamblu de forţe libere). 
Se impune de aceea intrarea în scenă a forţelor mentale în măsură a 
face posibilă realizarea conştiinţei de sine. 


3. Ciclul al 3-lea: Dezvoltarea 


Corespunde perioadei de investigare şi cunoaştere a raporturilor 
dintre componentele mediului; este etapă de documentare, de pregătire 
a călătoriei personale prin lume şi viaţă. Omul caută să înţeleagă lumea 
în care trăieşte şi să descopere deopotrivă rostul lucrurilor, rostul 
propriu şi calea de a atinge optimul de împlinire. 


Este momentul ca organismul Mental să intre în scenă cu cele mai 
importante dotări ale lui: intelectul sau raţiunea superioară. Memoria 
şi inteligenţa primară apar încă din primele faze ale copilăriei, dar este 

nevoie de toate facultățile mentale pentru realizarea şi menţinerea 
conştiinţei de sine. Însă nu trebuie confundate aceste două realităţi: 
gândirea superioară este numai un instrument, un agent şi suport al 
exprimării normelor Conştiinţei proprii. Ne reamintim că ea, 
Conştiinţa este bagajul de valori eterne şi universale, cuprinzând 
Legile de organizare a vieţii pe care fiinţa le-a accesat pe parcursul 
evoluţiei sale individuale şi care îi permit a se armoniza pe sine cu 
realităţile superioare, de nivel cosmic pe care respectivele legi le 
guvernează (cum ar fi de ex.: viaţa, demnitatea, respectul, starea de 
bine a celorlalte fiinţe etc.). Ceea ce realizează forţele Organismului 
Mental este să ajute fiinţa a sta de vorbă cu sine înseși, a-şi înţelege 
propriul sistem de norme şi valori, a descoperi Vocea Conştiinţei şi a 
transpune în practică Legile identificate aici. Beneficiind de puterea 
virtuţilor individuale manifestate prin intermediul Astralului, Rațiunea 
superioară sprijină şi ghidează fiinţa în orientarea sa în lung dar mai 
ales o ajută să-şi adapteze conduita la normele propriei conştiinţe. 


În această etapă a vieţii şi în special spre finalul ei (18 — 21 de ani) 
putem spune că omul îşi descoperă un rost al vieţii şi trasează un sens 
propriu, individual spre realizarea împlinirii de sine, conform acestui 
rost, în această viaţă şi în condiţiile lumii date. 


Este un moment de răscruce în existenţa socială a Fiinţei umane. 
Până spre 18 ani ea s-a aflat supusă complexului de Forțe Modelatoare 
venite deopotrivă din Cosmos şi Natură (a se revedea Diagrama 2 şi 
explicaţiile din Capitolul IV) dar, mai ales Forţele Sociale. 


Până la 14 ani omul este, am putea spune, aproape în totalitate un 
produs al societăţii. Felul de a se raporta la lume şi la viaţă, statutul şi 
identitatea personală, capacitatea de a primi şi dărui afecţiune, modul 
de gândire şi conţinutul gândirii, modul de relaționare şi 
comportament atât faţă de sine, cât şi de alţii sau faţă de conjuncturi 

ale vieţii, toate acestea îi sunt imprimate de către mediul în care şi-a 
parcurs procesele de creştere. 


Între 14 şi 18 ani începe, o dată cu structurarea completă a 
mentalului superior, să fie conştient de sine însuşi, de identitatea şi 
valorile proprii ale sale ca fiinţă unică. Propria sa Conştiinţă începe să- 
i vorbească solicitându-i respectarea anumitor norme; propria sa 
Natură se manifestă plenar cerându-i să aducă în viaţa sa cotidiană o 
multitudine de lucruri față de care se simte ataşat existenţial; 
Caracterul îi dă de veste că are o anumită zestre de puteri, de virtuţi şi 
valori pe care le poate manifesta în lume şi viaţă, şi care îi sunt forţele 
de sprijin pe calea dezvoltării personale. Într-un cuvânt, între 14 şi 18 
ani omul se descoperă pe sine ca original. Dar tot acum constată că 
multe dintre valorile învăţate, şi unele chiar implementate profund în 
structura Personalităţii sau a instrumentelor sale de lucru (Astral ori 
Mental), sunt contrare cu existenţele propriei sale ființe lăuntrice. 


De aceea între 18 şi 21 de ani omul parcurge perioada marilor 
îndoieli şi a crizelor existenţiale. De o parte o voce interioară îi 
şopteşte cine este el, de cealaltă parte mii de voci ale lumii încearcă a- 
i spune cu totul altceva. Din spate un impuls puternic îl grăbeşte să 
meargă înainte. Este Tendinţa (şi Nevoia fundamentală) a Împlinirii 
de Sine. Dar pe care cale să meargă? Pentru a putea parcurge această 
cale — oricare ar fi alegerea — are nevoie de un vehicul corespunzător: 
Personalitatea sa individuală. Şi iată cea de-a doua dilemă: Ce model 
de personalitate să-şi structureze şi dezvolte? 


Între aceste extreme Omul social contemporan se vede sfâşiat 
întreaga sa viaţă în această lume. Căci lipsit de elementara educaţie 
despre sine şi viaţă, lipsit — de aceea — şi de curajul de a lua o decizie, 
omul contemporan este o corabie în derivă, purtată de valurile sorții, 
izbită de stâncile disperării şi eşuată de cele mai multe ori pe plajele 
pustiirii de sine. Timonierul doarme şi din cauza lui suferă toate 

făpturile care şi-au pus speranţele, încrederea sau nevoia de ajutor, în 
chiar corabia fiinţei sale. O întreagă societate umană şi comunitate 
universală a ființelor de pe Terra trăiesc consecinţele naufragierii 
omului contemporan. 


x 


Însă Omul prezentului este o ființă destoinică, înțeleaptă şi 
puternică. El descoperă în sine învățătura despre rosturile vieții şi 
sensul călătoriei sale. De aceea nu mai are nevoie de instituţii sociale 
înşelătoare. El este suficient de matur trecut prin nenumărate probe la 
Şcoala Existenţei Universale, pentru ca acum, plecat în Călătoria vieţii 
sociale să ştie şi să poată înțelege Limbajul Mării şi-al Stelelor, glasul 
vânturilor şi tunetul valurilor. Călăuzele sale sunt acum orice pasăre a 
cerului şi fiecare sclipire a soarelui. El citeşte acum Semnele Lumii şi 
îşi ascultă mereu în legătură cu Universul şi nu se teme că va găsi 
drumul, oricâte furtuni şi răzvrătiri ale mării ar întâmpina în cale. Căci 
le înţelege pe aceasta ca fiind numai probe menite a-i pune la încercare 
destoinicia. El este chemat să slujească unei misiuni nobile şi de mare 
însemnătate: să ducă cu sine destinul unei lumi întregi dinspre 
„prezent” spre „mai bine”. De iscusinţa şi devotamentul său depinde 
soarta a miliarde de suflete. Omul contemporan îşi conştientizează 
responsabilitatea sa de ordin cosmic. 


De aceea va face tot posibilul să-şi folosească la maxim puterile 
Voinţei proprii, să îşi sporească Atenţia, să pună în lucru toată 
Străduinţa sa, să revadă Manualele Vieţii pentru a recunoaşte şi utiliza 
Forţele Modulatoare, iar mai apoi să îşi întocmească o strategie, un 
Proiect al Călătoriei personale pe marea vieţii, care să aibă la bază 
destoinicia sa de marinar sporită mereu prin Exerciţiu în cadrul unui 
Program al Dezvoltării Individuale. 


lar dacă nu realizează aceste lucruri din proprie iniţiativă, dacă 
țărmul îmbietor al naşterii sale îl îmbată făcându-l să uite de misiunea 

Călătoriei, Universul i-a trimis alături cel mai bun instrument al trezirii 
şi lansării lui la apă: Nevoia Împlinirii de Sine. Aceasta va face să se 
ofilească în suflet florile pământului natal, deschizând în schimb, 
bobocii devenirii. Mirajul orizonturilor desăvârşeşte aripile fiinţei. 


Lansat înspre Viitor, omul se va simţi cu atât mai împlinit, cu cât 
visele sale vor merge tot mai departe, iar urmele realizărilor le vor 
succeda îndeaproape. Fiindcă omul contemporan există numai în 
măsura în care se înfăptuieşte pe sine clipă de clipă. Sufletul său se 
hrăneşte cu speranţă şi creşte din împliniri. Înainte o Stea Călăuză, 
mereu înaintând; în urmă universul creaţiilor, al înfăptuirilor 
personale. Acesta este Omul Contemporan: o rază de speranţă călător 
prin lume în mare grabă, luând cu el doar amintirile, lăsând în urmă 
realizările împreună cu sufletul său zidit la temelia lor şi înaintând 
mereu spre alte orizonturi la care destinul lui visează necontenit. O 
speranţă hoinară, însoţită de un vis îndrăzneţ, cununate pe ascuns în 
Templul tainic al Înfăptuirii. 


Aceste aspecte i se înfăţişează sufletului uman începând cu vârsta de 
21 de ani. Ele îi devin din ce în ce mai clare şi mai necesare. Astfel încât 
întreaga perioadă următoare, cel de-al 4-lea Ciclu va fi dedicat lor. 


4. Ciclul al 4-lea: Fundamentarea 


Este perioada pregătirii Călătoriei pe Marea Vieţii sociale. Se 
clarifică ultimele detalii de orientare, se pregătesc magaziile de 
provizii, se verifică instrumentarul şi se marchează traseul devenirii 
viitoare. 


Începând cu vârsta de 21 de ani omul se centrează pe valorile 
proprii, dar continuă lupta cu impulsurile contrare dobândite din Mediul 
Înconjurător (Cosmos, Natură, Societate) în ciclurile anterioare. 

Identificându-şi Steaua-Călăuză a vieţii prezente, îşi descoperă totodată 
valenţele misiunii sale în această lume: în ce constă autoperfecţionarea 
ca Fiinţă la Şcoala Evoluţiei; în ce constă rolul său pe Scena Vieţii şi 
cum poate să-l îndeplinească mai bine; care sunt îndatoririle sale față 
de alte fiinţe, cum poate el sluji acestora, progresului şi bunei lor 
dezvoltări. 


În paralel continuă a se descoperi pe sine: vocea Conştiinţei îi va 
arăta care sunt temele sale potrivit clasei de evoluţie în care se află, 
care îi sunt libertăţile şi responsabilităţile, ce îi este permis şi ce nu 
etc.; Natura Individuală îl ajută să recunoască în universul înconjurător 
toate lucrurile (oricât de nesemnificative), legate de sufletul său şi care 
ăi vor folosi în timpul Călătoriei vieţii, Caracterul îi aduce apoi 
virtuțile, puterile necesare în lupta cu probele străbaterii Drumului 
propriu. 


Apoi va ţine cont de celelalte puteri favorabile ale Forţelor Modelatoare, 
precum şi de unele ce-i stau în opoziție. O dată plecat pe mare, 
corăbierul va trebui să orienteze în fiecare moment pânzele după 
fluctuaţia necontenită a direcției acestor Forțe, astfel încât, traseul 
corabiei sale deşi sinuos şi uneori ocolit, să înainteze mereu spre ţinta 
călătoriei: Steaua Călăuză. 


Şi nu în ultimul rând corăbierul va fi necesar să se perfecţioneze pe 
sine necontenit, să îşi sporească destoinicia şi iscusinţa, nu doar ca 
Fiinţă, ci şi ca timonier, astfel încât probele ridicate în calea sa de către 
valurile vieţii să poată fi depăşite fără pericole pentru continuarea 
parcurgerii. 


Pentru aceasta el îşi va dezvolta Voința, va spori Atenţia, îşi va da 
toată străduinţa şi va Exersa neîntrerupt. Manualele vieții sunt bune, dar 
o dată plecat la drum ni se cere să punem noi înşine în aplicare învăţătura 
lor. Pentru aceasta, de şi mai mare nevoie ne sunt Forţele Individuale şi 
Organizarea Vieţii (a se revedea Diagrama 4 şi Capitolul IV). 

Însă orice călător mai ştie că, fiecare expediţie, inclusiv cea a 
Vieţii, trebuie proiectată cu cea mai mare atenţie. Este necesar ca toate 
elementele incidente asupra vieţii individuale să fie luate în calcul. 
Există o Lege universală care spune că fiecare lucru ce-l întâlnim pe 
calea vieţii este pus acolo spre a ne ghida, a ne orienta şi a ne preda 
lecţiile desăvârşirii. Fiecare aspect ce ni se dă în viaţa noastră, este 
lucrul cel mai necesar pentru parcurgerea Călătoriei. De aceea, chiar 
din momentul planificării trebuie să vedem ce dotări avem la pornire, 
ce dotări ne mai sunt necesare (virtuţi, conjuncturi sociale, Forțe de 
sprijin etc.), ce oportunităţi şi dificultăți e posibil să întâlnim pe 
parcurs, cum putem să evităm pericolele cunoscute şi mai ales care 
este capacitatea noastră de a face față necunoscutelor etc. (Pentru 
detalii a vedea volumul nostru „Fundamentele consilierii. ....”). 


Planificarea este deci o strategie, nu o succesiune de situaţii fixe, 
prestabilite. O strategie dinamică, mobilă, maleabilă, permisivă şi 
mereu (în orice punct) readaptabilă. Totul, în orice clipă trebuie să 
poată fi schimbat în această strategie. Nu este permis decât un singur 
punct fix: axul central al identității şi misiunii noastre: Steaua- 
Călăuză. Chiar dacă strălucirea ei variază pe parcurs, ori ni se 
înfăţişează cu diferite chipuri, în funcţie de locul din care o privim la 
un moment dat pe traseul vieţii, ea, însă, este şi rămâne etern aceeaşi, 
pe toată durata Călătoriei. 


Cum vom şti dacă mergem spre ea şi nu ne îndepărtăm, ori batem 
pasul pe loc învârtindu-ne în cerc? 


Fiecare pas realizat înspre ea, ne asigură trăirea profundă a 
Împlinirii de Sine; certitudinea că suntem pe calea cea bună. Fiecare 
pas realizat alături şi chiar numai tendinţa spre îndepărtare, face să se 
ofilească în sufletul nostru acest sentiment profund. 


Suferinta însă încape deopotrivă şi într-un caz şi în celălalt. În cel 
de-al doilea este suferinţa rătăcirii, a greşelii şi apoi a ispăşirii/ 

îndreptării. În primul este suferința parcurgerii, a creaţiei de sine . 
oricum ar fi, ea este un îndreptar şi-un sprijin de nădejde pe drumul 
desăvârşirii noastre. Însă numai Împlinirea de Sine reprezintă indicele 
corect de orientare. Suferinţa este fântâna din care sufletul obosit se 
adapă, în lungul urcuş pe cărarea devenirii, pe când Împlinirea de Sine 
este splendoarea trăită din contemplarea realităților descoperite cu 
fiecare treaptă urcată. 


Astfel vom şti că progresăm privind nu în afară, nu la zbuciumul 
deşart al valurilor lumii, ci în profunzimea sufletului nostru, acolo 
unde ni se revelează misiunea de viață şi trăirea Împlinirii pe măsura 
realizării ei. 


5. Ciclul al 5-lea:a doua naştere (renaşterea) 


În ciclul anterior Fiinţa umană a pus bazele identităţii şi misiunii 
sale în această viaţă şi această lume. De aceea acest ciclu corespunde 
celei de-a doua naşteri: aceea autentică şi singura valabilă pentru 
viitor. Prima a fost naşterea de la Natură, aceasta este însă Renaşterea 
/ Conceperea de Sine. 


Ciclul al 5-lea corespunde începutului călătoriei vieţii. Anterior s- 
a pregătit, s-au trasat planurile, s-au realizat fundamentele. Acum 
începe înălțarea edificiului propriu-zis: Templul realizării, Omul 
social. 


Această perioadă durează până în jurul vârstei de 35 — 36 de ani. 
Este momentul unei a doua creşteri, însă de data aceasta creşterea 
roadelor. Pomul s-a înălțat şi maturizat până spre 28 de ani. Acum 
înfloreşte şi dă naştere roadelor sale. Pe cât de multe şi înmiresmate 
sunt florile în anotimpul tinereţii, pe atât vor fi de bogate şi îmbietoare 
roadele în cel al culesului. 

6. Ciclul al 6-lea: Rodirea 


Cuprinde o perioadă de 4 cicluri a câte 7 ani deci, aproximativ între 
35-36 şi respectiv 62 de ani. Reprezintă etapa de maximă înflorire şi 
rodire a fiinţei umane. Toate energiile, sunt la maxim, organismele sunt 
maturizate complet, optica de viață orientată, cunoaşterea de sine 
realizată, Personalitatea structurată în acord cu misiunea vieții. Acum se 
petrece călătoria propriu-zisă, dinspre ființa-potenţială spre fiinţa-reală. 
Căci omul este ceea ce doreşte şi gândeşte, dar devine ceea ce face. 


7. Ultimul ciclu: Finalizarea 


Termenul de „finalizare” se referă numai la etapa vieţii actuale. 
Călătoria Fiinţei spre sine înseşi este continuă. Nu există (sau oricum, 
deocamdată nu este util să ştim, depăşind capacităţile omenirii actuale) 
o Destinaţie Finală. Deocamdată ne sunt cu adevărat utile destinațiile 
pe parcurs şi etapele dintre ele. Atenţia oricărui şcolar silitor se 
concentrează pe obiectivele concrete ale examenelor ciclului său. 
Filosofările şi speculaţiile despre ce va fi în viitorul îndepărtat, nu 
folosesc la nimic; sau mai exact folosesc la nimic pentru că dacă nu 
luăm examenele de an, şi în fiecare an, atunci, cu siguranţă nu va exista 
nimic în viitor, dar mai ales nu vom exista noi. 


Ciclul al 7-lea marchează finalul unei zile de şcoală, aici în Planul 
Fizic, în cadrul realităţii Sociale. 


Tot el pune punct fenomenului numit Om Social. Colaborarea 
dintre Forţele Modelatoare şi Fiinţa umană ia sfârşit. Fiinţa se retrage 
în sălaşul său din Planurile Superioare (unde va continua şcoala 
evoluţiei potrivit altor realități care nu pot fi înţelese pe deplin cu 
ajutorul facultăților omenirii actuale), energiile şi forțele se întorc în 
Trupul Naturii, iar Personalitatea rămâne doar o amintire din ce în ce 
mai ştearsă pe portativul memoriei sociale perisabile. 

În urma trecerii lui prin lume însă, fiecare Om social lasă un drum 
al său unic, după propria putere şi străduinţă: fie el o potecă şerpuită, 
firavă şi rătăcitoare, fie o largă şi dreaptă autostradă. Uneori aceasta e 
drumul regăsirii de sine, alteori al pierderii. Dar cel mai adesea al 
ambelor acestor două. 


Aceasta este condiţia Omului Social Contemporan. 


III. Omul social contemporan 


A. Ce este Omul social contemporan 


„Doar printr-o aberaţie a inteligenţei - credea Alexis de Tocquville 
— şi printr-o violență morală îndreptată împotriva propriei naturi, 
oamenii se îndepărtează de credinţele lor religioase; o înclinaţie de 
neînfrânt îi aduce înapoi. Lipsa de credinţă este un accident; doar 
credinţa este starea permanentă a umanităţii. 


* 


Numim „Om Social”, Fiinţa Umană exprimată sub forma 
Personalităţi (aşa cum am văzut, rezultată în urma acţiunii sinergice a 
unei multitudini de factori), manifestată în cadrul istoric al unei 
comunităţi la un moment dat şi îndeplinind un anumit destin, exprimat 
sub forma unei vieţi în planul fizic. Omul social este deci fiinţa umană 
care joacă un anumit rol pe Scena Vieţii, continuându-și în acelaşi 
timp dezvoltarea sa ca elev la Școala evoluţiei Cosmice şi 
îndeplinindu-şi totodată atributele de susţinător al progresului şi 
dezvoltării celorlalte Fiinţe (indiferent sub ce formă ar face aceasta: ca 
părinte, ori simplă rudă, ca profesor, medic, inginer, agricultor, preot 
sau călugăr, voluntar de mediu, asistent social, consilier psihologic etc. 
ori pur şi simplu în calitatea sa de cetăţean, de om, de fiinţă). 

Ceea ce v-am prezentat în volumul de faţă este doar un început de 
“drum nou”. Poate chiar e prea mult spus un început; mai degrabă pas 
în plus realizat în marea procesiune a devenirii lumii şi vieţii. 
Dezvoltarea continuă a fiinţei umane, la nivelul individual şi colectiv 
(social) ne aduce, la graniţa dintre milenii, în postura de a putea 
observa cu mai mare claritate acest curent al evoluţiei ce poartă cu sine 
şi transformă necontenit tot ce ţine de existenţa noastră umană, 
deopotrivă interioară şi exterioară. Omul contemporan ajunge astfel în 
punctul de maturizare a fiinţei sale, în care este în măsură a-şi 
conştientiza rostul său — şi rosturile lumii în care trăieşte — de a-şi 
asuma condiția, demnitatea şi responsabilitatea corelative speciei de 
care aparţine, dar, mai mult şi mai important decât oricând în istoria 
sa, de a-şi putea lua destinul în propriile-i mâini, de a-şi făuri o viaţă 
în acord cu dorinţele sale şi cu exigenţele condiţiei specific umane. 


Pentru că omul contemporan este creatorul propriului destin la 
nivel cosmic şi modelatorul devenirii sale personale. Aşa cum arăta 
Tudor Muşatescu: “omul nu e numai o fiinţă care se naşte, mănâncă, 
doarme, se înmulțește şi moare, ca toate celelalte fiinţe; omul nu e 
numai o fiinţă care, cu şiretlicuri ori cu brutalitate, călcând şi strivind 
pe alţii caută să-şi cucerească un loc la ospăţul vieţii. Omul e o fiinţă 
ce, deşi e uneori mai puţin înarmată pentru izbândă, spre deosebire de 
toate celelalte vieţuitoare, năzuieşte ca în această oglindă a conştiinţei 
cu care a fost hărăzit să cuprindă o cât mai mare parte a lumii în care 
trăieşte — o ființă care cu această scânteie de dumnezeire caută să 
pătrundă bezna de taine şi îndoieli care-l împresoară”. 


Pentru că, să ne reamintim o dată cu Traian Brăileanu “la 
intersecţia dintre universul creaţiei umane şi cel al creaţiei naturale se 
defineşte statutul omului de fiinţă cosmică, supraordonat calităţii sale 
de fiinţă bio-psiho-socială şi spirituală. Principiul universal al 

rezonanţei holografice ne sugerează posibilitatea că omul care 
cunoaşte, creator este, oricând în măsură să surprindă şi să înţeleagă 
adevăruri tot mai subtile ale existenţei universale, la a căror afirmare 
contribuie prin propria sa existenţă de fapt. Unitatea ontologică a 
fiinţei creatoare, manifestată între multiplele nivele ale existenţei sale 
este singura în măsură să răspundă opțiunii epistemologice de înălțare 
în grad, de la <<Cosmosul mic>> la <<Existentul Absolut>>care 
cuprinde în sine tot”. Şi de aceea — continuă autorul citat “un om care 
crede în existenţa unei ordini universale dacă observă tulburarea unei 
ordini parțiale [la nivelul societăţii sau a vieţii sale individuale], va 
căuta să restabilească ordinea parțială în conformitate cu principiile 
ordinii universale. El nu va fi filosof — căci filosofia se naşte din 
îndoiala în existenţa unei ordini şi năzuinţa ei de a o construi — ci 
reformator, pentru care principiile ordinii universale sunt bine 
stabilite, deci programul său de acțiune e fixat de la început în temeiul 
acestor principii.” 


Această stare de maturizare a omului contemporan, complexul de 
aptitudini, componenţe, abilităţi pe care le are încă din naştere mult 
mai dezvoltate decât în perioadele anterioare în istoria speciei, această 
lume care îl solicită necontenit punându-i la încercare întreaga sa 
capacitate, iscusinţă şi motivaţie pentru supravieţuire, fac din el un 
adevărat atlet, un campion al existenței sale proprii. Astăzi, în 
competiţia vieţii — ca în orice competiţie — omul-atlet contemporan se 
regăseşte, în faţa probelor, obstacolelor şi încercărilor, absolut singur, 
bazându-se doar pe sine însuşi, pe ceea ce el este, ceea ce ştie şi ceea 
ce poate. 


Şi la fel ca în orice competiţie, şi în cea a Vieţii, nu există decât 
două categorii de finalişti: învingătorii şi cei care pierd. Invinge 
totdeauna acela care, în orice clipă a vieții lui trăieşte cu rostul 

împlinit, fiind ceea ce trebuie să fie, făcând ceea ce trebuie să facă, 
înflorind, rodind şi dăruind lumii şi vieţii prinosul recoltei fiinţei sale 
intime. Fiindcă numai în Anotimpul Culesului pomul roditor se simte 
cu rostul împlinit şi numai acum existența sa devine cu adevărat 
Sărbătoarea Bucuriei Vieţii. lar pentru omul învingător, această 
sărbătoare se petrece în fiecare moment al existenţei sale. 


Învinşi vor fi, de aceea, numai cei ce trec prin viaţă şi prin lume 
fără să-şi descopere, asume şi manifeste rostul lor ca fiinţe umane. 


Dar omul contemporan nu-şi poate permite decât condiţia de 
învingător. De aceea, el aruncă acum cârjele vechi şi aleargă, pe 
propriile-i picioare, spre sine însuşi: victoria finală. 


lată de ce în arena vieţii de astăzi, toate instituţiile sociale de 
odinioară încep a-şi pierde valoarea. Căci omul contemporan are 
nevoie de un singur lucru: de un Antrenor; cineva care să-i arate cum, 
iar apoi să-l lase a se antrena singur; să-l sprijine şi corecteze din când 
în când, dar mai ales să-i ofere metode, tehnici eficiente prin care să- 
şi crească, dezvolte şi optimizeze capacităţile proprii şi unice. Omul 
contemporan are nevoie de cineva care să-l înveţe cum să învingă, iar 
pentru aceasta nu se dau nici cunoştinţe, nici reţete, ci un singur lucru: 
arta strategiei: managementul. Pentru că tot ce are nevoie omul, astăzi 
mai mult ca oricând, pentru a realiza împlinirea în viaţă şi în lume este 
să devină managerul propriei sale existenţe. 


larăşi arta managementului vieţii şi condiţiei sale nu o poate 
deprinde nici din şcoală, nici din clinicile de terapie. Aceste două 
instituţii sunt, de fapt, extremele unei realităţi — viaţa socială a omului 
contemporan — între care acesta îşi trăieşte agonia desființării. 


Căci dacă inițial Şcoala — în baza celor două mari revoluţii: 
Revoluţia Iluministă şi Revoluţia Socialistă — avea menirea de a-l ajuta 
pe om să se descopere pe sine, să se cunoască în profunzimea fiinţei 

sale şi de asemenea să cunoască universul în care trăieşte spre a se 
regăsi ca parte constituentă organic a acestuia, conştientizându-şi 
astfel locul şi rostul personal, astăzi sistemul educaţional a devenit 
piesă de muzeu: o maşinărie uriaşă, vetustă, ruginită şi mai ales 
stearpă. Ea nu face decât să intoxice ființa umană cu poluţiile sale 
raţionaliste şi nicidecum să-i ofere un sprijin în dezvoltarea personală 
pe calea vieţii. Ba mai mult, prin tonele de teorie şi invenţii utopice, 
inadaptate şi chiar false, ea împiedică omul chiar de la începutul 
drumului său, ademenindu-l pe căi total greşite. Oferindu-i cele mai 
fascinante himere despre sine şi despre viaţă, distrăgându-l mereu de 
la aflarea adevăratei sale identități şi îndoctrinându-i toată existenţa sa 
cu discursuri demagogice şi îndemnuri către cele mai nenaturale 
scopuri. Căci omul de astăzi este total abătut de la natura sa. Aşa cum 
arăta Rousseau încă de acum două veacuri: “nu mai găsim în sufletul 
omenesc ființa care se poartă întotdeauna după principii certe şi 
invariabile, nu mai găsim cereasca şi majestuoasa simplitate pe care 1- 
a imprimat-o Creatorul lui, ci contrastul diform între pasiunea care 
crede că raţionează şi intelectul în delir”. 


Omul de astăzi este o maşinărie inventată de o societate bolnavă; o 
maşinărie sinistră. 

Şi atunci a fost absolut firesc să apară Clinicile de terapie. Ca cea 
mai mare şi puternică dovadă a monstruozităţii lumii în care trăim. 
Căci sănătatea oricărui organism — deci şi a celui social — se raportează 
la numărul celulelor sale bolnave, a celor ce necesită reparaţii uneori 
capitale. 


* 
Dar Omul contemporan vrea să pună capăt acestei agonii. El 
pregăteşte ceea ce Rogers numea „revoluția liniştită”. Omul contemporan 


îşi vrea înapoi viaţa şi identitatea furate de lume; îşi vrea înapoi devenirea 
personală şi împlinirea de sine, răpite de către Societate. 

Omul contemporan este un supravieţuitor. Singur, în 6 miliarde 
de exemplare. Tot ce i-a rămas este visul, speranţa şi voinţa crescută 
în lunga încrâncenare cu lumea. Acestea sunt armele lui pentru cea de- 
a treia revoluţie: regăsirea de sine. 


Tot ceea ce-i mai necesită omului contemporan este un cadru, un 
loc, cineva de la care să înveţe managementul vieţii sale personale. Şi, 
poate, să-l sprijine din când în când, până deprinde complet această 
tehnică şi să-l îndrume uneori atunci când riscă să se abată prea mult 
de la „calea de mijloc”. Pentru că managementul vieţii personale nu 
este o reţetă şi nici o tehnologie; reprezintă o artă ce valorifică 
potenţele şi abilităţile creatoare ale înfăptuitorului ei. De aceea şi 
fiecare traseu, fiecare destin vor fi absolut unice, ele transpunând în 
lumea obiectivă unicitatea creatoare a artistului, iscusinţa, deprinderile 
şi talentul său de a întrebuința forţele fiinţei sale şi forţele naturii, în 
combinaţii originale, toate conlucrând la edificarea templului 
existenţei sale în lume şi viață. 


B. Cele 4 Domenii fundamentale ale vieţii omului social 
contemporan 


Datorită stadiului de dezvoltare la care a ajuns „Şcoala Terrei” în 
prezent, (şi de acum încolo tot mai frecvent), oamenii sociali se 
prezintă cu toate cele 9 nivele ale Piramidei Trebuinţelor activate 
(desigur în grade diferite, în funcţie de treapta evolutivă, de clasa în 
care se află fiecare). La momentul actual pe Pământ (în Planul Fizic) 
îşi fac temele elevi Fiinţe umane aflaţi în clasele 3-9, cu ponderea cea 
mai mare pe treptele 6 şi 7, corespunzând nivelelor de afirmare a 
demnităţii şi identității personale şi respectiv a manifestării ca ființă 

creatoare. (Pentru detalii a se vedea mai sus capitolul dedicat Piramidei 
Trebuinţelor Fundamentale). 


Activarea celor 9 nivele determină ca omul contemporan să 
reprezinte un fenomen în sine de o mare complexitate, multidirecțional 
şi polivalent, care pe de o parte se poate manifesta, exprima, transpune 
şi trăi într-o multitudine de realități (ne apropiem de credinţa/ 
constatarea Psihologiei Individuale care prin vocea creatorului ei 
Alfred Adler recunoştea că „fiecare om poate totul”) dar pe de altă 
parte, acelaşi om are el însuşi, nevoie de o multitudine de manifestări 
pentru a-şi actualiza/ realiza aceste nevoi şi a se putea simți astfel cu 
rostul împlinit, reuşind a se bucura de fiecare clipă din existenţa sa. 


Din punctul de vedere practic, al consilierii pe care o tratăm în 
prezentul volum, întreaga această multitudine de realităţi şi necesităţi 
de manifestare se repartizează în 4 mari categorii, cuprinzând Domeniile 
Fundamentale ale Vieţii oricărei Fiinţe umane existente în societate 
la momentul actual, denumite după cum urmează: 


a) viaţa materială: - cuprinzând raporturile şi acţiunile fiinţei 
umane ce tind spre actualizarea Trebuinţelor primare, în special 
(cele fiziologice, de siguranţă şi ambientale), precum şi cele ce 
depăşesc strict aceste nevoi, urcând şi spre altele, superioare, dar 
păstrând, cu toate acestea o legătură fermă cu ceea ce naşte în mod 
comun materie, energie, resorturi fiziologice. Astfel, aici vor fi 
incluse capitolele vieţii vizând, spre exemplu achiziţiile de bunuri 
(case, maşini, instrumente, obiecte etc.), investiţiile; afacerile; 
profesiunea şi locul de muncă; tot ceea ce ţine de avere şi proprietate, 
de folosinţa şi utilizarea „energiei”, în sensul ei generic: acela de 
resursă exterioară care întreține, perpetuează şi îmbunătăţeşte 
existenţa individului, a grupurilor (popoare, triburi, formaţiuni de 
interese etc.) sau speciilor. 

Deşi, la prima privire ar putea să pară străine de o ştiinţă precum 
Psihologia — adică aceea ştiinţă ce prin excelenţă se preocupă de 
studiul Sufletului —, totuşi la o analiză mai atentă observăm că aceste 
aspecte exterioare, precum şi „bătălia pentru resurse” ce le însoţeşte 
nu reprezintă decât faţada, forma, sau uneori, instrumentele cu ajutorul 
cărora ființa umană urmăreşte să atingă şi satisfacă nivele mult 
superioare (ex: de cunoaştere, comunicare, stimă de sine ori cel de 
creaţie). În lipsa acestor mijloace, de multe ori satisfacerea acelor 
nivele având de suferit, fiind incompletă ori chiar imposibil de realizat 
într-o conjunctură dată sau chiar în istoria vieţii individuale a unui 
subiect anume. Acest fapt duce imediat la afectarea standardului de 
calitate a vieţii, la absenţa împlinirii de sine, la pierderea gustului, apoi 
bucuriei şi în cele din urmă a sensului vieţii, la pierderea de sine, 
culminând în final cu aspecte dramatice. 


De aceea este necesar să ne reamintim două principii de bază ale 
psihicului uman: primul este acela observat şi de Francis Bacon, când 
afirma că „sufletul progresează mai bucuros prin împlinirea lucrurilor 
mărunte, decât în contemplarea idealurilor îndepărtate.” Cel de-al 
doilea, complementar, aparține înțelepciunii populare: „buturuga 
mică răstoarnă carul mare”. Adică trebuie dată atenţie tuturor 
aspectelor ce însoțesc fiinţa umană în existenţa şi dezvoltarea sa în 
viață. Din punctul nostru de vedere, deci, nu există lucruri 
nesemnificative, ori insuficient de importante pentru a fi luate în 
seamă. Ci tot ceea ce omul întâlneşte în Calea sa (înfrângeri sau 
succese, oportunităţi sau lucruri, fiinţe ori fenomene, „materie” sau 
„Spirit”) i-au fost scoase în faţă spre a beneficia din plin de acestea 
ca de aspecte necesare creşterii, dezvoltării, împlinirii sale în viaţă şi 
în lume. Mai trebuie ca el să înveţe cum să le recunoască şi utilizeze 
cel mai bine conform principiului: „fiecare lucru la timpul său” şi 
„lucrul potrivit la locul potrivit”. 

b) viaţa socială: - cuprinde toate aspectele prin care omul se 
raportează la mediul în care trăieşte, precum şi la fiinţele 
conlocuitoare ale acestuia. Vizează în special satisfacerea 
Trebuinţelor de pe nivele 4,5 şi 6, adică acelea de sociabilitate, 
comuniune, de a dărui şi primi afecţiune, de integrare şi 
apartenenţă, de comunicare, de investigare, descoperire şi 
cunoaştere, de libertate şi orizont, de valorizare proprie şi demnitate/ 
stimă de sine, de statut şi valoare socială etc. 


Desigur vor fi incluse aici, deci, acele capitole ale vieţii unei 
persoane ce se referă la raporturile de filiație şi rudenie, raporturile de 
cuplu şi familie, raporturile de muncă, cele de grup; cele ce ţin de 
conjuncturi şi cerințe sociale (profesiuni şi demnități publice, războaie ori 
conflicte, schimburi culturale, manifestări de orice natură publică etc.). 


Tot la capitolul vieţii sociale se încadrează şi opiniile, credinţele, 
optica individuală asupra vieţii, curentele, doctrinele, ritualurile şi 
practicile (nu doar religioase) pe care Persoana umană le împărtăşeşte, 
indiferent că le exteriorizează/ manifestă într-o măsură mai mare ori 
mai mică. 

Aşa cum observa Einstein: “personalitatea care se încheagă este 
formată în bună parte de mediul în care se întâmplă să se afle un om 
în cursul dezvoltării sale, de structura societăţii în care creşte, de 
tradiţia acestei societăţi şi de aprecierea pe care o dă ea diferitelor 
tipuri de comportament. Conceptul abstract de „societate“ înseamnă 
pentru individul uman ansamblul relaţiilor lui directe şi indirecte cu 
contemporanii săi şi cu toţi oamenii din generaţiile anterioare. 
Individul este capabil să gândească, să simtă, să năzuiască şi să lucreze 
singur; dar el depinde atât de mult de societate în existenţa sa fizică, 
intelectuală şi emoţională, încât este imposibil să-l gândim sau să-l 
înţelegem în afara societăţii. „Societatea“ este cea care îi oferă hrană, 
îmbrăcăminte, un cămin, unelte de muncă, limbajul, formele de 

gândire şi cea mai mare parte a conţinutului gândirii (sublinierile 
noastre), viaţa lui este posibilă prin munca şi realizările multor 
milioane de oameni din trecut şi din prezent care sunt cuprinşi cu toţii 
sub cuvântul <societate>.“ 


Chiar şi acele gânduri, credinţe, sentimente, valori etc. ce nu au fost 
niciodată exprimate deschis ori nu au luat o formă externă, rămânând 
în forul interior al individului, produc importante influenţe şi efecte în 
comportamentul său social, în raporturile cu lumea, cu mediul, cu 
celelalte ființe. Şi nu ne referim doar la cele refulate (adică stopate şi 
ascunse dintr-un motiv sau altul, împiedicate de a se actualiza) — pe 
acestea le-a observat foarte bine Psihanaliza. Noi avem în vedere chiar 
şi acele lucruri care există în mintea şi sufletul (în mentalul şi astralul) 
unei ființe umane, chiar fără ca aceasta să-şi dea seama de ele, fără 
să le valorizeze (considere, aprecieze ori deprecieze) în vreun fel, ori 
să se raporteze la ele. 


Toate acestea creează nu doar o potenţialitate de manifestare, ci 
chiar concură la modelarea Personalităţii şi exprimării ei exterioare, 
clipă de clipă. 

Astfel, simplul fapt de a gândi la un moment dat „ce caracter 
mizerabil”, „ce rea e lumea”; de a avea sentiment de ură, frică, repulsie 
etc. sau dimpotrivă gânduri precum „câtă frumuseţe poate cuprinde 
natura într-un suflet de om”, „ce faptă bună a realizat x”, „trebuie să 
mă arăt recunoscător vieţii pentru ceea ce-mi oferă” etc. sau 
sentimente de afecţiune, de grijă şi ocrotire pentru alte ființe, de 
încântare, etc., toate acestea produc impulsuri într-o direcție evolutivă 
sau negativă, impulsuri care, chiar dacă nu se exteriorizează pe 
moment (datorită autocontrolului ori altor factori), prin repetare vor 
lăsa o amprentă în structura de Personalitate sub forma Obişnuinţei 
(obişnuinţa e o forță fantastică pentru progres, dacă e întrebuințată 
corespunzător), ce, în timp, prin uzaj va altera valorile Caracterului, 

corupând nu doar Personalitatea (ca structură limitată în timp la o viaţă 
în Planul Fizic), ci chiar manifestarea (identitatea) universală a Fiinţei. 


În acest context, cea mai sugestivă explicaţie ni se pare a fi 
următorul aforism din înțelepciunea chineză: „Semeni un gând — 
culegi o faptă. Semeni o faptă — culegi un obicei. Semeni un obicei — 
culegi un caracter. Semeni un caracter — culegi un Destin.” 


Pentru că omul este ceea ce gândeşte şi devine ceea ce face! 


c) viaţa privată: - cuprinde toate aspectele (trăiri, gânduri, 
acţiuni, fenomene, intreprinderi etc.) prin care ființa umană se 
raportează la sine înseşi, spre a se descoperi şi cunoaşte, spre a găsi 
adevărata sa identitate şi măsură, precum şi locul şi rostul său în 
univers, deopotrivă cu sensul întregii Existenţe, a tot ceea ce 
întâlneşte în viaţa sa. 


La acest capitol întâlnim toate frământările omului în căutarea 
rosturilor existenţei universale şi, în cadrul acesteia, a celei personale. 


Căci cea mai mare trebuinţă a fiinţei umane actuale este aceea 
de a avea o „axis mundi”, o ordine a cosmosului propriu organizată 
după principii care să-i permită deopotrivă atingerea unei stări de 
bine atât în interiorul acestui cosmos personal, cât şi atunci când iese 
şi îl raportează pe acesta la o Ordine mai mare, la Cosmosul ce 


cuprinde în sine totul. 


Deci, în primul rând omul are nevoie să cunoască această Ordine 
exterioară. Apoi are nevoie de sens. Sensul presupune înţelegerea 
proceselor, a legilor şi a devenirii; presupune descoperirea conexiunilor 
şi interdependenţelor dintre lucruri, concomitent cu descoperirea — sau 
crearea — rosturilor proprii, a locului şi misiunii sale în cadrul acestui mare 
Joc Cosmic, cu multiple secţiuni: Eu, Tu, Ceilalţi, Societate, Viaţa, 
Moartea, Transformarea, Lumea, Bucuria, Suferinţa, Istoria, etc. 

Pentru a putea trăi o viaţă împlinită, omul prezentului nu se 
mulţumeşte a fi doar un spectator pasiv şi inert, privitor de pe margine 
la derularea scenelor din marele Joc al Vieţii. El vrea să deprindă 
regulile, să descopere locul şi momentul în care să intre în joc, să 
participe şi trăiască în toată plenitudinea întregul spectacol şi chiar mai 
mult: să inventeze şi să impună propriile reguli. Omul prezentului vrea 
să fie creator de cosmos, de existenţă şi nu consumator al energiei 
universale numite viaţă şi al oportunităţilor pe care „Bătrânul” 
Demiurg i le-a deschis în calea sa. 


În domeniul vieţii private, omul prezentului se dovedeşte în 
pragul maturității sale. Ca elev la Școala Evoluţiei, el se află acum în 
clasele 6-8 (în medie, cum spuneam anterior). Adică e momentul în 
care el se descoperă pe sine ca aparţinând marii Familii de Fiinţe a 
Universului, descoperă de asemenea că, în calitate de „Fiu de 
Creatorului” are deopotrivă capacitatea, dar şi misiunea de a se 
manifesta dând viaţă lucrurilor, începând de la cele mai simple şi care 
presupun crearea unei noi ordini în mediul înconjurător (acasă, la 
serviciu, în domeniul conceptelor, al sistemelor filozofice), adică 
permutarea între ele a lucrurilor deja existente, prin aceasta luând 
naştere o nouă regulă de aranjare, până la cel mai autentic act de 
creaţie care-i este dat a-l experimenta la stadiul de om: creaţia de sine. 


Până la acest stadiu s-au ocupat Modelatorii Evoluţiei de creşterea 
şi dezvoltarea sa ca fiinţă. Chiar şi în primele etape (clasele „mici” ale 
Şcolii Vieţii) ei au îndeplinit un rol important, suplinind insuficiența 
capacităţilor şi încă imatura Conştienţă de Sine a Fiinţei-om. 


De-acum însă, Fiinţa este lăsată liberă să se edifice pe sine ca om, să 
înveţe acele teme, să parcurgă acele lecţii şi experienţe, să dobândească 
acele capacităţi necesare promovării examenelor stadiului uman. Ea are 
libertatea şi îndatorirea de a modela acum cosmosul său intern, de a 
organiza, prelucra, structura forțele proprii astfel încât să poată parcurge 

eficient procesele devenirii. Ea are de asemenea libertatea de a modela 
cosmosul extern (trupurile sale: biologic, energetic, astral, mental; 
realitățile sociale, culturale, tehnologice etc.) astfel încât să-şi creeze 
mijloace, instrumente şi tehnici auxiliare, de sprijin în acest demers al 
dezvoltării individuale. Ea începe să deţină puteri asupra proceselor vieţii 
specifice altor regnuri de fiinţe, dar aceste puteri le foloseşte în scopul 
edificării unei ordini comune, deopotrivă benefică tuturor pentru creştere 
şi evoluţie. Omul prezentului urcă spre nivelul la care înţelege demnitatea 
personală de ordin cosmic (nivelul 6 al Piramidei) manifestată în procesul 
de creaţie (nivelul 7) şi exprimată sub aspectul reformării: al reformării 
de sine (nivelul 8). 


Până aici a trebuit să fim, desigur, aşa cum arăta Nietzsche, 
„Critici, sceptici, dogmatici, istorici şi în afara de acestea poeţi, 
colecționari, călători, ghicitori de enigme, moralişti vizionari sau 
<<spirite libere>>, în fine, să fim aproape toate, pentru a fi parcurs 
cursul valorilor umane şi al sentimentului valorilor, pentru a putea 
privi cu ochi şi cu o conştiinţă multiplă din înălțime către toate 
depărtările, din adâncime către toate înălțimile, dintr-un colţ către ceea 
ce este pretutindeni. Dar toate acestea nu reprezintă decât condiţii 
prime ale misiunii noastre; această misiune însă cere altceva: cere ca 


noi să creăm valori...” 


Acum însă, fiecare Fiinţă umană şi umanitatea întreagă încetează 
să mai pună întrebări. Privind în zări îndepărtate, înţelegem deja 
sensurile şi deci, începem să primim răspunsuri. De aceea, Omul 
contemporan poate fi numit „reformator — aşa cum explică Traian 
Brăileanu — un om care crede în existenţa unei ordini superioare şi 
care, atunci când observă tulburarea unei ordini parţiale [la nivelul 
societăţii sau a vieţii sale individuale], va căuta să restabilească 
ordinea parţială în conformitate cu principiile ordinii universale. El nu 
va fi filosof — căci filosofia se naşte din îndoiala în existenţa unei 
ordini şi năzuinţa ei de a o construi — ci reformator, pentru care 

principiile ordinii universale sunt bine stabilite, deci programul său de 
acţiune e fixat de la început în temeiul acestor principii.” 


Omul prezentului, pentru a realiza împlinirea de sine în viaţă şi lume, 
va participa activ la restructurarea, reformarea, re-inventarea tuturor 
realităților la care participă, începând de la cele mai străine şi îndepărtate, 
exterioare, până la realitatea sa interioară cea mai profundă. 


Căci omul prezentului este propriul său creator: Homo Sui 
Transcendentalis, fiinţa care din omidă de transformă într-o realitate 
nouă: fluturele, deloc întâmplător simbolul universal (din cele mai 
vechi timpuri) al Sufletului: Omul, cu ,„o” mare de-abia de aici începe. 


Aceasta este aşadar tendinţa ce guvernează acest capitol al vieţii 
private, al vieţii individuale, intime, prin care individul uman tinde să 
se creeze pe sine însuşi. lar această tendinţă îl împinge a se manifesta 
corespunzător în toate actele vieţii sociale: când îşi cumpără sau 
confecționează un obiect, când se căsătoreşte, ori dă naştere copiilor, 
când înfiinţează o firmă, o casă, ori când îşi schimbă mediul, grupul 
de prieteni, religia etc., omul contemporan vrea ca toate acestea să fie 
„după chipul şi asemănarea sa”. Viaţa întreagă, destinul, şi le doreşte 
de-acum astfel modelate încât să reflecte îndeaproape identitatea 
proprie, cosmosul propriu. 


lar cosmosul său începe a reflecta, la rându-i, tot mai fidel şi tot 
mai plenar marele Cosmos al Legilor, Rosturilor şi Armoniei Universale 
a tuturor Proceselor Existenţei Infinite, în acord cu cerinţele Şcolii şi 
după exemplul Marii Fiinţe. 


d) viaţa spirituală: - reflectă raporturile fiinţei umane cu 
sensurile profunde ale realităţii prezente, cu ceea ce stă în spatele 
lucrurilor şi face posibilă existenţa şi manifestarea a toate câte sunt: 
Marea Fiinţă, indiferent cum ar fi ea denumită într-un limbaj sau 

altul (Fiinţa Primă, Zeus, Dumnezeu, Allah, Isis etc.). Pentru că 
limbajul nu ne poate spune nimic despre Aceasta; el nu poate decât să 
îndrepte privirea sufletului uman spre a o percepe singur, întocmai 
precum degetul ce arată spre lună serveşte doar ca indicator, fără a 
comunica ceva despre obiectul arătat. Raportul cu Marea Fiinţă se 
trăieşte de către fiecare făptură umană în profunzimea cea mai 
adâncă a sufletului său şi se experimentează clipă de clipă în 
multitudinea realităților ce o înconjoară. Căci fiecare lucru, fiecare 
formă de viaţă particulară, fiecare fiinţă este în întregime pătrunsă de 
Fiinţa Fiinţelor. 


Această trăire a perceperii vieţii ca fenomen sacru ce conferă 
identitate, unitate, unicitatea dar şi fiinţă tuturor celor ce există, se 
exprimă într-o gamă din cea mai variată de forme întâlnite în realitatea 
de zi cu zi. Deşi îşi atinge actualizarea maximă pe nivelul 9 al 
Piramidei Trebuinţelor, Nevoia de Spiritualitate are un specific aparte 
prin aceea că se răsfrânge asupra tuturor celorlalte trepte inferioare. 


Încă de la primele stadii ale evoluţiei sale, când nu erau activitate 
decât primele Trebuinţe (fiziologice, ambientale, de siguranţă şi 
câteva de societate), omul a resimţit puternic nevoia de sacralitate. 
Sentimentul acesta al transcendenţei l-a făcut a se manifesta în cele 
mai variate formule, adoptând, inventând, practicând o serie întreagă 
de ritualuri, de procesiuni, de gesturi, toate dând curs acestei trăiri 
lăuntrice de profundă admiraţie, de respect şi dăruire în faţa 
fenomenului sfânt al vieţii. Chiar dacă nu-şi putea da seama de 
rosturile celor ce-l înconjoară, chiar dacă nu înţelegea resorturile ce le 
pun în mişcare şi nici legăturile care le fac să rămână împreună, omul 
intuia fiinţa, viaţa şi ordinea ce stau la baza tuturor acestora. 

C. Condiţia omului social contemporan 


Pentru a facilita cititorului înţelegerea materialului prezentat în 
volumul de faţă, am considerat a fi de mare utilitate, prezentarea — acum 
spre final — a unui reuzumat foarte schematic a ceea ce reprezintă 
concepţia de ansamblu, sintetică şi schiţată a Psihologiei Fiinţei. (Noi am 
văzut aceste aspecte şi în capitolul I când am tratat despre ontologia — 
viziunea despre viaţă şi fiinţă — ce stă la baza Psihologiei Fiinţei.) 


Schița aceasta nu este un rezumat al prezentului volum, ci mai 
degrabă o hartă, un ghid orientativ ce leagă între ele — evidenţiindu-le 
în acelaşi timp -— conceptele cheie aflate la baza întregului 
Management al calităţii Vieţii şi Condiţiei Umane (aspectul aplicativ 
al acestei psihologii, aşa cum noi am arătat în volumele amintite pe 
parcurs, până aici) 


x 


lată aşadar liniile majore ce trasează şi definesc optica existențială a 
Psihologiei Fiinţei şi respectiv Managementul calității Vieţii şi Condiţiei 
Umane ca parte aplicativă a acesteia: 


1. „Omul este o parte a ceea ce numim Univers” (Einstein), o 
parte încadrată armonic în întregul ansamblu al ordinii Cosmice, 
organizate sistemic şi holografic, pe multiple nivele de realitate, 
guvernate de legi/reguli şi ordini specifice; de la microuniversul 
subatomic până la macrouniversul intergalactic totul este un flux 
continuu de viaţă şi fiinţă, în cadrul căruia omul reprezintă numai una 
dintre nenumăratele forme — în perpetuă schimbare — pe care le 
îmbracă Existenţa „una din nenumăratele nervuri formând evantaiul 
anatomic şi spiritual al vieţii” (Theillard de Chardin) 


2. Omul social reprezintă o realitate în sine hipercomplexă, 
determinată prin creaţia de sine continuă, ca urmare a impulsului şi 
acţiunii sinergice permanente a unei multitudini de factori ce pot fi 

repartizați pe categorii majore, dintre care se remarcă în principal: 
Factorii Cosmici (adică Forţele ce modelează evoluţia Vieţii la toate 
nivelele), Forțele Naturii (influenţa reciprocă pe care formele de viaţă 
— Fiinţele — o produc unele asupra altora ca urmare a existenţei, 
manifestării şi interacțiunilor reciproce), Forţele Sociale (acelea 
născute ca urmare a existenţei şi organizării societăţii specific-umane; 
tot ceea ce putem numi cultură şi civilizaţie sub toate sensurile şi 
aspectele), Fiinţa Umană în sine (cu structura sa internă: Sinele, 
Conştiinţa, Caracterul, Natura individuală) şi Fiinţa Umană în 
Manifestare (Personalitatea), alături de care se adaugă Fiinţa Umană 
în perspectivă (adică ceea ce îşi propune să devină ori ceea ce devine 
ca urmare a opțiunii proprii, a deciziei, efortului, unui plan sau pur şi 
simplu ca urmare a perpetuării unui anumit Stil de Viaţă). 


3. În calitate de ființă cu statut cosmic, omul — acea formă/ 
structură şi standard de evoluţie la care viaţa devine conştientă de ea 
înseşi, iar fiinţa responsabilă de sine — are întreita misiune existențială 
de participa (de acum) activ la procesul perfecţionării, al progresului 
şi evoluţiei condiţiei proprii ca fiinţă, de a sprijini celelalte fiinţe în 
evoluţia lor personală şi de asemenea, de a interpreta cât mai bine 
rolurile primite pe Scena Lumii. Toate acestea se întemeiază pe 
libertatea sa de opţiune, pe capacitatea sa de creaţie, pe puterea de a 
înţelege (a pătrunde) tainele universului şi pe necesitatea dezvoltării 
continue ce animă toate formele de viaţă pretutindeni în Cosmos. 


4. Pe de altă parte „omul este o fiinţă înzestrată cu un proiect.” 
Întreaga Sa existenţă constă în „punerea în formă a destinului său. 
Căci ceea ce sinele său este în mod potenţial, omul trebuie să devină 
actualizat în această viaţă.” (Maslow, Rogers) 


5. Omul contemporan (omul social) este totodată o fiinţă — sau mai 
corect un fenomen — de o maximă complexitate. Această situaţie derivă 
din două categorii de factori: pe de o parte Piramida Trebuinţelor are 

activitate în prezent, în egală măsură, un număr de 9 trepte (din 12 câte 
există în totalitate) cuprinzând necesităţi ce trebuie satisfăcute — de la 
cele primare (fiziologice) până la cele de spiritualitate şi transcendenţă 
— iar pe de altă parte, omul, în demersul său de a satisface aceste 
necesităţi, interacționează într-o gamă extrem de variată deopotrivă atât 
cu sine însuşi, cât şi cu factori de mediu (Societate, Natură, Cosmos), 
având astfel o arie de manifestare ce acoperă toate cele 4 Domenii ale 
Vieţii sale: Viaţa Materială, Viaţa Socială, Viaţa Individuală şi respectiv 
Viaţa Spirituală. 


6. Specific, deci, prin excelență omului contemporan este 
Necesitatea E.xistenţială de a rezolva concomitent şi în egală măsură 
3 aspecte: 


a) - împlinirea întreitei misiuni existenţiale, echivalentă asumării 
condiției sale specific umane 


b) - satisfacerea deopotrivă a celor 9 trepte ale Piramidei Trebuințelor 
c) - acoperirea tuturor celor 4 Domenii ale Vieţii sale în această Lume 


Rezolvarea acestor trei aspecte se realizează prin combinarea lor 
sinergică într-o rețetă absolut unică şi individuală, personalizată, 
dinamică, în continuă adaptare, trans-formare şi evoluţie/ progres, 
numită Drumul Devenirii Personale. 


7. Toate problemele pe care le întâmpină în viaţa lor individul şi 
omenirea, în ansamblu, se datorează în prezent (şi subliniem în 
prezentul continuu) faptului că fiinţa umană trăitoare în lume — omul 
social — nu îşi descoperă şi urmează acest Drum personal, rătăcind 
mai toată viaţa pe cărări străine naturii şi condiţiei sale individuale. 


Condiţia/ starea actuală a omului este o mare întunecare datorată 
pierderii sensului vieţii (cu tot ceea ce se află în ea) şi a rostului 
propriu. Omul contemporan este singura ființă (la nivelul întregii 
Naturi) pierdută de sine. 

Pentru că în lumea Naturii toate ființele îşi satisfac/îndeplinesc 
starea/condiţia existenţială în baza Legilor imuabile ce le guvernează, 
prin simplul fapt de a fi. Însă omul are libertatea de a participa el însuşi 
la asumarea condiţiei sale specifice şi de aceea faptul de a fi nu mai e 
suficient: el trebuie completat cu a voi (adică responsabilitatea) şi a 
face (adică realizarea, creaţia, efortul personal). 


8. Pentru ca fiinţele să fie stimulate a participa la procesele cosmice 
ale devenirii vieţii asumându-și condiţia existenţială proprie fiecăreia, 
le-a fost lăsat, ca factor de stimulare şi atragere spre acest demers, 
sentimentul împlinirii de sine, ca trăire profundă (la toate nivele fiinţei) 
a vibraţiei în deplină armonie atât cu sine înseşi cât şi cu toate 
componentele universului în care vieţuieşte. Fiinţa umană se simte 
împăcată cu sine şi cu rosturile lumii, bucurându-se plenar de toate 
aspectele existenţei la care participă clipă de clipă. Împlinirea de sine 
reprezintă concretizarea, actualizarea, materializarea/ obiectualizarea şi 
experimentarea, în viaţă şi în lume, aici şi acum, în mod continuu, a ceea 
ce abstract şi filozofic se numeşte fericire, ca stare de spirit. Însă 
împlinirea de sine nu exclude suferinţa, ci aceasta reprezintă chiar 
motorul, instrumentul de orientare pe calea ce duce la dobândirea şi 
permanentizarea (prin continua reactualizare) trăirii armonizate pe toate 
planurile. Este factorul ce direcţionează fiinţa atrăgându-i atenţia când 
se abate de la standardele cerute de această împlinire: adică de la 
manifestarea condiţiei existenţiale în complexitatea cerinţelor actuale 
prezentate la pct. 6. 


Deci, până la urmă, cerința fundamentală a existenţei fiinţei 
umane (ca dealtfel a tuturor fiinţelor) trebuinţa/nevoia/dorinţa sa cea 
mai mare, impulsul şi imperativul ce orientează toate manifestările 
sale este realizarea împlinirii de sine în viaţă şi în lume. Toate 
celelalte lucruri (evenimente, fiinţe, obiecte, procese, fenomene etc.) 
gravitează, se raportează şi sunt supuse acestei Necesităţi de prim 
rang. Toate resursele energetice (externe şi interne, atât ale individului 

cât şi ale societăţii / naţiunilor / grupurilor) sunt orientate şi consumate 
în acest demers de obținere a împlinirii. 


9. Calea spre Împlinirea de Sine trece însă prin următorii paşi 
(schematic prezentaţi mai jos): 


A. Dobândirea cunoaşterii 


a) — cunoaşterea de sine, a naturii proprii, a tuturor aspectelor ce 
definesc, personalizează şi determină deopotrivă complexitatea şi 
unicitatea unei fiinţe umane. 


b) — cunoaşterea Naturii, a Universului, a celorlalte Fiinţe pentru 
a înţelege Lumea (cu rosturile ei) şi a descoperi în acest ansamblu 
rostul şi valoarea proprie precum şi sensul devenirii individuale. 


c) — cunoașterea Forţelor Modelatoare ale Vieţii, a influențelor 
acestora asupra propriei dezvoltări, a tehnicilor de manipulare a 
acestor forţe şi a regulilor de combinare a lor; 


B. Conştientizarea/inţelegerea/asumarea: 
a) — misiunii existenţiale întreite 


b) — celor 9 categorii de Trebuinţe Fundamentale necesare a fi 
satisfăcute 


c) — celor 4 Domenii fundamentale ale Existenţei persoanei umane 
în această Viaţă şi Lume 


C. Realizarea şi implementarea Proiectului strategic al Vieţii 
Personale, care presupune 


a) — luarea în calcul a tuturor aspectelor ce definesc deopotrivă 
condiţia existenţială de ansamblu a fiinţei umane (arătate la pct B) cât 
şi a tuturor elementelor ce conturează şi concretizează specificul, 
individualitatea şi unicitatea proprie (nivelul şi cerinţele Conştiinţei, 
valorile Caracterului, conţinutul Naturii, Forţele modelatoare, structura 

Personalităţii, Organizarea vieţii şi Scopurile/ Obiectivele stabilite 
pentru viitor). 


b) — combinarea acestora sinergică (într-o interdependenţă, 
intercondiționare, interacţiune reciproc-transformatoare) într-un plan 
sistematizat, viabil şi eficient: Proiectul Vieţii Personale 


c) — stabilirea modalităților concrete de transpunere în practică a 
Proiectului, de obiectualizare a lui sub forma unei realităţi posibil de 
implementat aici şi acum, în această viaţă şi în această lume, 
modalitate cunoscută drept: Drumul (Calea) Vieţii Personale 


d) — stabilirea strategiilor generale în măsură să asigure fiabilitatea 
şi posibilitatea de adaptare continuă a Drumului Vieţii, de modelare, 
orientare a lui în funcţie de conjuncturile concrete ce apar pe măsura 
avansării şi derulării existenţei individuale, fără ca Proiectul să fie 
afectat în esenţa sa de toate transformările la care este supus acesta 
(Drumul), ori ale factorilor de mediu (sociali, naturali, cosmici) ce 
întâmpină ființa umană în procesul devenirii sale. 


D. Realizarea şi derularea Programului de Dezvoltare 
Individuală. 


Fiinţa umană — ca toate fiinţele la nivelul întregii Naturi — trebuie să 
dea curs procesului de creştere/dezvoltare/evoluţie continuă. Numai că, 
spre deosebire de Lumea Naturii, omul este responsabil de bunul mers, 
de progresul propriei sale ființe. Programul de dezvoltare asigură 
îndeplinirea acestei necesități existenţiale. Implementarea şi derularea sa 
în această lume şi viaţă sunt asigurate prin intermediul (şi în cadrul) 
Proiectului Vieţii Personale. Acesta din urmă îmbracă/dă un trup, o 
formă, primului, însă este limitat (ca orice trup) la această lume şi pentru 
perioada acestei vieţi. Programul Dezvoltării Individuale însă, 
transcende limitele spaţio-temporale ale rolului jucat la un moment dat 
pe Scena Lumii, însoţind şi asigurând devenirea Fiinţei Umane în 

întreaga sa existenţă, în diversele planuri de manifestare ale Universului, 


pe toate planetele, sistemele sau nivelele de exprimare. 


x 


Astăzi, Fiinţele Umane de pe Terra — omul social contemporan — 
sunt în măsură să perceapă (chiar dacă, deocamdată confuz) 
necesitatea şi continuitatea acestui Program, deopotrivă cu valorile 
superioare (rosturile, sensurile, legile şi ordinea sistemică a vieții la 
nivelul Cosmosului şi a părților subsistemelor sale: Societate şi Lumea 
Naturii) pe care le înțeleg, le împărtăşesc şi realizează în acelaşi timp 
necesitatea adaptării conduitei individuale, punerea ei în armonie cu 
aceste rosturi şi ordini ale Lumii, Vieţii şi Cosmosului. 


Întreg ansamblul operaţiunilor prezentate enumerativ până aici 
este cuprins sub titulatura „Managementul Calităţii Vieţii şi Condiţiei 
Umane” şi despre acesta va da socoteală în continuare volumul de față, 
iar procesul de management al vieţii şi condiţiei specifice şi unice, a 
fiecărei fiinţe umane în parte, se prezintă — la gradul cel mai general 
de schematizare — conform algoritmului şi diagramei de mai jos: 

> Cauza: Pierderea Sensului Vieții şi Pierderea de Sine 

> Obiectivul: Realizarea Împlinirii de Sine 

> Procedeul: (Întreita Misiune Existenţială) + (Armonizarea 
Nivelelor Piramidei Trebuinţelor) + (Armonizarea celor 4 Domenii ale 
Vieţii în această Lume) 

> Calea: (Cunoaşterea de Sine) + (Cunoaşterea Forţelor 
Modelatoare ale Mediului: Societate, Natură, Cosmos) 

> Modalitatea: Programul Dezvoltării individuale 

> Procesul: Proiectul Vieţii Personale. 

Este momentul să facem aici unele observaţii: 


! Obs 1: “Personal” şi “Individual” sunt termeni echivalenți şi se 
referă la întreg complexul determinat de o anumită Fiinţă Umană prin 
luarea în calcul deopotrivă a Fiinţei-în-Sine cât şi a Fiinţei-în- 
Manifestare, într-un ansamblu unitar şi în continuă [auto-] 
transformare, în continuă devenire, exprimat mult mai plenar de 
sintagma “Fenomenul Uman” (Theillard de Chardin). 


! Obs 2: Având în vedere că, în momentul actual omenirea are un 
bagaj extrem de valoros în materie de cunoaştere şi înţelepciune — din 
păcate insuficient cunoscut şi tocmai de aceea prea puţin aplicat — 

volumul de faţă se constituie totodată şi într-un îndrumar, deschizător 
de viziune spre înţelegerea la un nivel superior a necesităţii utilizării 
acestui bagaj, prin revenirea la textele fundamentale ale umanităţii din 
ultimele 4-5 mii de ani, prin transpunerea acelor cunoştinţe în forme 
noi, adoptate şi proprii satisfacerii necesităţilor de progres ale omului 
contemporan şi lumii prezente. 


Considerând inutil a discuta aici progresul istoric al conceptelor 
prezentate, cât şi fundamentarea lor în realitatea practică, facem 
trimitere la acei autori şi acele cărţi care, la diverse momente în 
devenirea lumii au realizat aceste lucruri. Titlurile respectivelor opere 
sunt cuprinse în anexa bibliografică şi ele reprezintă baza, dar şi 
conţinutul pentru aprofundarea structurii cadru constituite de 
prezentul volum. 


În acelaşi timp am lăsat posibilitatea cititorului de a avea acces 
direct la informaţiile cuprinse în respectivele volume, precum şi 
libertatea (şi totodată datoria!) de a le trece prin filtrul propriei 
personalităţi, de a recepta în spiritul propriei sale fiinţe ceea ce îi este 
necesar şi folositor aici şi acum, dar mai ales de a putea, potrivit 
capacităţii de înţelegere şi pătrundere personală, să integreze aceste 
aspecte în sistemul propriu de orientare în viaţă şi în lume. 


Căci fiecare lucru ce ne întâmpină pe drumul Vieţii are menirea 
de a preda o lecţie, de a transmite un mesaj Călătorului. Şi, deşi, 
mesajul este acelaşi (ţinând de condiţia existenţială şi unică a 
respectivului lucru) el se exprimă prin mii de voci în mii de feluri, câte 
unul pentru specificul, înţelesul, necesitatea şi unicitatea fiecărui 
Călător în parte. 


„E rău — zicea Platon — să nu cunoşti nimic. Dar cu mult mai rău 
este să ştii multe lucruri, însă prost înţelese şi greşit învăţate.” Căci ele 
devin cele mai ademenitoare capcane şi căi sigure spre rătăcirea 

drumului [propriu şi] drept, ducând în final la pierderea sensului vieții 
şi a rostului propriu. 


De aceea rugăm cititorul să nu privească în grabă informaţiile şi 
toate lucrurile ce-i ies în Cale, ci aplecându-se profund asupra lor să 
le supună unei analize atente, reflexive şi introspective; să mediteze 
asupra sensurilor mesajelor, asupra locului pe care ar putea să-l ocupe 
în sistemul propriu de valori, asupra rostului şi utilității pe care o au în 
viaţa personală. Pentru că nimic nu este întâmplător şi tot ceea ce ni 
se dă este cel mai necesar lucru pentru progresul la momentul 
respectiv. 


Să nu ne irosim timpul dedicat minunatei experienţe a Faptului 
de a Fi, căutând adevăruri absolute ori legi imuabile. Totul este în 
continuă transformare la nivel cosmic. Astfel încât adevărul, legile, 
valorile, principiile, obiectivele, noi înşine, nu suntem decât 
perspective ce se schimbă cu fiecare pas realizat mai departe pe 
drumul progresului nostru individual. Ele se înfăţişează fiecăruia într- 
un chip anume şi secret; numai fiinţa lui cea mai profundă îl poate 
cunoaşte — şi nimeni altcineva. Dar acest chip în fiecare zi, cu fiecare 
pas, se schimbă, se transfigurează. Trebuie deci, ca înainte de orice 
altceva să învăţăm — nu atât a cunoaşte — cât a re-cunoaşte, mereu, 
clipă de clipă, chipurile adevărurilor absolut individuale, care ne 
luminează calea personală aducându-ne spre noi orizonturi, pe noi 
trepte de emancipare şi progres. 


De aceea înainte de a căuta valori adevărate în sine, să descoperim 
şi urmăm valori utile şi necesare dezvoltării fiinţei noastre: acum şi 
mereu, la fiecare pas, pretutindeni pe unde trece Drumul Vieţii 
Personale. 


La fel cu privire la cărțile indicate — indiferent prin vocea cărui 
actor social au fost ele rostite — , la fel cu volumul de faţă. 

D. Trăsăturile Omului social contemporan 


Complexitatea şi profunzimea fenomenului în continuă devenire de 
sine, numit „omul social contemporan”, se relevă şi mai plenar în 
momentul în care ne concentrăm asupra trăsăturilor sale majore. 
Trăsături ce sunt ele însele născute din existenţa şi acţiunea 
multitudinii de factori ce concură sinergic la crearea şi devenirea 
neîntreruptă a Personalităţi, a Fiinţei şi — împreună — a Fenomenului 
Uman în interacțiune cu Mediul (social, natural, cosmic) şi cu sine 
însuşi. 


Chiar dacă se originează cu prioritate în unul sau altul din factorii/ 
elementele componente, fiecare dintre aceste trăsături dobândeşte 
valenţe de universalitate, răsfrângându-se asupra întregii entităţi 
umane, devenind astfel specifice pentru întreg ansamblul. De exemplu 
valența afectivității sau a raţionalităţii, deşi sunt originare au anumite 
structuri şi depind de anumite instrumente specifice pentru a se putea 
face simţite/ exprimate (organismul Astral respectiv cel Mental), 
totuşi urmele lor, amprenta acestora se regăseşte în toate manifestările 
cotidiene ale omului social, de la cele mai profunde atitudini de viaţă, 
până la gesturile cele mai banale ale existenţei de zi cu zi. 


Astfel încât, de fiecare dată când vorbim de una sau alta dintre 
trăsăturile umane, trebuie să ne aducem aminte de structura sa 
holografică: în fiecare element component regăsim întregul şi fiecare 
componentă se alătură sinergic celorlalte pentru a crea acest întreg. 


Iată de ce nu vom putea niciodată studia omul pe părţi, ci numai în 
ansamblu. Astfel încât decât să discutăm despre componente ale 
constituţiei umane, ar fi mai corect că ne referim la valenţe ale 
întregului. Dacă tratăm despre rațiune, de exemplu, trebuie să 
observăm că aceasta nu poate exista distinct de afectivitate sau de 

trăirile Conştiinţei şi viceversa. Dacă ne referim la Sine ori la Caracter 
sau la Organismul Astral etc., vom înţelege că niciodată nu le vom 


x» 


întâlni pe acestea în „stare liberă” în societatea umană, ci ele reprezintă 
“ingrediente "(este poate cel mai semnificativ termen) în reţeta unică 
şi irepetabilă, în continuă transformare, a fenomenului numit „omul 
social”. Fiecare dintre aceste trăsături, deci, sunt valenţe ce se aplică 
întregului în toate manifestările sale. 


Astfel, Omul social contemporan este o Fiinţă: 
1. biologică şi fiziologică, fiind o creaţie a materiei şi energiilor 
universului fizic 
afectivă şi rațională 
unică şi originală; irepetabilă 
complexă, eterogenă, dar unitară 
creatoare şi novatoare 
o fiinţă în perspectivă, în continuă devenire 
spirituală şi transcendentă 


comunitară 


SD E Dirt i a 


creatoare de sine înseşi 


> 


optimistă şi progresistă 


= 
= 


transpersonală 


N” 


perfectibilă şi în continuă perfecționare 


ia 


naturală, socială şi cosmică 


> 


mereu neîmplinită dar de împlinit. 


351 


ANEXA I: DIAGRAME 


Diagrama 1 


Diagrama 2: Determinantele Fenomenului Uman 

TRINOMUL UMAN EXISTENȚIAL 

9. S. Transcendenței 


VOINȚA 

7. S. Mental > Condiţia socială 

Diagrama 5 


12. S. Unificării 


11. S.Metamorfozării 


10.S. Armonizării/Integrării 


9. S. Transcendnţei 
8. S. Intuiţiei 
7. S. Mental 


6. S. Astral (sentimentului) 

18.Psihoterapiile scurte — Irina Holdevici 

19.Tehnici de sfătuire/consiliere — Constantin Oancea 

20.Elemente de psihoterapie — Irina Holdevici 

22.Curs practic de hipnoză — C. Nicolau 

23.Psihologia transcendentului — Felicia Muntean 

24. Jocurile conştiinţei sau Terapia Unificării — Iolanda Mitrofan 

25.Metode de psihoterapie — N. Vandici 

26.Psihoterapie — G. Ionescu 

27. Timiditatea şi teapia ei — E. Dimitriu 

32.Psihologia credinţei religioase. Transconştiinţa umană - Ion 

33.Psihologia personalităţii — M Stoica 

34.Psihologia persoanei — Nicolae Mărgineanu 

35.Re-introducere în personalitate — C. Leu 

49.Culmi şi abisuri ale personalităţii — Vasile Pavelcu 

50.Cunoaşterea de sine şi cunoaşterea personalităţii - Vasile Pavelcu 

51.Drama psihologiei - Vasile Pavelcu 

52.Psihologia cunoaşterii: îndrumar de psihologie spirituală — Felicia 
Munteanu 

53.Psihologia mediului — C.C. loan 

54.Elemente de psihologie a cuplului — Iolanda Mitrofan 

55.Secretele cuplului ideal — A. Gheorghiu 

56. Armonia cuplului: căi şi răscruci în viaţa familială — S. Gavra 

57.Consiliere familială — L Şoitu 

62. Studii şi eseuri filosofice — D.D. Roşca 

64. Altarul ştiinţei şi al spiritului — Teodor Maghiar 

65.Ştiinţa pentru secolul XXI — V.Popa 

66. Istoria pedagogiei: idei şi doctrine fundamentale — C. Cucoş 

67.În căutarea educaţiei autentice — G. Albu 

71.Ştiinţă şi religie — Basarab Nicolescu 

72. Filosofia educaţiei pentru schimbare — V. Cojocaru 

73.Psihologia cunoaşterii — Felicia Munteanu 

74. Jocurile conştiinţei — Iolanda Mitrofan 

75.Buddha: esenţa învățăturilor sale — Liviu Gheorghe 

76.Esoterismul şi cosmogonia marilor religii — A. Popescu-Bălceşti 

77.Criterium de sinteză spirituală — George Dulcu 

78. Viaţa şi moartea în raţiunea Universului — Bogdan Delavrancea 

79.Din tainele Vieţii şi ale Universului — Scarlat Demetrescu 

80.Sfere cereşti — Adam Ramon 

81.Evanghelia eseneeană a păcii — Edmond Szekely-Bordeau 

82.Daoismul prin scrierile şi practicile sale — M. & C. Lupeanu 

83.Cer şi destin — Armand Călinescu 

84. Evoluţia spiritului după moarte — Aurel Popescu-Bălceşti 

85. Antologie filosofică — Nicolae Bagdasar 

86. Teoria comunității umane — Traian Brăileanu 

87.Calitatea vieţii şi explorarea viitorului — Pavel Apostol 

88.Calitatea vieţii umane — Ştefan Lanţoş 

89.Calitatea vieţii: teorie şi practică socială — Institutul Naţional 
pentru Calitatea Vieţii (coord. Cătălin Zamfir) 

90.Condiţia umană: aspectele ei bio-psiho-sociale — Nicolae 
Mărginean 

91.Condiţia umană şi reconstrucţia persoanlităţii — Oltea Miştor & 
col. 

92. Condiţia umană din perspectiva vieţii cotidiene — Petru Pânzaru 

93. Viaţa sub privirile filosofiei şi ale ştiinşelor moderne — Petru 
Pânzaru 

94. Curs de psihologie: dezvoltarea psihică umană — M. Dumitriu 

95. Modul de viaţă şi calitatea vieţii — Cătălin Zamfir & col 

96. Stiluri de viaţă - Cătălin Zamfir & col 

97.Omul sub semnul posibilului — I. Răceanu 

98.Eu-l şi personalitatea — Mielu Zlate 

99. Semnificaţia şi simbolurile culorilor — Dona Grigoruţă 

100. Sfatul culorilor — C. Vinte 

101. Culori vindecătoare — L. Bulus 

102. Cromoterapia — Gregorian Bivolaru 

103. Limbajul culorilor şi al formelor — Dan Mihăilescu 

104. Bioritmuri — D. Dumitrescu 

105. Bioritmurile şi viaţa cotidiană — M. Bordea 

106. Terapia florală — I. Lascăr 

107. Imaginea de sine — Nicolae Vartan 

108. Chestionarele de personalitate în evaluarea psihologică — 
Mihaela Minulescu 

109. Teste de autocunoaştere — Victor bodo 

110. 29 de teste pentru cunoaşterea de sine — Adrian Neculau 

111. 26 de teste pentru cunoaşterea celuilalt - Adrian Neculau 

112. Psihoteste: cunoaşterea de sine şi a celorlalți — I. Coman 

113. Metode de psihoterapie (teste) — V. Horghidan 

114. Revoluţia sexuală: 18+18 teste de evidenţiere a compatibilităţii 
între parteneri — Victor Bodo 

115. Constuirea şi utilizarea testelor psihologice — Monica Albu 

116. Teste Karmice — Victor Bodo 

117. Enciclopedia semnelor şi simbolurilor culturale — Ivan Evseev 

118. Astrologia practică — Adrian Cotrobescu 

119. Astrologia generaţiilor — Irina Riţă 

120. Astrologia în noua eră (ed. a III-a) — Dan Ciupercă 

121. Astrologia natală — Alexandru Nicoloci 

122. Astrologia financiară pentru oameni de afaceri — Alexandru 
Nicoloci 

123. Astrologia medicală- Alexandru Nicoloci 

124. Zodiacul Chinezesc — Victor Ionescu 

125. Numerele vii — Firicel Ciarnău 

126. Tratat de grafologie — Andrei Athanasiu 

Caracterul uman exprimat prin dermatoglife — M. Isvoranu 
Arta de a comunica — Dan Popescu 

Personalitate şi comunicare: tactici de influență interpersonală — 
A. Petru 

Personalitate şi profesie — A. Nirestean 

Relaţii publice: principii şi strategii — C. Coman 

Psihologia reclamei: publicitate în afaceri — M. Moldoveanu 
Managementul relaţiilor cu publlicul — S. Olaru 

Relaţii publice şi comunicare — S. Şerb 

Relaţii publice: succes şi credibilitate — V. Stancu 
Psihopedagogia succesului — C.Creţu 

Cum ne tesem eul — G. Costandache 

Cheile succesului — Pavel Coruţ 

Cartea adolescentului — Pavel Coruţ 

Ghidul vieţii sănătoase — Pavel Coruţ 

Cartea creaţiei — Pavel Coruţ 

Secretele succesului în viaţă — C. Alexandru 

Secretele succesului şi împlinirii în viaţă — C. Aradavoaicei 
Tehnici de manipulare — Bogdan Firceac 

Ghidul afacerilor mici — C. Crecană 

Conducerea afacerilor — Dan Popescu 

Enciclopedia managerială — Constantin Sasu 

Tainele reuţitei în micile afaceri — C. Sasu 

Ghidul managerului eficien — Ovidiu Nicolescu 

Ghidul întreprinzătorului particular — F. Bota 

Management pentru întreprinzători — P. Sandu 


B. Autori străini 


1. Omul în căutarea sensului vieţii — Viktor Frankl 
2. Arta de a iubi — Erich Fromm 


Fuga de libertate — Erich Fromm 

Budism şi psihanaliză — Erich Fromm 

Sensul vieții — Alfred Adler 

Cunoaşterea omului - Alfred Adler 

Tratat practic de cunoaştere a omului — Gaston Gerger 

Descifrarea comportamentului uman — Hans Eyseneck 

. Manualul consilierului spiritual creştin — Jay Adams 

10. Ghid de consiliere a tinerilor — Mc. Dowell 

11.Cum se formează copii noştri: personalitate, familie, 
educație — D. Nolte 

12.Despre ancorare. Introducere în psihologia consilierii — S. 
Dekoven 

13.Practica psihanalizei — Sigmund Freud 

14.Caracterologie: cele 10 sisteme de bază — J.P.Joues 

15.Sinele ascuns — Maya Pilkington 

16.Descifrarea comportamentului uman — Hans Eysenck 

17.Cum să ne calculăm coeficientul de personalitate — G.Senger; 
W.Hoffmann 

18.Descoperirea propriei personalităţi — Paul Tieger 

19.Personalitate plus — Florence Littauer 

20.Personalitate şi temperament: ghidul tipurilor psihologice — L. 
Hedge & col. 

21.Structura şi dezvoltarea personalității — Gordon Allport 

22. Tipuri psihologice — Carl Gustav Jung 

23. Tipuri mentale: o încercare de înţelegere a conştiinţei — C. 
Denuett 

24. Psihologia stilurilor de gândire şi acţiune umană — M. Kramer 

25.Funcţia religioasă a psihicului — L. Corbett 

26.Psihologia evoluţiei posibile a omului — P.D. Ouapensky 

27.Filosofia esoterică a Indiei — J.C. Chatterji 

28.Evoluţia ocultă a umanităţii — C. Jinarajadasa 

29.Cartea spiritelor — Allan Kardec 

30.Ştiinţă şi magie — Serena Roney Dougal 

31.Cosmogonia rosicruciană — Max Heindell 

32. Evoluţia divină — Edouard Schure 

33.Budismul esoteric — P. Sinett 

34. Plenitudinea lumii şi ordinea ei — David Bohm 

35. Taofizica — Fritjof Capra 

36.Sfârşitul tompului — Krishnamurti & Bohm 

37.Fenomenul uman — Theillard de Chardin 

38. În căutarea miraculosului: fragmente dintr-o învățătură necunoscută — 
P.D. Uspensky 

39. Tao în afroisme — Zuang Zi 

40.Calea zen — Allan Watts 

41.Cărţile sfinte — Fernand Comte 

42.Gnoza de la princeton — Raymond Ruyer 

43.Marile doctrine: economice, politice, religioase etc — F. Braunstein 
& col 

44.Omul modern şi educaţia sa — Gaston Berger 

45.Omul plural: căte o sociologie psihologică — B. Lahire 

46. Comoara lăuntrică — Jacques Delors 

47.A învăţa să fii — Edgar Fauere 

48.Criza spiritului — Paul Valery 

49.Didactica Magna — Amos Commenius 

50.Psihologie şi pedagogie — Jean Piaget 

51. Înţelepciunea şi iluziile filosofiei — Jean Piaget 

52.Capitalul Uman — Gary Becker 

53. Ascensiunea Occidentului: o istorie a comunității umane — W. Mc. 
Neill 

54. Scrieri din tinereţe — Karl Marx 

55.Individul şi devenirea lumii — Julis Evola 

56. Istoria gândirii şi credințelor religioase (v 1-3) — Mircea Eliade 

57.Marele lanţ al Fiinţei: istoria ideii de plenitudine 
de la Platon la Schelling — W.Janos 


58.Enciclopedia Științelor Oculte - *** 

59.Mistica: studiu despre natura şi dezvoltarea conţtiinţei spirituale a 
omului — Evelinn Underhill 

60.Enciclopedia doctrinelor mistice — M.M. Davy 

61.Istoria Filosofiei Oculte — Alexandrian 

62. Ştiinţa Secretă — Papus 

63. Ştiinţă şi credinţă — J. Lonchamp 

64.Universul lui Edgar Cayce — Dorothe Coechlin de Bizemont 

65.Evoluţia gândirii din vremurile biblice până în epoca modernă — 
].B.Agus 

66.Nemurirea sufletului şi evoluţia sa după moarte — P.Cornilier 

67.Orient şi occident: oistorie comparată a ideilor — Hajume 
Nakamura 

68.Religiile lumii — Jean Delumeau & col 

69.Filosofule Indiei — Heinrich Zimmer 

70.Zen: nouă texte - Dogen 

71.Dicţionar de simboluri — J. Chevallier 

72. Simboluri ale ştiinţei sacre — Rene Guenon 

73.Simboluri ale transformării (v 1-2) — Carl Gustav Jung 

74. Psihologie şi alchimie - Carl Gustav Jung 

75.Psihologie şi astrologie - Carl Gustav Jung 

76.Nemurire şi reâncarnare — Alexandra David-Neel 

771.Epoca maselor: tratat istorica supra psihologiei maselor — Serge 
Moscovici 

78.Psihologia socială sau maşina de fabricat zei — Serge Moscovici 

79.Căutătorii: istoria cîutării continue a omului pentru a înşelege 
lumea sa — D. Boorstein 

80. Psihologia comunităţii — J. Orford 

81.Despre cunoaşterea maselor — M. Rouquette 

82.Noua psihologie — Robert Mucchielli 

83.Ştiinţele secrete — Paul Andreas 

84.Mistica: studii despre natura şi dezvoltarea conştiinţei — Evellin 
Underhill 

85.Sacrul — J. Wunenburger 

86.Omul şi îngerul său — Henry Corbin 

87.Cunoaşterea spirituală — Nee Watchmann 

88. Împotriva profanării eului — J. Lusseiran 

89.Despre suflet — Aristotel 

90.Despre destin — Alberti Magni 

91.Vindecara prin culoare — Ted Andrews 

92. Contribuţii la teoria culorilor — Goethe 

93.Elemente de Cheakra — N. Ozanciuc 

94.Dublul eteric şi fenomenele conexe — Arthur E. Powell 

95. Iniţiere în terapia cheakrelor — D. Diemer 

96.Ki: energia vitală — B. Briant 

97.Chi Cung : cultivarea energiei personale — J. Mc. Richte 

98.Cum să-ţi foloseşti puterile de vindcare — J.Murphy 

99. Vindecarea prin energia palmelor — Kushi Michio 

100. Reiki tradiţional: metoda de vindecar Ushui - *** 

125. 


126. 

Interpretarea Viselor - Carl Gustav Jung 

Uitata cheie a viselor — Noemi Bonheur 

Carte de vise: tălmăcirea a peste 1300 de vise - *** 
Cartea cristalelor — Da El Walker 

Negociaţi în stil Feng-Shui — Jose Armilla 

Feng Shui şi arta culorilor — Lin Yan & col 

Manual de Feng-Shui — Lin Jami 

Filosofia vestimentaţiei — Th. Carlyle 

Trilogia horoscopului personal — Gabriel Mihailovici 
Maga egipteană:metoda întocmirii horoscopului în tradiția 
egipteană — P. Christian 

Zodiac universal — Dorian Green 

Zodiacul european — Yv De Roterdam 

Zodiacul — Andre Barbault 

Secretele astrologiei chinezeşti — Kwan Lan 
Horoscopul zilelor de naştere întocmit pe criterii numerologice 
— M. Katakkar 

Planetele care ne guvernează — N. Juliens 

Astrologia şi relaţiile umane — P. Lassalle 

Incursiune în astronumerologie — Michele Perras 
Numerologia magică — Gladis Lobos 

Elementele spirituale ale numerelor — E. Bindell 
Elemente de numerologie — R. Barrat 

Numerele vă decid viața — V. Birkenbihl 
Numerologia — J. Fermier 

Incursiune în numerologie — C Fortier 

Numerele în dstinul dvs.: abc numerologic — D Prepeliceanu & 
col. 

Faţa omului şi caracterul — Roger Mucchielli 
Limbajul corpului pentru manageri — H. Ruckle 
Limbajul trupului — Allan Pease 

Structura corpului şi caracterul — E. Kretschmer 
Iniţiere în grafologie — Claude Santoy 

Scrisul şi spiritul — Noemi Bonheur 

Grafologie practică — P. Cash 

Scrisul şi caracterul — Joulien Jamin 

Ce ţi-e scris în palmă ţi-e pus — D. Warren-Davis 
Elemente de chiromanţie modernă — Lori Reid 

De la viețile trecute la cele viitoare — Pierre Drout 
Cartea completă a prezicerilor — Diagram Group 
Incursiune în psihoterapie: cum să ne alegem psihotarapeutul — 
P. Traube 
Psihoterapiile: terapia potrivită fiecărui pacient — W. Hubber 
Psihoterapia ca sistem — S. Mc. Daniel 
Terapia cognitivă — Ph. Brinster 
Tehnici de concentrare — D. Sevigny 
Tehnici de meditaţie — Marc de Smedt 
Practica meditaţiei — Swami Sivananda 
Tehnicile Mind-Store — J. Black 
Manual de meditaţie — David Fontana 
Meditaţia - Osho 
Puterea gândirii pozitive — N. Vincent 
Cum să evităm eşecurile: metode şi tehnici de psihoterapie — R. 
Marti 
Ghid practic de formare profesională — D.Noye 
Cum să ne purtăm cu personalităţile dificile — F. Leonard 
Autoanaliza — Karen Horney 
Terapia bolilor spirituale — J.C. Larchet 
Miracolul motivaţiei — G. Shinn 
Paşi simpli către vise imposibile — S. Scott 
Testul arborelui — Denis de Castilla 
Secretele căsniciei fericite — Zig Ziglar 
Bărbaţii sunt de pe Marte, femeile sunt de pe Venus — J. Gray 
Despre înţelepciunea iubirii conjugale — Emanuell Swedenborg 
Viitorul familiei — C. Hardiment 
Trup şi suflet: sfaturi pentru o viaţă fericită în doi — C. label 
Teste de iubire spre o viaţă de cuplu armonioasă — V. Rutter 
Un singut trup: Aventura mistică a cuplului — M. Laroche 
Limbajul trupului în relaţi ade cuplu — D. Coehen 
Codul manierelor în afaceri — Letitia Baldrige 
Cum să vorbim în public — Dale Carnegie 
Limbajul vorbirii; arta conversaţiei — Allan Pease 
Arta de a vorbi în public — N. Pacout 
Antrenamentul comunicării sau arta de a ne integra — 
V. Birkenbihl 

172. 

200. 
201. 


Cum să îi citeşti pe ceilalți - Kate Keenan 
NLP: calea succesului — A. Szekely 
Relații publice: imagine şi reputație — A. Ritt 
Manipularea în relați publice — A. du Moullin 
Arta de a influența — Robert Mucchielli 
Profesiunea de relaționist — B. Dagenais 
Cum să prezentăm — Tim Hindle 
Tratat de manipulare — Jean Beauvois 
Modelarea vieții — W. Grant 
Arta de a reuți în viață — Dale Carnegi 
O călăuză sigură: 8 paşi căte împlinirea în viață — John Chafee 
Putere nemărginită: ştiinţa dezvoltării personale — Antony 
Robins 
Calea fericirii: propria noastră reeducare — V.Panchet 
Curs practic de încredere TM: şapte paşi spre împlinirea 
personală — W. Anderson 
10 reguli de încălcat şi 10 reguli de respectat; ce trebuie să faceți 
pentru a vă trasa propriul destin — Bill Quain 
Seducția: arta de a cuceri — T.Wren 
Dibcolo de vârf — Zig Ziglar 
Eficienţa în şapte trepte sau un abecedar al înţelepciunii — 
S. R. Covey 


Cele 21 de calități ale leaderului — J.C. Maxwell 

Cele 21 de legi supreme ale leaderului — J.C. Maxwell 
Atitudinea învingătorului — J.C. Maxwell 

Cum să devii o persoană cu influenţă — J.C. Maxwell 
Cum să fii un bun manager — Kate Keenan 

Ghid practic pentru conducere — C. Wilson 

Dezvoltă leaderul din tine — J.C.Maxwell 

30 de minute pentru a învăţa cum să faci cea mai bună impresie 
— E. Sampson 

Ponturi şi trucuri în afaceri — J. Manacuso 

Cum se naşte o afacere de succes — Rentrop & Straton 
Planul de marketing pas cu pas - Rentrop & Straton 
Cum să îţi organizezi timpul - Rentrop & Straton 
Cum să selectezi personalul - Kate Keenan 

Reflecţii pentru manageri — B. Hyland 

